
Predgovor 


Hvala pripada Uzvišenom Allahu dž.š.,"!? Gospodaru svih 
svjetova. Neka je salavat i selam na Njegovog Poslanika i 
Miljenika, Muhammeda, sallallahu alejbi ve sellem,? negovu 
časnu porodicu i plemenite drugove, naše uzorite bosanske 
šehide, kao i na sve one koji nose iman u svome srcu i sa 
njim umiru. AMIN! 


Pisanje ove knjige, ,,Uvod u islamsko osiguranje 
- Tekaful", rezultat je moje želje da unaprijedim razumi- 
jevanje i primjenu islamskih principa osiguranja na našem 
govornom području. Tekaful, kao koncept uzajamnog 
osiguranja utemeljen na islamskim vrijednostima, predstav- 
lja izuzetno važan segment islamske ekonomije. Njegovi 
osnovni principi, koji se zasnivaju na uzajamnoj pomoći, 
solidarnosti i zajedništvu, odražavaju esencijalne islamske 
vrijednosti koje su ključne za očuvanje društvene pravde i 


I Dželle šanubu ili skraćenica u našem jeziku ,,dž.š." se koristi kada 
se spomene Allahovo ime. Na arapskom je to dželle še'nubu i znači 
€Uzvišen neka je On" ili "Slavljen neka je On." 


2 Sallallabu alejbi ve sellem se koristi uz ime Allahovog Poslanika 
u značenju "neka je mir i spas na njega." Uz imena Poslanikovih 
drugova ćemo koristiti frazu "radijallahu anbu" (anhuma za dvojinu, 
anba za žensko i anhum za množinu) što u prevodu znači "neka je 
Allah zadovoljan njime." 

ekonomske stabilnosti. Omer Fišer (Omar Fisher) je ista- 
kao da je ,, Tekaful druga najvažnija društvena institucija u 
islamskoj zajednici za borbu protiv siromaštva i oskudice", 
što dodatno naglašava njegov značaj (citirano u Patel, 2004, 
str. 8). 


Tekafulsečesto opisuje kao disruptivna inovacija u sektoru 
finansijske zaštite, s potencijalom da transformira postojeća 
tržišta i stvori nove vrijednosne sisteme. Disruptivna inova- 
cija je fenomen koji s vremenom mijenja postojeće tržište, 
postepeno zamjenjujući stare modele. Tekaful, sa svojom 
suštinskom osnovom u principu 'uzajamne saradnje', koja 
je temeljna za rast i evoluciju u svim aspektima života, nudi 
pravedniji i održiviji pristup osiguranju. Sistem u kojem 
tekaful najbolje funkcionira je holistički sistem koji poštuje 
vrijednosti i etiku koje su korisne za ljude, gdje ekonomski 
temelji vode ka profitu baziranom na pravednom načinu, 
a pritom se ne šteti okolišu i ekosistemu. Ovaj holistički 
pristup je srž islamskog finansijskog sistema (Bhatty XX 
Nisar, 2016, str. 3). 


Islam u svojoj suštini podržava osnovnu ideju osiguranja. 
Kroz šemu gdje se resursi članova određene grupe udružuju 
kako bi se uzajamno pomogli 1 zaštitili druge članove od 
poteškoća koje mogu nastati usljed određenih događaja, 
osiguranje u islamskom kontekstu u potpunosti je uskla- 
đeno s konceptima bratstva i uzajamne pomoći među 
ljudima. Međutim, način na koji konvencionalni sistem 
osiguranja nastoji postići ovaj cilj često je u suprotnosti sa 
islamskim učenjima. 


Iako je tekaful relativno nova industrija, stara oko 45 
godina, suočava se sa izazovima da pronađe svoje mjesto 
na tržištima kojima dominira konvencionalno osiguranje, 
staro više od gotovo 380 godina. Unatoč tome, tekaful je 
postigao značajan napredak u relativno kratkom periodu, 
pokazavši kako principijelni 1 etički pristupi mogu disrup- 
tirati etablirane sisteme. Ipak, mnogi u industriji osiguranja 
smatraju da nije učinjeno dovoljno, s obzirom na tehno- 
loške prednosti i tehničko znanje koje tekaful posjeduje, 

kao i njegovu usklađenost s etičkim principima koji su bili 
prilagođeni potrebama osiguranika. Ovi izazovi i prilike bit 
će detaljnije obrađeni u poglavlju o izazovima. 


Tekaful, kao integralni dio islamskog finansijskog sistema, 
temelji se na konceptima uzajamne saradnje, odgovornosti, 
zaštite i garancije među svojim učesnicima. Podstiče među- 
sobnu podršku i jedinstvo na osnovu te'avuna (uzajamne 
pomoći). Ovaj filozofski koncept tekafula usklađen je s 
Poslanikovim, sallallabu alejbi ve sellem, tradicijama koje 
naglašavaju važnost uzajamne saradnje, društvene odgovor- 
nosti i međusobne zaštite u društvenim odnosima. Tekaful 
nije samo finansijski instrument, već moralna 1 religijska 
inicijativa koja se temelji na vjerovanju da musliman ne 
treba biti zabrinut samo za sebe, već da je njegova odgo- 
vornost i briga za dobrobit svoje zajednice jednako važna. 


S obzirom na to da je ovo prva stručna knjiga na bosan- 
skom jeziku koja se bavi ovom temom, bilo mi je važno da je 
napišem na način koji je razumljiv i pristupačan svima, bez 
obzira na njihovo predznanje iz oblasti ekonomije, finansija 
ili osiguranja. Zelja mi je bila da ova knjiga bude koristan 
resurs kako za studente 1 istraživače, tako i za praktičare 
u oblasti islamskog osiguranja, kao i za sve one koji žele 
dublje razumjeti ovaj važan segment islamske ekonomije. 


_ Vođen ovim ciljevima, nisam bio sam u ovom projektu. 
Zelim se prvo zahvaliti svim onima koji su podržali ovu 
inicijativu. Principi tekafula, koji se zasnivaju na uzaja- 
mnoj pomoći, solidarnosti i bratstvu, bili su mi vodilja u 
okupljanju prijatelja i kolega kako bi ovaj projekat učinili 
jedinstvenim i uspješnim. Vođen kur'anskim ajetom: ,Jedni 
drugima pomažite u dobročinstvu i čestitosti, a ne sudje- 
lujte u grijebu i neprijateljstvu" (Kur'an, 5:2), pozvao 
sam sve one koji su mogli doprinijeti da se uključe kao 
vakifi. Hvala Allahu, dželle šanubu, mnogi su se odazvali, 
a njihov doprinos je sigurno oplemenio i obogatio ovaj 
projekat, donoseći mu prijeko potreban bereket. Iako bi 
bilo predugo nabrajati sve koji su učestvovali, želim ih 
obradovati kur'anskim ajetom: ,,Ko će Allabu drage volje 

zajam dati da bi mu ga On mnogostruko vratio, a uz to i 
nagradu plemenitu dobio" (Kur'an, 57:11). Ova knjiga je 
naša zajednička trajna sadaka (sadekatun džarijjeb), zajam 
Allahu, dželle šanubu, kod kojeg se nadamo da ćemo naći 
pravu nagradu. U ime svih nas, ovu knjigu posvećujem pale- 
stinskom narodu, koji svojim primjerom pokazuje šta znači 
istinska požrtvovanost i vjera u Allaha, dželle šanuhu. 


Koristim ovu priliku i da se zahvalim svojoj supruzi 
Maksudi, koja je bila moj stalni oslonac i podrška tokom 
rada na ovoj knjizi. Mojoj djeci, Merjem, Sari Amini i Hani 
Halimi, zahvaljujem se na njihovoj ljubavi i radosti koju mi 
svakodnevno pružaju. 


Posebnu zahvalnost dugujem Hfz. Prof. Dr. Kenanu 
Musiću, Prof. Dr. Aliji Avdukiću i Mr. Enveru Avdiću za 
njihove recenzije i korisne savjete koji su značajno doprini- 
jeli kvaliteti ove knjige. Također, moje iskrene zahvale idu 
Lejli i Elmi Hodžić, koje su svojim lektorisanjem i korekci- 
jama mojih inicijalnih draftova knjige pomogle da ovaj rad 
dostigne viši nivo. 


Neka ova knjiga bude od koristi svim čitateljima koji 
žele dublje razumjeti islamsko osiguranje i neka nam Allah, 
dželle šanubu, podari uspjeh u našim nastojanjima da 
unaprijedimo znanje i praksu u ovoj važnoj oblasti. 


Edib Smolo 


edib.smoloEgmail.com 
16. avgust 2024. god. 


Medina 


Uvod 


Poglavlje I 

Koncept osiguranja ima drevne korijene i razvijao se postepeno 
tokom milenija." Prije nekoliko hiljada godina, kineski trgovci 
nastojali su zaštititi svoj teret od gubitka na moru raspoređu- 
jući ga na više brodova, strategija koja je slična diversifikaciji 
rizika (Khorshid, 2004; Masci, 20T 1). Povijesni zapisi poka- 
zuju da prakse osiguranja datiraju još od 2250. godine prije 
nove ere u Babilonu, gdje je Hamurabijev zakon uključi- 
vao osiguranje zajmova za pomorske poduhvate. Trgovci 
su plaćali dodatnu premiju zajmodavcima, koji su pristajali 
otkazati zajam ako bi teret bio izgubljen ili ukraden na moru. 
Ovaj aranžman, poznat kao bottomry, zahtijevao je otplatu s 
kamatom ako bi pošiljka sigurno stigla. Grci i Rimljani tako- 
đer su prakticirali oblike bottomry-a, povezujući finansije i 
osiguranje. Ovi rani primjeri pokazuju kako su drevne civi- 
lizacije nastojale zaštititi se od nesigurnosti, iako formalni 
ugovori o osiguranju još nisu bili uspostavljeni. Ipak, korijeni 
moderne prakse osiguranja sežu do 1667. godine, neposredno 


I Kratak pregled razvoja ideje osiguranja nudi Khorshid (2004, str. 
44-46). 

nakon Velikog požara u Londonu. Ovaj događaj potaknuo 
je razvoj osiguravajućih društava kako bi se zaštitili od slič- 
nih katastrofa u budućnosti. Ipak, to ne znači da se principi 
na kojima se zasniva moderna industrija osiguranja nisu 
primjenjivali i ranije (Alshammari et al., 2023). 


Možda je prikladno brzo se podsjetiti i definisati pojam 
osiguranja koji predstavlja: 

, Ugovor prema kojem se jedna osoba, zvana 
fosiguravatelj'?, obavezuje da će u zamjenu za 
dogovorenu naknadu, zvanu 'premija', isplatiti 
drugoj osobi, zvanoj 'osiguranik", određeni iznos 
novca ili njegov ekvivalent, u slučaju nastanka 
određenog (neizvjesnog) događaja." (Ivamy, 
1975, str. 3) 


Dakle, osiguranje predstavlja sistem podjele rizika. U 
ovom dogovoru između dvije strane, jedna strana (osigu- 
ravatelj) pristaje da nadoknadi drugoj strani (osiguraniku) 
specifične gubitke navedene u ugovoru (polisi). Osiguranje 
funkcioniše kao ekonomski alat koji omogućava poje- 
dincima 1 organizacijama da prenesu tzv. čiste rizike (tj. 
nesigurnost u vezi s finansijskim gubicima) na druge. Tako 
učesnici na ekonomskim 1 finansijskim tržištima, kao i 
pojedinci mogu izabrati rizike koje su spremni prihvatiti i 
s kojima se osjećaju sigurno. S druge strane, "neželjene" 
rizike mogu prenijeti na druge uz plaćanje naknade ili 
premije (Obaidullah, 2006, str. TT9). 


Postoje dvije glavne vrste rizika: čisti rizik i špekulativni 
rizik (ISRA, 2o11; Obaidullah, 2006). Čisti rizik postoji 
u situacijama kada su jedini mogući ishodi ili gubitak ili 
izostanak gubitka. Ovi rizici mogu biti lični ili kolektivni, 
direktni ili indirektni, a incidenti se dešavaju prirodno, 
bez plana. Primjeri čistih rizika uključuju rizik od ošte- 
ćenja imovine usljed požara i rizik od prerane smrti. Na 
primjer, ukoliko imovina bude uništena u požaru, vlasnik će 
pretrpjeti gubitke, ali ako do požara ne dođe, vlasnik neće 
pretrpjeti ni gubitak niti ostvariti dobit. 


S druge strane, špekulativni rizik uključuje tri moguć- 
nosti: gubitak, dobitak ili nepromijenjenu vrijednost. Ovi 

rizici su često planirani jer se ishod može manipulirati. 
Primjeri špekulativnih rizika uključuju ulaganje na berzi 
ili u nekretnine, ulazak u poslovne poduhvate i klađenje 
na konjske trke. Na primjer, ako osoba uloži novac na 
berzi, taj novac će se koristiti za kupovinu dionica tokom 
određenog vremenskog perioda. Investitor prirodno preu- 
zima rizik ili nesigurnost hoće li moći prodati dionice uz 
dobitak, gubitak ili nepromijenjenu vrijednost. Ako cijena 
dionica poraste, može ostvariti dobitak prodajom dionica. 
Međutim, ako cijena dionica padne, investitor će pretrpjeti 
gubitak jer je vrijednost njegovih dionica niža od tržišne 
vrijednosti. Također postoji mogućnost da se vrijednost ne 
promijeni, ukoliko cijena dionica ostane ista. 


Prema tome, osiguranje je možda najučinkovitiji način za 
upravljanje rizikom, koji je sveprisutan fenomen u našim 
životima. Ponekad ga možemo izbjeći ili smanjiti, ali ga 
nikada ne možemo u potpunosti eliminisati. Osiguranje 
je finansijski instrument koji pruža zaštitu protiv određe- 
nih rizika i nepredviđenih događaja. U osnovi, osiguranje 
uključuje ugovor između osiguravatelja, koji preuzima 
rizik, i osiguranika, koji plaća premiju za tu zaštitu. Ovaj 
ugovor omogućava osiguraniku da prenese teret potencijal- 
nih finansijskih gubitaka na osiguravatelja. 


Mehr (1986) definiše osiguranje kao "sredstvo za 
smanjenje rizika kombiniranjem dovoljnog broja jedinica 
izloženosti kako bi se njihovi pojedinačni gubici učinili 
kolektivno predvidljivim. Predvidljivi gubitak se zatim 
dijeli ili raspoređuje proporcionalno među svim jedinicama 
u kombinaciji". Ova definicija ističe dvije ključne karakte- 
ristike osiguranja. Prvo: osiguranje djeluje kao mehanizam 
za prikupljanje 1 distribuciju rizika. Drugo: smanjenje poje- 
dinačnih finansijskih gubitaka postiže se kroz kolektivno 
sudjelovanje i dijeljenje rizika. 


U suštini, osiguranje se može promatrati kao strategija 
upravljanja rizicima koja omogućava smanjenje finansijske 
nesigurnosti. Ono pruža strukturu kroz koju se potencijalni 
gubici mogu anticipirati 1 finansijski pokriti, čime se osigu- 
rava stabilnost i sigurnost za osiguranike. Ovaj sistem je 
ključan za održavanje finansijske stabilnosti pojedinaca i 

organizacija, omogućavajući im da se suoče s neizvjesno- 
stima sa manje stresa i većom sigurnošću. 


Od kupovine kuće do vođenja poslovanja, društvo dvade- 
set prvog stoljeća nalaže kupovinu osiguranja. Međutim, 
postoje zabranjeni elementi u osiguranju koji stvaraju 
potrebu da se predstavi alternativa zapadnim osiguravaju- 
ćim proizvodima. Muslimanski učenjaci zagovaraju tekaful 
kao najbolju zamjenu. 


I tekaful i konvencionalne osiguravajuće polise funkcio- 
nišu na istom osnovnom sistemu; zajedničko prikupljanje 
sredstava radi upravljanja rizikom grupe ljudi. Međutim, 
postoje značajne razlike između ova dva sistema. 
Najuočljivija je ta što se tekaful strogo pridržava islamskih 
principa na kojima je razvijen. 


ŠTA JE TEKAFUL? 


Približni šerijatski ekvivalent za riječ osiguranje na arap- 
skom jeziku je "te'min", što znači osigurati, zaštititi i 
garantirati kroz naknadu za gubitke. Također, "te'min? 
označava vjernost, lojalnost, samopouzdanje i povjerenje, 
te se više odnosi na garanciju nego na zajedničko dijelje- 
nje gubitaka unutar grupe. Ovaj koncept je bio predmet 
rasprava među naučnicima skoro cijelo stoljeće. Međutim, 
koncept koji su šerijatski učenjaci konačno u velikoj mjeri 
prihvatili je koncept tekafula. Islamsko osiguranje je 
poznato i pod nekoliko drugih naziva: participativno osigu- 
ranje (Turska), kooperativno osiguranje (Saudijska Arabija) 
i uzajamno osiguranje (Sudan) ili jednostavno tekaful što 
se koristi u mnogim zemljama (Alshammari et al., 2023). 
Tekaful zahtijeva da se priroda osnovnog ugovora o osigu- 
ranju transformiše u doprinosni aranžman, gdje se gubici 
članova mogu pokriti iz tekaful fonda na osnovu uzajamne 
pomoći i odricanja (Ayub, 2007). 


Prema tome, tekaful, ili islamsko osiguranje, predstavlja 
sistem uzajamnog osiguranja koji se zasniva na konceptu 
međusobne pomoći (te'avun) i dobrovoljnog (neopozivog) 
doprinosa (poklona ili donacije — teberru') i u potpunosti je 
usklađen s islamskim pravom (šerijatom). Riječ "tekaful" 

dolazi od arapske riječi "kefala", što znači garantirati, 
brinuti se za ili preuzeti odgovornost. U suštini, tekaful je 
zajednički sporazum među grupom ljudi da se međusobno 
podržavaju i potpomažu u slučaju gubitka ili štete, dijeleći 
rizike među sobom na principima uzajamne pomoći, soli- 
darnosti 1 zajedništva (bratstva) (Ali et al., 2008; Archer 
et al., 2009; Ayub, 2007; Bakar, 2009; Billah, 2003, 2007; 
Billah, Ghlamallah, et al., 2019; A. Hassan X Mollah, 2018; 
Hussain X Pasha, 2011; Ismail x Abdul Razak, 2009). 


Stoga se tekaful sistem temelji na međusobnoj koope- 
raciji, odgovornosti, osiguranju, zaštiti i pomoći između 
učesnika unutar grupe. Drugim riječima, tekaful označava 
zajedničko jamstvo i kolektivno osiguranje među članovima 
grupe. On obuhvata principe međusobne pomoći, zajed- 
ničke odgovornosti i zaštite od gubitaka. U osnovi, tekaful 
podrazumijeva da učesnici redovno doprinose zajedničkom 
fondu kako bi zajedno zaštitili jedni druge od potencijal- 
nih gubitaka. Iako sličan uzajamnom osiguranju, tekaful 
je bliži poslovnom osiguranju u svom operativnom okviru. 
Učesnici u tekafulu ne traže samo osobnu zaštitu, već se 
također angažiraju u međusobnoj saradnji kako bi pružili 
podršku jedni drugima u teškim vremenima. U Maleziji, 
tekaful se definiše kao šema zasnovana na bratstvu, soli- 
darnosti i neđusobnoj pomoći, pružajući finansijsku pomoć 
učesnicima kad je to potrebno, putem međusobnih dopri- 
nosa (Ali et al., 2008; Thanasegaran, 2008). Za razliku od 
tradicionalnih kupoprodajnih ugovora, tekaful podstiče 
osjećaj solidarnosti među učesnicima, naglašavajući među- 
sobnu podršku i pomoć u teškim vremenima. Prema tome, 
koncept osiguranja gdje se zajednički resursi združuju kako 
bi se pomoglo onima u stanju potrebe, stoga ne proturječi 
učenju islama, koje u svakom slučaju propagira solidarnost, 
međusobnu pomoć i saradnju među članovima zajednice. 


Historijski gledano, korijeni osiguranja sežu do doktrine 
'akila ili dija,; gdje bi žrtva bila obeštećena od strane 


2 'Agilab ili Diyah - Ovo je bila obavezna praksa drevnih arapskih 
plemena zasnovan na zajedničkom sporazumu među njima prema 
ojem ako neko (iz nekog od plemena) bude ubijen nehotično od 
strane člana nekog drugog plemena, krvarinu ili kompenzaciju za 
ubijenog treba biti plaćena nasljednicima žrtve od strane ubicine 
rodbine. Vidi Rashid (1993), Ayub (2007) i Tsafrir (2019). 

članova zajednice čije je djelovanje rezultiralo gubitkom 
života ili oštećenjem žrtve. Ova praksa je bila prakticirana 
među drevnim arapskim plemenima. U toj praksi svaki član 
zajednice bi unaprijed doprinosio, kako bi ostvario ciljeve 
doktrine 'akila, što je na kraju rezultiralo stvaranjem kulture 
međusobne podrške unutar plemena. 


Trgovci iz Mekke imali su sistem za nadoknadu gubitaka 
iz poslovnih ekspedicija, kao i za pomoć onima koji su stra- 
dali uslijed prirodnih nepogoda. Afzalur Rahman navodi 
da su još prije poslaničke misije Muhammeda, sallallabu 
alejbi ve sellem, trgovci iz Mekke osnovali fond za pomoć 
žrtvama ili preživjelima prirodnih nepogoda ili katastrofa 
tokom njihovih trgovačkih putovanja u Siriju, Irak i druge 
zemlje. Dogodilo se jednom prilikom, dok je Muhammed, 
sallallahu alejbi ve sellem, bio angažovan u trgovini u Mekki, 
da je cijela trgovačka karavana, osim nekoliko preživjelih, 
nestala u pustinji. Upravni odbor, sastavljen od članova koji 
su doprinosili u ovaj fond solidarnosti, odlučio je isplatiti 
vrijednost robe, uključujući vrijednost izgubljenih kamila i 
kuća, preživjelima i porodicama onih koji su stradali u kata- 
strofi iz zajedničkog fonda. Muhammed, sallallahu alejbi 
ve sellem, koji je trgovao kapitalom Hatidže, radijallahu 
anba, također je doprinosio tom fondu iz svojih sredstava 
(Rahman, 1979). 


Ovaj princip nadoknade i grupne odgovornosti prihvaćen 
je i prakticiran od strane muslimana iz Mekke (Muhadžira) 
i Medine (Ensarija), postavljajući temelje za međusobno 
osiguranje tokom više od r4oo godina. Odobrenje ovakve 
prakse se ogleda u u sljedećem hadisu: 


Od Ebu-Hurejre prenosi se da je Allabov 
Poslanik, sallallabu alejbi ve sellem, presudio 
dvjema ženama iz (plemena) Huzejl koje su se 
potukle. Jedna od njih bacila je kamen na drugu 
koja je bila trudna, pogodila je u stomak i usmr- 
tila joj dijete u stomaku. Spor su Ka de 
Vjerovjesnika, sallallahu alejbi ve sellem, da on 
presudi, pa je presudio da je krvarina (dija) za 
ono što je bilo u njenom stomaku rob ili robinja 
najbolje vrste. Tada je staratelj žene obave- 
zane na isplatu krvarine upitao: "Kako, Allahov 

Poslaniče, mogu biti obavezan na isplatu krva- 
rine za ono što nije ni jelo ni pilo, ni progovorilo 
ni plakalo? U takvom se slučaju (prolivena krv) 
ne osvećuje.) "Ovaj je, zaista, vračarski brat 
(sličan im je),) rekao je Vjerovjesnik, sallallahu 
alejbi ve sellem.?? 


Kasnije, koncept 'akila reorganiziran je po nalogu drugog 
halife, Omera, radijallahu anbu, gdje se, između ostalog, 
razvijao pojam socijalnog osiguranja (Tsafrir, 2019). Osim 
toga, praksa 'akila bila je uključena i u prvi ustav Medine 
622. godine (Hamidullah, 1990). 


Centralna ideja osiguranja je zaštita pojedinca od neočeki- 
vanog gubitka ili rizika, temeljena na konceptu međusobne 
kooperacije. Stoga su postojale različite vrste transakcija 
koje su se prakticirale u skladu s islamskim učenjem kako 
bi se razvila međusobna kooperacija među pojedincima 
u društvu; kao što su damen hbatr el-tarik (sigurnost od 
opasnosti na putu),+ akd el-muvelat (ugovor o zajedničkom 
prijateljstvu) bilf (konfederacija, savezništvo)" i praksa 
mekanskih trgovaca koji su koristili šemu kompenzacije 
za gubitke poslovnih ekspedicija i onih koji su pretrpjeli 
prirodne nepogode. Prema predaji, Poslanik, sallallahu 
alejbi ve sellem, osobno je sudjelovao u ovim transakcijama 
(Rahman, 1979). 


Značenje i pravni karakter osiguranja u svom opsežnom 
obliku unutar šerijatske discipline prvi je otkrio hanefijski 
pravnik Ibn Abidin (1784. - 1836.) u svojoj knjizi Reddul 
Mubtar (Khorshid, 2004; Klingmuller, 1969).7 Otkrio je da 


3 Vidi hadis br. 5758 u El-Buhari (2009, str. 219—220). 


4 Prema ovom principu, ako jedna osoba zamoli drugu da krene odre- 

enim putem i kaže da je siguran, te preuzme ode norac i za bilo 

kakav gubitak, onda će ta osoba biti odgovorna ukoliko ova druga 
osoba pretrpi gubitak. Ovo navodi Zarga (1994). 


s Rashid (1993, str. 18). 
6 Ibid. 


7 Važno je Baga da je Ibn Abidin tada smatrao ovu vrstu osigura- 
nja nedozvoljenim sa šerijatskog aspekta Med Isto tako, treba 
imati u vidu tada nje odnose i postojeće prilike kao i prakse u među- 
narodnoj trgovini. U svome izlaganju, Ibn Abidin pravi jasnu razliku 
između zemalja pod muslimanskom kontrolom i onih koje to nisu 
bile. Shodno tome, njegovo izlaganje i opravdanje (zabranjivanje) 
prakse osiguranja se drukčije tumače shodno uu implementacije 
Iste. _ detaljnu diskusiju o ovoj temi pogledaj Khorshid (2004, str. 
I2-15 

je Osmansko carstvo razvilo pojam pomorskog osiguranja 
u 18. stoljeću pod imenom 'sukurat' ili 'sigorta'.? 


Kasnije, Osmanski Pomorski Zakonik iz 1863. godine i 
Osmanski Zakon o Osiguranju iz 1874. godine dao je pravni 
oblik, ne samo za pomorsko osiguranje, već i za ostala neži- 
votna osiguranja (Rashid, 1993, str. 18). Međutim, kada 
je riječ o životnom osiguranju, mnogi islamski učenjaci ga 
nisu priznavali do danas, smatrajući da je općenito protivno 
islamskim principima (Amin, 1985). 


Temeljni principi tekafula 
Temeljni principi tekafula u: 


I.  Uzajamna pomoć (te'avun) i solidarnost (tedamun): 
Tekaful je zasnovan na konceptu uzajamne pomoći 
i solidarnosti među učesnicima. Svaki član zajed- 
nice (učesnik) doprinosi određenim iznosom novca 
(doprinos ili premija) u zajednički fond. Ovaj fond 
se koristi za isplate šteta i pokrivanje gubitaka onih 
učesnika koji dožive štetu ili gubitak. Na taj način, svi 
učesnici zajedno preuzimaju odgovornost za podršku 
onima kojima je potrebna pomoć. 


2. Dijeljenje rizika: U tekaful sistemu, rizici se dijele 
među svim učesnicima. Umjesto da jedan osigu- 
ravatelj preuzima rizik (kao u konvencionalnom 
osiguranju), svi učesnici zajednički snose rizik. Ovo 
umanjuje individualni teret rizika i omogućava 
pravedniju raspodjelu odgovornosti. 


2. Šerijatska usklađenost: Tekaful mora biti u skladu 
s islamskim pravom. To znači da su kamatne stope 
(riba), pretjerana nesigurnost (garer) i kockanje 
(mejsir) strogo zabranjeni. Prema tome, svi poslovi 
i investicije unutar tekaful sistema moraju biti uskla- 
đeni s ovim principima. Šerijatski odbor (grupa 
islamskih pravnih učenjaka) su dužni da nadgledaju 
poslovanje tekaful kompanije kako bi se osiguralo da 
sve aktivnosti budu u skladu sa šerijatom. 


8 Riječ ,,osiguranje" ili ,insurance" na engleskom jeziku potiče od 
italijanske riječi ,,sicurta". U turskom se počeo koristi kao ,,sigorta." 

Na osnovu gore navedenih principa, tekaful sistem 
kao alternativa konvencionalnom osiguranju utjelov- 
ljuje elemente zajedničke odgovornosti, zajedničke koristi 
i međusobne solidarnosti. Svaki osiguranik plaća svoju 
premiju kako bi pomogao onima kojima je potrebna pomoć. 
Teorija islamskih finansija ne prihvata garer ili pretjeranu 
neizvjesnost u pogledu prava i obaveza strana u komercijal- 
nom ugovoru. Stoga je koncept teberru' (donacija) uključen 
u aranžman kao glavni sastojak ugovora. Učesnik tekaful 
polise pristaje da se odrekne, kao teberru', cijelog ili određe- 
nog dijela svojih tekaful doprinosa koje se obavezuje platiti, 
čime omogućava ispunjavanje obaveze međusobne pomoći 
u slučaju da neki od njegovih kolega učesnika pretrpi defi- 
nisani gubitak. 


Još jedan koncept 1 institucija koja podržava ideju među- 
sobne pomoći je institucija vakufa. U islamskoj šerijatskoj 
praksi, vakuf se odnosi na zadržavanje imovine u korist 
humanitarnog cilja ili određene grupe ljudi, kao što su 
članovi porodice darovatelja. U islamskoj jurisprudenciji 
postoje tri vrste vakufa: religijski vakuf, filantropski vakuf 
i porodični vakuf. Vakuf postaje zasebna pravna institu- 
cija koja može prihvatiti ili prenijeti vlasništvo. Vlasništvo 
nad vakufskom imovinom se trajno prenosi sa osobe koja 
stvara vakuf. Vakufska imovina se ne može prodati; samo 
se plodovi imovine dodjeljuju korisnicima. Prema princi- 
pima vakufa, član (donator) može također imati koristi od 
vakufa. Korisnici vakufa u tekaful aranžmanima su tvorac 
vakufa i grupačiji članovi doprinose radi međusobne pomoći 
i pokrivanja gubitaka bilo kojeg od njih (Ayub, 2007). 


Operativni modeli tekafula 


Postoji nekoliko modela tekafula koji se koriste širom 
svijeta, uključujući: 

I. Mudareba model: Ovaj model se temelji na podjeli 
dobiti i gubitka između tekaful operatera (osigu- 
ravateljal'mudariba ili menadžera) 1 učesnika 
(osiguranika/rabb el-mal ili vlasnika kapitala). 
Učesnici uplaćuju doprinose u zajednički fond, a 
tekaful operater upravlja fondom i investira sredstva 

u skladu sa šerijatom. Dobit ostvarena od tih inve- 
sticija dijeli se između operatera i učesnika prema 
unaprijed dogovorenom omjeru. U slučaju gubitka, 
trošak snose isključivo vlasnici kapitala. 


Vekala model: U ovom modelu, tekaful operater 
djeluje kao agent (vekrl) za učesnike (muvekkile). 
Operater upravlja fondom u ime učesnika i napla- 
ćuje unaprijed dogovorenu naknadu za svoje usluge. 
Sva dobit i rizici koji proizilaze iz upravljanja tekaful 
fondom će pripadati ili će ih snositi učesnici koji su 
nalogodavci (muvekkili). 


Vakufski model: U ovom modelu, dioničari teka- 
ful kompanije doniraju određeni iznos kao početni 
kapital za kreiranje vakufa koji će se koristiti za 
obeštećenje članova vakufskog fonda u slučaju speci- 
fičnih gubitaka. Tekaful kompanija, kao osnivač 
vakufa (vakif), preuzima ulogu upravitelja (mute- 
velija) i djeluje kao agent (veksl) ili poduzetnik 
(mudarib), ovisno o tome kako je organizovan, za 
upravljanje tekaful poslovanjem. Uplatom premija 
korisnici osiguranja postaju članovi (vakifi) vakufa 
s namjerom obeštećenja članova u slučaju specifičnih 
gubitaka. Ove donacije pripadaju vakufu i mogu se 
koristiti u cijelosti ili djelomično za postizanje ciljeva 
vakufa. Pored toga, ove donacije se dijele na donacije 
vakufskom fondu i na investicije na osnovu vekale ili 
mudarebe. Donacijski dio uvijek ostaje u vakufu. 


Hibridni modeli: Postoje i kombinacije mudareba 
i vekala modela, gdje tekaful operater koristi oba 
pristupa za različite aspekte poslovanja. Na primjer, 
operater može koristiti ugovor o vekala posvećen 
pružanju usluga vezanih za svakodnevne operacije 
tekafula, dok je mudareba model namijenjen za inve- 
sticijske aktivnosti tekaful fonda i dijeljenju prinosa 
ostvarenih tim ulaganjem. Prema ovom modelu, teka- 
ful operater (TO) dobija naknade prema ugovoru o 
upravljanju vekalom kao i dio prinosa pod uslovom 
da je ulaganje tekaful fonda profitabilno. 


Uvod 


Važno je napomenuti da su većina tekaful modela hibridi 
gore navedenih modela. Ova raznolikost pristupa omogu- 
ćava prilagođavanje specifičnim potrebama različitih tržišta 
i pravnih okvira. Na primjer, te'đvuni model, kao prvi razvi- 
jen, fokusirao se na zajedničku saradnju i uzajamnu pomoć 
među članovima. Mudareba model, s druge strane, uklju- 
čuje partnerstvo između investitora i poduzetnika, gdje su 
oba partnera uključena u dijeljenje profita i gubitaka. 


Vekala model stavlja naglasak na agencijski odnos, gdje 
jedan učesnik djeluje kao agent u ime drugih, dok je vakuf 
model zasnovan na konceptu dobrotvornih zaklada koje 
obezbjeđuju sredstva za osiguranje. 


Ove faze razvoja tekafula pokazuju kako se različiti 
modeli mogu prilagoditi različitim kulturnim i ekonomskim 
kontekstima. Tekaful modeli evoluirali su kroz godine kako 
bi zadovoljili rastuće potrebe muslimanskog svijeta za osigu- 
ranjem koje je u skladu sa šerijatskim principima. O ovim 
modelima ćemo govoriti detaljnije u kasnijim poglavljima. 


KRATKA HISTORIJA ISLAMSKOG OSIGURANJA 


Ideja uzajamnog pomaganja i dijeljenja rizika ima duboke 
korijene u islamskoj tradiciji. Još u ranom islamskom peri- 
odu, muslimanske zajednice su prakticirale oblike uzajamne 
pomoći koji su postavili temelje za savremeni tekaful. Jedan 
od najstarijih oblika ove prakse je bila doktrina 'akila, 
sistem zajedničke zaštite i odgovornosti koju su koristila 
arapska plemena. Učesnici su prikupljali sredstva kako 
bi pružili finansijsku pomoć članovima plemena u slučaju 
nesreće ili gubitka života. Ova praksa se spominje i u hadisu 
koji smo ranije spomenuli. 


Ibn Haldun je u svojoj knjizi ,,Mukaddima" naveo 
primjere najstarijih oblika 'tekaful?" osiguranja koje su prak- 
ticirali Arapi prije pojave islama. Prema njegovim zapisima, 
Arapi su razvili razne metode osiguranja imovine. Tokom 
zimskih i ljetnih trgovačkih karavana, članovi su međusobno 
sklapali ugovore da će iz profita putovanja nadoknaditi 
gubitak bilo koje kamile koji bi se mogao dogoditi tokom 
puta. Svaki član karavana je doprinosio udjelom koji je bio 

TABELA 2.1: Sveukupna bronologija osnivanja tekaful 
operatera 
God. VASNIIE! Kompanija 
1979. Sudan Islamic Insurance Company of Sudan 
1979. — Ujedinjeni Islamic Arab Insurance Company 
Arapski Emirati = (SALAMA) 
1981. Saudijska The National Cooperative Insurance 
Arabija Company 
1983. Ujedinjeno Takaful UK Ltd 
Kraljevstvo 
1983. Luksemburg Solidarity Takaful 
1983. Bahami Islamic Takaful and Re-Takaful Co 
1984. Malezija Syarikat Takafu!l Malaysia Berhad 
1985. — Bahrein The Islamic Insurance and 
Reinsurance Company 
1986. — Saudijska Cooperative Company for Insurance 
Arabija (Tawuniya) 
1988. — Liban Al-Aman Trust Insurance 
1989. — Bahrein Bahrain Islamic Insurance Company 
1990. Bangladeš Islami Insurance Bangladesh Ltd 
1992. — Bahrein The International Islamic Insurance 
Company 
1993. — Brunej Tekaful TAIB Sdn Bhd 
1994. — Indonezija PT Asuransi Takaful Indonesia 
1995. — Katar Oatar Islamic Insurance Company 
1995. — Singapur Ampro-lncome Takaful Company and 
Syarikat Takaful Singapura 
1996. — Jordan Islamic Insurance Company 
1996. — Sjedinjene First Takaful USA 
Američke Države 
1999. Mauritanija The TAAMIN Islamic Insurance 
Company 
1999. — Šri Lanka Amana Takaful! Limited 
2000. | Kuvajt Wethag Takaful and First Takaful 
2000. — Alžir Salama Insurance Company 
2001. Jemen Yemen Islamic Insurance Company 
2002. Egipat Egyptian Saudi Insurance House 
2003. | Liban Amman Takaful insurance Lebanon 

God. Zemlja Kompanija 

2003. Maldivi Amana Takaful 

2003. — Južna Afrika Takafol South Africa (Pty) Ltd 

2005. — Nigerija African Alliance Insurance (window) 

2005. | Senegal SALAMA Assurances Senegal 

2005. — Pakistan Pak Kuwait Takaful Company 
Limited 

2007. — Sirija Al-Ageelah Takaful Company 

2007. — Libija Takaful Insurance Company 

2007. | Zambija Phoenix Takaful Zambia 

2007. Gambija Takaful Gambia Ltd 

2008. — Palestina Palestine Takaful Company 

2008. — Kenija Takaful Insurance of Africa 

2008. | Kanada Ansar Cooperative Housing 
Corporation (partnership with 
Cooperaters Insurance Group) 

2008. Saudijska Saudi Reinsurance Company (Saudi 

Arabija Re-Coperative) 

2009. | Turska Neova Sigota 

2010. Somalija Takaful Insurance of Africa Ltd (TIA) 

2010. Kazahstan MIS Halal Insurance 

2011. — Tajland Muang Thai Life Insurance 

2012. | Tunis Zitouna Takaful 

2013. Francuska Salam of Swiss Life 

2014. Oman Al-Madina Takaful 

2017. Uzbekistan Uzaro Yardam 

2019. Tadžikistan Takafful Insurance Company LLC 

2021. — Iran Dana Insurance (window) 

2021. Maroko Wafa Takaful, Attakafulia Assurances 
and Taaouiniyate Taamine Takafuli 

2021. — Etiopija Global Insurance Company (window) 

2024. — Tanzanija Zanzibar Insurance Corporation 


(ZIC) Takaful 


Izvor: Prilagođeno iz Alshammari et al. (2023) i Sabbagh (2012). 

proporcionalan njegovom profitu ili kapitalu uloženom u 
putovanje, prema dogovorenim uvjetima. 


Osim toga, članovi karavana su se obavezivali da će 
nadoknaditi gubitke onima čija bi roba ostala neprodana 
ili bila uništena zbog smrti njihovih kamila. Ova praksa 
je predstavljala ranu formu uzajamnog osiguranja, gdje su 
rizici 1 gubici bili zajednički podijeljeni među svim člano- 
vima. Time su se osigurali protiv nepredviđenih okolnosti, 
osiguravajući stabilnost i sigurnost trgovinskih operacija u 
teškim uslovima putovanja kroz pustinje. 


Ovi primjeri iz predislamskog perioda pokazuju kako su 
principi uzajamnog osiguranja i solidarnosti bili duboko 
ukorijenjeni u arapskoj tradiciji, čime su postavili temelje za 
kasniji razvoj tekaful osiguranja unutar islamske ekonomije. 


Savremeni koncept tekafula počeo se razvijati sredi- 
nom 20. stoljeća kao odgovor na potrebu za finansijskim 
proizvodima koji su u skladu s islamskim vjerskim uvjere- 
njima. Prva tekaful kompanija, Sudanese Islamic Insurance 
Company (SIIC), osnovana je 1979. godine u Sudanu. Ova 
kompanija je bila pionir u implementaciji tekaful principa u 
modernom kontekstu. SIIC je razvila model poslovanja koji 
je omogućio učesnicima da dijele rizike i viškove na prave- 
dan i transparentan način, što je bio ključni faktor za uspjeh 
i prihvaćenost tekafula među muslimanima. Ova kompa- 
nija je postavila temelje za razvoj tekaful industrije, nudeći 
proizvode koji su bili u potpunosti usklađeni sa šerijatom. 


Nakon uspjeha SIIC-a, koncept tekafula se brzo proširio 
na druge muslimanske zemlje. U Maleziji, tekaful industrija 
je doživjela značajan rast i postala jedan od globalnih lidera 
u islamskom osiguranju. Malezijska vlada je 1984. godine 
donijela Takaful Act, zakon koji je regulirao osnivanje i 
poslovanje tekaful kompanija u zemlji. Malezija je također 
osnovala prvi svjetski tekaful reosiguravajući fond, poznat 
kao ASEAN ReTekaful International (ARTI), čime je 
dodatno ojačala svoju poziciju u globalnoj tekaful industriji. 


Danas, tekaful industrija je globalno priznata i prisutna 
u mnogim zemljama, uključujući nemuslimanske zemlje. 
Postoje brojne tekaful kompanije koje nude različite 

proizvode, od životnog osiguranja do zdravstvenog osigu- 
ranja, te specijaliziranih proizvoda poput automobilske 
i imovinske zaštite. Rast tekaful industrije potaknut je 
povećanom sviješću muslimana o važnosti usklađenosti 
finansijskih proizvoda s njihovim vjerskim uvjerenjima, 
kao i podrškom vlada i regulatornih tijela u muslimanskim 
zemljama. Ukratko, evolucija tekafula ima dugu historiju sa 
nekoliko ključnih faza koje se mogu identifikovati na slje- 
deći način (ISRA, 20TIT, str. 506): 


1979. Prvi te'avuni model (kooperativni) razvijen je u 
Sudanu. 


1984. Mudareba model razvijen je u Maleziji. 
1984. Vekala model razvijen je u Zaljevu. 
1996. Vakuf model razvijen je u Južnoj Africi. 
2004. Pojava hibdridnih modela. 


Alshammari i saradnici (2023) nude hronološki prikaz 
osnivanja tekaful operatera. Hronologija osnivanja teka- 
fula prikazana u ovom radu pokazuje da tekaful operacije 
postoje u 47 jurisdikcija, počevši od Sudana i UAE 1979. 
godine, a posljednje su ih usvojili Maroko i Iran u decem- 
bru 2021. Utvrđeno je da 22 jurisdikcije nemaju propise o 
tekaful. Tekaful zakon iz 1984. godine, izdat u Maleziji, 
smatra se prvim takvim propisom koji je postavio temelje za 
kasnije regulative. U međuvremenu je osnovan ZIC tekaful 
u februaru ove godine u Tanzaniji. Detaljan pregled hrono- 
loškog prikaza osnivanja tekaful operatera je prikazan u 
Tabela 1.1. 


ZAKLJUČAK 


Razvoj tekaful sektora predstavlja odgovor islamskih 
učenjaka na potrebe društva za rješavanje krucijalnih pitanja 
unutar ekonomije i finansijskih tržišta. Kao takav, tekaful 
predstavlja sistem uzajamnog osiguranja zasnovanog na 
principima uzajamne pomoći, solidarnosti 1 zajedništva 
(bratstva) i u potpunosti je usklađen s islamskim pravom 
(šerijatom). 

Historija tekafula pokazuje kako su islamski principi 
uzajamne pomoći i solidarnosti evoluirali u moderan sistem 
osiguranja koji je u skladu sa šerijatom. Od ranih oblika 
uzajamne pomoći u arapskim plemenima do globalno 
priznate industrije, tekaful nastavlja rasti i prilagođavati 
se potrebama muslimana širom svijeta. U nastavku ćemo 
detaljnije obraditi ovu temu. 

Poglavlje 2 


KRATAK OPIS ISLAMSKIH 
FINANSIJA 


Prije nego što se upustimo u analizu glavne teme ove knjige, 
neophodno je napraviti jedan kraći uvod u islamske finansije 
kojima tekaful (islamsko osiguranje) pripadada. Ukratko, 
termin islamske finansije aludira na finansijske aktivnosti, 
koje su vođene šerijatskim principima (islamskim pravom). 
Semantički, riječ šerijat je arapski izraz koji zapravo označava 
"put? ili put do pojila?, "jasan put koji treba slijediti", ili još 
nedvosmislenije "put koji vodi do izvora". Iz ovoga možemo 
shvatiti da je šerijat put koji vjernik treba slijediti da bi dobio 
upute na ovom svijetu i spas na onom svijetu (Smolo, 2012). 


Primarni izvori šerijata su Kur'an 1 sunnet. Sunnet je arap- 
ska riječ koja znači 'običaj', (radnja? ili fpraksa'. Tehnički, 
ovaj izraz se odnosi na ono što se prenosi da je Poslanik 
Muhammed, sallallabu alejbi ve sellem, rekao, učinio ili 
prešutno odobrio. Nakon Kur'ana i sunneta slijedi konsenzus 
pravnika (idžma') i analogija (kijas). Šerijatski zakon strogo 
zabranjuje plaćanje i primanje kamata (riba). Međutim, 
opisivanje islamskog ekonomskog i finansijskog sistema 
jednostavno kao ,,beskamatno" ne odražava pravu i potpunu 

sliku ovog sistema (Igbal, 1997; Smolo, 2005, 2013, 2022). 
Islam općenito, a islamske finansije i bankarstvo posebno, 
posvećeni su zaštiti imovinskih prava, naglašavanju etičkih 
standarda, dijeljenju rizika i promoviranju socio-ekonom- 
ske pravde (Mirakhor čz Smolo, 20TI, 2012; Smolo, 2020, 
2022; Smolo Xx Mirakhor, 2014). Osim toga, ne samo da 
finansijske i svake druge aktivnosti moraju biti u skladu sa 
moralnim standardima šerijata, već trebaju uzeti u obzir i 
opći javni interes (masleba). 


Istaknute karakteristike islamskih finansija 


Mnogi autori su diskutovali o osnovnim principima islam- 
skih finansija koji su primarno izvedeni iz Kur'ana, sunneta, 
idžma'a 1 kijasa (Ayub, 2007; El-Gamal, 2006; Igbal ćx 
Mirakhor, 2011; Smolo, 2013; Usmani, 2002). Najvažniji 
su:'? 


I. Zabrana kamate (riba ili libvarstvo):? Plaćanje i primanje 
kamate (riba) su zabranjeni u islamu. U vezi s tim, Kur'an 
kaže: "Oni koji se kanatom bave dići će se kao što će 
se dići onaj koga je dodirom šejtan izbezumio, zato što 
su govorili: ,, Kamata je isto što i trgovina.?? A Allah je 
dozvolio trgovinu, a zabranio kamatu." (Kur'an, 2:275)3 
Doslovno značenje riječi riba je 'višak'?, "rast? ili f'pove- 
ćanje.! Tehnički, to se odnosi na unaprijed određenu 
kamatu (ekstra iznos) koju dobija zajnodavac preko 
glavnine koju je pozajmio. Usmani definira kamatu kao: 
bilo koji dodatni iznos koji se naplaćuje od dužnika" 
(Usmani, 2002, str. 79). Klasična literatura fikha prepo- 
znaje dvije osnovne vrste kamate i to: 


Hi 


Za detaljnu diskusiju o osnovnim principima islamskog finansijskog 

sistema na bosanskom jeziku pogledaj Smolo (2013). 

Neki autori prave razliku između lihvarstva i kamata i kažu da se 

riba odnosi samo na lihvarstvo dok kamata nije uključena u zabranu. 

U ovoj knjizi pojam riba odnosi se i na kamatu i na lihvarstvo. Za 

dam raspravu o pitanju ribe, pogledaj Al-Zuhayli (2003a, str. 
3099). 

U stvari, primanje ribe je zabranjeno u Časnom Kur'anu, dok je 
laćanje ribe zabranjeno u sunnetu Poslanika, s.a.v.s, i konsenzusu 

lidžrd'u) uleme. U Kur'anu je najjača zabrana data u sljedećim 

ajetima druge sure (vidi Kur'an, 2:275-279). 

4 Za detaljnu diskusiju o ovim dvjema vrstama kamate pogledaj 

Smolo (2013). 

(i) Riba en-nesit'a ili kamata kod odgađanja 
primopredaje — Riba en-nesi'a je poznata i kao 
riba el-džabilijje (predislamska kamata), riba 
ed-dujun (kamata kod kreditiranja ili dugova) ili 
riba el-Kur'an (kur'anska kamata). Ova kamata 
zabranjena je kur'anskim tekstom, odakle i 
naziv kur'anska kamata, i odnosi se na višak 
koji je dužnik obavezan platiti zbog kašnjenja u 
plaćanju kredita. 


(u) Riba el-fadl poznata i kao riba es-sunne ili riba 
el-buju? — Riba el-fadl zabranjena je hadisom 
Allahovog Poslanika, sallallahu alejhi ve sellem, 
i njome se misli na kamatu kod ugovora o 
razmjeni (trgovini). Na primjer, kupoprodaja ili 
razmjena robe sa dodatkom za koji ne postoji 
adekvatna protuvrijednost ('ived). 


2. Zabrana garera (prekomjerni rizik i neizvjesnost): 
Doslovno, termin garer se odnosi na nešto s prijat- 
nim izgledom i neugodnom stvarnošću (Al-Dartr, 
1995, str. 48). Shodno tome, garer se može defini- 
sati kao prodaja stvari čije postojanje ili osobine 
nisu sigurni i čija rizična priroda čini ovu transak- 
ciju sličnu kockanju (Smolo, 2013, str. 247). Primjeri 
garera su prodaja ribe u moru, ptice na nebu i nezre- 
log voća na drvetu, što ukazuje na prekomjerni rizik 
i neizvjesnost. 


3. Zabrana  mejsira  (kockanja/špekulacije): = Islam 
zabranjuje kockanje i igre na sreću u kojima postoji 
mogućnost potpunog gubitka za jednu stranu. To 
je igra s nulilom sumom (zero sum game) u kojoj 
dolazi do prenosa bogatstva s jedne strane na drugu 
bez stvaranja nove vrijednosti. Jedan od razloga 
zabrane mejsira (kockanja) je i taj što mejsir izaziva 


5 Sljedeći predmeti su spomenuti u hadisu kao ribavi (skloni kamati) 
i kao takvi bi se trebali razmjenjivati samo u jednakoj mjeri ili koli- 
čini: zlato, srebro, ječam, pšenica, so i hurme. Za detaljnu disku- 
siju o ovim dvjema vrstama kamata pogledaj Al-Zuhayli (2003b, 
str. 310—31 1), Chapra (1985, str. 56—60), Abdul-Rahman (2010, str. 
41—43). 

neprijateljstvo i odvraća vjernike od ibadeta (robova- 
nja Allahu, dželle šanubu). 


4. Aktivnosti u skladu sa šerijatom: Islamske finansijske 
institucije mogu se baviti ili finansirati samo aktivno- 
sti koje su u skladu s učenjima šerijata. Kao rezultat 
toga, finansiranje kasina (kockarnica) kao i proizvod- 
nja duhana, alkohola, svinjskog mesa, pornografije, 
oružja, između ostalog, strogo su zabranjeni. 


5. = Podjela rizika i dobiti: Dok šerijat zabranjuje zara- 
đivanje prihoda kroz naplaćivanje kamate, dopušta 
generisanje prihoda kroz dijeljenje rizika i dobiti 
između ugovornih strana. Drugim riječima, islam 
podstiče i promoviše preduzetništvo koje gradi povje- 
renje i saradnju između partnera. 


6. Svetost ugovora: Ispunjavanje ugovornih obaveza u 
islamu se smatra svetom dužnošću. Nadalje, neop- 
hodna je potpuna transparentnost pri ugovaranju 
kako bi se smanjio rizik od asimetričnih informacija 
i moralnog hazarda. 


7. Socijalna pravda: Islam zabranjuje bilo kakvu 
transakciju koja dovodi do nepravde i eksploata- 
cije. Štaviše, islam daje prednost javnom interesu 
(masleba) nad individualnim interesom. 


Zabranom ribe, garera i mejsira s jedne strane, te promo- 
visanjem podjele rizika 1 dobiti, saradnje i općedruštvene 
koristi (maslebe) s druge strane, islam nastoji da stvori okru- 
ženje zasnovano na pravičnosti i pravdi. Ukratko, fokus 
islamskih finansija je na društvenom 1 etičkom bankarstvu, 
te društveno odgovornom investiranju. 


Osnovni instrumenti islamskih finansija 


Opseg islamskih finansijskih instrumenata se znatno proši- 
rio od osnivanja prve islamske finansijske institucije. Postoje 
različiti instrumenti koji se mogu koristiti u različitim 
sektorima kao što su stambeni projekti, finansiranje kupo- 
vine automobila, finansiranje radnih materijala i opreme, 
finansiranje poslovnih projekata, državnih deficita, itd. U 

nastavku slijede kratka objašnjenja osnovnih načina finan- 
siranja primjenljivih u islamskoj finansijskoj industriji (IFI):$ 


Kard = el-basen = (graciozni/dobronamjerni = zajam): 
Doslovno znači "dobar zajam." Tehnički, to je ugovor o 
zajmu između dvije strane na osnovu socijalne pomoći. Iznos 
otplate mora biti jednak pozajmljenom iznosu. Međutim, 
dozvoljeno je da dužnik plati više od pozajmljenog iznosa 
sve dok to nije navedeno ili dogovoreno na početku ugovora. 


Murabeha (trošak-plus-profit finansiranje): Odnosi se 
na ugovor o prodaji i kupovini imovine gdje su troškovi i 
profitna marža (markup) poznati kupcu (klijentu). U ovom 
slučaju, banka će kupiti imovinu od dobavljača kako je 
zatražio klijent i prodat će je klijentu po cijeni uz dodatak 
profitne marže. Prodajna cijena se unaprijed određuje na 
početku samog ugovora i ne može se mijenjati nakon toga. 


Idžara (najam — lizing): Doslovno znači 'dati nešto u 
najam.' To je ugovor prema kojem zakupodavac (banka ili 
vlasnik) iznajmljuje imovinu (predmet najma) zakupcu uz 
dogovorenu najamninu za unaprijed određeni period zakupa. 
Vlasništvo nad iznajmljenom imovinom ostaje kod zakupo- 
davca, koji je također odgovoran za njeno održavanje. 


Idžara ve iktina (zakup koji završava transferom vlasniš- 
tva):7 Sličan je idžara ugovoru. Jedina razlika je u tome što 
se na kraju ugovora vlasništvo iznajmljene imovine prenosi 
na zakupca. Ovaj prenos vlasništva vrši se putem novog 
ugovora, prema kojem se iznajmljena imovina ili daje 
zakupcu kao poklon ili se prodaje po nominalnoj cijeni na 
kraju ugovornog perioda. 


Selem (avansno plaćanje): Ugovor o prodaji u kojem se 
cijena plaća na licu mjesta (na samom početku ugovora), 
ali se isporuka kupljene robe odlaže do određenog datuma 
u budućnosti. 


Istisna? (naručena proizvodnja): Odnosi se na ugovor 
o kupoprodaji gdje kupac zahtijeva od prodavca da u 


6 Za detaljnu raspravu o osnovnim oblicima islamskih finansija, 
pogledaj Usmani (2002) i Smolo (20123). 


7 Poznato je i kao idžara summe el-bej' ili idžara muntebije bit-temlik. 

budućnosti isporuči završenu imovinu prema specifikaci- 
jama navedenim u ugovoru. 


Mudareba (pasivno partnerstvo): Poseban tip partnerstva 
između vlasnika kapitala (rabb el-mal), koji doprinosi kapi- 
tal, i poduzetnika ili menadžera (mudariba), koji upravlja 
biznisom. Svaka dobit ostvarena dijelit će se prema unapri- 
jed dogovorenom omjeru dijeljenja dobiti, ali se povrat 
investiranog kapitala ne može garantovat. Međutim, ako 
dođe do gubitka, on će pasti na teret vlasnika kapitala, koji 
istovremeno nema pravo na upravljanje biznisom. 


Mučšareka (aktivno partnerstvo): Doslovno znači "dijelje- 
nje" i odnosi se na partnerstvo s dijeljenjem dobiti i gubitka 
između dvije ili više strana. Slično je aranžmanu zajedničkog 
ulaganja. U ovom slučaju, sve strane doprinose kapitalom, 
bilo u obliku gotovine ili u naturi, i radom. Svaka dobit 
iz projekta će se dijeliti na osnovu unaprijed dogovorenog 
omjera dijeljenja dobiti, dok će se gubitak dijeliti na osnovu 
doprinesenog kapitala. 


Mučšareka  mutenakisa (umanjujuće = partnerstvo): 
Hibridna tehnika finansiranja koja uključuje i mušareku i 
idžaru. To je ugovor između finansijera (banke) i korisnika 
(klijenta) u kojem se dva subjekta dogovaraju da zajednički 
posjeduju imovinu ili nekretninu uz uslov da će finansijer 
postepeno prodati svoje akcije korisniku po dogovorenoj 
cijeni i u skladu s dogovorenim rasporedom. 


Sukuk (islamski certifikat/obveznica): To je dokument ili 
certifikat koji predstavlja vrijednost disperzirane dionice u 
vlasništvu opipljive imovine određenog projekta ili određene 
investicijske aktivnosti, usluge ili upotrebne vrijednosti. 
Sličan je konvencionalnoj obveznici u smislu da se može 
trgovati na berzi. Međutim, obično je to obveznica osigu- 
rana imovinom, koja je strukturirana u skladu sa šerijatom. 


Vekala (punomoć ili posredovanje): Termin vekala 
ili vikala znači čuvanje, posredovanje, predstavljanje ili 
zastupanje. U islamskim finansijama, ovaj termin se kori- 
sti u značenju posredovanja, gdje jedna strana (recimo 
banka) služi kao agent ili vek u ime druge strane (recimo 

kompanije ili pojedinca) za kojeg se koristi termin muvekkil 
ili onaj koji se zastupa (poslodavac ili upravitelj). 


Islamska finansijska industrija: kratak pregled 


Otkako je Mit Ghamr eksperimentirao s islamskim finan- 
sijskim principima koji su doveli do osnivanja islamskih 
finansijskih institucija, islamska finansijska industrija (IFI) 
evoluirala je u pristojan i nezamjenjiv dio globalnog finan- 
sijskog sistema. Globalna finansijska kriza, koja je potresla 
finansijski svijet, dovela je islamske finansije u središte 
pozornosti kao alternativu konvencionalnim finansijama. 
Iako su islamske finansije također bile pogođene krizom, 
ovaj uticaj na islamske finansije je bio indirektan kroz 
pogoršanje ekonomskih uslova općenito. Ipak, industrija je 
pokazala određeni stepen otpornosti na ekonomske šokove. 


Određeni stručnjaci vide IFI-u kao podskup globalnog 
finansijskog sistema, koji djeluje prema određenim proce- 
durama i principima koji možda nisu u skladu sa šerijatom. 
Ovi stručnjaci predlažu da umnožavanje redovnih instrume- 
nata i primjena "šerijatske šminke" čini nepravdu islamskim 
finansijama? i pogrešno ih predstavlja. Ili su možda, islam- 
ske finansije postale podređene tradicionalnim finansijama i 
u skladu s tim im nije dozvoljeno da odigraju svoju značajnu 
ulogu kao platforma za podjelu rizika." 


Principi islamskih finansija uopće nisu novi jer postoje u 
muslimanskom svijetu već duže vrijeme. ,,Islamski finansij- 
ski sistem" (IFS) ili, kako se drugačije naziva, industrija, vrlo 
je mlada industrija koja je započela svoju modernu egzisten- 
ciju u drugoj polovini prošlog stoljeća (Igbal, 1997; Smolo, 
2013; Zaher X Hassan, 2001). Od tada pa do danas, IFS 
se uveliko razvio. IFS danas obuhvata islamsko bankarstvo, 


8 Za detaljne opise ovih i drugih instrumenata unutar islamske fina- 
snijske industrije, pogledaj Šmolo (2013). 


9 'Islamske finansije? je opći pojam koji se odnosi na islamsku ekono- 
miju, finansije i bankarstvo. U ovom članku ovaj termin će se kori- 
stiti u tom smislu. 

ro Da li i koliko islamske finansije treba da se zasnivaju na principu 
podjele rizika i da li je to jedini modalitet koji se primjenjuje u 
islamskom finansijskom sistemu je stalna debata među učenjacima 
bez konsenzusa. 

tekaful (islamsko osiguranje), tržišta kapitala, islamsko 
mikrokreditiranje, fintech rješenja, itd. (ICD-LSEG, 2023; 
IFSB, 2022). 


Razvoj islamske finansijske industrije: kratak pregled 


Principi islamskih finansija praktikuju se u muslimanskom 
svijetu kroz stoljeća. Zapravo, određeni principi i prakse 
koji se danas koriste u islamskim finansijama su prakticirani 
od strane Arapa čak i prije dolaska islama. U to vrijeme, 
Mekka i Arapski poluotok bili su poznati po svojim trgovač- 
kim aktivnostima. Poslanik Muhammed, sallallahu alejbi ve 
sellem, je i sam bio vrlo uspješan trgovac u ime Hatidže, 
radijallabu anba, koja je kasnije postala njegova supruga. 
Sa dolaskom islama, Poslanik Muhammed, sallallahu alejbi 
ve sellem, je sagledao i revidirao ove trgovačke aktivnosti i 
riješio ih na jedan od sljedeća tri načina: 


I. Principi ulaganja, poslovnog poduzetništva i trgo- 
vinske razmjene koji nisu bili u sukobu sa učenjima 
islama, Poslanik Muhammed, sallallabu alejbi ve 
sellem, je potvrdio i odobrio. Mušareka, mudareba, 
selem, idžara, istisna' — između ostalih — pripadaju 
ovoj grupi. 


2. Principi koji nisu bili u skladu sa principima islama, 
Muhammed, sallallahu alejbi ve sellem, je zabranio 
i suzbio njihovu praksu. Između ostalog, ukinuo je 
praksu finansiranja zasnovanog na kamati (riba). 


3. Konačno, postojali su principi koji su imali karak- 
teristike iz prethodne dvije grupe. U tom slučaju, 
Poslanik Muhammed, sallallahu alejbi ve sellem, bi 
uklonio zabranjene elemente (ako je moguće) i takvi 
pročišćeni principi su bili dozvoljeni za korištenje 
(Smolo, 2013, str. TI6). 

Tokom dvadeset tri godine objave, Poslanik Muhammed, 
sallallahu alejbi ve sellem, je svojim ashabima (drugo- 
vima) objasnio osnovne principe o ekonomiji i finansijama. 
Nedugo nakon njegovog dolaska u Medinu, osnovao je trži- 
šte na kojem su muslimani mogli trgovati prema specifičnim 
pravilima postavljenim za one koji su željeli učestvovati na 

tom tržištu. Između ostalog, zabranio je bilo kakve poreze 
za ulazak na 1 izlazak sa tržišta; roba trgovaca iz drugih 
sredina koji su dolazili na medinsko tržište radi trgovine 
bila je zaštićena; pravo na određeno mjesto na tržištu je 
određivano na osnovu principa ko prvi dođe; itd. Ukratko, 
objasnio je sve što je bilo potrebno za efikasno funkcioni- 
sanje tržišta. 

Tako je muslimanska zajednica od samog početka uspo- 
stavila svoje ekonomske i finansijske odnose na način koji 
je bio u skladu sa islamskim učenjima. Mobilizacija sred- 
stava je vršena na način da se izbjegne kamata (riba), naime 
putem mušareke i mudarebe. Širenje islama na druge dije- 
love svijeta i kontinuirana trgovina muslimana s drugim 
regijama, prvenstveno Evropom, doveli su do širenja ovih 
modela finansiranja i trgovine i u te regije. Veliki broj 
studija ukazuje na činjenicu da su principi partnerstva i dije- 
ljenja profita 1 rizika dominirali Mediteranom i Evropom 
dugi niz godina. Ono što je mudareba bila za muslimane, 
to je komenda (commenda) bila za zapadnu Evropu. Prema 
nekim povjesničarima, doprinos komendi industrijskom 
razvoju Ruhrske doline u Njemačkoj i izgradnji željeznica 
u Evropi je posebno značajan. Zapravo, postoji konsenzus 
među srednjovjekovnim povjesničarima da je komenda bila 
glavni instrument koji je odigrao vodeću ulogu i uveliko 
doprinio brzom razvoju trgovine i ulaganja, te u konačnici 
do ekonomskih promjena i rasta u Evropi (Udovitch, 1962, 
1967, 19702, 1970b). 

Uprkos činjenici da su islamske finansijske prakse kori- 
štene od samog početka islamske historije, primarna 
eksperimentisanja s islamskim bankama dogodila su se 
mnogo kasnije, preciznije tokom 1960-ih i 1970-ih godina. 
Mit Gbamr, koja je osnovana u Egiptu 1963. godine, smatra 
se prvom islamskom bankom ikada. Nakon toga je I967. 
godine osnovana Nasir socijalna banka i bila je prva soci- 
jalna banka koja je poslovala po šerijatskim standardima 
(Smolo, 2013). 


Cijela historijska mapa puta islamskih finansija sveo- 
buhvatno prikazuje islamske finansije kao nezavisnu i 
odvojenu finansijsku paradigmu od uobičajenih finansijskih 

sistema sa eksperimentisanjem namijenjenim samo lokal- 
nim interesima do onog koji je globalno prihvaćen. 


Tržište islamskih finansija počelo je privlačiti ne samo 
muslimanske nego i nemuslimanske investitore i igrače. 
Istražujući ekspanzivne globalne domete islamskog 
finansijskog sistema, sljedeći narativ crpi inspiraciju iz sveo- 
buhvatnih perspektiva navedenih u "Izvještaju o razvoju 
islamskih finansija 2023: Navigacija u neizvjesnosti"? koji 
je nastao kroz saradnju između ICD-a i Londonske berze 
(LSEG). U 2022. godini, nivo aktive iznosio je 4,5 biliona 
dolara (vidi Grafikon 2.T). 


GRAFIKON 3.1: Rast islamske finansijske imovine 2012-2027. 

Izvor: Različiti izvještaji koje je izradio ICD-LSEG (2023) 


Različiti sektori islamskih finansija imali su različite ishode 
(vidi Grafikon 2.2). Islamski fondovi su pogođeni višestru- 
kim povećanjima kamatnih stopa, što je smanjilo imovinu 
pod upravljanjem za 10%, ali nova pokretanja ETF-ova 
donijela su inovacije. Islamsko bankarstvo, sa imovinom od 
3,2 triliona dolara, suočilo se s izazovima zbog inflacije i 
digitalizacije, ali regije poput GCC-a"? pokazale su pozitivne 


II Originalni naziv izvještaja je "Islamic Finance Development 
Report 2023: Navigating Uncertainty". Vidi ICD-LSEG (2023). 


12 GCC ili Vijeće za saradnju u Zaljevu (Gulf Cooperation Council). 

rezultate. Sukak ili islamske obveznice (certifikati) su drugi 
najveći sektor industrije sa 788 milijardi američkih dolara 
u vrijednosti u 2022. godini, pokazavši značajnu otpornost 
na ekonomske poteškoće. Emisije na malezijskom tržištu 
su porasle, ali GCC je doživio pad zbog smanjenih potreba 
za finansiranjem od strane država i entiteta koje podržava 
država, što se pripisuje skoku cijena nafte. Tekaful (islamsko 
osiguranje), treći po veličini sektor sa ukupnom aktivom od 
go milijardi dolara, povećao se za 16%, iako je samo 52% 
operatera zabilježilo pozitivan učinak. Isplate potraživanja 
u sektorima kao što su motorni tekaful i gubici ulaganja 
utjecali su na ove rezultate. 


GRAFIKON 3.2: Globalna imovina islamskih finansija 2022. 
(milijarde USD) 


167 90 


(4%) 9 2%) 
220 I -T 
) 


(5% 


= Islamsko bankarstvo 


788 
(17%) = Sukuk 
Islamski fondovi 
= DIFIs" 
= Tekaful 
3.244 
(72%) 


+ Druge islamske 
finansijske institucije 


Izvor: ICD-LSEG (2023) 


Druge islamske finansijske institucije, kao posebna 
cjelina su procijenjene na 167 milijardi američkih dolara. 
Ovim sektorom dominira Saudijska Arabija kao vodeća u 
brojkama, s rastućim islamskim finansijskim sistemom u 
Pakistanu, koji je privukao značajnu pažnju. Pored toga, 
islamski indikator razvoja finansija istakao je Maleziju, 
Saudijsku Arabiju i Indoneziju kao najrazvijenije jurisdikcije 
među 136 zemalja, dok se Pakistan popeo na šestu poziciju. 

GRAFIKON 3.3: Najveće zemlje po islamskoj finansijskoj 
imovini 2022. (milijarde USD) 


Iran 1522 


Saudijska Arabija 1017 


Malezija 666 


UAE 277 


Katar mu 208 


Izvor: ICD-LSEG (2023) 


Evidentan je i rastući trend u islamskom fintech-u, s 
digitalnim tekaful operaterima koji se pokreću u Maleziji, 
usklađujući se s tehnološkim napretkom. Značajan broj 
sukuka je na čekanju, posebno onih vezanih za ESG? 
sukuke koji su usklađeni s održivim ekonomskim ciljevima. 
Povećani napori u širenju znanja i svijesti o islamskim 
finansijama ogledaju se u sve većoj važnosti šerijatskih kvali- 
fikacija i certifikata kao i nacionalne strategije Indonezije za 
finansijsku pismenost. Gledajući unaprijed, islamskoj finan- 
sijskoj industriji se predviđa pozitivna putanja. Na tržištima 
u razvoju, Rusija i Uganda su uvele islamsko bankarstvo, 
dok Alžir i Etiopija postavljaju temelje za islamska trži- 
šta kapitala. Uspostavljena tržišta usklađena sa šerijatom 
svjedoče o napretku u upravljanju u UAE i ojačanom šeri- 
jatskom upravljanju u Pakistanu i Saudijskoj Arabiji. 


Sa ovim višestrukim kanalima rasta i razvojem, islamskoj 
finansijskoj industriji se predviđa putanja rasta i očekuje se 


13 ESG (skraćenica od Environmental, Social and Governance) je 
termin koji se odnosi na skup standarda koji usmjeravaju korpora- 
tivne politike kako bi bile u skladu sa konceptima održivog razvoja 
u oblastima životne sredine, društvene odgovornosti i korporativ- 
nog upravljanja. 

da će dostići 6,7 biliona američkih dolara do 2027. godine 
(ICD-LSEG, 2023). Ovaj rast, međutim, zavisi od zemlje do 
zemlje jer njihov pristup i razvoj islamskih finansija značajno 
varira. Kako navodi magazin Islamic Banker, postoje dva 
pristupa islamskim finansijama. Prvo, postoji metodološki 
pristup u okviru kojeg se islamske finansije implementiraju, 
kao što je to slučaj u Maleziji sa njenim modelom dvostru- 
kog bankarstva. Prema ovom pristupu, konvencionalne i 
islamske finansije rade jedna pored druge uz odvojena (ali 
slična) pravila i smjernice koje ih upravljaju. Drugo, postoji 
tad boc pristup", kako dalje tvrdi Islamic Banker, "gdje 
ni vlada niti regulator ne priznaju potrebu za samostal- 
nim okvirom za islamsko bankarstvo i regulaciju, a kamoli 
omogućavanje zakona" (Islamic Banker, 20To0, str. 2). 


Danas je Malezija prepoznata kao lider u oblasti islamskih 
finansijskih institucija zbog svog sveobuhvatnog i sistema- 
tičnog pristupa, mada je treća po ukupnoj imovini (vidi 
Grafikon 2.3). Ovaj sveobuhvatni pristup, hrabro preduzet 
od strane Vlade Malezije i Centralne banke Malezije (Bank 
Negara), omogućio je razvoj islamskih finansija u Maleziji. 
Kao rezultat toga, malezijski islamski finansijski sistem 
sastoji se od islamskog bankarstva, tekafula (islamskog 
osiguranja), islamskog tržišta duga i kapitala, islamskog 
novčanog tržišta, islamskih derivata i nebankarskih finan- 
sijskih institucija (NBFI). 


Istovremeno, Malezija je revidirala važeće zakone i uvela 
dalekosežne regulatorne i nadzorne okvire kako bi ostvarila 
svoj cilj da postane globalno središte islamskih finansija. 
Nadalje, s obzirom da ljudski kapital igra važnu ulogu u 
budućem rastu industrije, Malezija je poduzela proaktivne 
korake u osnivanju različitih obrazovnih, trening i istraži- 
vačkih institucija kako bi zadovoljila potrebe industrije za 
visoko obrazovanim i profesionalnim kadrom. 


Pored Malezije, islamske finansije su najrazvijenije u 
Iranu i većini bliskoistočnih zemalja. Međutim, islamske 
finansije bilježe veliki napredak i u drugim zemljama kao 
što su Pakistan, Bangladeš, Indonezija, Turska, Sudan, 
Egipat, Jordan i Sirija. 

Termin 'islamske finansije? može sugerirati da je nami- 
jenjen samo muslimanskim zemljama s većim brojem 
muslimanskog stanovništva. Ipak, studije pokazuju da 
većina klijenata islamskih finansija zapravo nisu muslimani. 


S tim u vezi, Ujedinjeno Kraljevstvo (UK) predvodi 
zapadne, nemuslimanske zemlje u razvoju usluga vezanih 
za islamske finansije. Sa oko 4,7 milijardi dolara prijavljene 
bankarske imovine u 2017. godini, UK je rangirana na 17. 
mjestu od 48 zemalja i na prvom mjestu među nemusli- 
manskim zemljama, čime je postala vodeći centar islamskih 
finansija u Evropi. Ovo je postignuto zajedničkim naporima 
Vlade UK, Banke Engleske i Financial Services Authority 
(FSA), koji su prepoznali osnovne prepreke za uvođenje 
islamskih finansija i poduzeli proaktivne korake u stvaranju 
ravnopravnog tržišta za IFI-u (TheCityUK, 2019). 


Različite zemlje se pridružuju ovom trendu. Na primjer, 
Francuska, Njemačka, Luksemburg, Irska, Hong Kong 
i Singapur - da navedemo samo neke - sve su promijenile 
zakone ili su na putu da to učine kako bi potaknule ekspan- 
ziju IFl-e. 


Čini se da postoji trend među zemljama EU da uvode 
mjere pravne i porezne neutralnosti u vezi sa islamskim 
finansijama. Ovo je posebno istinito za proizvode islam- 
skog tržišta kapitala kao što su sukuki (islamske obveznice). 
U tom pogledu, Luksemburg se smatra liderom u proak- 
tivnosti porezne neutralnosti. Pored Luksemburga i UK, 
Ministarstvo finansija Irske uvelo je Finance Bill 2oro, akt 
koji je donio nekoliko amandmana kako bi se olakšao razvoj 
islamskih finansijskih usluga u Irskoj. Malta, Gibraltar, 
Kipar i Turska također preispituju svoje zakone i rade na 
izradi novih koji će olakšati islamske finansije. Kada je riječ 
o jugoistočnoj Aziji, Singapur je već izmijenio svoje zakone 
kako bi izbjegao dvostruko oporezivanje nekih islamskih 
finansijskih proizvoda i tretira sukuk kao konvencionalne 
obveznice. S druge strane, Hong Kong trenutno mijenja 
svoje zakone kako bi olakšao razvoj islamskih finansija. 

ZAKLJUČAK 


Iako su se principi islamskih finansija prakticirali stolje- 
ćima, IFI je započela svoj moderni razvoj prije nekih so 
godina. Od tada pa do danas, IFI se neprestano razvija kako 
u muslimanskim zemljama tako i u onim gdje su musli- 
mani manjina. Iako ovom industrijom dominiraju islamsko 
bankarstvo i sukak instrumenti, tekaful sektor bilježi znača- 
jan rast iz godine u godinu. 


Osnovni elementi tekafula 


Poglavlje 3 


OSNOVNI ELEMENTI 
TEKAFULA 


U ovom poglavlju, istražit ćemo temeljne aspekte tekafula, 
islamskog sistema osiguranja koji se zasniva na principima 
uzajamne pomoći, solidarnosti i zajedništva (bratstva). Cilj 
ovog poglavlja je pružiti čitateljima jasnu i razumljivu osnovu 
o tome šta je tekaful, kako funkcioniše, te na koji način se on 
uklapa u šerijatske principe poslovanja. 


Prvo ćemo definirati tekaful i objasniti njegove temeljne 
principe, koji uključuju podjelu rizika, uzajamnost i zajed- 
ništvo, kao i koncept podjele profita i gubitka. Zatim ćemo 
istražiti šerijatske osnove tekafula, koji osiguravaju da ovaj 
oblik osiguranja bude u skladu s islamskim pravom. U sklopu 
toga ćemo navesti i neke fetve (pravna mišljenja) o osigu- 
ranju. Ove informacije postavit će temelje za razumijevanje 
kako tekaful funkcioniše i zašto je postao važan dio islam- 
skih finansija. 

DEFINICIJA TEKAFULA 


Riječ tekaful dolazi od arapskog korijena riječi 'kefala', 
što znači 'jamčenje jedno drugom!" ili zajednička garan- 
cija. Tekaful, islamski oblik osiguranja, sa stanovišta čisto 
semantičke i arapske morfologije, ukazuje na dvije ili više 
strana koje obeštećuju jedna drugu (Bakar, 2009, str. 32). 
On se temelji na principima uzajamne pomoći, solidarnosti 
i zajedništva (bratstva). Njegov glavni cilj je pružiti finansij- 
sku zaštitu sudionicima putem zajedničkog fonda u slučaju 
nepredviđenih događaja. Tekaful omogućava muslimanima 
da osiguraju svoju imovinu i zdravlje na način koji je u 
skladu s islamskim pravom. 


U stvari, tekaful predstavlja alternativu osiguranju u 
konvencionalnom finansijskom planiranju. U  tekaful 
planu, učesnik plaća određeni iznos novca kao doprinos 
(poznat kao premija), dijelom u fond rizika (poseban račun 
učesnika) koristeći koncept teberru'a (donacije) i dijelom 
drugoj strani (poznatoj kao tekaful kompanija) uz među- 
sobni dogovor da je keftl (tekaful kompanija) pod pravnom 
odgovornošću da učesniku pruži finansijsku zaštitu od 
neočekivanog gubitka, ukoliko se dogodi u dogovorenom 
periodu (Akhter, 2010; Alam et al., 2017). 


Različite definicije tekafula 


Iako smo pojam tekafula već — na neki način — generalno 
definisali, ovaj pojam je različito definisan od strane raznih 
institucija i učenjaka 1, kao takav, može biti pogrešno shva- 
ćen od strane čitalaca. Ipak, suština svih ovih definicija je 
upravo ono što smo već ukratko naveli. Međutim, kako bi 
ponudili što objektivniji prikaz ovog sektora potrudit ćemo 
se da navedemo one najznačajnije definicije koje se koriste 
u IFT-i. 


S obzirom da se tekaful zasniva na uzajamnoj podršci 
možemo ga i definisati kao uzajamno osiguranje koje pred- 
stavlja ,,kolektivni ugovor o osiguranju kojim se svaki član 
obavezuje uplatiti određeni iznos novca kao donaciju, kako 
bi nadoknadio štetu koja može zadesiti bilo kojeg od njih, 
kada nastupi osigurani gubitak" (Sabbagh, 2012, str. 13). 

Klasična definicija 


Prema klasičnim islamskim učenjacima, tekaful se definira 
kao uzajamna pomoć među grupom ljudi, gdje svaki sudio- 
nik doprinosi određeni iznos novca u zajednički fond. Ovaj 
fond se koristi za isplatu naknade sudionicima koji pretrpe 
gubitak zbog određene nesreće ili katastrofe. Ovaj koncept 
se temelji na principima bratstva, solidarnosti i uzaja- 
mne pomoći (Ayub, 2007; El-Gamal, 2006; ISRA, 20TI; 
Obaidullah, 2005). 


Moderna definicija 


Moderna definicija tekafula proširuje klasične principe 
na savremeni finansijski kontekst. Prema tome, tekaful je 
sistem osiguranja koji je usklađen sa šerijatom, gdje grupa 
ljudi dogovara dijeljenje određenih rizika zajedničkim 
doprinosom u fond. Sudionici ovoga fonda pomažu jedni 
drugima u slučaju gubitka ili štete, a višak sredstava može 
biti vraćen sudionicima ili reinvestiran na način koji je u 
skladu sa islamskim pravom. 


Prema tome, tekaful se može definirati kao ,,kolektivni 
ugovor o osiguranju, pri čemu su njegovi pretplatnici obave- 
zni platiti određeni iznos novca kao donaciju za naknadu 
žrtvama na osnovu saradnje i tekafula, kada se rizik stvarno 
dogodi. Operacije osiguranja vodi specijalizirana kompa- 
nija, u svojstvu agenata (vekala model), u ime nositelja 
polise, uz fiksnu naknadu" (Sabbagh, 2012, str. 27). 


Malezija, kao najrazvijenija država sa islamskom finansij- 
skom industrijom prednjači u svome cjelokupnom pristupu 
islamskim finansijama, uključujući i tekaful. Tako, Clan 2 
Zakona o Tekafulu Malezije iz 1984. godine definiše tekaful 
kao ,,šemu zasnovanu na bratstvu, solidarnosti i uzajamnoj 
pomoći koja pruža uzajamnu finansijsku pomoć i podršku 
učesnicima u slučaju potrebe, pri čemu su učesnici među- 
sobno saglasni da doprinesu za tu svrhu." 


I Tekaful Act 1984, S.2 

Definicije nekih islamskih finansijskih institucija 


Islamska finansijska institucija, Accounting and Auditing 
Organization for Islamic Financial Institutions (AAOIFT), u 
šerijatskom standardu broj 26 definira islamsko osiguranje 


(tekaful) kao: 


Islamsko osiguranje je proces dogovora među 
grupom osoba radi rješavanja povreda koje 
proizlaze iz određenih rizika, kojima su svi 
oni izloženi. Proces, tako pokrenut, uključuje 
plaćanje doprinosa kao donacija, što dovodi do 
uspostavljanja osiguravajućeg fonda, koji uživa 
status pravne osobe i ima nezavisnu finansijsku 
odgovornost. Resursi ovog fonda koriste se za 
naknadu svakog sudionika koji doživi povredu, 
sukladno određenom setu pravila i postupku 
dokumentacije. Fondom upravlja ili odabrana 
grupa osiguranika, ili društvo s ograniče- 
nom odgovornošću koje upravlja operacijama 
osiguranja i ulaže sredstva fonda, uz određenu 
naknadu." (AAOIFI, 201 5, str. 678) 


S druge strane, Islamic Financial Services Board (IFSB), u 
svome standardu broj IFSB-2 5 definira tekaful kao: 


eMeđusobna garancija, uz obavezu donacije 
određenog iznosa u obliku posebnog doprinosa u 
fond rizika učesnika, pri čemu se grupa učesnika 
međusobno dogovara da se zajedno podržavaju 
za gubitke koji proizlaze iz određenih rizika." 


Različite definicije tekafula ističu ključne aspekte ovog 
sistema osiguranja — uzajamne pomoći, solidarnosti i zajed- 
ništva (bratstva) — potpomognuti principima podjele rizika i 
usklađenosti sa šerijatom. Bez obzira na različite perspektive, 
svi se slažu da je tekaful oblik osiguranja koji omogućava 
muslimanima da osiguraju svoju imovinu i zdravlje na način 
koji je u skladu s njihovim vjerskim uvjerenjima. 


'TEMELJNI PRINCIPI TEKAFULA 


Tekaful se temelji na konceptu podjele rizika među svim 
sudionicima. Umjesto da svaki pojedinac nosi teret rizika 
sam za sebe, sudionici zajednički doprinose u fond koji se 

koristi za pokrivanje eventualnih gubitaka. Ovaj princip 
podjele rizika osigurava da nijedan pojedinac ne bude pretr- 
pan teretom velikog gubitka, što je u skladu sa islamskim 
principima solidarnosti. 


Neki smatraju da je osnovni koncept tekafula da donese 
pravednost svim uključenim stranama. Ostvarivanje profita 
nije primarni cilj; umjesto toga, cilj je pomoći drugima koji 
se suočavaju s rizicima i na taj način dijele posljedice nesret- 
nog slučaja (Billah, 2007, str. 405). 


Podjela rizika (risk-sbaring) naspram prenosa 
rizika (risk-transfer) 


Podjela rizika jedna je od ključnih odlika islamskih finansija 
uključujući i tekaful kao jedan od rastućih sektora islamske 
finansijske industrije. O važnosti rizika u islamu općenito 
govorio je Smolo (2013) koji kaže: 


Dok su život i sloboda darovi Uzvišenog 
Stvoritelja ljudima, a neizvjesnost i rizik postoje 
radi testiranja i iskušavanja ljudi kako bi se 
olakšao njihov rast i razvoj, ljudi nisu ostav- 
ljeni bez pomoći u suočavaju s neizvjesnošću 
života 1 njenim posljedicama. Objave, poslanici 
i vjerovjesnici su donijeli smjernice o tome kako 
najbolje donositi odluke i poduzeti mjere za 
ublažavanje rizika od ovog života i poboljšava- 
nje šanse za sretan vječni život. Islam, osobito, 
je ponudio načine i sredstva kojima se neizvje- 
snoti života mogu ublažiti. Prvo, ponudio je 
pravila ponašanja i taksonomiju odluka/akcija i 
njihove razmjerne isplate u Kur'anu. Ponašanje 
u skladu sa ovim pravilima smanjuje neizvje- 
snost. Jasno je da pojedinci upotrebljavaju svoju 
slobodu samim odabirom da li će se ponašati u 
skladu s tim pravilima ili ne. Da pravila ponaša- 
nja i njihovo poštivanje smanjuju neizvjesnost je 
važan uvid nove institucionalne ekonomije (the 
new institutional economics). Pravila smanjuju 
teret ljudske sposobnosti spoznajne, posebno 
u procesu donošenja odluka u stanju neizvje- 
snosti. Pravila također promovišu saradnju i 

koordinaciju.? Drugo, islam je osigurao načine 
i sredstva pomoću kojih, oni koji su u moguć- 
nosti, mogu ublažiti neizvjesnost, dijeleći rizike 
s kojima se susreću angažiranjem u ekonom- 
skim aktivnostima s drugim ljudima putem 
razmjene. Dijeljenje omogućuje raspodjelu rizika 
i na taj način njegovo smanjivanje u odnosu 
na pojedince. Međutim, ukoliko osoba nije u 
mogućnosti koristiti se bilo kojim sredstvom za 
raspodjelu rizika zbog siromaštva, Allah, dželle 
šanubu, je uspostavio rješenje i za to: naredio 
je bogatašima da dijele životne rizike siromaš- 
nih otkupljujući njihova prava koja potječu iz 
islamskih načela o vlasničkih pravima. Islamski 
zakoni nasljeđivanja osiguravaju dodatni meha- 
nizam podjele rizika. 


Pojedinci u društvu suočavaju se s dvije vrste 
rizika. Prvi je rezultat izloženosti ekonomije 
neizvjesnosti 1 rizicima kako zbog vanjskih tako 
i zbog unutarnjih ekonomskih okolnosti društva 
i njegovoj ranjivosti u odnosu na ekonomske 
šokove. Kako će privreda apsorbirati šokove 
ovisi o njezinoj otpornosti, a to ovisi O insti- 
tucionalnoj 1 političkoj infrastrukturi društva. 
Onoliko koliko su oni fleksibilni će odrediti 
koliko će ovi rizici, onda kada se oni ostvare, 
uticati na živote pojedinaca. Druga vrsta rizika 
sa kojim se pojedinci susreću odnosi se na okol- 
nosti vezane za njihove lične živote. To uključuje 
rizike od ozljeda, bolesti, nesreće, bankrotstvo 
ili čak promijenu ukusa 1 preferencija. Ova vrsta 
rizika se naziva 'idiosinkrazijski rizik" (idiosyn- 
cratic) i kada se on ostvari dolazi do pustošenja 
ljudskih života. To je zato što često nivo njihove 
potrošnje potrebne za svakodnevno izdržavanje 
direktno ovisi o njihovim prihodima. Ako njihovi 
prihodi postanu promjenljivi onda će 1 njihovi 
uslovi za život i potrošnja postati promjenljivi. 
Učestvovati u dijeljenju rizika može ublažiti 
idiosinkrazijski rizik i omogućiti raspoređivanje 
potrošnje slabljenjem korelacije između prihoda 


2 Vidi Mirkhor (2009). 

i potrošnje tako da, ukoliko bi se ti rizici ostvarili 
i šok prouzrokuje smanjenje prihoda, potrošnja 
i uslovi za život pojedinca neće biti ugroženi na 
isti način. 

Važno je imati na umu relativnu razliku između 
preuzimanja rizika i podjele rizika. Prvo je preteča 
drugog. Odluka da se preuzme rizik za proizvod- 
nju proizvoda prethodi odluci o tome šta učiniti 
s rizikom u finansiranju projekta. Odluka o dije- 
ljenju rizika u finansiranju ne povećava rizik 
projekta, ali smanjuje rizike za pojedince koji 
su uključeni u njegovom finansiranju zato što se 
prenosi na veći broja sudionika. (...) 


Instrumenti islamskih finansija dopuštaju podjelu 
rizika i diverzifikaciju rizika kroz koje pojedinci 
mogu ublažiti svoje idiosinkrazijske rizike. S 
druge strane, obavezni nameti, kao što je zekat, 
su sredstvo pomoću kojeg bogati učestvuju u 
ublažavanju idiosinkrazijskih rizika siromašnih. 
Drugi preporučeni nameti, osim onih obaveznih, 
kao što su sadaka i kard hasan, također igraju 
istu ulogu. Oni pomažu u ublažavanju korelacije 
između prihoda i potrošnje siromašnih. Drugim 
riječima, siromašni nisu prisiljeni da se oslanjaju 
na njihov nizak (ili nikakav) nivo prihoda za 
održavanje pristojne razine egzistencije života za 
sebe 1 svoje familije. Moguće je da ovi nameti 
jednog dana mogu biti instrumentalizirani kako 
bi bili uključeni u kompletan spektar islamskih 
finansijskih instrumenata za dijeljenje rizika. U 
tom slučaju, islamske finansije postaju menadžer 
rizika za društvo. Njezini instrumenti za podjelu 
rizika pomoći će ublažavanje utjecaja ekonom- 
skih šokova, razočarenja i patnje pojedincima 
time što će raspršiti njihove efekte među velikim 
brojem ljudi. Ona će imati instrumente finansi- 
ranja koji su dostupni za sve klase ljudi i koji će 
im omogućiti da umanje svoje idiosinkrazijske 
rizike i ublaže svoju potrošnju. To će omogućiti 
inovatorima, poduzetnicima, malim i srednjim 
preduzećima pristup finansijskim sredstvima, 
bez potrebe da preuzmu na sebe sve rizike ili, 

alternativno, odustanu od produktivnih proje- 
kata općenito. Ona će imati instrumente 
osiguranja koji ne samo da pružaju zaštitu od 
nesreće 1 rizika zdravlja, nego i osiguranje od 
rizika egzistencije i vrijednosti domaćinstva kako 
bi zaštitili ljudske dugoročne prihode i egzisten- 
ciju. Za ovakve islamske finansije sa kompletnim 
spektrom instrumenata može se reći da su 
ćdemokratizirane finansije"? bez prenosa rizika 
ulaganja na bilo koju klasu društva ili cijelo 
društvo. To bi bilo u oštrom kontrastu s rezulta- 
tima projekta "demokratizacije finansija", koji 
je doveo do nedavne globalne finansijske krize 
u konvencionalnom sistemu, u kojem su rizici 
finansijskih inovacija uklonjeni od finansijera. 
Posljedica ovog projekta "demokratizacije finan- 
sija" jeste to što su prihodi privatizirani, a gubici 
socijalizirani." (Smolo, 2013, str. 96—98). 


Dok islam podstiče na podjelu rizika (risk sharing) kroz 
uzajamnu solidarnost i potpomaganje, istovremeno se 
suprotstavlja prenosu rizika (risk transfer) sa jedne osobe 
na drugu. Uzimajući ovo u obzir, ne iznenađuje činjenica 
da je podjela rizika jedan od ključni aspekata tekafula. U 
tekafulu, sudionici se udružuju kako bi zajednički podnijeli 
teret eventualnih gubitaka, umjesto da svaki pojedinac nosi 
teret rizika sam za sebe. Ovaj princip osigurava pravednu 
i transparentnu raspodjelu finansijskih sredstava unutar 
zajednice, te jača osjećaj pripadnosti i solidarnosti (Ayub, 
2007; Hussain X Pasha, 20TT). 


Evidentno je da je razlog zbog kojeg je islamsko osiguranje 
pribjeglo principu donacije (teberru')—tačnije, međusobne 
donacije među učesnicima—taj što islamska jurisprudencija 
ne dozvoljava prenos rizika u zamjenu za premiju. Rizik 
se može prenijeti s jedne strane na drugu, kao u slučaju 
kefale (jemstva ili garancije). Međutim, većina učenjaka 
nije dozvolila ovaj prenos ako se plaća naknada osobi koja 
pruža jemstvo, tvrdeći da ugovor o kefali treba biti bespla- 
tan. Pružalac zaštite, dok preuzima rizik od garantovane 
osobe u korist glavnog povjerioca, ne smije naplaćivati nika- 
kvu naknadu za ovu uslugu. Ovo je stav mnogih šerijatskih 
odbora i odražava se u AAOIFI šerijatskim standardima. 

U praksi osiguranja, rizik mora preuzeti druga strana 
kako bi se ublažio finansijski teret osiguranika koji je pretr- 
pio nesreću. Ovo je osnovni princip i cilj osiguranja. Budući 
da islamska jurisprudencija ne dozvoljava prenos rizika 
uz naknadu, zagovara se princip podjele rizika. Islamska 
jurisprudencija ne zabranjuje dijeljenje i raspodjelu rizika 
među grupom ljudi ako su svi u grupi saglasni da apsor- 
buju dijelove rizika i finansijskog tereta prema dogovorenoj 
formuli. Stoga, princip raspodjele rizika ne nailazi na prigo- 
vore u šerijatskim tekstovima, kao ni od strane učenjaka. 
Zapravo, Omer El-Hattab, drugi pravedni halifa, uveo je 
ovaj koncept kroz svoju instituciju divana (trezora). Svaki 
odjel vladinih agencija koje je osnovao morao je doprinositi 
novcem za međusobnu pomoć unutar odjela. Ova praksa 
podržava ne samo princip raspodjele rizika, već i klasifika- 
ciju rizika, pri čemu se rizik procjenjuje različito kako bi se 
utvrdio nivo rizika svakog odjela. Ovo dobro funkcionira 
u modernom osiguranju i tekafulu, jer premija ili doprinos 
moraju odgovarati profilu rizika koji se osigurava ili raspo- 
djeljuje, zavisno od slučaja (vidi Bakar, 2009, str. 37—38). 


Dakle, ključni elementi podjele rizika u tekafulu obuhva- 
ćaju kolektivno učestvovanje, ravnotežu između premije i 
rizika, transparentnost i odgovornost, socijalnu dimenziju, 
te nadzor i regulaciju. Sudionici zajedno doprinose u zajed- 
nički fond koji se koristi za pokrivanje gubitaka. Ova premija 
proporcionalna je riziku koji svaki od njih nosi, osigurava- 
jući da se fond adekvatno kapitalizira. Transparentnost u 
upravljanju fondom osigurava povjerenje između sudionika 
i upravitelja fonda, dok socijalna dimenzija jača osjećaj 
odgovornosti prema zajednici. Šerijatski nadzor osigurava 
da se podjela rizika odvija u skladu s islamskim principima, 
osiguravajući pravednu i transparentnu podjelu rizika 
među sudionicima. 


Ukratko, podjela rizika predstavlja srž tekafula, čineći ga 
jedinstvenim i etičkim oblikom osiguranja. Razumijevanje 
ovog principa ključno je za shvaćanje kako tekaful funkcio- 
nira i zašto je važan dio islamskih finansija. Kroz uzajamnost, 
solidarnost i transparentnost, tekaful pruža finansijsku 
zaštitu zajednice u skladu s islamskim principima. 

Uvod u islamsko osiguranje (Tekaful) 


Uzajamnost i zajedništvo 


Uzajamnost i zajedništvo su također ključni principi tekafula 
koji odražavaju suštinu međusobne podrške i solidarnosti 
među sudionicima. U tekafulu, postoji uzajamni dogo- 
vor između sudionika da se međusobno podrže u slučaju 
gubitka ili štete. Svi doprinose u zajednički fond s namje- 
rom da pruže pomoć drugima u slučaju potrebe. 


Ovaj princip uzajamnosti osigurava da svaki pojedinac 
ima pristup sredstvima potrebnim za pokrivanje eventual- 
nih gubitaka, čime se jača osjećaj sigurnosti i povjerenja 
među sudionicima. Uzajamnost u tekafulu se temelji na 
ideji da svaki sudionik ima jednak pristup sredstvima fonda 
i jednaku mogućnost zaštite od rizika, bez obzira na njihovu 
finansijsku poziciju. 


Zajedništvo, s druge strane, naglašava važnost brige o 
dobrobiti cijele zajednice (džemata). Sudionici tekafula 
dijele odgovornost za upravljanje fondom i podržavaju inici- 
jative koje doprinose općem dobru. Ovaj osjećaj zajedništva 
jača osjećaj pripadnosti i solidarnosti među sudionicima, te 
promoviše princip zajedničke odgovornosti prema zaštiti 
imovine i interesa svih članova zajednice. 


Prema tome, uzajamnost i zajedništvo — kao temeljni 
principi tekafula — promovišu ideju međusobne podrške i 
solidarnosti. Kroz kolektivno učestvovanje i podršku zajed- 
nici, tekaful osigurava da svaki pojedinac bude zaštićen 
od neočekivanih gubitaka i da se teret rizika ravnomjerno 
raspodijeli unutar zajednice (Billah, 1998; Hussain X Pasha, 
20TI; Ismail xx Abdul Razak, 2009; Khorshid, 2004). 


Profit i gubitak 


Pravedna raspodjela profita i gubitaka predstavlja jednako 
važan aspekt tekafula koji odražava princip dijeljenja rezul- 
tata među sudionicima. Tekaful fondovi su strukturirani i 
upravljaju se na način koji omogućava dijeljenje profita i 
gubitka među sudionicima. Dobit ostvarena kroz investicije 
fonda ili višak sredstava nakon isplate šteta dijeli se među 
sudionicima ili se zadržava u fondu za buduće potrebe. 

Ovaj princip dijeljenja rezultata promoviše osjećaj 
uzajamne povezanosti među sudionicima i jača osjećaj 
odgovornosti prema zajednici. Sudionici tekafula imaju 
pravo na dio profita ostvarenog putem upravljanja fondom, 
što ih motiviše da aktivno doprinose zajednici i podržavaju 
inicijative koje doprinose općem dobru. 


S druge strane, gubici se također dijele među sudio- 
nicima, što osigurava pravednu raspodjelu finansijskih 
sredstava 1 poštivanje principa uzajamne odgovornosti. 
Sudionici tekafula preuzimaju odgovornost za rizike koji 
se manifestiraju unutar zajednice i zajednički podnose teret 
eventualnih gubitaka. 


Prema tome, raspodjela profita i gubitaka unutar teka- 
ful šeme predstavljaju mehanizam dijeljenja rezultata, koji 
promoviše osjećaj uzajamne povezanosti 1 solidarnosti 
među sudionicima. Drugim riječima, kroz dijeljenje profita i 
gubitka, tekaful šema osigurava pravednu raspodjelu rezul- 
tata upravljanja fondom i poštivanje principa uzajamne 
odgovornosti unutar zajednice (Hussain X Pasha, 20TT). 


ŠERIJATSKA OPRAVDANOST TEKAFULA 


Kao što smo ranije naveli, tekaful predstavlja koncept među- 
sobne saradnje radi garantovanja uzajamne zaštite članova. 
On predstavlja jedan vid odgovora na ono što Allah, dželle 
šanuhu, želi da muslimani rade — kada je riječ o uzajamnom 
djelovanju — kako bi postigli ciljeve i interese Ummeta 
(globalne muslimanske zajednice). Implementacijom teka- 
fula se na jedan način ispunjava društvena obaveza svakog 
muslimana, a ogleda se u finansijskoj pomoći i potpomaga- 
nju. Prema tome, tekaful je usluga muslimanskom Ummetu 
i u osnovi predstavlja jednu vrstu socijalnog programa. Isto 
tako, tekaful mehanizam je primjer kako principi šerijata 
mogu pomoći u stvaranju novih socio-ekonomskih mehani- 
zama zasnovanih na jednakosti, pravdi i poštenju. 


Osiguravajući finansijsku pomoć u vremenima potrebe 
i pružajući finasijsku odštetu za slučajni gubitak imovine, 
tekaful služi i privatnom i javnom interesu i stoga Zauzi- 
maveoma važnu ulogu u društvu. Sistem porodičnog 
tekafula olakšava akumuliranje = kapitala pojedinačnim 

domaćinstvima. Kolektivni višak sredstava može se investi- 
rati u projekte socijalne dobrobiti i za ekonomski razvoj 
zajednice. Sistem općeg tekafula može olakšati trgovinu, 
razmjenu dobara i doprinijeti najboljem korištenju resursa. 
Tekaful mehanizam također podstiče mudarebu kao način 
ulaganja i može igrati ključnu ulogu za poboljšanje stanja 
muslimanskog društva širom svijeta. 


Neki zapadni mislioci smatraju da je tekaful inovativni 
finansijski instrument. Ipak, to nije cijela istina. Tekaful je 
u osnovi socio-ekonomski instrument, koji se praktikuje na 
osnovu principa šerijata, 1 gdje je ljudski aspekt važniji od 
materijalnog. Oslanja se više na moralne, etičke 1 ljudske 
aspekte nego na materijalne. Tekaful je sistem u kojem se 
ljudi potiču da doprinesu novcem za uzajamnu pomoć u 
vremenima potrebe. Ovaj jedinstveni mehanizam osigurava 
saradnju i međusobnu pomoć. 


Prema tome, tekaful polisa osiguranja je jedan od najlo- 
gičnijih i najpogodnijih načina za snabdijevanje sigurnosti 
od neočekivanog gubitka ili štete. To je, prema tome, polisa 
uzajamnog jamstva zasnovanog na božanskom principu 
međusobne saradnje spomenutom u Kur'anu (Ali, 2006b; 
Billah, 2002). Ukratko, tekaful mehanizam je evoluirao iz 
tri osnovna kur'anska principa: međusobna zaštita, među- 
sobna saradnja i međusobna odgovornost. Ovi principi su 
temelj za razvijanje tekafula kao modela osiguranja koji je 
u skladu sa islamskim učenjima. 


Polisa osiguranja predstavlja zajedničko jamstvo između 
strana uključenih u ugovoru. Jedna strana plaća premiju, 
dok druga preuzima obavezu pružanja finansijske ili mate- 
rijalne zaštite od neočekivanog gubitka, štete ili opasnosti u 
budućnosti za predmet transakcije. Ugovor ovakve prirode 
ima utemeljenje u šerijatu, jer potiče razvoj međusobne 
saradnje među ljudima u svrhu ostvarivanja plemenitog 
cilja. Allah, dželle šanubu, je naredio: 


(...) Jedni drugima pomažite u dobročinstvu i 
čestitosti, a ne sudjelujte u grijebu i neprijatelj- 
stvu (...) (Kur'an, 5:2) 


Ovakva polisa također predstavlja inicijativu za 

olakšavanje poteškoća osiguranika nastalih uslijed neoče- 
kivane štete, gubitka ili opasnosti. Ova nastojanja da se 
savladaju problemi i poteškoće u životu podržana su rije- 
čima Poslanika, sallallahu alejbi ve sellem, koji je rekao: 


Musliman je muslimanu brat. Ne čini mu nasi- 
lje niti ga ostavlja na cjedilu. Ko pomogne svom 
bratu Allab će njemu pomoći. Ko otkloni musli- 
manu neku poteškoću, Allah će, zbog toga, od 
njega otkloniti poteškoću na Sudnjem danu. Ko 
bekvje muslimana, Allah će njega prikriti na 


(CE 


Sudnjem danu. 


Također se prenosi od Ibn Abbasa, radijallabu anbu, daje 
Vjerovjesnik, neka je mir 1 blagoslov na njega, rekao: ,,Nije 
vjernik onaj ko je sit, a zna da je njegov komšija gladan. "+ 
Ove izjave ukazuju na važnost društvene odgovornosti i 
brige za druge u islamskoj zajednici. 


Isto tako, polisa osiguranja (prije svega ona životna) igra 
ključnu ulogu u zaštiti i zbrinjavanju blagostanja udovica, 
siročadi i drugih članova porodice osiguranika. Primarni cilj 
životnog osiguranja je unaprijed poduzeti potrebne korake 
kako bi se obezbijedila materijalna sigurnost za nasljednike 
i ostale članove porodice vlasnika polise, u slučaju njegove 
ili njene smrti. Ovo je potkrijepljeno hadisom: 

Saad ibn Ebi Vekkas, radijallabu anbu, prenosi 
da je Poslanik, sallallahu alejbi ve sellem, rekao: 
s(...) Da ostaviš svoje nasljednike bogate bolje ti je 
"eo da ib ostaviš siromašne, pa da pružaju svoje 
ruke prema svijetu i traže (materijalnu pomoć). 
Uistinu, što god potrošiš za opskrbu svoje obitelji 
smatra se sadakom, čak i zalogaj koga podigneš 
do usta svojoj ženi. Možda, da te Allab još poživi 
pa da svijetu (muslimanima) budeš još od koristi, 
a drugima (neprijateljima) od štete (...)'S 


Ovim hadisom, Poslanik, sallallabu alejbi ve sellem, 
strogo savjetuje ljude da poduzmu sve mjere kako bi obez- 
bijedili blagostanje svoje djece. Isto to ponovo naglašava u 


3 Hadis br. 1830. el-Munziri (2004, str. 287). 
4 Hadis br. ro8. El-Buhari (2009a, str. 55). 
s Hadis br. 2472. El-Buhari (2009c, str. 291—292). 

korist udovica i nasljednika u drugom hadisu: 


Prenosi se da je Poslanik, sallallahu alejbi ve 
sellem, je rekao: , Onaj koji se brine o udovici i 
siromahu jeste kao borac na Allabovu putu, ili kao 
onaj koji danju posti, a noć provodi u ibadetu. "% 


Polisa osiguranja je, također, transakcija, gdje bi vlasnik 
polise trebao biti finansijski zaštićen od nepredvidive 
opasnosti, rizika ili gubitka, što mu može garantovati 
ugodan život bez suočavanja s mnogo poteškoća. Allah, 
dželle šanubu, uvijek voli da Njegova stvorenja žive udobno 
na ovom svijetu, bez nepotrebnih poteškoća, kao što kaže: 


(...) Allah želi da vam olakša, a ne da poteškoće 
imate (...) (Kur'an, 2:185) 


Allah, dželle šanubu, u drugom ajetu savjetuje Svoja stvo- 
renja da traže sretan život i na ovom i na budućem svijetu, 


kada kaže: 


A ima i onih koji govore: Gospodaru naš, podaj 
nam dobro i na ovome i na onome svijetu, i saču- 
vaj nas patnje u ognju!? Njih čeka nagrada koju 
su zaslužili! — A Allab brzo sviđa račune. (Kur'an, 
2:201-202) 


Poslanik, sallallahu alejbi ve sellem, je, također, istakao: 


— Prenio nam je Katade od Enesa, a (on) od 
Vjerovjesnika, sallallahu alejbi ve sellem, da je 
rekao: "Nijedan od vas neće biti (potpun) vjernik, 
dok ne bude želio svome bratu (muslimanu) ono što 
želi i sam sebi.?"7 


— "Ko prema drugima nije milostiv - neće ni drugi biti 
(milostivi) prema njemu." 


— Prenosi se od Abdullaha b. Omera da je Allahov 
Poslanik, sallallabu alejbi ve sellem, rekao: ,, Zaista 
je svako od vas pastir, i svako će biti odgovoran za 
svoje stado. Vrhovni vođa, koji vodi narod, pastir 
je tome narodu, i odgovoran je za njega. Čovjek je 


6 Hadis br. 6006. El-Buhari (2009b), str. 350). 
7 Hadis br. 13. El-Buhari (2008, str. 24). 
8 Muttefekun alejb. Hadis br. 5997. El-Buhari (2009b, str. 345). 

pastir svojoj porodici, i odgovoran je za nju. Žena je 
pastir porodici svoga muža, i odgovorna je za nju. 
Covjekov je sluga pastir u imetku svoga gospodara, 
i odgovoran je za njega. Zaista ste svi vi pastiri, i svi 
ste vi odgovorn i za ono što vam je povjereno!" 


— Pričao nam je Ebu-Nu'ajm , njemu Zekerijja, a 
ovome Amir da je čuo od Nu'mana b. Bešira, a on 
od Allabova Poslanika, sallallabu alejbi ve sellem, 
da je rekao: "Vjernike ćeš, u njihovoj međusobnoj 
samilosti, ljubavi i suosjećanju , vidjeti da su kao 
jedno tijelo: kad oboli jedan njegov organ, cijelo 
tijelo obuzme nesanica i groznica.""" 


FETVE (PRAVNA MIŠLJENJA) O OSIGURANJU 


Osjećaj odgovornosti jednih prema drugima je temelj 
solidarnosti islamske zajednice. Da bismo ispunili svoje 
odgovornosti, moramo sarađivati i štititi imovinu 1 živote 
članova društva. Tekaful mehanizam predstavlja praktičnu 
primjenu ovih principa, omogućavajući finansijsku pomoć i 
sigurnost kroz međusobnu podršku i zajedničko djelovanje. 


Šejh Abu Zahra, istaknuti pravnik iz 20. stoljeća, 
detaljno je razmatrao ovu temu i zaključio da je, u prin- 
cipu, kooperativni i socijalni sistem osiguranja legitiman, 
dok je nekooperativno osiguranje neprihvatljivo jer sadrži 
elemente kockanja, iskušenja i kamate, što poništava ugovor 
(Khorshid, 2004, str. 59). Islamsko fikhsko vijeće OIC-a 
odobrio je tekaful sistem zasnovan na međusobnoj sarad- 
nji kao alternativu konvencionalnom osiguranju 1985. god. 
Pored toga, tokom više od stotinu godina, brojni učenjaci i 
institucije izdali su fetve (pravne stavove) o validnosti teka- 
fula i nevalidnosti konvencionalnog osiguranja. Lista ovih 
stavova je prikazana u Tabeli 3.1. 


Ukratko, različita mišljenja o dozvoljenosti i validnosti 
osiguranja mogu se klasificirati na sljedeći način:" 


9 Muttefekun alejb. Hadis br. 7138. El-Buhari (2009b, str. 971—972). 
Io Muttefekun alejb. Hadis br. 6or1I. El-Buhari (2009b, str. 352). 
II Za detaljan opis ovih mišljenja pogledaj Khorshid (2004, str. 47—61). 

TABELA 4.1: Fetve o različitim aspektima osiguranja"? 


Izvor(i) 
Dvije fetve koje je izdao Šejh Muhammed 
Abduh (bivši veliki muftija Egipta) 1900.- 
1901. god. 


Problem(i) 


_U prilog valjanosti 


osiguranja 


Fetva koju je izdao Šejh Muhammed Bakit 
(bivši egipatski muftija) 1906. god. 


_U korist osiguranja | 


Presuda Vrhovnog suda Egipta od 27. 
decembra 1926. god. 


Protiv životnog 


osiguranja 


Jednoglasna fetva uleme izdate na 
konferenciji Muslimanske lige, održanoj u 
Kairu 1965. god. 


Protiv životnog 
osiguranja 


Fetva koju je izdala država Selangor 1970. 
god. 


Protiv valjanosti 
konvencionalnog 
osiguranja 


Fetva koju je izdala država Negri Sembilan 
1972. god. 


Protiv valjanosti 
konvencionalnog 
osiguranja 


Jednoglasne odluke muslimanskih učenjaka 
na seminaru održanom u Maroku 6. maja 
1972. god. 


Protiv životnog 
osiguranja 


Fetva koju je izdalo Nacionalno vjersko vijeće 
(Malezija) od 1972. god. 


Protiv valjanosti 
konvencionalnog 
osiguranja 


Fetva koju je izdala država Trengganu 1974. 
god. 


Protiv valjanosti 
konvencionalnog 
osiguranja 


Fetva koju je izdala država Perak 1974. god. 


Protiv valjanosti 
konvencionalnog 
osiguranja 


Fetva koju je izdala država Kelantan 1975. 
god. 


Protiv valjanosti 
konvencionalnog 
osiguranja 


Jednoglasna odluka uleme na Prvoj 
međunarodnoj konferenciji za islamsku 
ekonomiju održanoj u Meki 1396. godine po 
Hidžri (1976. god.) 


U korist osiguranja 
po islamskom 
modelu 


12 Khorshid nudi detaljan opis različitih mišljenja po Kent legiti- 
mnosti osiguranja u islamu. On navodi različita mišljenja uleme kao 
i njihove argumentacije po ovom pitanju. Vidi Khorshid (2004, str. 


47-—63). 

Izvor(i) 


' Fetva koju je izdalo Visoko vijeće Saudijske 
' Uleme 1397. godine po Hidžri (1977. god.) 


' Fetva koju je izdalo Fikhsko vijeće Svjetske 
muslimanske lige 1398. godine po Hidžri 
(1978. god.) 


Problem(i) 
U korist osiguranja 
po islamskom 
Bo MEEREMNE. 
U korist osiguranja 
po islamskom 
modelu 


 Fetva izdata na sudskoj konferenciji održanoj 
u Mekki u Šabanu 1398. godine po Hidžri 
(1978. god.) 


Fetva koju je izdalo Fikhsko vijeće 
Organizacije islamske konferencije (OIC) 
| 1405. godine po Hidžri (1985. god.) 


Protiv valjanosti 


osiguranja 


\Ukorist osiguranja | 
po islamskom 
modelu 


Fetva od šejhu-l-Azhara, Šejha Džad el- 
Hakka Ali Džad el-Hakk od jula 1995. god. 


Izvor: Ayub (2007, str. 430-—431). 


I. Grupa koja zabranjuje 


bez izuzetka; 


SVE 


Protiv životnog 
osiguranja 


vrste osiguranja 


2. Grupa koja odobrava samo komercijalno osiguranje 
organizovano na uzajamnoj ili kooperativnoj osnovi; 


3. Grupa koja odobrava sve vrste osiguranja; 


4. Grupa koja zabranjuje samo životno osiguranje s 
komercijalnim ili uzajamnim ugovorom; 


5. Grupa koja naglašava da je osiguranje samo po sebi 
nezakonito, ali ga nužnost čini dozvoljenim; 


6. Grupa koja dopušta samo određene vrste osiguranja, 
kao što je osiguranje motornih vozila. 


Treba napomenuti da se ova mišljenja često preklapaju. 
Neki pravnici odobravaju određene aspekte osiguranja, dok 
druge aspekte ne prihvataju. U ovom radu se nastoje pomi- 
riti i uskladiti ova različita mišljenja. 

Mišljenje prve grupe temelji se na moralnim, političkim, 
religijskim i ekonomskim argumentima. Druga grupa svoje 
stavove temelji na pravnim principima tradicionalnog učenja 
o gareru (neizvjesnosti) i ribi (kamati). Neki pravnici insi- 
stiraju na nepravnim argumentima, dok drugi naglašavaju 

ugovornu osnovu osiguranja. Oba pristupa se koriste i 
pravedno izražavaju u kontekstu osiguranja. Ipak, većina 
savremenih muslimanskih pravnika i učenjaka smatra da je 
osiguranje zabranjeno kada osobe ili organizacije profitiraju 
na nesreći drugih, što je istakao Odbor uleme Al-Majma' 
al-Figbi al-Islami. Međutim, osiguranje je prihvatljivo ako 
se sprovodi na uzajamnoj ili kooperativnoj osnovi. 


ŠERIJATSKI OSNOVI 


Svi aspekti tekafula moraju biti u potpunosti u skladu s prin- 
cipima islamskog prava, šerijata. To znači da svi ugovori, 
investicije i operacije unutar tekaful sistema moraju biti 
usklađeni s šerijatskim propisima. Ovo uključuje izbjega- 
vanje kamate (ribe), prekomjerne nesigurnosti (garera) i 
kockanja (mejsira), te osigurava da tekaful bude etički i 
vjerski prihvatljiv oblik osiguranja. 


Ključni šerijatski osnovi Tekafula uključuju: 


I. Halal investicije i šerijatski nadzor: Sredstva priku- 
pljena od sudionika tekafula investiraju se u halal 
poslove, tj. one koji su u skladu sa islamskim 
propisima. Ovo uključuje ulaganje osiguravajućih 
sredstava u islamske banke ili finansijske institucije, 
izbjegavanje ulaganja u poslove povezane s alko- 
holom, svinjetinom, zabranjenom pornografijom i 
drugim aktivnostima koje su u suprotnosti sa islam- 
skim načelima. Sve investicije moraju biti u skladu 
s mišljenjima izdatim od strane šerijatske nadzorne 
komisije i standardima koje je izdala Organizacija za 
računovodstvo i reviziju islamskih finansijskih insti- 
tucija (AAOIFI). 


2. = Izbjegavanje zabrana (riba, garer, mejsir): Tekaful 
fondovi ne ulažu u poslove koji uključuju kamatu 
(riba), prekomjernu nesigurnost (garer) i kockanje 
(mejsir). Ovo osigurava poštivanje osnovnih principa 
islamskog finansijskog sistema, čime se promoviše 
pravičnost, poštenje i transparentnost u poslovanju. 
U praksi, ovo znači da tekaful kompanije ne mogu 
ostvarivati prihode putem kamata, ne smiju ulaziti 

u transakcije koje su rizične do te mjere da rezulti- 
raju prekomjernom nesigurnošću, i ne smiju se baviti 
poslovima koji se mogu smatrati oblikom kockanja. 
Ova zabrana osigurava stabilnost i etičnost u finan- 
sijskim aktivnostima. 


Transparentnost i odgovornost: Upravljanje tekaful 
fondom mora biti transparentno i odgovorno prema 
sudionicima, uz poštovanje principa fer trgovine i 
pravedne raspodjele rezultata. Sudionici tekafula 
imaju pravo na uvid u upravljanje fondom 1 odlu- 
čivanje o važnim pitanjima, što osigurava da se 
poslovanje odvija u skladu s njihovim interesima. 


Socijalna dimenzija: Tekaful se temelji na ideji među- 
sobne podrške i solidarnosti unutar zajednice, što je 
u skladu sa islamskim principom brige za socijalnu 
pravdu. Šerijatski osnovi tekafula podstiču princip 
uzajamne podrške 1 dijeljenja tereta među sudio- 
nicima, čime se osigurava da svaki pojedinac bude 
zaštićen od rizika na način koji je u skladu s vjer- 
skim uvjerenjima. 


Reosiguranje (re-tekaful): Reosiguranje mora biti u 
skladu s direktivama šerijatskih nadzornih komisija, 
što znači da sve reosiguravajuće aktivnosti moraju 
biti usklađene sa islamskim propisima. 


Ugovorne odredbe: Polise osiguranja ne smiju sadr- 
žavati bilo kakve vjerski nevažeće odredbe. Svi 
ugovori moraju biti u skladu s mišljenjima izdatim 
od strane šerijatske nadzorne komisije, te se moraju 
poštivati standardi koje je izdala Organizacija za 
računovodstvo i reviziju islamskih finansijskih insti- 
tucija (AAOIFI). 


Arbitraža: Prednost se daje arbitraži u rješavanju 
sporova nad sudskim postupcima, prema arbitražnoj 
klauzuli uključenoj u polise osiguranja. 


Modeli upravljanja: Upravljanje osiguravajućim 
operacijama i fondovima obavlja tekaful kompa- 
nija na temelju fiksne naknade kao posrednik 


SI 


Uvod u islamsko osiguranje (Tekaful) 


(vekala model) ili na temelju participacije u dobiti 
(mudareba model), dogovorene prije početka svake 
fiskalne godine. 


Kroz poštivanje halal investicija, izbjegavanje zabrana 
riba, garer i mejsir, transparentnost i odgovornost, te soci- 
jalnu dimenziju, Tekaful osigurava da svaki sudionik bude 
zaštićen od rizika na način koji je u skladu sa islamskim 
principima. šerijatski osnovi tekafula su ključni za osigu- 
ravanje poštivanja religijskih propisa i promicanje etičkog 
poslovanja unutar islamskog finansijskog sistema. 


ZAKLJUČAK 


Temeljni principi tekafula, uključujući podjelu rizika, 
uzajamnost i zajedništvo, dijeljenje profita i gubitka te 
usklađenost sa šerijatom, čine ga jedinstvenim i etičkim 
oblikom osiguranja. Razumijevanje ovih principa ključno 
je za shvaćanje kako tekaful funkcionira i zašto je važan dio 
islamskih finansija. 


Ukratko, možemo zaključiti da se tekaful temelji na slje- 
dećim važnim elementima: (I) Zajednička saradnja: učesnici 
surađuju radi zajedničkog dobra; (II) Pomoć potrebnima: 
svaki osiguranik plaća premiju kako bi pomogao onima 
kojima je potrebna pomoć; (III) Podjela gubitaka: gubici 
se dijele i obaveze raspoređuju prema sistemu zajedničkog 
fonda zajednice; (IV) Eliminacija neizvjesnosti: neizvjesnost 
u pogledu plaćanja premija i naknada je eliminisana; (V) 
Pravednost: tekaful osiguranje ne ostvaruje prednost na 
štetu drugih nego nastoji uspostaviti pravednost između 
učesnika u osiguranju (Patel, 2004, str. 8). 

Poglavlje 4 


ŠERIJATSKA 
NEKOMPATIBILNOST 
KONVENCIONALNOG 

OSIGURANJA 


Glavni razlog za proučavanje ove teme je otkriti da li postoji 
temeljni konflikt između prakse osiguranja u konvencional- 
noj ekonomiji i islamskog modela. Ovo je važno jer još uvijek 
postoji ulema koja generalno smatra praksu osiguranja nedo- 
zvoljenom prema šerijatu, a ne nude alternativni model koji bi 
bio prihvatljiv u islamu. 


Argumenti ove uleme temelje se na scenariju prakse osigu- 
ranja unutar konvencionalnog ekonomskog sistema, gdje 
modus operandi često uključuje elemente koji su zabranjeni 
u šerijatu. Ovakvim pristupom želimo pokazati da su oba 
sistema razvila modele osiguranja zasnovane na različitim 
osnovama, što je dovelo do sukoba između konvencionalne i 
islamske prakse osiguranja. 


U nastavku ćemo analizirati glavne elemente konvencional- 
nog osiguranja koji se kose sa načelima šerijata, a zbog kojih 
se konvencionalno osiguranje smatra zabranjenim u islamu. 

ZABRANA KONVENCIONALNOG OSIGURANJA U ISLAMU 


Kao što je to do sada već jasno, napori da se izbjegne rizik 
nisu protivni šerijatskim načelima. Vjera u Boga ili sudbinu 
ne znači da čovjek treba biti izložen nepotrebnim rizicima, 
i šerijat prihvata osnovne sigurnosne potrebe ljudi i njihove 
imovine. To uključuje zaštitu života, potomstva i bogat- 
stva, zaštitu od bolesti, nepismenosti, siromaštva i drugih 
nesreća. Zašto je, onda, konvencionalno osiguranje nepri- 
hvatljivo u strukturi islamskih finansija? 


Glavni razlog zašto zagovornici islamskih finansija 
smatraju da postoji potreba za islamskim oblicima osigura- 
nja je taj što je, prema njihovom mišljenju, konvencionalno 
osiguranje povezano sa ribom (kamatom) i garerom (neiz- 
vjesnošću), te je stoga nedopustivo. Mevlana Mevdudi je 
istakao tri osnovna prigovora na konvencionalno osigu- 
ranje. Prvo, premije se uglavnom ulažu u kamatonosne 
prihode. Drugo, plaćanje premija kako bi se dobio novčani 
iznos u slučaju smrti ili nezgode može se smatrati vrstom 
kockanja, što uključuje garer. Slične argumente koriste 
i savremeni učenjaci (El-Gamal 2002). Treći argument 
Mevdudija odnosi se na životne polise. Iznos koji se isplaćuje 
nakon smrti osiguranika, prema njegovom mišljenju, treba 
biti podijeljen među njegovim zakonitim nasljednicima, a 
ne samo korisnicima navedenim u polisi (Mawdudi, 1999, 
str. 288). Već r903. godine, neki istaknuti islamski učenjaci 
iz arapskih zemalja proglasili su konvencionalno životno 
osiguranje neprihvatljivim. Ovaj stav je potvrđen rezoluci- 
jom Fikhskog vijeća Svjetske muslimanske lige 1978. godine 
i 1985. godine rezolucijom Fikhskog vijeća Organizacije 
islamske konferencije, koje su proglasile da je konvencio- 
nalno osiguranje, kakvo se danas praktikuje, haram. 


Trenutni pristup ublažavanju rizika podrazumijeva 
kupovinu polise osiguranja, pri čemu osiguranik prenosi 
svoj rizik na osiguravajuću kompaniju, koja zauzvrat, uz 
naplatu premije, preuzima odgovornost za naknadu štete u 
slučaju realizacije osiguranog rizika. Ovu metodu ublažava- 
nja rizika većina muslimanskih učenjaka smatra haramom, 
jer ugovorno sadrži haram elemente poput ribe (kamata), 
garera (neizvjesnost) i mejsira (kockanje). 

Glavni elementi koji čine konvencionalno osiguranje 
nedozvoljenim su: 


I. Riba (kamata): Premije osiguranja se često ulažu u 
kamatonosne aktive, što je zabranjeno u islamu. 


2. _Garer (pretjerana neizvjesnost): Plaćanje premija u 
zamjenu za potencijalnu naknadu u slučaju nezgode 
ili smrti smatra se vrstom kockanja, što uklju- 
čuje neizvjesnost. 


3. Kimar ć Mejsir (kockanje): Sam čin plaćanja premija 
za eventualnu isplatu predstavlja element kockanja. 


Prema islamskim učenjacima, ove karakteristike čine 
konvencionalno osiguranje neprihvatljivim, te su razvijeni 
alternativni modeli osiguranja koji su u skladu sa šerijat- 
skim principima. O ovim karakteristikama ćemo detaljnije 
u nastavku. 


Riba (kamata) i konvencionalno osiguranje 


Zabrana kamate je ključni princip u islamskoj ekonomiji. 
Ipak, važno je naglasiti da zabrana kamate nije ekskluzivitet 
islama i muslimana jer je ona bila zabranjena i drugim reli- 
gijama za koje se vežu Božije objave, kao što su judaizam i 
kršćanstvo. Isto tako, kamata je zabranjena i u hinduizmu." 


Prakticiranje kamate se ne veže isključivo za islam, već je 
prisutno 1 u ranijim civilizacijama. Historijski dokumenti 
pokazuju da je praksa kamate postojala prije više od 4000 
godina (Visser X Macintosh, 1998, str. 175), naročito u 
Babiloniji. Neki istraživači tvrde da je kamata bila uobi- 
čajena još u periodu od 4000. do 3000. godine prije nove 
ere, a vezuje se za prakse pozajmljivanja novca pod određe- 
nim kamatnim stopama, sličnim ugovorima o "bottomry" 
koji su uključivali zajam založen na brodovima (Mews ČE 
Abraham, 2007, str. 2). 


Riječ "riba? doslovno znači povećanje, rast, dodavanje ili 


umnožavanje. Važno je naglasiti da u islamu nisu svaki oblik 
porasta ili uvećanja zabranjeni. Konkretno, riba se odnosi 


I O zabrani kamate u različitim religijama vidi fusnotu 4. u Smolo 
(2013, str. 207). 

na 'premiju' koju dužnik mora platiti zajmodavcu zajedno 
s glavnicom kao uslov za odobrenje kredita ili produženje 
roka otplate. Po definiciji, riba se može opisati kao "neza- 
konita dobit koja proizilazi iz kvantitativne nejednakosti 
protuvrijednosti bilo koje transakcije, pri razmjeni dvije 
ili više vrsta koje pripadaju istom rodu" (ISRA, 20TI, str. 
177—178). Islamski pravni učenjak Usmani opisuje kamatu 
kao "bilo koji dodatni iznos koji se naplaćuje od dužnika" 
(Usmani, 2002, str. 972). Ukratko, kamata predstavlja svaki 
višak u odnosu na glavnicu, koji jedna strana dobiva bez 
protuvrijednosti (veda). 


Klasična literatura fikha prepoznaje dvije osnovne vrste 
kamate i to:? 


(a) Riba el-nesPa ili kamata kod odgađanja primopre- 
daje — Riba el-nest'a je poznata i kao riba el-džabilijje 
(predislamska kamata), riba el-dujun (kamata kod 
kreditiranja ili dugova) ili riba el-Kur'an (kur'an- 
ska kamata). Ova kamata zabranjena je kur'anskim 
tekstom, odatle i naziv kur'anska kamata, i odnosi se 
na višak koji je dužnik obavezan platiti zbog kašnje- 
nja u plaćanju kredita. 


(b) Riba el-fadl poznata i kao riba el-sunne ili riba el-buju' 
— Riba el-fadl zabranjena je hadisom Allahovog 
Poslanika, sallallahu alejbi ve sellem, i njome se misli 
na kamatu kod ugovora o razmjeni (trgovini). Na 
primjer, kupoprodaja ili razmjena robe sa dodatkom 
za koji ne postoji adekvatna protuvrijednost ('ived). 


Razlozi za zabranu kamate su mnogobrojni. Smolo (2013) 
navodi 1 objašnjava one najbitnije 1 to: (I) kamata kvari 
društvo; (II) kamata vodi ka propasti i negativnom rastu; 
(III) kamata omalovažava i umanjuje ljudsku osobnost; (IV) 
kamata podrazumijeva eksploataciju i nepravedno prisva- 
janje tuđe imovine; i (V) kamata je nepravedan čin (zulm).3 
Ukratko, muslimanski učenjaci su saglasni da je riba izvor 


Za detaljnu diskusiju o ovim dvijema vrstama kamate pogledaj 
Al-Zuhayli (2003b, str. 310—3T1I), Chapra (1988, str. 56—60), Abdul- 
Rahman (2010, str. 41—43) i Smolo (2013, str. 210—212). 

Za detaljnu analizu ovih razloga pogledaj Smolo (2013, str. 213—218). 


NR 


va 

društvenog, ekonomskog i moralnog zla. Dok su kamatni 
krediti zabranjeni u islamu, pozajmice bez kamate (kard 
el-basen) su dozvoljene. Isto tako, transakcije koje uklju- 
čuju fizički kapital, poput prodaje, najma ili zakupa dobara, 
ne smatraju se ribom. Društveno, riba je dijametralno 
suprotna islamskoj ideji socijalne pravde jer omogućava 
onima koji posjeduju kapital da iskorištavaju one kojima 
je kapital potreban, što rezultira napetim odnosima i 
nepotrebnim sukobima unutar društva. Ekonomično, riba 
usporava rast, guši preduzetništvo i rezultira visokom infla- 
cijom. Omogućava bogatima da uvećavaju svoje bogatstvo 
bez ulaganja rada ili vještina, što je neprihvatljivo za islam. 
Moralno, riba je neprihvatljiva jer omogućava bogatima da 
nepravedno i nepošteno uvećavaju svoje bogatstvo na račun 
siromašnih i potrebitih (Mahmood, 1991, str. 282—283). 


Zabrana kamate u Kur'anu 1 sunnetu 


Zabrana kamate temelji se na jasnim dokazima iz Kur'ana 
i sunneta. Kao što je to uglavnom slučaj sa zabranama u 
Kur'anu, Allah, dželle šanubu, je zabranio kamatu poste- 
peno. Ovo predstavlja mudrost Allaha, dželle šanubu, 
koji najbolje poznaje ljudske duše. Postoji nekoliko ajeta 
u Kur'anu koji su u direknoj vezi sa kamatom. Kur'an 
o ovoj temi govori na četiri različita mjesta i u različi- 
tim kontekstima. Tačnije rečeno, postoji T2 ajeta koji su 
vezani za kamatu. Sama riječ "riba? se spominje osam puta. 
Sama zabrana kamate je implementirana kroz četiri faze. 
Spomenut ćemo ih onako kako su hronološki objavljivani, 
zajedno sa povodom koji je usko vezan za to objavljivanje. 


Prvi ajet u kojem se spominje riba objavljen je otprilike 
pet godina prije hidžre. Ovaj ajet je 39. ajet sure El-Rum 
(Bizantinci), koji glasi: 

Kamata koju dajete da bi se uvećala imetkom 
drugih ljudi neće se kod Allaba uvećati, a za milo- 
stinju (zekat) koju udijelite, žudeći za Allabovim 
licem, takvi će višestruko dobiti. (Kur'an, 30:39) 


Ovim ajetom se vjernici samo obavještavaju da se riba ne 
povećava kod Allaha, dželle šanubu,, tj. ne postoji nagrada 
za to na Ahiretu (budućem svijetu). Ovim ajetom Allah, 


57 


Uvod u islamsko osiguranje (Tekaful) 


dželle šanubu, pravi komparaciju između kamate i zekata, 
između dobra i zla, osuđujući jedan postupak i hvaleći drugi. 
Na taj način, Allah, dželle šanubu, je pripremao vjernike na 
ono što tek dolazi, neminovnu zabranu kamate. 


Druga faza zabrane kamate u islamu počinje objavljiva- 
njem sljedećih ajeta sure En-Nisa" (Žene): 


I zbog teškog nasilja jevreja Mi smo im neka lijepa 
jela zabranili koja su im bila dozvoljena, i zbog 
toga što su mnoge od Allabova puta odvraćali 1 
zato što su kamatu uzimali, a bilo im je zabra- 
njeno, i zato što su tuđe imetke na nedozvoljen 
način jeli. A za nevjernike među njima Mi smo 
kaznu bolnu poor. Ali onima među njima 
koji su u nauku sasvim upućeni, i pravim vjerni- 
cima, — oni vjeruju u ono što se objavljuje tebi i u 
ono što je objavljeno prije tebe — naročito onima 
koji molitvu objavljaju i onima koji zekat daju 
i u Allaba i u onaj svijet vjeruju, — njima ćemo 
sigurno veliku nagradu dati. (Kur'an, 4:160-162) 


Termin riba iz 161. ajeta sure En-Nisa" odnosi se na 
pogrešne postupke Jevreja. Allah, dželle šanubu, u ovom 
ajetu skreće pažnju na njihove velike grijehe zbog kojih su 
privukli Njegov gnjev. Riba se u ovom kontekstu odnosi na 
lihvarstvo, koje je bilo zabranjeno Jevrejima prema Starom 
Zavjetu, Tevratu. Međutim, ni ova zabrana nije bila ekspli- 
citna u pogledu muslimana. 


Konačno, prva jasna i kategorična zabrana kamate dolazi 
u trećoj fazi objavljivanjem sljedećeg ajeta: 
O vjernici! Ne jedite kamatu mnogo puta udvo- 


stručenu! I Allaba svjesni budite da biste bili 
spašeni. (Kur'an, 3:130) 


Ipak, ovim ajetom se zabranjuje uduplavanje kamate 
(ad'afen muda'afen) ostavljajući tako prostora za praktici- 
ranje kamate koja to ne podrazumijeva. Mufessiri, tumači 
Kur'ana, navode da se pod ovom zabranom i pojmom riba 
mislilo na riba el-džabilijje, odnosno kamatu iz doba džabi- 
lijjeta koju su prakticirali stanovnici Arabije prije islama. 
Međutim, ovim ajetom dokinuta je ta praksa i muslima- 
nima se zabranjuje prakticiranje iste. 

Potpuna, bezuvjetna zabrana kamate dolazi ubrzo 
nakon ovog gore ajeta objavljivanjem sljedećih ajeta u suri 
El-Bekare (Krava): 


Oni koji se kamatom bave dići će se kao što će se 
dići onaj koga je dodirom šejtan izbezumio, zato 
što su govorili: "Kamata je isto što i trgovina." A 
Allah je dozvolio trgovinu, a zabranio kamatu. 
Onome do koga dopre pouka Gospodara njegova 
— pa se okani, njegovo je ono što je prije stekao, 
njegov slučaj će Allab rješavati; a oni koji opet to 
učine bit će stanovnici džehennema, u njemu će 
vječno ostati. Allah uništava kamatu, a unapre- 
đuje milosrđa. Allah ne voli nijednog nevjernika, 
grešnika. One koji vjeruju i čine dobra djela i 
molitvu obavljaju i zekat daju čeka nagrada kod 
Gospodara njihova; i ničega se oni neće bojati i 
ni za čim oni neće tugovati. O vjernici, bojte se 
Allaba i od ostatka kamate odustanite, ako ste 
pravi vjernici. Ako to ne učinite, eto vam onda, 
nek znate, — rata od Allaha i Poslanika Njegova! 
A ako se pokajete, ostat će vam glavnice imetaka 
vaših, nećete nikoga oštetiti, niti ćete oštećeni 
biti. A ako je u nevolji, onda pričekajte dok bude 
imao; a još vam je bolje, nek znate, da dug poklo- 
nite. I bojte se Dana kad ćete se svi Allabu vratiti, 
kada će se svakome ono što je zaslužio ispla- 
titi, — nikome krivo neće učinjeno biti. (Kur'an, 
2:275-281) 


Allahov Poslanik, sallallahu alejbi ve sellem, u nekoliko 
hadisa upozorio je na štetnosti bavljenja kamatom, kako za 
onoga koji plaća kamatu, tako i za onoga ko je prima, ko 
je bilježi i ko svjedoči kamatnom ugovoru. Evo nekoliko 
hadisa o tome: 


Pričao nam je Musa b. Isma'il, njemu Džerir b. 
Hazim, a ovome Ebu-Redža' prenoseći od Semure 
5. Džunduba, radijallahu anbu, koji je rekao: 


— Vjerovjesnik, sallallabu alejbi ve sellem, kazao 
je: Vidio sam u noći (Mi'radža) dva čovjeka 
(meleka). Došli su mi 1 izveli me do u Svetu 
zemlju. Potom smo išli i došli do jedne rijeke od 
krvi. U njoj je stajao jedan čovjek. Bio je u sredini 

te rijeke, a (na obali) drugi čovjek pred kojim je 
mnogo kamenja. Kada bi se god onaj čovjek, što 
je u rijeci, okrenuo i btio izaći, bacio bi se onaj 
drugi (s obale) kamenom u njegova usta i vratio 
ga gdje je i bio. Tako bi ovaj činio, i kada bi god 
onaj btio izaći, on bi mu se bacio kamenom u 
usta i on bi se vratio gdje je i bio. 
— Ko je to? — upitao sam. 
— Onaj što ga vidiš u rijeci, jeste čovjek koji je jeo 
kamate — odgovorio je melek.?'4 

U hadisu kojeg bilježi Tirmizi, Allahov Poslanik, sallallabu 

alejbi ve sellem, proklinje četiri vrste ljudi u vezi sa kama- 
tom kada kaže: 

Ispričao nam je Kutejbe: Nama je ispričao 
Ebu-Avane, on je prenio od Simaka b. Harba, on 
od Abdur-Ramana b. Abdullaba b. Mesuda, a on 
od Ibn Mesuda koji je kazao: "Prokleo je Allabov 
Poslanik, sallallabu alejbi ve sellem, onoga koji 
uzima kamatu, onoga koji je daje, dvojicu svje- 
doka koji posvjedoče i notara koji je upisuje." 

U hadisu kojeg bilježi Muslim u svome Sahihu od Džabira, 


radijallabu anbu, bilježi se isti hadis za sljedećim dodatkom 
na kraju: 


I reče, sallallabu alejbi ve sellem: "Svi su oni 
jednaki.?"$ 


U hadisima Poslanika, sallallahu alejbi ve sellem, a koji 
se vežu sa drugom vrstom kamate, riba el-fadl, spominje 
se nekoliko predmeta koji se direktno povezuju za zabranu 
kamate. Shodno tome, razmjena ovih predmeta je podložna 
posebnim propisima. U hadisu se spominje šest stvari: zlato, 
srebro, pšenica, ječam, hurme i so, a glasi ovako: 


Prenosi se od 'Ubade b. Samita da je Allahov 
Poslanik, sallallahu alejbi ve sellem, rekao: "Zlato 


4 Vidi hadis br. 2085 u El-Buhari (2009c, str. 188). 


s Hadis je hasenun-sabibun. Vidi hadis br. 1224 u Tirmizi (1999, str. 
133). Bilježe ga i Ebu-Davud, Nesaija i Ibn-Madže u Sunenima, te 
Ibn-Hibban u Sahihu i Hakim u Mustedreku. Ibn-Hibban i Hakim 
ga smatraju vjerodostojnim. 


6 Vidi hadis br. 1598 u Muslim (str. 1219). 

za zlato, srebro za srebro, pšenica za pšenicu, 
ječam za ječam, hurme za burme i so za so, isto za 
isto, jednako za jednako, iz ruke u ruku, a kada 
se razlikuju ove vrste, trgujte kako želite, sve dok 
je iz ruke u ruku.""7 


Iz gore navedenog hadisa, kao i nekih drugih hadisa, 
može se zaključiti da je razmjena ovih predmeta (istog roda) 
dozvoljena samo u slučaju da se razmjena odvija iz ruke u 
ruku (na licu mjesta) i u istim količinama. Međutim, među- 
sobna razmjena ovih predmeta, kao što je razmjena zlata 
za srebro, mora zadovoljiti samo prvi uvjet — da razmjena 
bude iz ruke u ruku. 


Riba u osiguravajućim ugovorima 


Riba predstavlja jedan od ključnih razloga zašto je 
konvencionalno osiguranje zabranjeno prema šerijatskim 
zakonima. Riba je prisutna u konvencionalnim osigurava- 
jućim polisama na više načina, što narušava osnovna načela 
islamskih finansija. 


U konvencionalnim polisama životnog osiguranja, IZnos 
novca koji osiguranik prima u slučaju osiguranog događaja 
ili po isteku polise često premašuje ukupne premije koje je 
platio. Ovaj višak novca, poznat kao riba, utječe na obje 
strane ugovora jer nema jednakosti ('iveda) između rata 
koje plaća osiguranik i naknade koju isplaćuje osigurava- 
juća kompanija. Naknada koju isplaćuje kompanija može 
biti veća, manja ili jednaka onome što je osiguranik platio, 
ali jednakost je vrlo malo vjerovatna. Štaviše, budući da su 
plaćanja odgođena, naknada koja je veća od rata koje je 
platio osiguranik predstavlja višak kamate (riba el-fadl) i 
kreditnu kamatu (riba el-nest'a). U općem osiguranju, IZnos 
isplaćen osiguraniku prilikom ostvarenja osiguranog rizika 
često je znatno veći od iznosa premija koje je osiguranik 
platio. Pored toga, novac prikupljen putem premija osigu- 
ravajuća kompanija obično ulaže u depozite koji donose 
kamatu ili u neislamske poslove, što jasno privlači zabranu 
ribe i dodatno odvraća muslimane od osiguranja (ISRA, 
20TI, str. $02—504; Rashid, 1993). 


7 Vidi hadis br. 1587 u Muslim (str. I2TI). 

Specifični primjeri kamate u osiguranju 


I. 


Životno osiguranje: U životnom osiguranju, osigura- 
vatelj se obavezuje da isplati osiguraniku ili njegovim 
nasljednicima određenu svotu novca prilikom smrti 
osiguranika ili po isteku polise. Ova svota je uvijek 
veća od ukupnog iznosa premija koje je osiguranik 
platio, bez obzira na to kada se osigurani događaj 
dogodi. Ponekad se osiguraniku isplaćuju i bonusi i 
dividende na redovnoj osnovi. Svaki iznos novca koji 
osiguranik primi, a koji prelazi iznos premija koje je 
platio, predstavlja kamatu (riba). To je zato što se 
premija koju osiguranik plaća smatra pozajmicom 
koju on daje osiguravatelju, a polisa novca pred- 
stavlja otplatu te pozajmice. Otplata veća od iznosa 
pozajmice, zajedno s dopuštenim uslužnim nakna- 
dama, predstavlja kamatu. 


Opće osiguranje: U općem osiguranju, premije koje 
plaća osiguranik često se ulažu u investicije koje 
donose fiksnu kamatu. Ovo ulaganje u transakcije 
povezane s kamatom čini i opće osiguranje neislam- 
skim. Međutim, ako bi osiguravajuće kompanije 
ulagale svoja sredstva samo u investicije bez kamate, 
opće osiguranje bi (po nekima) moglo biti prihvat- 
ljivo u islamu (Mahmood, 1991, str. 282—283). 


Dakle, riba predstavlja fundamentalnu prepreku prihva- 
tanju konvencionalnog osiguranja u okviru šerijatskih 
zakona. Osiguranje temeljeno na ribi suprotstavlja se islam- 
skim načelima socijalne pravde, ekonomskog razvoja i 
moralne odgovornosti. 


Garer (pretjerana neizvjesnost) i konvencionalno 
osiguranje 


Garer (prekomjerna neizvjesnost) ili bej' el-garer je jedna 
vrsta kupoprodajnog ugovora koji se ubraja u nevažeće i 
neispravne kupoprodajne ugovore." On je jedan od ključnih 


8 Za detaljnu analizu garera, pogledaj djelo Al-Gharar wa Atharubu 
Fi al-'Ugad od El-Darira '(Ad- Darir) koji je ovu temu obradio do 
u najmanje detalje (Al-Darir, 1995). Na bosanskom jeziku, kratak 
pregled garera nudi Smolo (2013, str. 243—262). 

razloga zašto je konvencionalno osiguranje zabranjeno 
prema šerijatskim zakonima. 


Doslovno značenje riječi garer je opasnost, prevara, 
obmana, iluzija ili umišljenost koja dolazi od arapskog 
glagola garre, što bi u prijevodu značilo zavesti, prevariti, 
dovesti u zabludu, itd. (Al-Zuhayli, 2003b; Madina, 2001). 
Ovu riječ neki autori također prevode i kao dvosmisle- 
nost zbog dvosmislenosti u vezi sa ugovorom. Lingvističko 
značenje ove riječi odnosi se na nešto s ugodnim izgledom i 
neugodnom realnošću (Al-Darir, 1995, str. 48; Al-Zuhayli, 
20023b, str. 82; El-LGamal, 2001, str. 5, 2006, str. 59). U 
Kur'anu se spominje izvedenica ove riječi, gurur, na neko- 
liko mjesta. Tako Allah, dželle šanubu, naziva ovaj život na 
dunjaluku "varljivim naslađivanjem."? 


U islamskoj jurisprudenciji, garer se odnosi na namjerno 
varanje i obmanjivanje, kao i na neznanje o objektu prodaje 
i nemogućnost isporuke tog objekta. U širem smislu, riječ 
garer se odnosi na "nesvjesno izlaganje nekoga ili nečije 
imovine mogućnosti propasti" i svaka dobit stečena putem 
garera se smatra nezakonitim prisvajanjem tuđe imovine 
(Al-Zuhayli, 2003b, str. 82—-83; Smolo, 2013, str. 245). 


Profesor Zarga ovako definira bej' el-garer: "To je 
prodaja vjerovatnih stvari čije postojanje ili osobine nisu 
sigurni 1 čija rizična priroda čini ovu transakciju sličnom 
kockanju" (Smolo, 2013, str. 247). Iako ne postoji ekspli- 
citna zabrana garera u Kur'anu, Kur'an nedvosmisleno 
zabranjuje svaki vid transakcija koje mogu prouzrokovati 
neku vrstu nepravde bilo kojoj od ugovornih strana. Stoga, 
ulema navodi nekoliko ajeta u kojima se spominju opća 
pravila koja, prema njima, obuhvataju sve oblike garera. 
Tako, na primjer, ulema navodi sljedeće ajete: 


I ne jedite svoje imetke među se na pogan način 
nutkajući ga sudijama, da biste jeli jedan dio 
imetka ljudi s grijehom i botimično. (Kur'an, 
2:188) 


9 Riječ gurar se spominje na 12 mjesta u Kur'anu i uglavnom sa sobom 
nosi značenje obmane, prevare i slično. Vidi Kur'an 2:185, 4:120, 


6:112, 7:22, 17:64, 31:33, 33:12, 35:5, 35:40, 57:14, 57:20 i 67:20. 
Glagol garere se spominje u 40:4. 

O vjernici, jedni drugima na nedozvoljen način 
imanja ne prisvajajte — ali, dozvoljeno vam je 
trgovanje uz obostrani pristanak — 1 jedni druge 
ne ubijajte! Allab je, doista, prema vama milo- 
stiv. (Kur'an, 4:29) 


Smolo (2013, str. 248) navodi da mutfessiri (tumači) 
Kur'ana različito tumače pojam batil (nedozvoljeno, nepo- 
šteno, nepravedno), ali se slažu da se prekomjerni garer 
ubraja u kategoriju batila koji je u ovim ajetima spomenut. 


Bilo kako bilo, muslimanski pravnici su jednoglasni u 
zabrani garera. Ova zabrana je zasnovana na velikom broju 
autentičnih hadisa Poslanika, sallallabu alejbi ve sellem. 
Jedan od tih hadisa je i hadis koji bilježi Malik u svome 
Muvettau te koji direktno spominje i zabranjuje bej' el-ga- 
rer, a glasi ovako: 


Obavijestio nas je Malik, pričao nam je ebu-Ha- 
zim ibn Dinar od Se'ida ibnul-Mucsejjiba, da je 
Allahov Poslanik, sallallahu alejbi ve sellem, 
zabranio prodaju u kojoj ima obmane (bej' 
el-garer).'" 


U vezi sa ovim hadisom, Muhammed ibnul-Hasen 
El-Šejbani, učenik imama Ebu-Hanife, kaže: "Mi ovo 
prihvatamo. Svaka vrsta prodaje u kojoj ima obmane je 
ništavna. To je stav Ebu-Hanife i većine" (Malik, 2008, str. 
209—210). 


Smolo (2013) navodi još nekoliko hadisa koji spominju 
neke od kupoprodajnih ugovora koji se smatraju zabranje- 
nim upravo zbog postojanja garera. U nastavku ih navodimo 
radi boljeg razumijevanja ove tematike. 


Obavijestio nas je Malik, pričao nam je Ibn-Šihab 
od Se'ida ibnul-Musejjiba, da je on govorio: 
€Nema kamate prilikom prodaje životinje, nego se 
zabrana u vezi s tim odnosi na tri stvari: prodaju 
zvanu 'medamin', prodaju zvanu 'melakib" i 
prodaju zvanu 'babelel-babeleb? (mladunčeta od 
mladunčeta koje još nije ni rođeno)."? 'Medamin' 


Io Vidi hadis br. 774 u Malik (2008, str. 209—210). Bejhaki ga bilježi 
od Ebu-Hurejre, radijallabu anbu. Vidi hadis br. 21622 u Al-Bayhagi 
(2003a, str. 540). 

je ono što se nalazi u utrobama ženki (nerođeno 
mladunče), a 'melakihb? je ono što se nalazi u 
leđima mužjaka deva (rasplodni materijal).""? 


Pričao nam je Seid b. Ufejr, njemu Lejs, a ovome 
Ukajl prenoseći od Ibnu-Sihaba koga je obavije- 
stio Amir b. Sa'd, a njega Ebu-Seid, radijallahu 
anhu, da je Allahov Poslanik, sallallabu alejbi ve 
sellem, zabranio "munabezu", a to je da čovjek 
baci svoju baljinu (robu) na ime perfektne kupo- 
prodaje drugom čovjeku prije nego je ovaj prevrne 
1 pogleda; a zabranio je i "mulamesu"', a "mula- 
ka je pibanje baljine, a da je kupoprodavac i 
ne vid.'? 


Pričao nam je Isma'il, njemu Malik prenoseći od 
Mubammedab. Jabjeb. HabbanaiodEbu-Zinada, 
on od E'redža, a ovaj od Ebu-Hurejre, radi- 
jallabn anhu: SAllabov Poslanik, sallallabu alejbi 
ve sellem, zabranio je opip (mulamesu) i baca- 
nje robe (munabezu) (da bi stranke obavezao na 


kupoprodaju)."3 


Pričao nam je Isma'il, a njemu Malik prenoseći 
od Nafija, on od Abdullaha b. Omera, radijallabu 
anbuma: "Allabov Poslanik, sallallabu alejbi ve 
sellem, uistinu je zabranio muzabenu, a muza- 
bena je mijenjanje sirovih datula za sube, mjereći 
šupljom posudom i mijenjanje subog grožđa za 
sirovo u grozdu, mjereći šupljom mjerom.?'!4 


II Vidi hadis br. 775 u Malik (2008, str. 2ro). Vidi također hadis 
br. ro863 u Al-Bayhagi (2003b, str. 556). Zabrana 'habelel-babeleb' 
je spomenuta i u Buharijinoj zbirci hadisa. Vidi hadis br. 2147 u 
El-Buhari (2009c, str. 221). 


I2 Vidi hadis br. 2144 i 2145 u El-Buhari (2009c, str. 221). Sličan 
hadis bilježi i Muslim. Vidi hadis br. 938 El-Munziri (2004, str. 
404). Mulamesa je kad dvojica ljudi jedan drugom noću ili danju 
samo opipaju odjeću (robu) bez podrobnijeg upoznavanja sa kvali- 
tetom. A munabeza je kad dvojica ljudi jedan drugom samo dobace 
odjeću (robu) i to im bude razmjena, bez zagledanja ili potpunog 
uvida (vidi Smolo, 2013, str. 249). 

17 Vidi hadis br. 2146 u El-Buhari (2009c, str. 222). 

14 Vidi hadis br. 2171-2172 u El-Buhari (2009c, str. 234). Hadis bilježi 
i Muslim u svome Sahihu. Vidi hadis br. 1542 u Muslim (str. I171). 
Sličan hadis bilježi i Malik u svome Muvettau. Vidi hadise 777.- 
779. u Malik (2008, str. 211—212). Tirmizi također bilježi hadis u 
kojem se pored muzabene zabranjuje i mubakalu, a to je prodaja 

Ovo su samo neki od mnogobrojnih hadisa u vezi sa gare- 
rom i raznoraznim kupoprodajnim ugovorima za koje se 
povezuje garer. 


Međutim, pravnici prave razliku između dvije vrste 
garera: garer febiš (prekomjerni) i garer jestr (trivijalni). 
Prekomjerni garer, garer febiš, je zabranjen u islamu i 
postojanje ove vrste garera rezultira poništenjem ugovora. 
Primjer ove vrste garera je bej' medium, odnosno prodaja 
nepostojeće robe. Druga vrsta garera se smatra dozvolje- 
nom jer je garer u ovom slučaju minimalan i zato što u 
mnogim slučajevima jednostavno nije moguće zaobići odre- 
đenu dozu neizvjesnosti. Primjeri garera koji se tolerišu i 
koji su dozvoljeni jesu bej' selem (plaćanje unaprijed) i bej' 
istisna' (naručena proizvodnja). U oba ova slučaja predmet 
kupoprodaje ne postoji u vrijeme sklapanja ugovora ali 
je ovaj ugovor dozvoljen jer se jasnim definiranjem tačno 
mogu odrediti osobine predmeta koji trebaju biti isporučeni 
kupcu (Smolo, 2013, str. 250—251). 


Garer u osiguravajućim ugovorima 


Ugovor o osiguranju često sadrži elemente garera jer se 
često bavi sumnjivim i nesigurnim stvarima. Zapravo, neiz- 
vjesnost je svojstvena osiguranju uopće, ali može se odnositi 
na visinu odštete, samu isplatu ili vrijeme isplate (Abozaid, 
2016, str. 96). 


Element garera postoji i u životnim i u općim osigura- 
vajućim polisama, gdje predmet ugovora ili me'kad 'alejbi 
nije siguran dok se ne dogodi osigurani događaj. Ovo se 
posebno ističe zbog činjenice da iznosi koje plaćaju obje 
strane nisu poznati u trenutku sklapanja ugovora. Ovo je 
zbog toga jer se nesreća može dogoditi odmah nakon što 
osiguranik izvrši prvu uplatu, a isto tako on može izvršiti 
sve uplate bez da se nesreća dogodi. Šerijat zahtijeva da sve 
pojedinosti vezane za ugovor moraju biti poznate stranama 
u trenutku sklapanja ugovora, inače ugovor postaje neva- 
žeći. U takvom ugovoru, osiguranik se obavezuje da plati 
određeni iznos premije u zamjenu za garanciju osiguravajuće 


žita u klasu za gotovo žito. Vidi hadis br. 1243 u Tirmizi (1999, str. 
148—149). 

kompanije da isplati određeni iznos naknade u slučaju kata- 
strofe ili nesreće. Međutim, osiguranik nije obaviješten, na 
primjer, kako će se iznos naknade, koji će mu kompanija 
platiti, izračunati niti je siguran u iznos. Ukratko, garer se 
u konvencionalnom osiguranju manifestuje na dva načina i 
to kroz: 


a. = Neizvjesnost oko isplate: Osoba koja se osigurava 
plaća redovne premije ne znajući da li će ikada primiti 
osigurano iznosnu naknadu, jer je isplata uvjetovana 
nastankom nezgodnog događaja. 


b.  Neizvjesnost oko iznosa: Čak i ako dođe do isplate, 
neizvjestan je tačan iznos koji će osigurana osoba 
primiti, jer se on obično određuje prema pretrplje- 
nom gubitku. 


Prema tome, islam zabranjuje transakcije koje sadrže 
element garera. U kontekstu komercijalnih transakcija, 
garer se odnosi na nepoznate ili nesigurne faktore u takvim 
transakcijama. Islam zabranjuje jednoj strani da preuzme 
rizik ulaskom u ugovor bez dovoljno znanja o činjenicama 
ili bez saznanja tačno kakav će biti ishod. Ovo može nastati 
kada je sam ugovor obavijen sumnjom, nesigurnošću ili 
neodređenošću. Drugi način na koji garer može nastati je 
kada sama priroda ugovora omogućava mogućnost prevare 
ili obmane od strane jedne ugovorne strane, kao kada su 
uvjeti ugovora nejasni ili nesigurni. 


Ugovor o osiguranju jasno podrazumijeva prvi tip garera, 
jer ni osiguravatelj ni osiguranik ne znaju tačnu prirodu i 
obim svojih prava i obaveza, dok se ne dogodi osigurani 
događaj. Također se tvrdi da postoji garer druge vrste u 
ugovoru o osiguranju jer u većini slučajeva osiguranici, prili- 
kom sklapanja takvih ugovora, nisu u potpunosti upoznati 
sa svim njihovim uvjetima. Većina ne čita polisu, dok među 
onima koji je pročitaju, mnogi ne razumiju njen sadržaj 
(Mahmood, 1991; Rashid, 1993). 

Ipak, tvrdnja da postoji garer druge vrste u ugovoru Oo 
osiguranju je, kako se navodi, pogrešna. Iako postoji rizik 
od takve prevare ili obmane, to nije rizik koji je inherentno 
povezan sa samom prirodom ugovora. Prevara i obmana 

će poništiti sve ugovore, uključujući ugovor o osiguranju. 
Ako ljudi mogu biti prevareni ili obmanuti putem instru- 
menata osiguravajućih ugovora, to nije zato što je takvo 
nešto tolerisano osiguranjem, već zbog kombinacije drugih 
vanjskih faktora, kao što su nedostatak svijesti potrošača, 
nedostatak kontrole nad posrednicima, vrste obrazaca i 
polisa koje se koriste, i možda također zbog generalno 
niskog nivoa pismenosti unutar određenog društva. Budući 
da su ovi faktori vanjski 1 nezavisni od samog ugovora o 
osiguranju, ne bi ih trebalo uzeti u obzir prilikom procjene 
statusa modernog osiguranja u islamu (Mahmood, 1991, 
str. 283—284). 


Zbog gore navedenih Poslanikovih hadisa kojima se 
zabranjuje garer, kao i spomenutih manjkavosti pri ugova- 
ranju polise osiguranja, islamski pravnici insistiraju na vrlo 
jasnom definisanju svih mogućih detalja koji utiču na svaku 
stranu ugovora. Isto tako, islamski učenjaci, kao što je pret- 
hodno spomenuto, prave razliku između prekomjernog 
(garer febiš) i trivijalnog garera (garer jestr). El-Darir navodi 
četiri uvjeta koji su neophodni da bi garer učinio ugovor 
nevažećim: (I) garer treba biti prekomjeran ili pretjeran, (II) 
sklopljeni ugovor mora da bude ugovor o razmjeni (kupo- 
prodajni), (III) garer treba da je vezan za osnovni predmet 
ugovora, i (IV) ne postoji nikakva potreba koja je natje- 
rala ugovorne strane na sklapanje ugovora.'5? Govoreći O 
zabrani garera, Tekijuddin Subki je rekao: 

eUčenjaci su rekli da je kriterij za poništenje 
ugovora na temelju garera ili njegova valja- 
nost uprkos postojanju garera sljedeći: Ukoliko 
nužnost nalaže dozvolu garera koji se ne može 
izbjeći bez velikih troškova ili ako je garer 
trivijalan, onda se prodaja smatra validnom, u 
protivnom smatrat će se nevažećom (...) Dakle, 
razlike u mišljenju među ulemom temelje se 
na ovom općem načelu, tako da neki od njih 
smatraju određeni oblik garera trivijalnim i 
nevažnim, dok drugi smatraju isti oblik (garera| 
prekomjernim i bitnim — a Allah, dželle šanubu, 
najbolje zna." (citirano u Smolo, 2013, str. 253). 


I5 Kratak opis ovih stavki nudi Smolo (2013, str. 251—253). 

Neki savremeni muslimanski učenjaci smatraju da ono 
što se hadisom zabranjuje jeste garer febiš koji nije prisu- 
tan u ugovoru o osiguranju (Rashid, 1993). S tim u vezi, 
Siddigi (1985) tvrdi ,, Koliko nam je poznato, sunnet (praksa 
Poslanika,, sallallabu alejbi ve sellem,| ne zabranjuje one 
transakcije koje ispunjavaju stvarne potrebe i neophodne 
su za određene željene ciljeve, ali koje se ne mogu uvijek 
potpuno osloboditi neodređenosti ili rizika. S obzirom na 
njihovu korisnost, neizvjesnosti u njima se tolerišu" (Siddigi, 
1985, str. 40-41). 


Također, prihvaćen je princip usul el-fikha (islamske 
jurisprudencije) da "nužda" (darara) čini zabranjene stvari 
dopuštenima. Masleba (javna interes) također može pružiti 
opravdanje za tolerisanje manjih neizvjesnosti. 


Stoga, važnost osiguranja i njegova neophodnost u moder- 
nom životu, te nedostatak održive alternative, približava ga 
darauri (nuždi). Međutim, svaki mogući način za eliminaciju 
kamate i smanjenje nivoa nesigurnosti i neznanja u ugovoru 
o osiguranju mora biti istražen prije nego što se dozvoli pod 
kategorijom garer jestr. 


Ukratko, zabrana garera u islamskom pravu je glavni 
argument protiv valjanosti osiguranja. Oni koji tvrde da 
osiguranje ne može biti prihvaćeno prema islamskom pravu 
tvrde da je nesigurnost istaknuta karakteristika osigura- 
nja. Oni tvrde da je neizvjesnost inherentna osiguranju i da 
predstavlja garer febiš. Plaćanje premije se vrši bez znanja 
da li će se ikada ostvariti korist, što se smatra nepravednim 
i sličnim kockanju. S druge strane, oni koji dozvoljavaju 
konvencionalno osiguranje navode da neke vrste ugovora, 
poput garancija i testamenata, također sadrže element neiz- 
vjesnosti, ali se ipak smatraju dozvoljenim. Štaviše, oni 
tvrde da je garer zabranjen samo kada uzrokuje nepravednu 
prednost jednoj strani ugovora. S obzirom da osiguranje 
pruža finansijsku sigurnost, a ne neočekivanu dobit, ono ne 
predstavlja garer febiš. 


Važno je napomenuti da se islamsko osiguranje (teka- 
ful) zasniva na međusobnoj solidarnosti i eliminira element 
garera. Umjesto plaćanja premije, učesnici doprinose 

zajedničkom fondu koji se koristi za isplatu onima koji se 
suoče sa osiguranim rizicima. 


Konačna odluka o dozvoli ili zabrani konvencionalnog 
osiguranja zavisi od individualnog islamskog mišljenja 
(fetve) i treba je tražiti od kvalificiranog islamskog učenjaka. 
Važno je napomenuti da ova tema uključuje složene argu- 
mente i nijanse tumačenja islamskih principa. 


Kimar X mejsir (kockanje) i konvencionalno 
osiguranje 


Pored zabrane kamate i garera, treća zabrana koja se uveliko 
veže za islamski finansijski sistem jeste zabrana mejsira 
(kockanja ili igara na sreću). Općenito, islam zabranjuje 
svaku vrstu kockanja i igara na sreću i svaka zarada putem 
kockanja smatra se haramom, nedozvoljenom. Na primjer: 


O vjernici! Intoksikanti (sve vrste alkobolnih 
pića), i kockanje, 1 životinje koje se kolju u ime 
idola, i strelice koje bacate radi traženja sreće ili 
odluke su odvratne stvari šejtanovog djela. Zato 
se klonite toga da biste postigli uspjeb. (Kur'an, 
5:90). 

Kockanje ili mejsir, također poznato i kao kimar, podra- 
zumijeva bilo kakvu aktivnost koja podrazumijeva klađenje 
pri čemu jedna strana, pobjednik, dobija cijeli ulog, dok 
druga strana, gubitnik gubi svoj ulog. Mejsir predstavlja 
pravi oblik igara nulte sume (zero sum games) gdje je dobit 
jedne strane jednaka gubitku druge strane. 


Ova zabrana zasnovana je na kur'anskim ajetima koji 
navode negativne strane ove prakse. Kao što je to bio slučaj 
sa zabranom kamate, mejsir je također zabranjen postepeno. 
Tako se zabrana mejsira prvo spominje u suri El-Bekare 
(Krava) gdje se ova praksa djelomično zabranjuje. Allah, 
dželle šanubu, kaže: 


Pitaju te o vinu i kocki. Reci: "Oni donose veliku 
štetu, a i neku korist ljudima, samo je šteta od njih 
veća od koristi." I pitaju te koliko da udjeljuju. 
Reci: "Višak!? eto, tako vam Allah objašnjava 
propise da biste razmislili. (Kur'an, 2: 219) 

Konačna zabrana kocke, kao posljedica prevladavajućeg 
zla u njoj spomenutog u prethodnom ajetu, objavljenja je u 
suri El-Ma'ide (Trpeza), a glasi: 

O vjernici, vino i kocka i kumiri i strjelice za 
gatanje su odvratne stvari, šejtanovo djelo; zato 
se a klonite da biste postigli što želite. (Kur'an, 
5790 


Mejsir u osiguravajućim ugovorima 


Priroda osiguranja se smatra da sadrži element mejsira jer 
se smatra da osiguranici plaćaju premije sa uslovom da će 
osiguravatelj izvršiti plaćanje (naknadu) u slučaju određe- 
nog događaja. S druge strane, osiguranik ne dobija ništa od 
svojih premija ako se osigurani događaj uopće ne dogodi 
(ISRA, 20TI, str. 502—504). 


Blisko povezano, i opravdano širom zabranom nezaslu- 
žene dobiti u islamu, je zabrana svih transakcija koje sadrže 
element mejsira. Iako je mejsir sličan konceptima kocka- 
nja, igranja igara na sreću i klađenja, on je mnogo ŠITrI. 
Općenito, znači preuzimanje nepotrebnog rizika ulaskom 
u transakciju sa nadom u dobitak i strahom od gubitka 
ili preuzimanje rizika u duhu špekulacije. Jedina razlika 
između kockanja i osiguranja je u cilju učesnika; u kockanju 
je to u osnovi obogaćivanje, dok je u osiguranju zaštita od 
mogućeg gubitka (Abozaid, 2016, str. 96). 


Smatra se da osiguranje sadrži element mejsira kada suma 
koju isplati osiguravatelj premaši ono što je osiguranik 
platio u premijama. U životnom osiguranju, to može biti jer 
smrt osiguranika nastupi tokom ranijeg dijela ugovora i/ili 
zato što se novac od polise isplaćuje zajedno sa bonusima 
i dividendama. U neživotnom osiguranju, ako se osigurani 
događaj dogodi i rezultira velikim gubitkom, osiguranik će 
nadoknaditi više nego što je platio u premijama. S druge 
strane, ako se osigurani događaj ne dogodi, osiguranik ne 
dobija ništa opipljivo zauzvrat za svoje premije. 


Pokušaj da se osiguranje odvoji od elementa mejsira se 
čini razlikovanjem između čistih i špekulativnih rizika. 
Kaže se da, dok osiguranje uključuje zaštitu od rizika koji 

su postojeći i nužni, kockanje i klađenje uključuju stvaranje 
novih i nepotrebnih ili špekulativnih rizika. Iako ova razlika 
jasno čini zapadni koncept osiguranja različitim od zapad- 
nih koncepata kockanja i klađenja, ne može se koristiti za 
negiranje postojanja mejsira u osiguravajućim ugovorima, 
jer koncept mejsira ne pravi razliku između čistog i špekula- 
tivnog rizika. Nadalje, element osiguranog interesa, koji se 
koristi za opravdanje razlike između osiguranja i opklada, 
je stran islamu i stoga se ne treba koristiti za podršku tvrdnji 
da u osiguravajućim ugovorima nema mejsira (Mahmood, 
1991, str. 284—28 5). 


Iako se osiguranje izjednačava sa kockanjem i klađenjem, 
neki pravnici opovrgavaju ovu tvrdnju. Oni tvrde da je 
finansijska motivacija kockanja dobitak u slučaju pobjede, 
dok je u slučaju osiguranja to želja za zaštitom od gubitka. 
Iznos koji prima osiguranik ne može se smatrati profitom, 
jer mu samo pruža olakšanje od tereta gubitka koji je već 
pretrpio. S druge strane, novac koji osvaja kockar je po 
prirodi profit. 


Prema njima, rizici se mogu podijeliti u tri kategorije: (I) 
poslovni rizici; (II) čisti rizici; 1 (III) opcioni rizici. Opcioni 
rizici se preuzimaju u kockanju i igrama na sreću i zabra- 
njeni su u šerijatu. Prve dvije kategorije nužno uključuju 
rizike koji su prisutni u svakodnevnom životu. Osiguranje 
ima za cilj pokrivanje ovih rizika (Rashid, 1993). 


Razmatranjem svih ovih aspekata, jasno je da mejsir 
ima duboke korijene u islamskom pravu i da predstavlja 
značajan koncept u ocjenjivanju dozvoljenih i zabranje- 
nih aktivnosti. Razlika između osiguranja i kockanja, iako 
naizgled očigledna, nije dovoljna da bi se uklonile sve 
sumnje u prisutnost mejsira u konvencionalnom osiguranju. 
Uzimajući u obzir stroge islamske zabrane nedozvoljene 
zarade i preuzimanja nepotrebnih rizika, svaki oblik tran- 
sakcije ili ugovora mora biti pažljivo ocijenjen kroz prizmu 
šerijata, kako bi se osigurala njegova dozvoljenost. 

ZAKLJUČAK 


Islamski učenjaci, uključujući Ibn Abidina, koji je bio 
među prvim učenjacima koji su detaljno pisali o modernom 
komercijalnom osiguranju, nisu odobravali ovakve prakse 
iz šerijatske perspektive. Bez obzira na različita mišljenja, 
koja su se pojavila oko statusa konvencionalnog osigura- 
nja u šerijatu, većina savremenih šerijatskih učenjaka složila 
se da je komercijalno osiguranje nezakonito zbog prisustva 
ribe, kimar i mejsir (kockanje), te garera (pretjerana neizvje- 
snost). Ovo stajalište je potvrđeno i kroz različite rezolucije 
i edikte, koji su izdati od strane vodećih islamskih vijeća. 


Iz perspektive šerijata, temeljni problem konvencional- 
nog osiguranja leži u njegovoj prirodi koja podrazumijeva 
neizvjesne i špekulativne elemente, kao i nepravedne finan- 
sijske prakse. Kroz sistem konvencionalnog osiguranja, 
bogatstvo se često redistribuira na način koji favorizuje 
bogate i moćne, dok oni manje privilegovani ostaju dodatno 
marginalizirani. Ovo je suprotno islamskim principima 
pravednosti, ravnopravnosti 1 socijalne solidarnosti. Zato 
je od suštinske važnosti da muslimani traže alternative koje 
su u skladu sa islamskim vrijednostima, kao što je tekaful 
sistem, pružajući muslimanima etičke načine osiguranja 
protiv rizika i nesreća. Tekaful nudi pravedan i etički način 
osiguranja, koji se temelji na principima uzajamne pomoći, 
dobrovoljnih donacija i pravedne raspodjele rizika, čime se 
izbjegavaju negativni aspekti konvencionalnog osiguranja 
povezani s kamatom. 

Poglavlje 5 


KOMPARACIJA 
KONVENCIONALNOG I 
ISLAMSKOG OSIGURANJA 


U prethodnom poglavlju smo naveli glavne elemente zbog 
kojih se konvencionalno osiguranje smatra zabranjenim u 
islamu. S obzirom na prisutnost zabranjenih elemenata kao što 
su riba, garer i mejsir, konvencionalno osiguranje je podložno 
kritici islamskih učenjaka. Oni ističu ključne razlike između 
konvencionalnog osiguranja, koje je zabranjeno, i tekafula, 
koji predstavlja dozvoljenu alternativu za osiguranje imovine 
i lica. 

Iako tekaful i konvencionalno osiguranje imaju isti osnovni 
cilj— pružiti zaštitu od rizika— oni se razlikuju u temeljnoj struk- 
turi, operativnim principima i filozofiji. Ove razlike su ključne 
za razumijevanje zašto je tekaful preferiran među muslima- 
nima koji žele osiguranje u skladu sa islamskim pravom. 


U ovom dijelu ćemo analizirati glavne razlike između ova 
dva sistema, u idejama i praksama osiguranja, kako bismo 
bolje razumjeli korijene njihovih razlika. 

TEMELJNE RAZLIKE IZMEĐU TEKAFULA I 
KONVENCIONALNOG OSIGURANJA 


Tekaful i konvencionalno osiguranje naizgled djeluju 
slično u mnogim aspektima jer oba tipa osiguranja služe 
svrsi pružanja finansijske zaštite osiguranicima u slučaju 
gubitka ili štete. Osiguranici u oba tipa osiguranja plaćaju 
identične premije, koje se koriste za pokrivanje sličnih 
zahtjeva u slučaju gubitka. Pored toga, oba tipa osiguranja 
nude identičan raspon proizvoda i usluga kako bi zadovo- 
ljili potrebe osiguranika, te isplaćuju slične iznose provizija 
marketinškim i distributivnim agentima. Međutim, postoje 
ključne razlike između tekafula i konvencionalnog osigura- 
nja, uključujući model zajedničke odgovornosti u tekafulu, 
mehanizam dijeljenja profita i gubitka, etiku ulaganja, 
upravljanje i socijalnu svrhu tekafula. 


Veliki broj učenjaka je— pišući i diskutujući kako o konven- 
cionalnom osiguranju tako i njegovoj alternativi, tekafulu 
— navodio veliki broj karakteristika po kojima se ova dva 
modela značajno razlikuju. U nastavku ćemo pokušati da 
prikažemo i objedinimo glavne razlike između konvenci- 
onalnog i islamskog osiguranja, oslanjajući se na pisanja 
Alama, Gupte i Šanmugama (Alam et al., 2017), Bilaha 
(Billah, 1998, 2003, str. 13—16, 2019), Ejuba (Ayub, 2007, 
str. 427—428), Haruna i Tejlora (Haron Ax Taylor, 2009, 
str. 173—-174), Husejna i Paše (Hussain XX Pasha, 20TT), 
Ninhausa (Nienhaus, 2016) i Ubejdullaha (Obaidullah, 
2005, str. 125—126). Objašnjavanje ovih razlika bi trebalo 
doprinijeti jasnijem razumijevanju tekaful modela i njihove 
usklađenosti sa šerijatskim principima. Tabela 5.T na kraju 
poglavlja nudi kratak sažetak ovih razlika. 


Motiv 1 ciljevi osiguranja 


Konvencionalno osiguranje temelji se na profitnom motivu 
i cilj mu je maksimizirati povrat za dioničare. Drugim 
riječima, u konvencionalnom osiguranju, glavni cilj osigu- 
ravajuće kompanije je postizanje najveće moguće dobiti. 
Ostvarivanje sigurnosti je sekundarni cilj koji dolazi kao 
posljedica postizanja profita. U suštini, poslovanje osigura- 
nja je "vlasništvo" dioničara osiguravajuće kompanije. 

S druge strane, islamsko osiguranje (tekaful) temelji 
se na motivu zajedničkog dobra i zaštite zajednice kroz 
međusobnu saradnju osiguranika. Glavni cilj tekafula je 
postizanje sigurnosti kroz saradnju među osiguranicima 
kako bi se nadoknadili rizici koji mogu zadesiti bilo kojeg od 
njih, a sve na osnovu ugovora o donaciji (teberru'). Dakle, 
ono što povrijeđeni osiguranik dobije kao naknadu, dobija 
kao donaciju od ostalih osiguranika. Poslovanje osigura- 
nja samo po sebi nije profitno orijentisano. Profit dolazi 
kao posljedica sigurnosti. Osiguravatelj se u ovom slučaju 
naziva tekaful operater (TO), koji prima pravednu i odgo- 
varajuću naknadu, bilo putem udjela u povratu od ulaganja 
sredstava ili putem agencijskih naknada. Poslovanje teka- 
ful osiguranja je, u suštini, "vlasništvo"? osiguranika, dok 
operater djeluje kao agent-menadžer. 


Ugovor 


U konvencionalnom osiguranju, ugovor se sklapa između 
osiguranika (vlasnika polise) i osiguravajuće kompanije kao 
osiguravatelja. Ovaj ugovor se temelji na razmjeni (kupo- 
prodaji) između osiguranika i osiguravajuće kompanije, 
gdje osiguranik plaća premije u zamjenu za obeštećenje u 
slučaju nastanka štetnog događaja definiranog ugovorom. 
Ovi ugovori su kompenzacioni ugovori i često uključuju 
elemente kamate (ribe), nesigurnosti (garera), i neznanja 


(džebla). 


S druge strane, islamsko osiguranje se temelji na kombi- 
naciji ugovora o donaciji (teberru') i ugovornog odnosa 
između osiguranika i fonda osiguranika, kao i između 
osiguranika i tekaful operatera (TO). Teberru' je koncept 
iz fikh el-nmu'amelata koji je ključan za tekaful šeme, gdje 
sudionici (osiguranici) dobrovoljno daju svoj doprinos za 
dobrobit svih sudionika koji imaju pravo na te beneficije. 
Dakle, ugovori o tekafulu su ugovori o donaciji, čime se 
eliminišu elementi nesigurnosti i neznanja, kao i kamata. 


U tekaful osiguranju, ugovor se sklapa između osigu- 
ranika 1 osiguravajuće kompanije koja djeluje kao 
predstavnik osiguranika. Uloga osiguravajuće kompanije je 
sklapanje ugovora s osiguranicima i upravljanje operacijama 

osiguranja i sredstvima u kooperativnom fondu osigura- 
nja na legitimnoj osnovi, kao agencija za fiksnu naknadu. 
Prema tome, TO nije osiguravatelj koji osigurava sudionike, 
već djeluje kao upravitelj fonda, odgovoran za upravljanje 
1 investiranje sredstava u skladu sa šerijatskim principima. 


Ukratko, fundamentalna razlika između  tekafula 
i konvencionalnog osiguranja leži u vrsti usvojenog 
ugovora. Konvencionalni osiguravajući ugovor je probabi- 
listički ugovor između dvije strane, gdje osiguranik plaća 
redovne premije, u zamjenu za garanciju isplate obešteće- 
nja, u slučaju nastanka ugovorenog događaja. Ova priroda 
konvencionalnog = osiguranja otvara mnoga  šerijatska 
pitanja. Nasuprot tome, u tekafulu sudionici međusobno 
osiguravaju jedni druge, što označava međusobnu garan- 
ciju, pomoć i saradnju. TO funkcioniše kao administrator 
fonda, odgovoran za upravljanje i investiranje fonda prema 
šerijatskim principima. 


Obaveze osiguranika/učesnika 


U konvencionalnom osiguranju, osiguranici su dužni 
plaćati premije osiguravajućoj kompaniji. Te premije služe 
za pokrivanje rizika i omogućavanje isplate obeštećenja u 
slučaju nastanka štetnog događaja definisanog ugovorom. 
Osiguranici snose odgovornost za eventualne deficite, ali, 
također, imaju pravo na svaki višak u obračunu. 


U tekafulu, učesnici su dužni davati doprinose na osnovu 
principa donacije (teberru'). Ovi doprinosi nisu samo sred- 
stva za pokrivanje rizika, već, također, mogu uključivati 
element štednje, posebno u planovima životnog tekafula. 
Svaki višak iz obračuna pripada učesnicima, dok su oni 
također odgovorni za eventualne deficite. Međutim, šeri- 
jatski učenjaci dozvoljavaju alternative gdje se deficit može 
pokriti iz posebnih fondova. 


U nekim tekaful modelima, TO upravlja osiguranjem 
putem mudareba ugovora i prima dio viška kao naknada 
mudaribu (menadžerska ili administratorska naknada). 
Slično se može primijeniti i kod vekala ugovora, gdje opera- 
ter dobija naknadu vezanu za učinak na osnovu viška. 

Obaveze osiguravatelja/operatera 


U konvencionalnom osiguranju, osiguravatelj je odgovo- 
ran za isplatu potraživanja prema polisi koristeći sredstva 
iz fonda, a po potrebi i sredstva dioničara. Osiguravajuća 
kompanija osigurava da su svi odštetni zahtjevi pokriveni iz 
sredstava koja su namijenjena za tu svrhu. 


U tekafulu, TO djeluje kao administrator osiguranja i 
isplaćuje beneficije iz tekaful fonda. U slučaju da tekaful 
fondu prijeti insolventnost, od TO se može očekivati da 
pruži beskamatni kredit (kard el-bhasen) fondu kako bi 
omogućio ispunjenje svojih obaveza. Ovaj zajam se obično 
daje iz fonda dioničara kako bi se nadoknadio nedostatak 
u fondu. Ova praksa osigurava da svi učesnici u šemi budu 
adekvatno zaštićeni bez upotrebe kamata, što je suprotno 
osnovnim načelima šerijata. 


Struktura vlasništva 


U konvencionalnom osiguranju, osiguravajuća kompanija 
je vlasnik premija koje prikuplja od osiguranika. Te premije 
postaju vlasništvo kompanije i koriste se za isplate šteta te 
za generisanje profita za kompaniju. Kompanija ima punu 
kontrolu nad upotrebom tih sredstava, uključujući ulaganja 
i isplate prema polisi osiguranja. 


U tekafulu, premije koje plaćaju učesnici prikupljaju se 
u zajednički fond koji je u vlasništvu svih učesnika. TO 
upravlja fondom u ime učesnika i nema pravo na vlasništvo 
nad sredstvima u fondu. Premije prikupljene od učesnika 
nisu vlasništvo operatera, već su one kolektivno vlasništvo 
učesnika. Sredstva iz fonda ulažu se u korist učesnika, a 
donirani dio premija koristi se isključivo za isplatu šteta i 
formiranje tehničkih rezervi. 


TO upravlja fondom prema šerijatskim principima, osigu- 
ravajući da su svi učesnici jednako zaštićeni i da su njihova 
sredstva adekvatno investirana. Za razliku od konvencio- 
nalnog osiguranja, gdje kompanija ima vlasništvo i kontrolu 
nad sredstvima, u tekafulu se naglašava kolektivno vlasniš- 
tvo i transparentnost u upravljanju fondom. 

Odnos između osiguravatelja 1 osiguranika 


U konvencionalnom osiguranju postoji jasan odnos između 
osiguravatelja i osiguranika. Odnos između osigurava- 
juće kompanije i osiguranika je direktno jedan-na-jedan. 
Osiguravajuća kompanija obavlja ulogu osiguravatelja, dok 
osiguranik plaća premiju i očekuje pokriće u slučaju štete. 


Suprotno tome, u tekaful osiguranju ne postoji odnos 
osiguravatelj-osiguranik između TO 1 učesnika. TO se 
više prepoznaje kao upravitelj koji djeluje kao povjere- 
nik, menadžer i istovremeno poduzetnik. Drugim riječima, 
učesnici tekafula djeluju kao osiguranici i osiguravatelji 
istovremeno, zajedno dijeleći rizike i koristi kroz među- 
sobnu podršku u okviru tekaful zajednice. 


Plaćanje premija 


U konvencionalnom osiguranju, plaćena premija stvara 
obavezu prema osiguravatelju na osnovu odnosa kupo- 
prodaje. Osiguranik redovno plaća premiju kako bi 
osigurao pokriće određenog rizika, što je klasični komerci- 
jalni aranžman. 


U tekaful osiguranju, plaćena premija se tretira kao dona- 
cija (teberru') i štednja (mudareba). Učesnici tekafula ne 
samo da doprinose zajedničkom fondu za pokriće potenci- 
jalnih gubitaka, već također mogu ostvariti dobit iz štednje 
unutar životnog tekafula, ukoliko je takva opcija uključena 
u plan. Ovaj pristup kombinuje elemente dobrotvornog 
djelovanja s osobnim finansijskim interesima u skladu s 
principima islamskog finansijskog sistema. 


Naknada štete (Indemnifikacija) 


U konvencionalnom osiguranju, komponenta naknade 
štete predstavlja komercijalni odnos između osiguravajuće 
kompanije i osiguranika. Isplaćuje se iz rezervi kompanije. 
Nasuprot tome, u slučaju tekafula, naknada štete se zasniva 
na međusobnom doprinosu i uzajamnoj donaciji (teberru'). 
Isplaćuje se iz sredstava učesnika putem međusobne pomoći. 

Distribucija profita 


U konvencionalnom osiguranju, dobit ostvarena od premija 
pripada osiguravajućoj kompaniji. Kompanija može rein- 
vestirati tu dobit ili je isplatiti dioničarima. Dionička dobit 
se generiše iz profita kompanije na osnovu osivguravajućih 
premija i dodatnih prinosa od investicija. Osiguranici ne 
dobijaju nikakav dio od dobiti osiguranja (osim u slučaju 
uzajamnih osiguravajućih društava). 


U tekafulu, svaka dobit ostvarena od investicija fonda ili 
viška sredstava nakon isplate šteta dijeli se među učesnicima 
ili zadržava u fondu za buduće potrebe. Profit od osiguranja 
se distribuira osiguranicima (vlasnicima polisa). Dionička 
dobit se generiše od prinosa na investicije dioničkog kapi- 
tala 1 troškova koje vlasnici polisa plaćaju dioničarima za 
(T) upravljanje kompanijom u njihovo ime; i (II) upravljanje 
investicijskim fondovima vlasnika polisa u njihovo ime. 


Protuvrijednost ('ived) 


U konvencionalnom osiguranju, ne postoji jasna 1 validna 
protuvrijednost za plaćene premije. Izvor profita se bazira 
na nadanju (nadi) da će neizvjesna budućnost biti u njihovu 
korist (da će ukupne premije premašiti ukupne zahtjeve). 


Nasuprot tome, u slučaju tekafula, jedno od usvojenih 
šerijatskih pravila jeste da garer (neizvjesnost) ne poništiva 
ugovore o donacijama (teberru'). Razlog tome je što ugovori 
o donacijama ne uključuju razmjenu protuvrijednosti, gdje 
bi jedna strana bila cijena druge, te stoga garer, koji može 
biti prisutan u donacijama, obično ne uzrokuje sporove niti 
može dovesti do nepravednog prisvajanja imovine. Ono što 
korisnik dobija u ovim ugovorima dolazi besplatno, čime se 
uklanja mogućnost spora ili eksploatacije. 


Distribucija viška (Surplus) 


Osiguravajuća kompanija ostvaruje profit kada postoji 
višak premija. Kod konvencionalnog osiguranja, profit 
osiguravatelja uključuje višak premija, što je razlika između 
ukupnih primljenih premija i ukupnih plaćenih odšteta i 
beneficija osiguranicima. Dakle, profit se sastoji od viška 

premija plus prihoda od investicija. Distribucija profita ili 
viška je menadžerska odluka koju donosi uprava osigurava- 
juće kompanije. Kao rezultat toga, dolazi do sukoba interesa 
između dioničara osiguravajuće kompanije i osiguranika. 


S druge strane, kod islamskog osiguranja, operater nema 
prava na višak premija. Dalje, tekaful ugovor je taj, a ne 
menadžment tekaful operatera, koji unaprijed određuje 
kako 1 kada će profit biti distribuiran. Ovo ostavlja malo 
prostora za sukob interesa između dioničara operatera i 
osiguranika. Tekaful operater ostvaruje povrat za pružanje 
usluge upravljanja tekaful poslovima i za upravljanje teka- 
ful fondom kao menadžer (mudarib) ili agent (vektl). 


Zakonodavni okvir 


Kod konvencionalnog osiguranja, izvori zakona i propisa 
su postavljeni od strane države i rezultat su ljudskih odluka. 
Operativni mehanizmi i proizvodi moraju biti u skladu sa 
važećim nacionalnim zakonima i propisima o osiguranju. To 
znači da konvencionalne osiguravajuće kompanije moraju 
slijediti specifične zakonske zahtjeve, koje postavlja država 
kako bi bile u mogućnosti legalno poslovati. 


Kod islamskog osiguranja, operativni mehanizmi i proi- 
zvodi moraju biti usklađeni sa šerijatskim principima, uz 
istovremeno poštivanje nacionalnih zakona 1 propisa o 
osiguranju. Ovo znači da tekaful kompanije moraju osigu- 
rati da njihovi proizvodi i operacije nisu samo u skladu sa 
državnim zakonima, nego i u skladu sa islamskim vrijedno- 
stima. Konkretan primjer ovoga je pravo na osigurani interes 
koji je apsolutno dodijeljen korisniku u konvencionalnom 
životnom osiguranju, dok je u islamskom osiguranju isto 
pravo određeno islamskim principima nasljedstva (faraid). 


Usklađenost sa šerijatom 


Kod konvencionalnog osiguranja, ulaganje premija je u 
potpunosti u nadležnosti osiguravatelja, bez uključivanja 
osiguranika. Investicije često uključuju zabranjene elemente 
kao što su riba (kamata) i mejsir (kockanje). Osiguravajuće 
kompanije mogu investirati sredstva u bilo koje aktive, pod 

uslovom da zadovoljavaju propise nacionalnih zakona o 
osiguranju. Prema tome, operativni mehanizmi i investicij- 
ske aktivnosti konvencionalnog osiguranja nisu usklađeni 
sa religijskim zabranama, te često uključuju ulaganja u 
finansijske instrumente koji donose kamatu. 


Tekaful, s druge strane, je osmišljen tako da bude u 
potpunosti usklađen sa šerijatom, što znači da izbje- 
gava kamatu, pretjeranu nesigurnost i kockanje. Ugovor 
o tekafulu precizira kako i gdje će premije biti investi- 
rane, isključujući investiranje u zabranjene aktivnosti. Na 
taj način, investicije fondova unutar tekafula moraju biti 
usklađene sa šerijatskim pravilima, a sva poslovanja nadZire 
šerijatski odbor. Tekaful kompanije ulažu samo u halal 
poslove, a profiti se raspodjeljuju prema unaprijed dogo- 
vorenoj formuli definiranoj u tekaful ugovoru. Osim toga, 
operativni mehanizmi tekaful modela moraju biti usklađeni 
sa šerijatskim pravilima, uz poštivanje nacionalnih zakona i 
propisa o osiguranju. 


Osigurani interes 


U konvencionalnom osiguranju, osigurani interes je najče- 
šće vezan za samog osiguranika, pod uslovom da je on živ 
na kraju trajanja polise. Međutim, u slučaju smrti osigu- 
ranika tokom trajanja polise, osigurani interes prelazi na 
nominovanu osobu, koja može biti supružnik, roditelj, 
djeca ili bilo koja druga osoba ili entitet. Osiguranje bez 
osiguranog interesa smatra se opkladom, a određivanje 
osiguranog interesa osobe zasniva se na de facto osnovi ili 
nominacijskoj klauzuli. 


U islamskom osiguranju, osigurani interes se određuje 
prema čvrstim principima islamskog nasljednog prava 
(faraida), poznatim kao miras (nasljedstvo) i vestjjet (testa- 
ment) (Billah, 1993, str. 319; Rashid, 1993, str. 28). U ovom 
modelu, osigurani interes pripada osiguraniku ili njegovim 
nasljednicima u skladu s ovim principima. Nominacija nema 
uticaja na polisu osiguranja i smatra se samo kao testament 
koji vrijedi uz odobrenje ostalih nasljednika. Prema fetvi 
Nacionalnog vijeća muslimanskih vjerskih poslova Malezije 
IZ 1974. godine, nominacija se tretira samo kao sredstvo 

za isplatu nasljednicima prema islamskom pravu. Dakle, u 
islamskom osiguranju, nominovani je povjerenik, koji ima 
obavezu da preuzme naknadu osiguranja i raspodijeli je 
zakonskim nasljednicima vlasnika polise, u skladu sa šeri- 
jatskim principima (Ayub, 2007, str. 427; Billah, 1993, str. 
319; Rashid, 1993, str. 28). 


Operativni modeli 


Konvencionalno osiguranje koristi tradicionalni model, u 
kojem osiguravatelj preuzima rizik 1 isplaćuje štete prema 
uvjetima ugovora. Ovaj model je komercijalne prirode i 
zasniva se na konceptu ostvarivanja materijalne dobiti. 
Osiguravatelj koristi premije osiguranika za ulaganja s 
ciljem ostvarivanja profita, a dobit se distribuira među 
dioničarima kompanije. 


Naspram toga, tekaful koristi specifične modele poput 
mudarabe (pasivnog partnerstva) i vekale (agencijskog 
modela), koji su u skladu sa šerijatom. Tekaful se temelji 
na konceptima te'avuna (uzajamna pomoć), solidarnosti, 
povjerenja i bratstva. U mudareba modelu, sudionici dijele 
profit i gubitke u skladu s unaprijed dogovorenim omje- 
rima, dok u vekala modelu, operater djeluje kao agent i 
prima unaprijed dogovorenu naknadu za svoje usluge. 
Ovi modeli osiguravaju da sve poslovne aktivnosti budu u 
skladu s islamskim principima, izbjegavajući elemente ribe, 
garera i mejsira. 


Uloga agenta 


U konvencionalnom sistemu osiguranja, agent osiguranja 
i brokeri su obično plaćeni iz premija osiguranika. Oni 
djeluju kao posrednici između osiguranika i osiguravatelja, 
te primaju provizije ili naknade za svoje usluge. Njihova 
uloga je da promovišu i prodaju polise osiguranja, te pružaju 
savjetodavne usluge osiguranicima. Naknade koje primaju 
su unaprijed dogovorene i direktno vezane za broj proda- 
nih polisa, što stvara motivaciju za povećanje prodaje bez 
nužne brige o dugoročnom interesu osiguranika. 


U islamskoj praksi osiguranja, uloga agenta i brokera 
se razlikuje od konvencionalnog modela. Oni ne primaju 

provizije iz premija osiguranika, već dijele profit kompa- 
nije. Ovaj pristup je zasnovan na principu mudarebe, koji 
je u skladu sa islamskim konceptom pravde. Agent i broker 
djeluju kao partneri u osiguravajućem procesu, te su motivi- 
rani za dugoročni uspjeh i stabilnost tekaful fonda. Njihove 
naknade su povezane s uspjehom poslovanja, što osigu- 
rava da su interesi svih učesnika u potpunosti usklađeni i 
pravedno podijeljeni. 


Podjela rizika 


U konvencionalnom osiguranju, koncept podjele rizika 
bazira se na transferu rizika sa osiguranika na osiguravate- 
lja. Osiguranik plaća premiju osiguravatelju koji preuzima 
odgovornost za sve pokrivene rizike. Osiguravatelj kori- 
sti primljene premije za isplatu odšteta u slučaju nastanka 
osiguranog događaja. Ovaj model ne uključuje direktnu 
uzajamnu pomoć između osiguranika, već se rizici koncen- 
triraju kod osiguravatelja koji ih upravlja i distribuira kroz 
različite vrste investicija i rezervi. 


Tekaful sistem se temelji na konceptu uzajamnog osigu- 
ranja i solidarnosti među učesnicima. Učesnici (u tekafulu) 
ulažu svoje doprinose u zajednički fond iz kojeg se pokri- 
vaju štete 1 rizici. Ovaj model promovira zajedništvo, 
uzajamnu pomoć i bratsku solidarnost. Rizici se dijele među 
svim učesnicima, čime se smanjuje individualni teret rizika 
i stvara osjećaj zajedničke odgovornosti. Svi učesnici su 
istovremeno i osiguranici i osiguravatelji, što je u skladu sa 
principima šerijatskog prava, koji zabranjuju transfer rizika 
u zamjenu za profit. 


Ziavotno osiguranje 


U konvencionalnom sistemu životnog osiguranja, Osigu- 
ranik plaća premije na kratkoročnoj osnovi, koje su 
nepovratne ako se rizik ne dogodi. Ako osiguranik umre 
prije isteka polise, korisnik (nominirani) ima pravo na 
puni iznos dogovoren u polisi. Ako je osiguranik živ na 
kraju perioda polise, dobija puni iznos polise uz dodatak 
kamata, dividendi i bonusa, zavisno od politike kompanije. 
Prijevremeno prekinute polise također omogućuju korisniku 

da dobije povrat uloženih sredstava uz dio dobiti, u skladu 
s uvjetima ugovora. 


Nasuprot tome, u tekaful sistemu, vlasnik polise plaća 
premije koje se smatraju donacijama i nepovratne su ako 
se ništa ne dogodi. U slučaju smrti osiguranika prije isteka 
polise, korisnik (osiguranik) prima iznos iz polise koji 
uključuje uloženi dio, dobit, dio iz tekaful fonda i moguću 
donaciju od kompanije, u zavisnosti od stanja korisnika. 
Ako je osiguranik živ na kraju polise, dobija svoj uloženi dio 
uz dobit, pro-rata dio iz viška osiguranja i mogući bonus. U 
slučaju prijevremenog raskida ugovora, učesnik dobija svoj 
uloženi dio uz dobit i pro-rata dio iz viška osiguranja, ali ne 
dobija pomoć iz tekaful fonda. 


Kada je riječ o životnom osiguranju, ono nije u kontra- 
diktornosti sa principima miras i vesijjet. U tekaful modelu, 
određivanje korisnika polise se zasniva na ovim principima. 
Tako nominirani korisnik nije apsolutni korisnik osigurane 
sume, već povjerenik koji ima obavezu da preuzme bene- 
ficiju u korist zakonitih nasljednika 1 da je podijeli prema 
islamskim principima. Vrhovni sud Pakistana je potvrdio 
ovu praksu u slučaju Amtul Habib protiv Musarrat Parveen, 
ističući da nominirani može primiti dio beneficije samo ako 
je zakoniti nasljednik (Billah, 2003). 


Stečaj 


U slučaju stečaja konvencionalne osiguravajuće kompanije, 
preostala sredstva, uključujući rezerve i višak, pripadaju 
dioničarima kompanije. To je u skladu s tradicionalnim 
kapitalističkim pristupom, gdje vlasnici kapitala imaju 
pravo na raspodjelu preostalih sredstava nakon podmirenja 
svih obaveza. Dioničari imaju krajnje pravo na raspodjelu 
imovine kompanije, čime se nagrađuje njihov finansij- 
ski rizik. 

Nasuprot tome, u slučaju stečaja tekaful operatera, 
raspodjela preostalih sredstava, uključujući rezerve i višak, 
razlikuje se značajno. U skladu sa islamskim principima, 
ova sredstva se mogu vratiti učesnicima (vlasnicima polisa) 
ili donirati u dobrotvorne svrhe. Većina islamskih učenjaka 

preferira donaciju u dobrotvorne svrhe, smatrajući da to 
bolje odražava principe pravde, zajedništva i solidarnosti 
na kojima se tekaful temelji. Ova praksa također odražava 
osnovnu ideju tekafula kao zajedničkog fonda, koji služi za 
pomoć članovima zajednice. 


Kapitulacija osiguranika 


U slučaju da vlasnik polise konvencionalnog osiguranja ne 
može nastaviti s plaćanjem premija ili odluči prestati biti 
redovan u plaćanju, već plaćene premije obično se uzimaju 
kao zalog. Vlasnik polise ima pravo na određenu naknadu, 
poznatu kao vrijednost kapitulacije, koja je obično manja 
od ukupnog iznosa plaćenih premija. Drugim riječima, 
premije koje su već plaćene osiguravajućoj kompaniji se 
dijelom vraćaju vlasniku polise, ali u smanjenom iznosu. 


Nasuprot tome, u tekaful sistemu, ako vlasnik polise 
odluči prekinuti ugovor na način koji nije predviđen uvjetima 
ugovora, plaćene premije su povratne zajedno s odgovaraju- 
ćom vrijednošću kapitulacije, umanjene za administrativne 
naknade. Vlasnik polise može tražiti povrat svih plaćenih 
premija, kao i udio zarade i dividende ostvarene od inve- 
sticija tih premija. Osim toga, može mu se naplatiti mala 
taksa za povlačenje polise. Ovaj pristup osigurava poštenu 
raspodjelu sredstava i naglašava princip uzajamnosti i 
pravednosti, koji su osnovni principi islamskog osiguranja. 


Plaćanje zekata 


U konvencionalnom osiguranju, kompanije nisu zakon- 
ski obavezne da plaćaju zekat na ostvareni profit. Dok se 
moderna korporativna praksa sve više usmjerava ka druš- 
tveno odgovornim aktivnostima, uključujući donacije i 
podršku zajednici, to nije obaveza niti sastavni dio njihovog 
poslovnog modela. 


S druge strane, islamsko osiguranje, utemeljeno na princi- 
pima islama, ima zakonsku obavezu da godišnje plaća zekat 
na ostvareni profit. Zekat predstavlja važan element islam- 
skog finansijskog sistema koji služi za socijalnu solidarnost 
i pomoć potrebnima u zajednici. Ova obaveza ne samo da 

promovira ekonomsku pravdu već i održava društvenu 
ravnotežu unutar muslimanske zajednice. 


ZAKLJUČAK 


Ukratko, tekaful i konvencionalno osiguranje na prvi 
pogled djeluju slično u mnogim aspektima, jer oba pružaju 
finansijsku zaštitu osiguranicima u slučaju gubitka ili štete. 
U oba slučaja osiguranici plaćaju premije koje se koriste za 
pokrivanje sličnih zahtjeva. Također, oba tipa osiguranja 
nude sličan raspon proizvoda i usluga kako bi zadovoljili 
potrebe osiguranika te isplaćuju slične provizije marketinš- 
kim i distributivnim agentima. Ipak, postoje značajne razlike 
između tekafula i konvencionalnog osiguranja, uključujući 
model zajedničke odgovornosti u tekafulu, mehanizam dije- 
ljenja rizika, profita i gubitka, etički pristup ulaganjima, 
upravljanje i socijalnu svrhu tekafula, kao i mnoge druge 
aspekte osiguranja. 


Ovo poglavlje nudi najdetaljniju listu i kratku analizu 
svih razlika između ova dva modela osiguranja. Ova lista i 
njena analiza se oslanjaju na postojeće radove o ovoj temi, 
objedinjavajući ih u sveobuhvatnu listu radi boljeg razumi- 
jevanja ovih razlika. 

Poglavlje 6 


VRSTE TEKAFULA 


U ovom poglavlju, istražit ćemo različite vrste tekafula koje su 
dostupne u islamskom finansijskom svijetu. Tekaful je razno- 
vrsna oblast osiguranja, koja nudi širok spektar proizvoda i 
usluga kako bi zadovoljila različite potrebe sudionika. Postoje 
dvije (2) vrste polisa kada je riječ o transakcijama islam- 
skog osiguranja: 


I. Opći tekaful: Opći tekaful pruža zaštitu od općih rizika 
poput požara, krađe, ili prirodnih katastrofa. Ova vrsta 
tekaful obuhvata širok spektar proizvoda koji pokri- 
vaju imovinu i imovinske interese osiguranika. Plaćena 
premija, unutar polise općeg tekafula, smatra se kao 
teberru' (donacijom). Opći tekaful se dodatno može 
podijeliti na sljedeće kategorije: 


a. Poslovni tekaful: Poslovni tekaful osigurava 
zaštitu za poslovne interese i aktivnosti sudionika. 
To može uključivati osiguranje = imovine, 
odgovornosti, radnika i drugih poslovnih rizika s 
kojima se kompanije suočavaju. 

b. Specijalizirani tekaful proizvodi: Ova kategorija 
obuhvata specijalizirane tekaful proizvode koji 
su dizajnirani za specifične potrebe sudionika, 
kao što su zdravstveno osiguranje, automobilsko 
osiguranje, ili osiguranje putovanja. Ovi 
proizvodi pružaju ciljanu zaštitu za određene 
vrste rizika. 


2. Porodični tekaful: Porodični tekaful, poznat i kao 
životno osiguranje, pruža zaštitu za osiguranike i 
članove njihovih porodice u slučaju smrti, težih bole- 
sti ili trajnih invaliditeta. Plaćena premija, unutar 
polise životnog osiguranja, ne smatra se samo kao 
teberru' nego ima svoju osnovu i u principu el-birr 
(blagostanje) u zaštiti budućnosti siročeta, udovice i 
ostalih članova porodice umrlog (osiguranog). Ova 
vrsta tekafula osigurava finansijsku sigurnost i zaštitu 
za porodicu u slučaju nepredviđenih događaja (Ayub, 
2007, str. 422—423; Billah, 2003, str. 9—Io). 


Kroz detaljnu analizu svake od ovih vrsta tekafula, steći 
ćemo dublje razumijevanje o tome kako tekaful funkcionira 
i kako može zadovoljiti različite potrebe sudionika u islam- 
skom finansijskom okruženju. 


OPĆI TEKAFUL 


Pod općim tekafulom se misli na sistem osiguranja, Zasno- 
vanog na principima međusobne pomoći i dijeljenja rizika, 
putem kojeg članovi zajednice štite jedni druge od gubitka 
ili štete, a sve kroz dobrovoljne doprinose u zajednički fond. 
Ova definicija naglašava ideju međusobne podrške i soli- 
darnosti te podjele rizika među sudionicima tekafula, kao 
i koncept zajedničkog fonda, koji se koristi za pokrivanje 
eventualnih gubitaka. Sve ovo ukazuje na ključne principe 
općeg tekafula. 


Opći tekaful predstavlja osnovnu vrstu islamskog osigu- 
ranja, koja pruža zaštitu od općih rizika kao što su požar, 
krađa, ili prirodne katastrofe. U ovoj analizi istražit ćemo 
različite definicije, koncepte i ključne aspekte općeg teka- 
fula, kako bismo stekli dublje razumijevanje ove važne 
oblasti islamskih finansija. 

Kratak opis općeg tekafula 


Opći tekaful predstavlja šemu osiguranja koja svojim 
učesnicima pruža zaštitu od gubitaka nastalih uslijed ličnih 
nesreća, te gubitka ili uništenja imovine. Ugovor o općem 
tekafulu obično je kratkoročan (ali se periodično obnavlja), 
pri čemu učesnici plaćaju doprinose, a operateri preuzimaju 
upravljanje rizikom. Ova polisa normalno uključuje rizičnu 
imovinu, kao što su motorna vozila, kuća, poslovni izazovi, 
pomorski saobraćaj itd. 


U slučaju katastrofe ili nesreće, koja rezultira gubitkom 
ili oštećenjem imovine, ili tjelesnim povredama, ili drugim 
fizičkim invaliditetom osobe, vlasnik imovine ili dotična 
osoba može pretrpjeti značajne finansijske gubitke. Na 
primjer, ako je kuća uništena ili oštećena požarom, vlasniku 
bi svakako bila potrebna dovoljna suma novca za popravak 
kuće ili izgradnju nove, kao i dovoljno novca za zamjenu 
oštećenog namještaja, opreme i instalacija. 


Ove šeme su osmišljene da zadovolje potrebe pojedinaca i 
korporativnih tijela za zaštitom od materijalnih gubitaka, ili 
šteta nastalih uslijed katastrofa, ili nesreća koje nanesu štetu 
imovini, sredstvima ili vlasništvu učesnika. Tekaful opera- 
teri obično pružaju cijeli spektar proizvoda općeg tekafula 
u maloprodajnim i korporativnim segmentima. Kao što 
smo ranije spomenuli, opći tekaful se može podijeliti na 
dvije kategorije: 


I. Poslovni tekaful: Poslovni tekaful štiti poslovne 
interese i aktivnosti učesnika. To uključuje osigura- 
nje imovine, odgovornosti, radnika 1 drugih rizika s 
kojima se kompanije suočavaju. 


2. Specijalizirani tekaful proizvodi: Ova kategorija 
sadrži proizvode namijenjene specifičnim potrebama 
učesnika, kao što su zdravstveno, automobilsko ili 
putno osiguranje. Ovi proizvodi nude specifičnu 
zaštitu za određene vrste rizika. 


Učesnik u ovoj šemi, također, sklapa mudareba ili 
vekala ugovor s kompanijom. Ugovor određuje iznos koji 
učesnik mora doprinijeti prema planu. Ovaj iznos određuje 

kompanija, uzimajući u obzir faktore kao što su vrijednost 
imovine i rizik koji je uključen. 

Premija plaćena od strane osiguranika je ukupna suma 
plaćena čim prije nakon zaključka polise. Svi doprinosi se 
plaćaju u fond općeg tekafula. Element teberru'a je očigled- 
niji u općem tekafulu jer učesnici obično smatraju svoje 
doprinose donacijama za druge učesnike. Svi doprinosi idu 
u zajednički fond. Dio ovog fonda se koristi za pokriva- 
nje troškova osiguranja. Ostatak kompanija investira na 
osnovu podjele dobiti i gubitka u preduzeća i poslovne 
aktivnosti koje nisu suprotne učenju islama, bilo u njihovim 
operacijama ili u prirodi njihovog poslovanja. 


Dobici od takvih investicija vraćaju se u fond. Ako na 
kraju finansijske godine postoji višak, on se dijeli između 
kompanije i učesnika koji nisu podnijeli nikakve zahtjeve za 
potraživanjima na osnovu svojih polisa osiguranja. U slučaju 
da nije došlo do potraživanja i naplate štete, osiguranik ima 
pravo samo da traži bonus nepotraživanja (no claim bonus) 
od strane osiguravajuće kompanije plus određenu sumu 
bonusa koja može biti isplaćena od strane kompanije na 
osnovu mudareba prakse. Ovo pruža oblik poticaja učesni- 
cima, sličan bonusu za nepostojanje zahtjeva u osiguranju 
motornih vozila. Ova praksa, također, dodatno doprinosi 
finansijskoj stabilnosti učesnika i podstiče ih da učestvuju 
u tekaful programima. (Alam et al., 2017, str. 444; Billah, 
2003, str. 30—31; A. Hassan X Mollah, 2018, str. 196; 
Mahmood, 1991, str. 290). 


Modus operandi općeg tekafula 


Kao što je to prethodno spomenuto, u slučaju općeg teka- 
fula, cijeli doprinos se smatra donacijom za zaštitu učesnika 
i učesnici se odriču svojih prava vlasništva u korist teka- 
ful fonda. Isto tako, višak ili gubitak iz osiguranja pripada 
učesnicima. Unutar šeme općeg tekafula postoji odredba o 
beskamatnom (kard el-basen) zajmu, koju kompanija može 
dati fondu ako potraživanja u bilo kojem trenutku premaše 
raspoloživa sredstva, a rezerve nisu dovoljne za pokriće 
manjka (Ayub, 2007, str. 422—423). 

Ilustracija 6.1 prikazuje generički model primijenjen u 
tekaful fondu. Na primjeru, A je tekaful operater, B djeluje 
kao agent ili vekil i predstavlja A, dok su C učesnici ili 
osiguranici u tekaful šemi. 


ILUSTRACIJA 7.I: Generički prikaz tekafula 


Tekaful Operater Agent osiguranja Učesnici 
TA! 'B' IC! 


Izvor: Adaptirano iz Billah (2007, str. AII-41I2) 


Učesnik C je obavezan uplatiti svoj doprinos (premiju) 
operateru A. Međutim, C može svoj doprinos predati B jer 
je B ovlašten da prikuplja doprinose od C kao i od drugih 
učesnika. Prikupljeni doprinosi se zatim udružuju u tekaful 
fond. Fondom upravlja tekaful operater, prema principima 
mudarebe ili vekale i teberru'a. Iz ovoga se može zaključiti 
da su svi učesnici stvarni vlasnici fonda. Operater A uprav- 
lja fondom, ali vlasništvo i koristi pripadaju učesnicima, što 
osigurava pravednu raspodjelu sredstava i zaštitu interesa 
svih uključenih strana. Ovaj pristup osigurava da su sred- 
stva prikupljena od doprinosa učesnika pravilno upravljana 
i raspoređena, te da svi učesnici imaju koristi od zajedničke 
zaštite protiv rizika, u skladu sa islamskim principima. 


Prije nego što A počne upravljati fondom, prvo će 
odbiti određeni iznos iz fonda na osnovu teberru'a za troš- 
kove upravljanja i usluga. Preostali saldo će biti korišten 
za pokriće troškova kao što su neiskorišteni doprinosi, 
rezerve za potraživanja, tehničke rezerve, re-tekaful troš- 
kovi 1 nastali, ali neprijavljeni troškovi. Ostatak se naziva 
osiguravajući višak'. Taj višak će se koristiti za investicije 
koje nisu u suprotnosti s pravilima šerijata. Ostvarena dobit 
će se raspodijeliti između dioničara i učesnika koji nisu 
podnijeli nikakve zahtjeve tokom određenog vremenskog 
perioda. Obično će se dodijeliti jednako, tj. u omjeru 50:50. 
Ilustracija 6.2 prikazuje ovaj aranžman. 

ILUSTRACIJA 7.2: Generički prikaz obračunavanja općeg 
tekafula 


| (-) Troškovi upravljanja — 100 KM 
| (-) Rezerve za potraživanja Pe 50 KM 


{( 50% DOE 50%) 


Izvor: Adaptirano iz Bilah (2007, str. 4II—-41I2) 


Ključni aspekti općeg tekafula 


Billah (2003) navodi sljedeći ključne aspekte vezane za 
polisu općeg tekafula: 


I.  Plaćena premija, u bilo kojoj vrsti opće polise, može 
se smatrati doprinosom ili udjelom u kojem veći 
rocenat treba biti preusmjeren u dobrotvorni fond 
kompanije kao teberru' (donacija). Preostali postotak 
može se tretirati kao kapital osiguranika unutar inve- 
sticione šeme, bilo da se radi na principu mudarebe 

ili vekale. 


2. U općoj polisi, imovina koja može biti pokrivena je 
klasificirana u sljedeće kategorije: 


a. Imovinsko osiguranje: koje može pokrivati rizike 
kao što su vatra, provalna krađa, izgradnja, 
pomorski saobraćaj, vozila 1 bilo koja druga 
imovina koja može biti izložena riziku. 


b. Poslovno osiguranje: koje može zadovoljiti 
bilo koju formu legalnih poslova za koje može 
postojati rizik. 

c. Osiguranje od odgovornosti: koje može pokriti 
samo rizik od finansijskih obaveza; 


d. Socijalno osiguranje: Ova vrsta osiguranja može 

pokriti rizike kao što su penzija, materijalna 
1 zdravstvena zaštita za invalide, siromahe i 
nemoćne koji žive u društvu. Ovakve šeme mogu 
biti uspostavljene na osnovu principa međusobne 
saradnje, koja je opravdana sljedećim riječima. 
Allah, dželle šanubu, veli: 

€,. Jedni drugima pomažite u dobročin- 

stvu i čestitosti, a ne sudjelujte u grijebu 

i neprijateljstvu... " (Kur'an, 5:2) 

Ukratko rečeno, bilo koja vrsta rizika, gubitka ili propa- 
sti nečijeg života, imovine, posla ili bilo koje druge legalne 
stvari (prema islamu), koje se dešavaju neočekivano, trebale 
bi da budu pokrivene polisom osiguranja, s plemenitim i 
zakonskim naporom da se članovi Ummeta spase i zaštite 
od bilo kakvih prepreka, poteškoća i tegoba sa kojima se 
susreću u svojim životima (Billah, 2003, str. 31). 


PORODIČNI TEKAFUL/ŽIVOTNO OSIGURANJE 


Porodični tekaful ili životno osiguranje predstavlja ključnu 
vrstu islamskog osiguranja koja pruža zaštitu za članove 
porodice u slučaju smrti, težih bolesti ili trajnih invaliditeta. 
Porodični tekaful može se definisati kao sistem osiguranja 
koji omogućava članovima porodice da osiguraju finansij- 
sku stabilnost i zaštitu za svoje članove porodice u slučaju 
smrti, težih bolesti ili trajnih invaliditeta, koristeći prin- 
cip međusobne podrške 1 dijeljenja rizika. Ova definicija 
naglašava važnost finansijske sigurnosti i zaštite porodice i 
koncept uzajamne podrške među sudionicima tekafula. 


Polisom životnog osiguranja se ne osigurava vlastiti život, 
već ona predstavlja finansijsku transakciju koja ima za cilj 
zaštitu udovica, siročadi i drugih osoba koje su ovisne 
od preminulog (osiguranika) od budućeg neočekivanog 
finansijskog rizika. U ovom modelu, nosilac prava u život- 
nom osiguranju, kojeg imenuje osiguranik, nije apsolutni 
korisnik polise, već povjerenik koji preuzima beneficije 
polise i ima obavezu da ih distribuira među nasljednicima 

preminulog, prema principima mirasa (nasljedstvo) 1 vesij- 
jeta (testamenta) (Billah, 1997, 2019). 


Šerijatska opravdanost životnog osiguranja 


Kao što je ranije navedeno, konvencionalno osiguranje koje 
se prodaje na zapadnim tržištima je u osnovi nespojivo sa 
nekoliko principa islama. U pogledu životnog osiguranja, 
islamski učenjaci smatraju ove ugovore kockanjem na život 
osiguranika. Postoji neizvjesnost kada će i da li će smrt 
nastupiti u okviru pokrivenog perioda, a u slučaju da nema 
potraživanja, smatra se da je vlasnik polise pretrpio gubitak. 


Za muslimane, ova nespojivost isključuje tradicionalno 
životno osiguranje kao sredstvo za zaštitu njihovih nasljed- 
nika 1 lica koja izdržavaju. Zbog toga se mnogi muslimani 
i islamski učenjaci protive ideji životnog osiguranja u 
konvencionalnom obliku, jer ne zadovoljava potrebe i 
očekivanja savremenog muslimanskog društva u zaštiti 
porodica preminulih. Ipak, oni ne nude bilo kakav model 
kao alternativu konvencionalnom osiguranju koji bi moglo 
zadovoljiti potrebe, potražnju i očekivanja savremenog 
muslimanskog društva s ciljem zaštite članova porodice 
umrlog, kao i samog osiguranika, od bilo kakvog nepredvi- 
divog materijalnog rizika (Billah, 1993, str. 315). 


Porodični tekaful nudi pristup životnom osiguranju na 
način koji nije u sukobu sa njihovim religijskim uvjere- 
njima. Posjedovanje porodične tekaful ili islamske životne 
polise nije suprotno vrlini ili pobožnosti. To ne znači da je 
neko osigurao svoj život, već je to jedan od načina pružanja 
zaštite za potomke, od budućih neočekivanih finansijskih 
rizika (Ayub, 2007, str. 422). 


Između ostalog, ciljevi porodičnog tekafula su trostruki: 
potaknuti učesnike da redovno štede, ulagati novac učesnika 
na načine koji nisu u suprotnosti sa islamom i pružiti zaštitu 
u vidu tekaful beneficija nasljednicima učesnika koji umru 
prije isteka njihovih planova (Mahmood, 1991, str. 288; 
Rashid, 1993; Alam et al., 2017, str. 442—443). Sve ovo je 
u skladu sa riječima Allahovog Poslanika, sallallahu alejbi 
ve sellem, koji je u hadisu koji smo ranije spomenuli rekao: 

(...) Da ostaviš svoje nasljednike bogate bolje ti je 
Jtego da ib ostaviš siromašne, pa da pružaju svoje 
ruke prema svijetu i traže (materijalnu pomoć). 
Uistinu, što god potrošiš za opskrbu svoje obitelji 
smatra se sadakom, čak i zalogaj koga podigneš 
do usta svojoj ženi. Možda, da te Allab još poživi 
pa da svijetu (muslimanima) budeš još od koristi, 
a drugima (neprijateljima) od štete (...)? 


Allahov Poslanik, sallallahu alejbi ve sellem, također je 
poticao pružanje sigurnosti za udovice, siročad i siromašne, 
kao što je naglasio u jednom od svojih hadisa koje smo 
također ranije naveli, a u kojem se kaže: 


Onaj koji se brine o udovici i siromahu jest kao 
borac na Allabovu putu, ili kao onaj koji danju 
posti, a noć provodi u ibadetu.""? 


Porodični tekaful je strukturiran oko osnovnog principa 
dijeljenja i grupisanja rizika smrtnosti/morbiditeta sa drugim 
učesnicima, umjesto prenosa rizika na profitno orijentisani 
korporativni entitet. Istovremeno, on se temelji na principu 
međusobne saradnje i preuzimanja odgovornosti za zaštitu 
osiguranika i članova njegove porodice od budućih finan- 
sijskih rizika. Porodični tekaful je dizajniran da kombinuje 
zaštitu za dobrobit članova porodice sa elementom štednje i 
zahtijeva raspodjelu viška učesnicima. 


Ovaj model ne uključuje nedozvoljene elemente kao što 
su riba, garer i mejsir, već se oslanja na princip podjele rizika 
i dobiti kroz mudareba finansijsku tehniku. Kao takva, 
polisa islamskog životnog osiguranja značajno se razlikuje 
od one u konvencionalnom sistemu. Isto tako, islamska 
životna polisa ne narušava principe miras (nasljedstvo) niti 
vesijjet (oporučno nasljeđivanje, testament), jer nominirani 
korisnik nije apsolutni korisnik polise, već povjerenik koji 
je obavezan da preuzme beneficije polise 1 raspodijeli ih 
među zakonskim nasljednicima preminulog prema islam- 
skim principima nasljeđivanja. 


U svom radu, porodični tekaful je sličan polisama zaostav- 
štine (vakufa). Svi porodični tekaful planovi moraju biti za 


I Hadis br. 2472. El-Buhari (2009c, str. 291—292). 
2 Hadis br. 6006. El-Buhari (2009b, str. 350). 

određeni period, ali ne nose fiksiran osigurani iznos. Količina 
beneficija koju će učesnik primiti zavisi od perioda dospi- 
jeća, iznosa doprinosa koji je pristao uplaćivati i profita, 
ako ga bude, ostvarenog od ulaganja njegovih doprinosa. 


Ako osiguranik preživi do dospijeća polise, ima pravo 
tražiti povrat plaćenih premija, udio u zaradi prema politici 
kompanije i dividende, ukoliko ih ima. Međutim, ako osigu- 
ranik umre prije dospijeća polise, nominirani ima pravo na 
povrat plaćenih premija, udio u zaradi od plaćenih premija, 
bonus i dividende prema politici kompanije, kao i donaciju 
iz dobrotvornog fonda kompanije, u skladu s finansijskim 
potrebama korisnika premija osiguranika. 


Što se tiče potraživanja beneficija polise životnog osigu- 
ranja, smrt osiguranika ne mora biti uzrokovana prirodnim 
ili nesretnim slučajem. Smrt može biti rezultat nezakoni- 
tih radnji, kao što je samoubistvo, ili može nastati tokom 
činjenja kriminalne radnje, sve dok je smrt osiguranika 
potvrđena. To je u skladu s vjerovanjem da je smrt odre- 
đena voljom Allaha, dželle šanuhu, kao što je spomenuto u 
Casnom Kur'anu: 


Sve što je živo umire Allabovom voljom u času 
suđenom (...) (Kur'an, 3:145) 


Pored toga, u slučaju samoubistva ili bilo kojeg drugog 
kriminalnog djela, izvršitelj je odgovoran jedino Allahu, 
dželle šanubu, za svoj čin. Allah, dželle šanubu, kaže: 


Taj narod je bio i nestao; njega čeka ono što je 
zaslužio, i vas će čekati ono što ćete zaslužiti, i vi 
nećete biti pitani za ono što su oni radili. (Kur'an, 
2:134) 


Prema tome, to ne znači da će zločinac biti odgovoran za 
svoj loš postupak 1 istovremeno lišen drugih prava. Svako 
ima fundamentalno pravo da uživa u legalnim transakci- 
jama, poslovima ili drugim aktivnostima u društvu. Ova 
prava treba da budu dostupna svima, bez obzira na njihovu 
krivicu ili nevinost, sve dok su unutar zakonskih okvira. 
Prema tome, polisa životnog osiguranja je transakcija u 
kojoj krajnji korisnici osiguranja ne bi trebali biti lišeni 
beneficija zbog kriminalnih radnji osiguranika (npr. samou- 
bistvo ili smrt zbog kriminalnih radnji). 

Isto tako, agent polise životnog osiguranja ne bi trebao 
biti plaćen iz premija osiguranika, jer radi za kompaniju 
i, prema tome, treba biti plaćen od strane kompanije. Na 
primjer, pošto je polisa životnog osiguranja zasnovana na 
principu mudarebe, uključene strane (osiguranje, osiguranik 
i agent) trebale bi dijeliti zaradu od posla koji se djelomično 
vodi iz plaćenih premija osiguranika. Predlaže se da udio za 
agenta bude dio zarade nastale od plaćenih premija, plus 
dividende i bonusi prema politici kompanije. 


Što se tiče raspodjele viška, svaka raspodjela učesni- 
cima temelji se isključivo na stvarnom višku. Sve dok fond 
osiguranja nije u deficitu, višak koji proizlazi iz investicio- 
nih 1 osiguravajućih aktivnosti može se koristiti za isplatu 
gotovine učesnicima i/ili doprinos bilo kojem rezervnom 
fondu za fluktuaciju potraživanja. Ovaj fond je postavljen 
da pokrije kratkoročnu volatilnost u veličini 1 učestalosti 
isplata iz osiguravajućeg fonda (Billah, 1993, str. 315, 2003, 
str. 31—34; Jaffer et al., 2010, str. 8—Io). 


Modus operandi porodičnog tekafula 


Trenutno, tekaful kompanije nudi učesnicima različite peri- 
ode dospijeća. Učesnik je slobodan da izabere bilo koji od 
ovih perioda dospijeća uz određene uvjete kao što može biti 
minimalna starosna dob pri dospijeću polise. Učesnik, tako- 
đer, odlučuje o veličini svog godišnjeg doprinosa, uz uslov 
da ne smije biti ispod minimalnog iznosa koji kompanija 
tada određuje. On, također, odlučuje u kojim intervalima 
i na koji način će njegovi doprinosi biti plaćeni. Općenito, 
novac koji učesnik plaća ide u dva različita računa, račun 
učesnika (RU) i posebni račun učesnika (PRU).; RU, u koji 
se uplaćuje veći dio novca učesnika, je oblik štednog i inve- 
sticionog računa. Novac uplaćen u PRU plaćaju učesnici 
s namjerom ili u duhu teberru' (dobrotvorna donacija), 
kako bi pomogli drugim učesnicima u teškim vremenima. 
Dobrotvorna priroda novca uplaćenog u PRU je poznata i 


3 Doprinos koji plaćaju vlasnici životnih polisa podijeljen je na dio 
za "zaštitu" (za tekaful fond/isplatu potraživanja) i dio za štednju/ 
investiciju ako kompanija djeluje na osnovu mudareba modela. Ako 
kompanija djeluje na osnovu vekala modela, doprinosi se dijele na 
tri dijela: jedan dio kao naknada za upravljanje, dio za zaštitu i dio 
za investiciju. Vidi Ejub (Ayub, 2007, str. 422—423). 

prihvaćena od strane učesnika kada ulaze u tekaful ugovor. 
Stvarni iznos doprinosa svakog učesnika ovom računu 
određuje kompanija, na osnovu iznosa isplata koje vrši iz 
tog fonda porodicama učesnika koji umru prije dospijeća 
njihovih planova. 


Novac iz oba računa ulaže kompanija, na osnovu dije- 
ljenja profita i gubitaka u preduzeća koja posluju i rade u 
skladu sa načelima islama. Ugovor između učesnika i teka- 
ful kompanije temelji se na islamskim principima kao što 
je mudareba, odnosno dijeljenju profita i gubitaka. Stroga 
primjena ovog principa zahtijeva od učesnika da dijele ne 
samo profite kompanije, već i njene gubitke, ako ih bude. 
Profiti ostvareni ulaganjem sredstava RU dijele se između 
kompanije i učesnika u unaprijed dogovorenom omjeru. 
U zavisnosti od vrste osnovnih ugovora, tekaful operater 
može dobiti naknadu (vekala) ili udio u investicionoj dobiti 
(mudareba). Profiti ostvareni ulaganjem sredstava PRU 
koriste se za podršku fondu. 


Tekaful beneficije se isplaćuju učesnicima ako prežive do 
dospijeća svojih planova. Ako učesnik umre prije dospijeća 
njegovog plana, tekaful beneficije se isplaćuju nominiranom 
nosiocu prava polise, bez potrebe za dostavljanjem osta- 
vinskog rješenja ili drugih administrativnih dokumenata. 
Nominirani je onaj koji tvrdi da ima pravo na beneficije, 
kao izvršitelj oporuke preminulog, ili onaj koji tvrdi da ima 
pravo na takav iznos prema relevantnim zakonima. 


Učesniku čiji je plan dospio isplaćuje se sav novac u 
njegovom RU, u trenutku dospijeća plana. To uključuje sve 
njegove doprinose u tom računu i sav njegov dio profita od 
ulaganja sredstava RU. Pored toga, on također ima pravo 
na dio viška, ako ga bude, u RU fondovima, a koji se perio- 
dično određuje. Ako učesnik umre prije dospijeća njegovog 
plana, iznos beneficija koji će biti isplaćen nominiranom 
neće se značajno razlikovati od onog koji bi učesnik dobio 
da je preživio do dospijeća njegovog plana. Sav novac koji 
je u učesnikovom RU u trenutku njegove smrti bit će ispla- 
ćen nominiranom. To uključuje sve njegove doprinose do 
trenutka smrti i sve profite koje su njegovi doprinosi ostva- 
rili u istom periodu. Taj iznos će, međutim, neizbježno biti 

manji od iznosa koji bi učesnik očekivao da dobije da je 
preživio do dospijeća svog plana. Stvarna razlika ovisi Oo 
tome koliko je učesnik bio udaljen od dospijeća svog plana 
u trenutku njegove smrti. Tu razliku pokriva kompanija iz 
PRU fonda. Kroz instrument PRU, dakle, učesnik u poro- 
dičnom tekafulu može odrediti iznos (podložan varijacijama 
u profitima) koji bi ili on ili njegovi nasljednici dobili kao 
tekaful beneficije. 


Ako učesnik odluči povući se iz šeme osiguranja prije 
dospijeća svog plana, tada mu se vraća sav novac u njego- 
vom RU, zajedno s profitima koje je taj novac do tada 
ostvario. Njegov doprinos PRU je oblik donacije koju je 
pristao dati i ne vraća se (Mahmood, 1991, str. 288—290; 
Rashid, 1993; Ayub, 2007, str. 422—423; Billah, 2007, str. 
406-—407; H. Visser, 2009, str. To5; Alam et al., 2017, str. 
442—443; A. Hassan X Mollah, 2018, str. 196—197). 


ZAKLJUČAK 


U ovom poglavlju smo istražili različite vrste tekafula, od 
općeg tekafula koji pruža zaštitu od općih rizika, uklju- 
čujući poslovni tekaful, koji osigurava poslovne interese i 
specijalizirane tekaful proizvode, koji nude ciljanu zaštitu 
od određenih rizika, pa sve do porodičnog tekafula koji štiti 
članove porodice. Kroz kratku ali jasnu analizu ovih vrsta 
tekafula dobili smo dublje razumijevanje ove važne oblasti 
islamskih finansija. 


Opći tekaful se ističe principima međusobne podrške i 
dijeljenja rizika, dok porodični tekaful naglašava finansij- 
sku sigurnost za članove porodice u slučaju nepredviđenih 
događaja. Svi ovi oblici tekafula promovišu princip uzaja- 
mnosti, transparentnosti 1 odgovornosti, te igraju ključnu 
ulogu u osiguravanju finansijske sigurnosti 1 zaštite od 
rizika za pojedince, porodice i poslovne subjekte, u skladu 
sa šerijatskim principima. 


Raznolikost vrsta tekafula pruža fleksibilnost i nogućnost 
prilagođavanja različitim potrebama i životnim situacijama 
učesnika, što je ključno za razvoj ove grane islamske finan- 
sijske industrije. U budućnosti, kontinuirano unapređenje i 

inovacije u oblasti tekafula mogu dodatno ojačati njegovu 
ulogu u osiguravanju finansijske stabilnosti i prosperiteta, 
kako lokalne zajednice tako i muslimanskog Ummeta. 

Poglavlje 7 


MODELI TEKAFULA 


U ovom poglavlju istražujemo ključne modele tekafula. 
Tekaful je islamska alternativa konvencionalnom osiguranju. 
Međutim, za razliku od konvencionalnog osiguranja koje je 
relativno standardizirano, tekaful funkcioniše na nekoliko 
različitih modela. Svi ovi modeli promovišu principe sarad- 
nje, solidarnosti i bratstva, koji su temelj tekafula i u skladu 
su sa šerijatskim principima. Svaki model obuhvata različite 
skupove prava i obaveza između osiguravatelja i osiguranika. 
Ipak, svi oni dijele zajedničke ekonomske ciljeve — kolektivno 
dijeljenje individualnih rizika učesnika u tekafulu (tj. osigura- 
nika) kako bi se smanjila izloženost pojedinačnog učesnika 
prema definiranom gubitku. 


Raznolikost modela tekafula odražava bogatstvo islamske 
finansijske tradicije, te odgovara različitim potrebama i prefe- 
rencijama sudionika. U ovom poglavlju, istražujemo osnovne 
modele: mudareba model, vekala model, vakufski model i 
hibridne modele koji kombinuju elemente ovih prethodnih. 
Svaki od ovih modela ima svoje jedinstvene karakteristike i 
primjenu u praksi. 

Svrha ovog poglavlja je pružiti detaljan uvid u različite 
modele koji se koriste u tekafulu, kako bi čitaoci stekli 
dublje razumijevanje njihove suštine, operativnih principa, 
prednosti i mana. Kroz analizu ovih modela istražujemo 
kako se principi uzajamnosti, transparentnosti i odgovor- 
nosti primjenjuju u praksi, te kako svaki model utiče na 
raspodjelu rizika 1 finansijsku stabilnost. Razumijevanje 
ovih modela ključno je za efikasno upravljanje tekafulom i 
osiguranje da se principi islamskih finansija poštuju u svim 
aspektima poslovanja. 


Kroz daljnje diskusije o prednostima i manama svakog 
modela, kao i analizu primjene u stvarnim slučajevima, 
očekujemo da će čitatelji steći sveobuhvatno razumijevanje 
različitih pristupa u tekafulu, što će im pomoći u donošenju 
informiranih odluka u praksi. 


Sada, kroz detaljnu analizu svake teme i podteme u ovom 
poglavlju, istražit ćemo svaki model tekafula kako bismo 
otkrili njihove unikatne karakteristike i doprinose islamskoj 
finansijskoj industriji. 


OSNOVNI MODELI TEKAFULA 


Različiti autori navode različite modele tekafula. Većina ih 
spominje tri osnovna modela, a to su mudareba, vekala i 
hibridni model (Bakar, 2009, str. 42; Billah, 2003; Jaffer et 
al., 20TO, str. TI—I2). Ipak, neki pored mudarebe i vekale, 
navode i vakufski model te određene hibridne kombinacije 
svih navedenih modela (Ayub, 2007, str. 423—426; Hussain, 
2009, str. 68; ISRA, 20TI, str. $13—524, 2016, str. 654—660; 
Nana, 2016, str. 68).' 


Radi jasnijeg razumijevanja, važno je naglasiti da ovi 
ugovori ne pokrivaju ugovorne odnose među učesnicima 
koji zajedno čine tekaful fond. Ugovor među učesnicima 


I Prema nekim autorima, postoji i model zasnovan na principu džu'ale. 
Džu'ala se odnosi na Sbuvivu isplate određenog iznosa nagrade za 
obavljanje propisanog zadatka. Na temelju ovog ugovora, učesnici 
zajednički imenuju operatera da upravlja tekaful fondom na propi- 
sani način, za određenu nagradu do to bude učinjeno prema dogo- 
voru. Isplata se zasniva na stvarnom učinku i rezultatima. Vidi ISRA 
(20TI, str. 516). 


IO8 


Modeli tekafula 


tekafula zasniva se na principu teberru'. Teberru' je spora- 
zum u kojem učesnik pristaje da dio svog doprinosa donira 
u tekaful fond. Ovi doprinosi se koriste za pružanje među- 
sobne pomoći i garancije među učesnicima. Na taj način, 
ako neki učesnik pretrpi gubitak, sredstva iz fonda će mu 
pomoći. Cilj je pružiti uzajamnu zaštitu i podršku svim 
učesnicima tekafula (ISRA, 20TT). 


Ugovori različitih modela tekafula odnose se na ugovorni 
odnos između učesnika i tekaful operatera, koji upravlja 
doprinosima učesnika. Dakle, ovi ugovori se uglavnom 
odnose na aktivnosti upravljanja i/ili investiranja koje 
provodi tekaful operater. Svaki ugovor ima jedinstvene 
karakteristike i pravila koja su u skladu s ciljem tog ugovora. 
Važno je odabrati odgovarajuće i ispravne ugovore, koji su 
u stanju ostvariti svrhu tekafula i zadovoljiti potrebe strana 
uključenih u tekaful aranžman. 


Ne postoje očite pravne prednosti jednog tekaful modela 
nad drugim, iako ćemo kasnije ukratko navesti određene 
šerijatske mane nekih modela. Odluka tekaful operatera 
da usvoji određeni model uglavnom se temelji na širem 
razmatranju ekonomske održivosti modela, a ne na prav- 
nim aspektima (Hussain, 2009, str. 69). Pored toga, postoje 
i drugi faktori koji utječu na to koji model tekafula će biti 
implementiran. S obzirom da tekaful operater ima aktivnu 
ulogu unutar šireg finansijskog sistema i njegov neuspjeh 
može da izazove sistemski rizik, regulatorne agencije zahti- 
jevaju od tekaful operatera, bez izuzetka, da se pridržavaju 
određenog niza pravila sličnih, ako ne i identičnih, onima 
koja se primjenjuju na konvencionalna osiguravajuća 
društva. Isto tako, u nekim zemljama gdje postoje teka- 
ful operateri, ne postoji odgovarajući pravni okvir koji 
omogućava nesmetano uspostavljanje i upravljanje tekaful 
društava kao i njihovo priznavanje kao specifične pravne 
subjekte koji zahtijevaju posebnu regulativu. 


MUDAREBA MODEL U TEKAFULU: DEFINICIJE, 
KARAKTERISTIKE I PRIMJENA 


Mudareba (pasivno partnerstvo) model je jedan od ključnih 
modela koji se koristi u tekafulu, oslanjajući se na princip 

investiranja kapitala osiguranika od strane upravitelj fonda, 
uz dijeljenje rizika i profita. 


Osnovna ideja tekafula je da donese ravnopravnost svim 
uključenim stranama. Ostvarivanje profita nije primarni 
cilj, već je cilj pomoći drugima koji se suočavaju S rizi- 
cima i nesrećama. U tekafulu su uključene četiri strane: 
učesnik, operater, osiguranik i korisnik. Obično se dopri- 
nos ili premija koju učesnik uplaćuje stavlja na dva računa. 
Jedan od njih je investicijski račun koji, u ovom slučaju, 
slijedi principe mudarebe. Drugi račun je rizični fond koji se 
tretira kao dobrovoljni prilog ili donacija prema principima 
teberru'a (Billah, 2007, str. 405—406). 


Definicije mudareba modela 


Mudareba se uglavnom prevodi kao pasivno partnerstvo, 
koje ima za cilj promovisanje kooperacije između poslovnih 
subjekata, uspostavu ekonomske pravde i jednakosti putem 
dijeljenja rizika nastalih poslovnim angažovanjem (Smolo, 
2013, Str. 270). 


Smolo (2013) nudi detaljan opis mudareba ugovora i 
njegove primjene u islamskim finansijama. Mudareba je 
ugovor između rabb el-mala (vlasnika kapitala), koji samo 
doprinosi kapital i mudariba (poduzetnika, menadžera ili 
trgovačkog povjerenika), koji vodi i upravlja cijelim bizni- 
som. Medželle el-abkami el-adlijje definiše mudarebu kao 
ćyrstu partnerstva pod uslovom da kapital doprinosi jedna 
osoba, a radnu snagu i rad druga" (Mejelle, 2007, str. 233). 
Ibn Rušd, u svome djelu Bidajet el-Mudžtebid, ovako defi- 
niše mudarebu: "Kada osoba da svoju imovinu drugoj osobi 
da bi njome trgovala, pri čemu mudaribu pripada tačno 
određen dio profita, tj. dio oko kojeg su se dogovorili bilo 
trećina, četvrtina ili polovina" (Ibn Rushd, 2004, str. 21). 


Pored imena mudareba, ulema navodi i druga imena za 
ovaj poslovni aranžman, kao na primjer kirad, mukareda i 
mu'amela (AAOIFI, 2015, str. 371; Al-Zuhayli, 2003a, str. 
489; Smolo, 2013, str. 271). Pod imenom mudareba ukazuje 
se na činjenicu da rabb el-mal i mudarib dijele profit. S 
druge strane, pod imenom kirad ukazuje se na činjenicu da 

rabb el-mal daje dio svog kapitala i dio profita mudaribu 
(Al-Zuhayli, 2003a, str. 485; Smolo, 2013, str. 271). 


U sklopu tekafula, mudareba model se može definisati kao 
aranžman investiranja u kojem tekaful operater (mudarib) 
upravlja sredstvima tekaful fonda, koja su u vlasništvu 
osiguranika (rabb el-mal), uz dijeljenje profita između njih, 
pri čemu mudarib snosi odgovornost za upravljanje sred- 
stvima, dok rabb el-mal snosi rizik od gubitka. 


Primjena mudareba modela u tekafulu 


Mudareba model se koristi u tekafulu za upravljanje fondo- 
vima osiguranika 1 investiranje u šerijatski kompatibilne 
(halal) projekte. Mudareba model tekafula je struktura 
islamskog partnerstva gdje tekaful operater djeluje kao 
poduzetnik (mudarib), dok učesnici (rabb el-mal) pružaju 
kapital u obliku doprinosa u fond tekafula. 


U ovom modelu, učesnici i operater ulaze u mudareba 
ugovor radi zajedničkog dijeljenja rizika i profita. Tekaful 
operater upravlja investicijama i osiguranjem u ime učesnika, 
a za uzvrat dobija određeni procent investicijskog profita i/ili 
viška doprinosa. Profit, koji uključuje povrat na investicije 
i višak osiguranja, dijeli se prema unaprijed dogovorenom 
omjeru, kao što je 50:50, 60:40 itd. Ovaj omjer odobrava 
šerijatski odbor tekaful kompanije svake godine unaprijed. 
Većina troškova naplaćuje se dioničarima. Ni operater ni 
učesnici ne mogu jednostrano mijenjati ovaj dogovoreni 
omjer, koji je jasno naveden u ugovoru. Dijeljenje rizika i 
profita osigurava da interesi osiguranika budu zaštićeni, 
dok se investicije vrše u skladu sa islamskim principima. 


Ovaj ugovor specificira da se dio profita (viška) od opera- 
cija tekafula dijeli između učesnika kao vlasnika kapitala 
(rabb el-mal) i tekaful operatera kao poduzetnika (mudarib). 
S druge strane, svaki finansijski gubitak snose učesnici, pod 
uslovom da nije posljedica nemara ili grešaka u uprav- 
ljanju od strane tekaful operatera. U slučaju gubitaka na 
specijalnom računu učesnika, tekaful operater obezbjeđuje 
beskamatni zajam (kard el-basen), koji se mora vratiti kada 
specijalni račun učesnika ponovo postane profitabilan. 

Ukoliko dođe do otkazivanja ili raskida mudareba ugovora, 
sav kumulativni kapital i profit vraćaju se vlasnicima kapi- 
tala, nakon odbitka administrativnih troškova. 


TLUSTRACIJA 8.1: Mudareba model (Opći tekaful) 

Izvor: Prilagođeno iz ISRA (20TI) 


Mudareba model, također poznat kao tidžari model, u 
Maleziji je u funkciji od osnivanja Syarikat Tekaful Malezija 
1985. godine. Ovaj model se pokazao kao održiv poslovni 
poduhvat, profitabilan za potrošače i investitore. Model 
se koristi i za opći i za porodični tekaful, ali sa različitim 
pristupima. U čistom mudareba modelu, koji se koristi za 
porodični tekaful, svi viškovi pripadaju učesnicima i opera- 
teru, bez odbitaka za operativne troškove. Modifikovani 
mudareba model, koji se koristi za opći tekaful, uključuje 

prihode od investicija koji se vraćaju u tekaful fond, a višak 
se dijeli između kompanije i učesnika, uzimajući u obzir 
operativne troškove. 


ILUSTRACIJA 8.2: Mudareba model. (Porodični tekaful — 
životno osiguranje) 

Izvor: Prilagođeno iz ISRA (20TI) 


Profit 


Ukratko, ovaj model, zasnovan na islamskim principima, 
omogućava tekaful operaterima da dijele povoljne investici- 
one rezultate, dok se učesnici štite od finansijskih gubitaka 
putem zajedničkog fonda. Ilustracija 7.1 prikazuje imple- 
mentaciju čistog mudareba modela koji podrazumijeva 
sljedeće korake: 


I. Učesnici plaćaju tekaful doprinose formirajući tako 
tekaful fond. 


2. Učesnici ulaze u mudareba aranžman sa teka- 
ful operaterom. 

3. 


Tekaful operater upravlja tekaful fondom. 


Tekaful operater ulaže tekaful fond u investicije koje 
su u skladu sa šerijatom. 


Profit, ako ga bude, dijeli se između učesnika 1 teka- 
ful operatera na osnovu dogovorenog omjera. 


U slučaju gubitaka na specijalnom računu učesnika, 
tekaful operater obezbjeđuje beskamatni zajam (kard 
el-basen), koji će se vratiti kada specijalni račun 
učesnika ponovo postane profitabilan. 


Na kraju godine, višak se (nakon odbitka potraživa- 
nja od nastalih šteta, re-tekafula, rezervi i troškova 
upravljanja) raspodjeljuje učesnicima (u slučaju 
modificiranog mudareba modela, višak se dijeli i 
sa operaterom). 


Ilustracija 7.2 prikazuje generički prikaz porodičnog 
tekafula, zasnovan na mudareba modelu koji podrazumi- 
jeva sljedeće korake: 


I. 

Učesnici plaćaju tekaful doprinose formirajući tako 
tekaful fond. 

Fond učesnika se dijeli na: (a) račun učesnika za šted- 
nju; i (b) posebni račun učesnika — poznat kao rizični 
račun učesnika zasnovan na konceptu feberru'. Iznosi 
dodijeljeni ovim računima bazirani su na unaprijed 
dogovorenom procentu definisanom u ugovoru. 


Učesnici ulaze u mudareba aranžman sa teka- 
ful operaterom. 


Tekaful operater upravlja tekaful fondom. 

Sredstva sa oba računa će biti investirana u šerijatski 
usklađene investicije. 

Profit, ako ga bude, dijeli se između učesnika 1 teka- 
ful operatera na osnovu dogovorenog omjera. 

Iznosi na računu učesnika će biti isplaćeni učesnicima 
u slučaju smrti ili dospijeća tekaful polise. 

Iznosi na specijalnom računu učesnika će biti 
korišteni za isplatu šteta, re-tekaful, rezerve i troš- 
kove upravljanje. 

Na kraju godine, višak će biti raspodijeljen učesnicima 

IO. 


(u slučaju modificiranog mudareba modela, višak se 
dijeli i sa operaterom). 

U slučaju gubitaka na specijalnom računu učesnika, 
tekaful operater obezbjeđuje beskamatni zajam (kard 
el-basen), koji će se vratiti kada specijalni račun 
učesnika ponovo postane profitabilan. 


Ključni elementi u mudareba modelu tekafula 


Mudareba model tekafula predstavlja jedan od osnovnih 
modela tekafula koji je zasnovan na šerijatskim principima, 
a s ciljem promovisanja solidarnosti i uzajamne pomoći. 
Ključni elementi u implementaciji ovog modela su: 


I. 


Formiranje tekaful fonda 


Prvi korak u mudareba modelu je formiranje tekaful 
fonda koji će biti korišten za pružanje osiguravajuće 
zaštite sudionicima. Ovaj fond se obično formira 
uz doprinose osiguranika, koji postaju rabb el-mal, 
odnosno vlasnici kapitala. 


Upravljanje tekaful fondom 


Nakon formiranja fonda, tekaful operater, koji 
djeluje kao mudarib, preuzima ulogu upravljanja 
fondom. To uključuje identifikaciju prikladnih inve- 
sticijskih prilika u skladu sa šerijatskim principima, 
kao i donošenje odluka o alokaciji sredstava. 
Investiranje sredstava 


U skladu sa mudareba aranžmanom, tekaful 
operater investira sredstva fonda u različite šeri- 
jatski-kompatibilne projekte ili aktivnosti. Cilj je 
ostvarivanje profita za fond, koji će biti podijeljen 
između mudariba i rabb el-mala u skladu sa unapri- 
jed dogovorenim uslovima i omjerom. 

Pružanje osiguravajuće zaštite 

Dok tekaful operater upravlja sredstvima fonda, 
osiguravajuća zaštita se pruža sudionicima koji su 
doprinijeli fondu premijama. U slučaju potrebe, 
osiguranici imaju pravo na isplatu beneficija u skladu 
sa uslovima polise. 

5. 


Dijeljenje profita i gubitka 


Kada se ostvari profit od investicija, on se dijeli 
između mudariba i rabb el-mala prema unaprijed 
dogovorenim stopama. S druge strane, u slučaju 
gubitka, gubici se prenose na rabb el-mala, dok 
mudarib ima ograničenu odgovornost — tj. ne snosi 
troškove gubitaka osim ako do njih nije došlo uslijed 
nemara ili grešaka u upravljanju od strane tekaful 
operatera." 


'Iransparentnost 1 izvještavanje 


Ključni dio mudareba modela je transparentnost u 
upravljanju fondom i izvještavanje sudionicima o 
performansama fonda. Tekaful operater je dužan 
redovno izvještavati rabb el-mala o stanju fonda, 
investicijskim aktivnostima i ostvarenim profitima 
ili gubicima. 

Šerijatski nadzor, revizija i monitoring 

Ključni element svakog tekaful modela je nadzor, 
revizija i monitoring tekaful poslovanja od strane 
šerijatskog odbora. Ovaj odbor osigurava da sve 
aktivnosti fonda budu u skladu sa islamskim pravom 
(šerijatom), uključujući investicije, prikupljanje 
premija, isplatu šteta, evaluaciju efikasnosti i održi- 
vosti modela, kao i druge poslovne procese. 


Kroz ove korake, mudareba model omogućava efika- 
sno upravljanje tekaful fondom uz poštovanje šerijatskih 
principa, pružajući osiguravajuću zaštitu sudionicima i 
omogućavajući im da zajednički dijele rizike te profit ili 
gubitak od investicija. 


2 U slučaju mudareba modela finansiranja, gubici se prenose na 
vlasnike kapitala — podrazumjevajući da je mudarib uradio sve što 
je u njegovoj moći da do toga ne dođe — jer se sam neuspjeh ovog 
investicionog poduhvata u koji je mudarib uložio svoje znanje, trud 
i vrijeme smatraju gubicima mudariba lično. Ipak, direktnog dijelje- 
nja gubitaka između mudariba i rabb el-mal nema. 

VEKALA MODEL U TEKAFULU: DEFINICIJA, 
KARAKTERISTIKE I PRIMJENA 


Vekala model je jedan od ključnih modela koji se kori- 
ste u tekafulu, fokusirajući se na princip transfera rizika 
od strane osiguranika na tekaful operatera u zamjenu za 
premiju. U ovoj analizi, istražit ćemo različite definicije 
vekala modela koje se navode u literaturi, analizirati karak- 
teristike ovog modela 1 istaći njegovu primjenu u praksi 
islamskog osiguranja. 


Definicija vekala modela 


Termin vekala ili vikala znači čuvanje, posredovanje, pred- 
stavljanje ili zastupanje. U islamskim finansijama, ovaj 
termin se koristi u značenju posredovanja, gdje jedna strana 
(u ovom slučaju tekaful operater) služi kao agent ili veksl 
u ime druge strane (osiguranika) za kojeg se koristi termin 
muvekkil ili onaj koji se zastupa (poslodavac ili upravitelj). 


Općenito, vekalu možemo definirati kao ugovor prema 
kojem "jedna osoba (muvekkil) povjerava drugoj osobi 
(vektlu) da zauzme njegovo mjesto u poznatim i dozvoljenim 
aktivnostima" (Al-Zuhayli, 2003b, str. 631). U Medželle 
el-abkami el-adlijje stoji da se pod terminom vekala misli 
na to kada "neko prepusti svoj biznis nekome drugom i 
opunomoći ga da umjesto njega obavlja poslove u vezi sa 
tim biznisom" (Mejelle, 2007, str. 239; vidi Smolo, 2013, 
str. 400). 


Kada je riječ o tekafulu, onda vekala model možemo 
definisati kao aranžman u kojem osiguranici međusobno 
dijele potencijalne rizike kroz plaćanje premija istovre- 
meno angažirajući tekaful operatera uz određenu naknadu, 
pri čemu tekaful operater djeluje kao agent koji upravlja 
fondom u ime i za račun osiguranika, a u skladu sa zahtje- 
vima osiguranika. 


Primjena vekala modela u tekafulu 


Vekala model postaje sve popularniji u svijetu. On je tran- 
sparentniji od mudareba modela jer su naknade fiksne i 
unaprijed određene od strane obje ugovorne strane, bez 

skrivenih troškova. Vekala je ugovor o zastupanju gdje 
učesnici ostaju stvarni vlasnici fonda tekafula, a operater 
tekafula djeluje kao agent za upravljanje fondom uz unapri- 
jed definiranu naknadu. 


Učistom vekala modelu, operater tekafula djeluje kao veksl 
(agent) za učesnike i prima naknadu u obliku dogovorenog 
postotka, na primjer 30% donacija učesnika. Agencijska 
naknada za vekalu pokriva sve troškove upravljanja poslo- 
vanjem. Stopa naknade određuje se godišnje unaprijed uz 
konsultaciju sa šerijatskim odborom kompanije. Međutim, 
gubitak, ako ga ima, snose samo učesnici, dok operater 
pruža kard el-basen u slučaju potrebe. Cjelokupni višak 
sredstava i dobit od investicija pripadaju osiguranicima 
ili učesnicima. Pored agencijske naknade, neki operateri 
tekafula naplaćuju dodatnu naknadu na višak, odnosno 
naknadu za učinak (kao proviziju). Ova naknada zavisi od 
nivoa uspješnosti i daje se kao podsticaj za dobro upravlja- 
nje i administraciju fonda učesnika. Važno je naglasiti da 
naknade za vekala moraju biti dogovorene unaprijed | izri- 
čito navedene u ugovoru o tekafulu. 


Operater tekafula ima pravo da zaposli agenta na puno 
radno vrijeme ili na određeno vrijeme. Agenti zaposleni od 
strane osiguravajuće kompanije su obavezni ugovorom o 
vekali da promovišu 1 distribuiraju proizvode kompanije. 
Također je važno da agenti osiguravajuće kompanije proi- 
zvode dobru sliku i izgrade snažan odnos kako bi održali 
kredibilitet i integritet poslovanja tekafula. 


Vekala model se danas često koristi. Na primjer, ovaj 
model koristi Bank Aljazira u Saudijskoj Arabiji (2001) 
i Takaful Ikhlas u Maleziji (2003). Bank Aljazira je bila 
pionir na Bliskom Istoku, uvodeći tekaful te'avuni baziran 
na vekala modelu. Pored toga, vlada Bahreina je, također, 
uvela obavezu da tekaful i re-tekaful kompanije usvoje 
vekala model u svom poslovanju. Ilustracija 7.3 prikazuje 
implementaciju općeg tekafula, oslanjajući se na vekala 
model i sljedeću proceduru: 

ILUSTRACIJA 8.3: Vekala model (Opći tekaful) 


\ JR 1 


am 


7 
(mj. 
(se - 
Učesnici Tekaful Operater 
3 O) Višak osiguranja 


Tekaful Fond 
Isplata šteta 


(6) Re-tekaful 


Rezerve 


Investiranje 


9 


Profit 


Izvor: Prilagođeno iz ISRA (20TI) 


I. Učesnici ulaze u vekala aranžman sa tekd- 
ful operaterom. 

2. = Učesnici plaćaju doprinose u okviru tekaful sheme. 

3. Doprinosi se dijele na: (a) naknadu za agenciju i 
(b) tekaful fond. Podjela se vrši na osnovu dogovo- 


renog omjera između tekaful operatera i učesnika 
u ugovoru. 


4.  Naknada za agenciju, koja se sastoji od naknade za 
agenta i administrativnih troškova, biće proslijeđena 
tekaful operateru. 

Tekaful operater upravlja tekaful fondom. 

Grupni tekaful fond će biti investiran u šerijatski 
usklađene investicije. 


o, 

7. 


8. 


Kompletan profit, ako ga ima, biće vraćen u tekaful 
fond koji, u konačnici, pripada učesnicima. 


U nekim slučajevima, tekaful operater ima pravo 
na naknadu za uspjeh (kao proviziju ili podsticaj) 
za uspješno upravljanje fondom i investicijama u 
ime učesnika. 


Višak će na kraju godine (nakon odbitka za potra- 
živanja od nastalih šteta, re-tekafula i rezervi) biti 
raspodijeljen učesnicima u tekaful fondu (u slučaju 
modificiranog vekala modela, višak se dijeli 
sa operaterom). 


S druge strane, kada je riječ o implementaciji vekala 
modela za porodični tekaful, Ilustracija 7.4 prikazuje gene- 
rički prikaz implementacije istog, kako slijedi: 


I. 


un 


I2O 


Učesnici ulaze u vekala aranžman sa teka- 
ful operaterom. 


Učesnici plaćaju doprinose u okviru tekaful šeme. 


Doprinosi se dijele na: (a) naknadu za agenciju i 
(b) tekaful fond. Podjela se vrši na osnovu dogovo- 
renog omjera između tekaful operatera i učesnika 
u ugovoru. 


Naknada za agenciju, koja se sastoji od naknade za 
agenta i administrativnih troškova, će biti proslije- 
đena tekaful operateru. 


Tekaful operater upravlja tekaful fondom. 


Fond učesnika se dijeli na: (a) račun učesnika za šted- 
nju; i (b) posebni račun učesnika — poznat kao rizični 
račun učesnika zasnovan na konceptu teberru'. Iznosi 
dodijeljeni ovim računima bazirani su na unaprijed 
dogovorenom procentu definisanom u ugovoru. 
Sredstva sa oba računa će biti investirana u šerijatski 
usklađene investicije. 

Kompletan profit, ako ga ima, će biti vraćen u tekaful 
fond koji, u konačnici, pripada učesnicima. 

U nekim slučajevima, tekaful operater ima pravo 
na naknadu za uspjeh (kao proviziju ili podsticaj) 
za uspješno upravljanje fondom i investicijama u 
ime učesnika. 

ILUSTRACIJA 8.4: Vekala model (Porodični tekaful) 

Izvor: Prilagođeno iz ISRA (20TI) 


Io. Iznosi na računu učesnika će biti isplaćeni učesnicima 
u slučaju smrti ili dospijeća tekaful polise. 

II. Iznosi na specijalnom računu učesnika će biti 
korišteni za isplatu šteta, re-tekaful, rezerve i troš- 
kove upravljanje. 

12. Na kraju godine, višak će biti raspodijeljen učesni- 
cima (u slučaju modificiranog vekala modela, višak 
se dijeli i sa operaterom). 

13. U slučaju gubitaka na specijalnom računu učesnika, 
tekaful operater obezbjeđuje beskamatni zajam (kard 
el-basen), koji će se vratiti kada specijalni račun 
učesnika ponovo postane profitabilan. 

Ključni elementi u vekala modelu tekafula 


Vekala model tekafula je sve popularniji unutar tekaful indu- 
strije. Ključni elementi u implementaciji ovog modela su: 


I. 

Formiranje tekaful fonda 


Početni korak u vekala modelu je formiranje tekaful 
fonda koji će biti korišten za pružanje osigurava- 
juće zaštite sudionicima. Sudionici doprinose fondu 
premijama kako bi osigurali pokriće od određe- 
nih rizika. 

Formiranje tekaful fonda 


Početni korak u vekala modelu je formiranje tekaful 
fonda koji će biti korišten za pružanje osigurava- 
juće zaštite sudionicima. Sudionici doprinose fondu 
premijama kako bi osigurali pokriće od određe- 
nih rizika. 

Upravljanje tekaful fondom 


Nakon formiranja fonda, tekaful operater preuzima 
ulogu upravljanja fondom. U vekala modelu, tekaful 
operater djeluje kao agent koji upravlja fondom u 
ime i za račun osiguranika, odnosno vlasnika fonda. 


Pružanje osiguravajuće zaštite 


Dok tekaful operater upravlja fondom, osigurava- 
juća zaštita se pruža sudionicima koji su doprinijeli 
fondu premijama. U slučaju nastanka osiguranog 
događaja, osiguranici imaju pravo na isplatu benefi- 
cija u skladu sa uslovima polise. 

Upravljanje rizikom 


Tekaful operater preuzima odgovornost za uprav- 
ljanje rizikom u skladu s principima vekala modela. 
To uključuje procjenu i upravljanje rizicima, te 
donošenje odluka o alokaciji sredstava, kako bi se 
osigurala adekvatna likvidnost i sposobnost plaća- 
nja beneficija. 


Naknada za upravljanje 


Kao protivuslugu za upravljanje fondom, tekaful 
operater ima pravo na naknadu za upravljanje, koja 

se obično naplaćuje kao određeni postotak od priku- 
pljenih premija. Ova naknada pokriva troškove 
operativnog poslovanja i administracije fonda. Kao 
što je ranije spomenuto, naknada za učinak se tako- 
đer može isplatiti tekaful operateru kao nagrada i 
podsticaj za uspješno upravljanje fondom. 


7. Iransparentnost 1 izvještavanje 


Kao dio transparentnosti u vekala modelu, tekaful 
operater je dužan redovno izvještavati osiguranike o 
stanju fonda, investicijskim aktivnostima i ostvare- 
nim rezultatima. Ovo omogućava osiguranicima da 
budu informirani o performansama fonda i uprav- 
ljanju rizikom. 

8. Šerijatski nadzor, revizija i monitoring 


Usaglašenost aktivnosti tekaful modela sa načelima 
šerijata spada pod nadilaženost šerijatskog odbora. 
Ovaj odbor odobrava proizvode tekaful operatera, 
kao i investicije iz investicionog fonda, isplatu šteta, 
1 sl. 

Kroz ove korake, vekala model omogućava efikasno 
upravljanje tekaful fondom uz poštovanje principa među- 
sobne podrške i transparentnosti. Tekaful operater djeluje 
kao agent koji upravlja fondom u najboljem interesu osigu- 
ranika, osiguravajući da sredstva budu pravilno iskorištena 
i da se ispunjavaju obaveze prema osiguranicima. 


VAKUF MODEL U TEKAFULU 


Definicija vakufa 


Riječ vakuf potječe od arapskog glagola vekafe, što znači 
zaustaviti, zadržati, posvetiti i ukazuje na to da je vakufska 
imovina (imovina koje se zavještava) ona imovina koja je 
izuzeta iz redovnog pravnog prometa i namijenjena za neke 
druge svrhe (al-Zuhayli, 2007, str. 133; Cajlaković, 2009, 
str. 240; Smolo, 2019b, str. 86; Vakufska direkcija, 2018, 
str. II). 


U islamskom pravu, vakuf se odnosi na neopozivo povje- 
ravanje bogatstva ili imovine (pokretne ili nepokretne) od 

strane osnivača, s ciljem da se njen prihod koristi trajno 
za javnu dobrobit ili za korist porodice, s glavnim ciljem 
približavanja Allahu, dželle šanubu, (Hashim, 2007, str. 65). 
Drugim riječima, vakuf se odnosi na imovinu koja je doni- 
rana, zaviještana ili kupljena s namjerom da bude trajno 
držana u povjerenju kao stalna sadaka (sadekatun džarij- 
jeb) ili za opći ili specifični cilj, koji islam smatra društveno 
korisnim (Smolo, 2019a, str. 87). Ukratko, u fikhskim} 
(islamska jurisprudencija) djelima vakuf se obično defi- 
nira kao izuzimanje imovine voljom nekog lica iz njegovog 
vlasništva i njeno posvećivanje određenim ciljevima (Trakic, 
2012, str. 338; Vakufska direkcija, 2018, str. IT). 


Primjena vakuf modela u tekafulu 


Svaki od prethodna dva modela ima svoje prednosti i mane. 
Oni sa sobom nose i neke šerijatske polemike u koje nismo 
detaljno ulazili. U poređenju sa modelom teberru'a, na 
kojem se zasnivaju prethodna dva modela, model vakufa 
je efikasniji u rješavanju mnogih problematičnih područja 
1 šerijatskih pitanja. Model vakufa uspješno uvodi neko- 
mutativni element u model uzajamnog osiguranja.! Vakuf 
model tekafula predstavlja pokušaj da se izbjegne sumnja 


3 Fikh je nauka koja proučava odredbe, dužnosti i obaveze muslimana 
koje propisuje Uzvišeni Allah. 
4 Ukratko, komutativni ugovori ('ukud mu'aveda) su ugovori između 
dvije strane (bilateralni) gdje obje strane treba da su saglasne za 
sklapanje ovih ugovora. Dakle, komutativni ugovori su tu da ispune 
Zajedničku otrebu (hadže) — obje strane imaju potrebu u takvom 
ugovoru; jednoj strani je potreban novac dok je drugoj strani potre- 
ban predmet kupoprodaje. Pošto su takvi ugovori zasnovani na ispu- 
njavanju zajedničkih potreba, komutativni ugovori ne dozvoljavaju 
elemente nejasnoća i neznanja (džehaleta), prekomjerne neizvjesno- 
sti (garera) i nepravedne klauzule. S druge strane, nekomutativni 
ugovori kao što su hiba (darivanje), kefala (jamstvo), rebn (kolateral) 
i havala (prenos duga) nisu filozofski zasnovani na hddži (potrebi), 
već na ibsanu (dobročinstvu) i teberru' (besplatnom darivanju). 
Svaki ugovor zasnovan na ibsanu i teberru'u apsorbuje džehalet 
(nejasnoće), garer (prekomjernu neizvjesnost) i nepravedne klauzule. 
Teberru' ugovori ne postaju ništavi (fasid) ili nepravilni zbog prisu- 
stva džehaleta, garera ili Keti ku. Zašto je to tako? 
Strana koja inicira takav ugovor nema potrebu gdje bi mogla biti 
potlačena ili nepravedno tretirana. Na primjer, poklon se daje iz 
dobročinstva prema nekome, ne očekujući nikakvu protuvrijednost. 
S druge strane, onaj koji prima poklon ne mora ništa dati zauzvrat 
za takvo dobročinstvo. 

u mu'avedu (uzajamnu obavezu) koja proizlazi iz među- 
sobnih obaveza doniranja između tekaful fonda i vlasnika 
polisa. Ovaj model uspješno rješava problem mu'avede jer 
su vlasnici polisa korisnici fonda, pa su prirodno ovlašteni 
na njegova sredstva. Nema potrebe za dodatnom obavezom 
tekaful fonda prema vlasnicima polisa (Abozaid, 2016, str. 
IOI-—-IO2). 


Historija modela vakufa seže do 1964. godine kada je 
Majlis Tabgeeg Masaail Hadirah održao sastanak kako 
bi raspravljao o životnom osiguranju i predložio islamsku 
alternativu. Na sastanku su prisustvovali neki od najvećih 
muftija Pakistana, uključujući muftiju Teki Usmanija (Tagi 
Usmani), jednog od najvećih poznavalaca šerijatskih pitanja 
vezanih za islamske finansije. Ova grupa učenjaka se jedno- 
glasno složila da se islamska alternativa konvencionalnom 
osiguranju treba zasnivati na principu vakufa, te su pružili 
osnovni okvir kako bi takav model mogao funkcionisati. 
Njihovi rezultati su zabilježeni i objavljeni u knjizi o propi- 
sima životnog osiguranja. Na narednoj konferenciji o fikhu, 
održanoj 2002. godine u Karačiju, kojoj je prisustvovalo 
preko 26 učenjaka iz Pakistana, Bangladeša i Sirije, učesnici 
su se jednoglasno složili da model vakufa predstavlja manje 
šerijatskih problema u poređenju sa modelom teberru'a 
(Nana, 2016, str. 76—80). 


Primjena vakuf modela predstavlja inovativan pristup 
upravljanju tekafulom. U ovom modelu, dioničari tekaful 
kompanije doniraju određeni iznos kao početni kapital za 
kreiranje vakufa koji će se koristiti za obeštećenje članova 
vakufskog fonda u slučaju specifičnih gubitaka. Ovaj 
vakuf se registruje kao nezavisni pravni subjekt, u skladu 
s propisima. Prilikom registracije, dostavlja se vakufnama, 
dokument koji sadrži sve detalje o upravljanju vakufom, 
uključujući korištenje i očuvanje vakufa, pravila za kori- 
snike i upravitelje, te način korištenja vakufa u slučaju 
stečaja tekaful kompanije. 

Tekaful kompanija, kao osnivač vakufa (vakif), preuzima 
ulogu upravitelja (mutevelije) i djeluje kao agent (veku) 
ili poduzetnik (mudarib), ovisno o tome kako je organi- 
zovan, za upravljanje tekaful poslovanjem (Ilustracija 7.5 

i Ilustracija 7.6 prikazuju ove hibridne modele zasnovane 
na vakufu). Početni kapital doniran od strane kompanije 
smatra se vakufom, što znači da vakif gubi pravo vlasniš- 
tva nad tim iznosom, koji postaje vlasništvo Allaha, dželle 
šanuhu. Tekaful kompanija mora osigurati da se vakufski 
novac koristi isključivo u svrhe za koje je vakuf osnovan, 
odnosno za obeštećenje svojih članova. 


Nakon kreiranja vakufa, kompanija poziva ljude da 
postanu članovi vakufa doniranjem iznosa za vakuf s 
namjerom obeštećenja članova u slučaju specifičnih gubi- 
taka (Alam et al., 2017, str. 440—-442; A. Khan, 2016, str. 
53—56). Ove donacije pripadaju vakufu i mogu se koristiti 
u cijelosti ili djelomično za postizanje ciljeva vakufa. Pored 
toga, ove donacije se dijele na donacije vakufskom fondu i 
na investicije na osnovu vekale ili mudarebe. Donacijski dio 
uvijek ostaje u vakufu. 


Uključivanjem vakufa u vekala model, ne postoji direk- 
tan ugovorni odnos između tekaful operatera i učesnika. 
Učesnici postaju članovi vakufa doniranjem iznosa putem 
premija. Kompanija naplaćuje vekala naknadu kao posto- 
tak doprinosa svakog učesnika, a ovaj postotak se određuje 
godišnje uz konsultaciju sa šerijatskim odborom kompanije. 


Nakon odbijanja vekala naknade, doprinos se dodaje 
vakufskom fondu, poznatom i kao učesnički tekaful fond 
(UTF). Ovaj fond se koristi za obeštećenje članova u slučaju 
gubitaka kao što su oštećenje imovine, saobraćajne nezgode 
i odgovornost trećih lica. Višak sredstava u UTF-u inve- 
stira se u šerijatski odobrene investicione prilike, kako bi se 
generisao dodatni prihod za UTEF. Tekaful operater upravlja 
investicijama kao vekitl ili mudarib, ovisno o modelu, dok je 
vakufski fond rabb el-mala. Na kraju, sredstva u UTF-u kori- 
ste se za isplatu odšteta, doprinosa za re-tekaful aranžmane 
i direktne poslovne troškove tekafula. Preostala sredstva u 
UTF-u proglašavaju se viškom i mogu se distribuirati kori- 
snicima vakufa, držati kao rezerva ili ponovo investirati. 


Dakle, vakufski fond može kreirati rezervni fond iz dopri- 
nosa i profita od investicija, koji također pripada vakufu. 
Tekaful operater zarađuje na tri načina: vekala naknada 

(naknada za upravljanje vakufskom imovinom), udio u 
investicionom profitu kao mudarib i prihod od investicija 
kapitala dioničara (Ayub, 2007, str. 423—426). 


Kroz pažljivo upravljanje i investiranje vakufskog fonda, 
tekaful operateri mogu pružiti efikasnu i pravednu zaštitu 
učesnicima, istovremeno osiguravajući da su svi aspekti 
poslovanja u skladu sa islamskim principima. 


Ključni elementi u vakuf modelu tekafula 


Vakuf model tekafula predstavlja inovativan pristup u 
osiguranju koji se temelji na islamskim principima solidar- 
nosti i zajedničke pomoći. Ključni elemnti u implementaciji 
ovog modela su: 


I. Osnivanje vakufa 


Prvi korak u vakuf modelu tekafula je osnivanje 
vakufa, pravnog subjekta koji služi kao fond za 
zajedničku korist članova. Vakuf se formira putem 
darovanja početnog kapitala, koji se koristi za osigu- 
ranje i pokriće rizika članova. 

2. Prikupljanje uplata (Premija) 


Članovi tekafula (učesnici) uplaćuju premije u 
vakufski fond. Ove premije se smatraju donacijama 
(teberru') koje se koriste za pokriće rizika i naknadu 
štete članovima koji pretrpe gubitke. 


3. Upravljanje fondom 


Vakufskim fondom se upravlja na način koji osigu- 
rava njegovu dugoročnu održivost. Upravljački 
odbor vakufa investira prikupljena sredstva u dozvo- 
ljene (halal) investicije kako bi ostvario prihod koji 
će dodatno povećati fond. Za upravljanje fondom 
koristi se vekala ili mudareba finansijski principi. 


4. Isplata štete 


U slučaju nastanka osiguranog rizika, vakuf fond 
koristi prikupljena sredstva za isplatu štete člano- 
vima koji su pretrpjeli gubitke. Ovaj korak osigurava 
da članovi dobiju potrebnu pomoć u skladu sa islam- 
skim principima pravednosti i solidarnosti. 

5. Podjela dobiti 1 viška 


Na kraju obračunskog perioda, svi prihodi i viškovi 
iz vakuf fonda se raspoređuju među članovima. 
Višak sredstava se može vratiti članovima kao bonus 
ili se može zadržati u fondu za buduće potrebe. 


6. Transparentnost 1 izvještavanje 


Kao i u drugim modelima, transparentnost u 

upravljanju fondom i izvještavanje sudionicima o 

performansama fonda je obaveza tekaful operatera. 
7. Serijatski nadzor, revizija i monitoring 


Kao i kod prethodnih modela, šerijatski odbor je 
neizostavni dio vakuf modela tekafula koji ima za 
cilj usaglašavanje svih poslovnih aktivnosti tekaful 
poslovanja sa islamskim pravom (šerijatom). 


Vakuf model tekafula omogućava pravedan, tran- 
sparentan i održiv sistem osiguranja, koji je u skladu sa 
islamskim vrijednostima i potrebama savremenog društva. 
Istovremeno, ovaj model se smatra najpogodnijim za imple- 
mentaciju uzimajući u obzir šerijatske principe, kao što je to 
ranije ukratko navedeno. 


HIBRIDNI MODELI U TEKAFULU: DEFINICIJA, 
KARAKTERISTIKE I PRIMJENA 


Hibridni modeli u tekafulu kombinuju elemente različitih 
tekaful modela, poput mudareba i vekala modela, vakuf 
i mudareba modela, ili vakuf i vekala modela kako bi se 
iskoristile prednosti svakog od njih. U ovom dijelu, ukratko 
ćemo istražiti ove hibridne modele koji se navode u litera- 
turi, analizirati karakteristike ovih modela i istaći njihovu 
primjenu u praksi islamskog osiguranja. 


Definicija hibridnih modela 


Hibridni modeli se mogu definisati kao aranžmani koji 
kombinuju elemente mudareba, vekala i vakuf modela u 
tekafulu, kombinirajući uloge poduzetnika (mudariba) ili 
agenta (vekitla) sa vlasnicima kapitala (rabb el-mala) pri 
upravljanju fondom od strane tekaful operatera. 

Primjena hibridnih modela u tekafulu 


Hibridni modeli se primjenjuju u tekafulu kako bi se 
iskoristile prednosti oba osiguravajuća modela i pružila opti- 
malna zaštita osiguranicima. Kroz kombinaciju elemenata 
mudareba i vekala modela, hibridni modeli omogućavaju 
fleksibilnost u upravljanju fondom i raspodjeli rizika, pruža- 
jući osiguranicima kontrolu i sigurnost. 


Hibridni model u tekafulu: vekala-mudareba 


Osnovni modeli tekafula, mudareba i vekala, imaju svoje 
nedostatke 1 kritikovani su od strane nekih šerijatskih 
učenjaka 1 praktičara. Tako, na primjer, s ulaskom novih 
igrača na tržište tekafula mudareba model je ubrzo postao 
predmet kritika. Prvo, kapital koji ulazi u mudareba 
ugovor nikada se ne smatra donacijom, što je u suprotno- 
sti s konceptom teberru', koji podrazumijeva dobrovoljni 
doprinos. Drugo, operater je morao pokrivati svoje opera- 
tivne troškove iz viška osiguranja, koji se mogao odrediti 
tek na kraju poslovnog ciklusa, što je rezultiralo kašnjenjem 
između nastanka troškova i njihove isplate. Ovi problemi su 
potaknuli razvoj drugih modela tekafula (Bhatty X Nisar, 
2016, str. 8). 


S druge strane, kritičari čistog vekala modela navode da 
tekaful operater nema dovoljno poticaja za efikasno uprav- 
ljanje tekaful fondom, jer njegov prihod dolazi samo od 
naknade koja se temelji na doprinosima. To može dovesti 
do sklapanja velikih količina novih poslova bez dovoljno 
pažnje prema pravilnom osiguranju i upravljanju potraži- 
vanjima, iako se ovo do neke mjere sprečava preuzimanjem 
obaveze pružanja beskamatnog zajma ili kard. Kako bi 
potaknuli operatere da bolje upravljaju osiguranjem i 
investicijama, neki su uveli vekala model sa podsticajnom 
naknadom, gdje se naknada povećava u slučaju ostvarivanja 
viška. Ova naknada zasnovana na učinku nije dozvoljena u 
čistom vekala modelu, ali AAOIFI (Organizacija za računo- 
vodstvo i reviziju islamskih finansijskih institucija) priznaje 
da je podsticajna naknada prihvatljiva (Jaffer et al., 2010, 
str. I3). 

Problem je i u tome što operater, kao mudarib, ne može 
naplatiti svoje troškove upravljanja iz tekaful fonda odvo- 
jeno od svog udjela kao mudarib, dok, prema vekala 
modelu, operater, kao agent učesnika, može uzeti svoje 
naknade za upravljanje iz fonda prema unaprijed dogovo- 
renim uslovima. 


Kao rezultat gore navedenog, usvojen je model koji 
kombinuje mudareba i vekala principe. Razlog tome je 
taj što u ovom kombinovanom modelu, dijeljenje profita 
između učesnika i operatera je ugovorna obaveza, što znači 
da se suficit od premija osiguranja (Underwriting Surplus) 
i investicioni profit dijele. Ovaj model u osnovi kombi- 
nuje neke karakteristike oba modela, vekala i mudareba. 
Načelo vekala se primjenjuje na aktivnosti osiguranja, dok 
se mudareba ugovor koristi za investicije tekaful fondova 
(Billah, GhlamAllah, et al., 2019, str. 40-41). Što se tiče 
aktivnosti osiguranja, dioničari djeluju kao veku (agent) 
u ime učesnika za upravljanje njihovim fondovima, pri 
čemu tekaful kompanija (dioničari) prima doprinos, plaća 
potraživanja, organizuje re-tekaful i sve druge potrebne 
radnje povezane s tekaful poslovanjem. U zamjenu za 
obavljanje ovih zadataka, kompanija naplaćuje svakom 
učesniku naknadu poznatu kao vekala naknada, koja je 
obično procenat doprinosa koji plaća svaki učesnik. S 
druge strane, kompanija investira višak doprinosa u šeri- 
jatske instrumente na osnovu mudareba ugovora, pri čemu 
kompanija djeluje kao mudarib u ime učesnika (rabb el-mal 
ili vlasnika kapitala). Da bi se zadovoljili šerijatski zahtjevi 
za mudareba ugovor, omjer profita je fiksan i dogovoren 
između dvije strane na početku ugovora. Ovaj pristup je 
prihvaćen i favorizovan više nego drugi modeli i široko je 
usvojen od strane mnogih novoosnovanih tekaful kompa- 
nija i međunarodnih organizacija, kao što je Abu Dhabi 
National Tekaful Company. 


Proponenti ovog modela tvrde da je mudareba aranžman 
bolje prilagođen za upravljanje i investiranje tekaful fonda 
te pruža poticaj tekaful operateru da optimizira svoj povrat 
dijeljenjem profita. Vekala model je možda bolje prilago- 
đen za upravljanje tekaful poslovanjem zbog naknade za 

agenturu (operativne i administrativne troškove osigu- 
ranja). Ovaj aranžman je transparentniji i oslobođen je 
kontroverznog naplaćivanja troškova (uključujući marke- 
tinške provizije) iz tekaful fonda. 


Ovaj hibridni model, koji kombinuje elemente oba 
pristupa, postaje sve popularniji zbog svoje fleksibilnosti 
i usklađenosti sa šerijatskim principima. Kombinovanje 
modela omogućava tekaful kompanijama da koriste 
najbolje prakse oba pristupa, koristeći vekala za tehničko 
upravljanje i mudareba za investiranje. Ovakav aranžman 
se smatra dijelom napora za pronalaženje optimalnog teka- 
ful modela kao i stvaranja harmonije među postojećim 
tekaful modelima. 


Hibridni model tekafula: vekala-vakuf 


Novi model tekafula, koji je razvio poznati šerijatski učenjak 
Teki Usmani u Pakistanu, naziva se model vekala-vakuf. 
Osnovna ideja ovog modela je omogućiti pojedincima da 
redovno štede s ciljem stvaranja fonda koji se može osta- 
viti kao donacija u okviru vakuf sistema. U ovom modelu, 
dioničari tekaful operatera prvo daju donaciju za uspostav- 
ljanje vakuf fonda. Ovaj fond se zatim ulaže u investicije 
koje su u skladu sa šerijatskim principima, a dobit od inve- 
sticija se koriste za dobrobit učesnika. 


U modelu vekala-vakuf, fond vakufa se sastoji od donacija 
dioničara i doprinosa učesnika koji traže tekaful zaštitu. Svi 
doprinosi postaju vlasništvo vakuf fonda, koji se može kori- 
stiti samo za dobrobit svih učesnika. Dioničari delegiraju 
ovlasti operateru da upravlja fondom, uključujući isplatu 
potraživanja iz fonda. Operater također djeluje kao inve- 
sticijski agent (vekala bil-istismar)5 i ima pravo na određeni 
postotak dobiti kao nagradu za uspješno ulaganje. 


Generalno, postoje dva tipa vakuf modela u vezi s dijelje- 
njem viška sredstava: 


5 Ovdje se, umjesto mudareba principa, koristi investicijska vekala 
poznata kao vekala bil-istismar, gdje agent tekaful fonda ima ulogu 
investitora u ime tekaful učesnika. 

— Pakistanski model (čisti vakuf model): U ovom 
modelu, višak iz osiguranja se vraća u vakuf fond i 
ne dijeli se ni s učesnicima ni s operaterom. 

— Komercijalni vakuf model: U ovom modelu, uvjeti 
za dijeljenje viška sredstava su definirani u vakuf 
dokumentu u skladu s namjerom ugovornih strana 
uključenih u vakuf aranžman (ISRA, 20TI, str. 
523). 

Tekaful operater dobija naknadu za svoje usluge iz vakuf 
fonda, koja uključuje administrativne troškove i nagradu za 
upravljanje investicijama. Preostali iznos se ulaže u šerijatske 
investicijske instrumente, a dobit se dijeli između učesnika 
i operatera prema dogovorenim omjerima. Troškovi poslo- 
vanja, re-tekaful i isplate potraživanja se pokrivaju iz 
fonda učesnika. Svaki višak nakon svih troškova pripada 
učesnicima, a može se zadržati kao rezervni fond za buduće 
neočekivane troškove. 


Ovaj model omogućava tekaful operaterima da djeluju 
kao neprofitne organizacije, fokusirajući se na dobrobit 
učesnika, a ne na ostvarivanje profita. Uspostavljen je kao 
odgovor na kritike prijašnjih modela, poput mudareba i 
modificiranog mudareba modela, s ciljem jačanja povjere- 
nja u tekaful operatere kao institucije za socijalnu dobrobit. 
Ilustracija 7.5 prikazuje generički prikaz  vekala-vakuf 
hibridnog modela tekafula koji se sastoji od sljedećih koraka: 


I.  Dioničari tekaful kompanije doniraju određeni iznos 
kao početni kapital za kreiranje vakufa. 

2. Učesnici plaćaju tekaful doprinose čime formiraju 
fond učesnika, poznat i kao učesnički tekaful fond 
(UTF). 

3. Fond učesnika (UTF) se dodaje u vakufski fond. 


Naknada za agenciju prema vekala ugovoru se 
izdvaja iz vakufskog fonda. Naknada, koja se sastoji 
od naknade za agenta i administrativnih troškova, će 
biti proslijeđena tekaful operateru. 


5.  Operater, također, djeluje kao investicijski agent 
(vekala bil-istismar) i ima pravo na određeni posto- 
tak dobiti kao nagradu za uspješno ulaganje. 

Vakufski fond će biti investiran u šerijatski uskla- 
đene investicije. 


6. Investicioni profit, ako ga bude, će biti proslijeđen 
u vakuf fond, dok će tekaful operater (investicijski 
agent) imati pravo na naknadu za uspješnog uprav- 
ljanja investicijama na osnovu dogovorenog omjera. 


7.  Akumulirani iznosi na računu učesnika će biti 
isplaćeni učesnicima u slučaju smrti, ili dospijeća 
tekaful polise (ako se radi o porodičnom, životnom, 


tekafulu). 


8. Iznosi u vakufskom fondu će se koristiti za isplatu 
šteta, re-tekaful i rezerve. 


9. = Na kraju godine, višak će biti (nakon odbitka potra- 
živanja, re-tekafula i rezerve) u vakufskom fondu 
vraćen u isti fond. 


Hibridni model tekafula: mudareba-vakuf 


Ovaj hibridni model tekafula je sličan prethodnom 
vekala-vakuf modelu. Kao i u vekala-vakuf modelu, vakuf- 
ski fond se sastoji od donacija dioničara i doprinosa učesnika 
koji traže tekaful zaštitu. Svi doprinosi postaju vlasništvo 
vakuf fonda, koji se može koristiti samo za dobrobit svih 
učesnika. Tekaful operater, s jedne strane upravlja fondom, 
uključujući isplatu potraživanja iz fonda, a s druge strane 
djeluje kao mudarib i investira višak sredstava u skladu sa 
šerijatskim principima. 

Tekaful operater ostvaruje dobit na dva načina. Prvi je 
kroz naplatu naknade za svoje usluge iz vakuf fonda, koja 
uključuje administrativne troškove i upravljanje vakufskom 
imovinom. Drugi je udio u ostvarenoj dobiti od investicija u 
skladu sa unaprijed dogovorenom podjelom dobiti, a prema 
principima mudarebe. 


PREDNOSTI I MANE TEKAFUL MODELA 


Svaki od gore navedenih tekaful modela ima svoje predno- 
sti i mane. U nastavku ćemo ukratko obraditi ovu temu na 
osnovu kratkog prikaza koji je ponudio Džafer sa sarad- 
nicima (Jaffer et al., zoro). Oni navode da su učenjaci u 
Maleziji u početku prihvatili komercijalni mudareba model. 

TLUSTRACIJA 8.5: Hibridni model tekafula: vekala-vakuf 


Učesnici % Tekaful Operater 
s 
o ; 
oo 
RO 
+ Da. 
o + 9) Višak osiguranja 
Tekaful Fond Vakuf 


Investiranje 


Isplata šteta 
Re-tekaful 
Rezerve 


Profit 


Izvor: Prilagođeno iz ISRA (20TI) 


Međutim, nedugo nakon toga došlo je do kritike ovog 
modela jer su se pojavile sumnje u prikladnost mudareba 
modela, s obzirom na to da tekaful treba stvarati ,,višak", 
a ne ,profit". Višak iz osiguranja proizlazi iz osiguravaju- 
ćeg rizika, što nije u skladu sa šerijatskim pravilima. Pored 
toga, model mudareba je više nalik na poslovni poduhvat 
nego na ugovor zasnovan na solidarnosti učesnika, čime se 
teberru' (donacija) koristi kao radni kapital, što nije u duhu 
donacije. Također, odnos između osiguranika i operatera 
često nije transparentan. 


Vekala model se potom razvio i postao dominantan. Sa 
vekala modelom se započelo 1990-ih godina na Bliskom 
Istoku, a i malezijski učenjaci su ga prihvatili. Međutim, već 
od 2004. godine, učenjaci iz Pakistana, Bangladeša 1 Južne 
Afrike počeli su ukazivati na nedostatke vekala modela. 
Kao rezultat toga, razvijene su mnoge varijante osnovnih i 

hibridnih modela (kao što smo prethodno naveli) kako bi se 
prevazišla ograničenja ovih osnovnih modela. 


Varijante tekaful modela uključuju: 


I. 


Modificirani mudareba model: Ova varijanta 
ograničava element dijeljenja profita samo na inve- 
sticioni dio, što je u potpunosti u skladu sa šerijatom. 
Međutim, ovaj model teško da može biti komerci- 
jalno održiv , jer prihodi od investicija mogu biti 
nedovoljni za tekaful operatera da uspješno vodi 
biznis. Druga varijanta ovog modela je naplaćivanje 
operativnih troškova direktno iz tekaful fonda, što 
zahtijeva transparentnost prema učesnicima. 


Vekala model sa stimulativnom naknadom: Kritičari 
čistog vekala modela navode nedostatak poticaja za 
operatera da efikasno upravlja tekaful fondom jer 
operater nema pravo na udio u profitu, budući da 
djeluje samo kao agent i ima pravo samo na naknadu 
za agenturu. U ovom modelu, operaterova naknada 
se bazira na prometu (tekaful doprinosima). Da bi 
se operateri stimulisali na primjenu odgovarajućih 
pristupa u osiguranju i investicijama, neki operateri 
su usvojili vekala model sa stimulativnom naknadom, 
gdje se vekala naknada povećava u slučaju viška u 
osiguranju i investicijama. 

Vekala-mudareba hibridni model: Ovaj model je 
najpopularniji za porodične tekaful operatere. U 
ovom modelu, vekala se primjenjuje na fond osigu- 
ranja, a mudareba na investicioni profit. Operater 
naplaćuje vekala naknadu od tekaful doprinosa, 
dok se svi osiguravajući profiti vraćaju učesnicima. 
Investicioni profit se dijeli između učesnika i opera- 
tera prema unaprijed dogovorenom omjeru. 


Vekala-vakuf hibridni model: Glavni problem u 
čistom vekala modelu je što element garera (neizvje- 
snost) nije u potpunosti eliminiran jer doprinos ostaje 
u vlasništvu učesnika i predstavlja uslovnu donaciju. 
Da bi se prevazišli ovi problemi, pakistanski učenjaci 
su razvili hibridni vekala-vakuf model. Ovaj model 

Studija slučaja: Mudareba-Vakuf Model: Syarikat Takaful 
Malaysia Berhad 


Mudareba-vakuf model je dizajniran da omogući pojedincima redovno 
štedjeti s ciljem akumuliranja fonda koji se može ostaviti kao donacija u 
okviru vakuf sistema. Prema ovom modelu, učesnici akumuliraju značajnu 
sumu novca kroz redovno plaćanje doprinosa tokom određenog vremenskog 
perioda, koja će biti dovoljna da se uloži kao vakuf. Sve beneficije ostvarene 
prema ovom modelu, bilo da se radi o neočekivanoj smrti učesnika ili po 
dospijeću polise, prebacuju se od strane Uri operatera strankama 
imenovanim kao korisnici osiguranja (vakufa). INlustracija 7.6 prikazuje ovaj 
model. Glavni koraci u ovom aranžmanu su sljedeći: 


ILUSTRACIJA 8.6: Mudareba-vakuf model: Syarikat Takaful 


p 
T 


Učesnici Tekaful | 
, (a 
= Iol og. 
(i) driih 
Tekaful Fond Vakuf Dioničarski Fond 


' 


;; 5 E Višak osi j 
Račun Učesnika Posebni Račun Učesnika Ku We 


(RU) (PRU) li 
| 
Investiranje 


Profit 


perate; 


Administrativni troškovi 
Re-tekaful 


Izvor: Prilagođeno iz ISRA (20TI). 


I. Učesnici ulaze u mudareba-vakuf tekaful plan i obavezuju se na odre- 
đeni iznos doprinosa koji će se plaćati shodno rizicima koje žele da 
osiguraju. Učesnici plaćaju tekaful doprinose koji formiraju fond 
učesnika ili tekaful fond. Prije potpisivanja tekaful plana, učesnici 
također moraju dogovoriti vremenski period trajanja plana. U slučaju 
Syarikat Takaful Malaysia Berhad, učesnici mogu odabrati period od 
pet, Io, 15 do 45 godina. Međutim, plan mora isteći kada učesnici 
dostignu starost od 75 godina. Na osnovu toga, redovni doprinosi 

mogu se izračunati i plaćati ili mjesečno ili godišnje. Syarikat Takaful 

Malaysia Berhad nudi različite metode plaćanja doprinosa bilo direk- 

tno operateru, putem odbitka od plate ili trajnim nalogom banke. 

2. Učesnik mora imenovati instituciju po svom izboru kao korisnika 
osiguranja (vakufa). U slučaju Syarikat Takaful Malaysia Berhad, 
učesnici su ograničeni na listu institucija koju pruža operater, a koja 
uključuje fondove za izgradnju džamija, sirotišta, obrazovne fondove 
isl. Ovo je jedan od elementa vakufskog ugovora koji mora biti tran- 
sparentan od samog početka ugovora. 

3. Svi doprinosi prije isteka plana će biti podijeljeni na dva računa: 

a. Račun učesnika (RU): Iznos fonda pod ovim računom koristi 
tekaful operater, po vlastitom nahođenju, kako bi ga uložio u bilo 
koji odgovarajući posao ili investiciju. Ovo se temelji na principu 
mudarebe mutlaka ili neograničene mudareba, u kojem vlasnici 
kapitala (učesnici) omogućavaju poduzetniku (tekaful operateru) 
da koristi i ulaže njihove fondove bez ikakvih ograničenja. Dobit 
se zatim dijeli između obje strane prema dogovorenom omjeru, 
dok gubitak, ako ga bude, moraju snositi isključivo učesnici. Ako 
se to zaista dogodi, iznos novca na računima učesnika će biti manji 
od očekivanog. Na kraju, oni neće moći donirati predviđeni iznos 
novca za vakuf. 

b. Posebni račun učesnika (PRU): Preostali iznos, nakon odbitka 
dijela doprinosa učesnika koji ide na RU, će biti usmjeren na PRU. 
Ovaj dio se tretira kao teberru" ili donacija. U slučaju Syarikat 
Takaful Malaysia Berhad, samo jedan posto ukupnih doprinosa se 
oduzima za ovaj račun. Kao što ime implicira, na osnovu teberru' 
principa, iznos se tretira isključivo za svrhu solidarnosti, bratstva 
i saradnje među učesnicima. Na primjer, ako bilo koji od učesnika 
umre prije isteka njegove tekaful polise, tekaful operater će platiti 
korisnicima osiguranja (vakufa) iznos koji se sastoji od salda na 
RU i neplaćenog iznosa tekaful doprinosa za period od datuma 
njegove smrti do datuma isteka. Plaćanje se zapravo vrši sa PRU, 
tj. iz fondova drugih učesnika koji su još uvijek živi, na osnovu 
teberru' principa. Ovo implicira da se namjera preminulog, da 
doprinese određenom iznosu vakufa prije smrti, može ispuniti 
iako je umro prije dospijeća polise. 

4. Po dospijeću polise, tekaful operater će isplatiti korisniku osiguranja 
(vakufa) saldo s RU uključujući aktuarski višak (ako ga bude) koji 
proističe iz PRU. 

5. Izvor prihoda za tekaful kompaniju potiče od njenog dijela dobiti 
ostvarenog od investicija, nakon odbitka troškova upravljanja 
planom i re-tekaful troškova. 


Izvor: Prilagođeno iz ISRA (20TI, str. 526—528). 

zahtijeva uspostavljanje vakufskog fonda (zadužbine) 
koji postaje jezgro odnosa između učesnika i opera- 
tera. Vakufski fond je priznat kao šerijatsko-pravni 
entitet koji može prihvatiti vlasništvo nad imovinom 
i koristiti se za pružanje pomoći učesnicima u slučaju 
nastanka šteta i gubitaka. Dodatne prednosti ovog 
modela su: 


— Odnos učesnika i operatera je definisan vakufskim 
fondom (smanjena neizvjesnost). 

— Donacija učesnika vakufskom fondu je apsolutna i 
bezuslovna (uklonjen garer). 

— Operater može biti mudarib (upravitelj) investicija 
vakufskog fonda i dijeliti profit od investicija. 

- Moguće je uspostaviti rezervne fondove unutar 
vakufskog fonda. 

— Dopuštena je međugeneracijska subvencija različi- 
tih generacija osiguranika. 

— Distribucija viška sredstava može biti unaprijed 
definisana prema različitim kriterijima, s primar- 
nim uslovom da operater ne dobija udio kao veksl 
(predstavnik) vakufskog fonda. 

Ovaj model se trenutno široko koristi u Pakistanu i 
Južnoj Africi, a prihvaćen je i od strane Swiss Re, re-tekaful 
ogranka u Maleziji (Jaffer et al., 20Io, str. 12—14). 


ZAKLJUČAK 


Kroz analizu različitih modela tekafula — mudareba, vekala, 
vakuf i hibridnih modela — otvorili smo vrata razumijevanja 
kompleksnosti i raznolikosti ovog izuzetno važnog segmenta 
islamskog finansijskog tržišta. Svaki od ovih modela donosi 
svoje specifične prednosti i izazove, nudeći osiguranicima i 
tekaful operaterima različite pristupe upravljanju rizikom 
i profitom. 


Mudareba model, s naglaskom na dijeljenje profita i rizika 
između osiguranika i tekaful operatera, donosi motivaciju 
za efikasno upravljanje fondom, ali istovremeno nosi odre- 
đenu dozu neizvjesnosti za osiguranike u pogledu isplate 
beneficija. S druge strane, vekala model pruža veću sigur- 
nost u isplatu beneficija osiguranicima, ali može rezultirati 

manjom motivacijom za efikasno upravljanje fondom od 
strane tekaful operatera. 


U ovom kontekstu, hibridni modeli predstavljaju zani- 
mljivu kombinaciju mudareba, vekala i vakuf modela, 
omogućavajući fleksibilnost u upravljanju fondom i 
raspodjeli profita i rizika. Iako može biti složeniji za imple- 
mentaciju i upravljanje, hibridni modeli nude priliku za 
optimizaciju performansi tekaful fonda i bolje zadovolj- 
stvo osiguranika. 


Na kraju, pri izboru odgovarajućeg tekaful modela treba 
uzeti u obzir specifične potrebe osiguranika, karakteristike 
tržišta 1 regulatorne izazove. Svaki model nosi sa sobom 
svoje prednosti i mane, ali kroz pažljivo planiranje, imple- 
mentaciju i upravljanje, tekaful operateri mogu osigurati 
pružanje adekvatne i šerijatski usklađene zaštite od rizika za 
svoje osiguranike, čime doprinose stabilnosti i prosperitetu 
islamskog finansijskog sektora. 


Ovaj pregled tekaful modela pruža osnovu za dalje istraži- 
vanje i razvoj ovog važnog segmenta islamskog finansijskog 
tržišta, te ima potencijal da inspiriše inovacije i unapređe- 
nja koja će doprinijeti široj dostupnosti i efikasnosti tekaful 
proizvoda i usluga. 

Poglavlje 8 


STRUKTURA TEKAFULA 


Struktura tekafula predstavlja ključnu komponentu u funkci- 
onisanju islamskog osiguranja, definišući uloge i odgovornosti 
različitih učesnika u tekaful procesu. Kroz ovo poglavlje, 
istražit ćemo važnost i uloge ključnih elemenata koji čine 
strukturu tekafula, pružajući uvid u njihove funkcije, odgo- 
vornosti i međusobne interakcije. 


Ovo poglavlje će nam omogućiti dublje razumijevanje 
kako tekafula operacije funkcionišu na praktičnoj razini, isti- 
čući važnost saradnje između tekaful operatera, osiguranika, 
šerijatskog odbora i fondova koji čine osnovu ovog sistema. 
Kroz analizu svake od navedenih tačaka, otkrit ćemo kako 
se struktura tekafula osmišljava i implementira u skladu sa 
principima islamskog finansijskog sistema, te kako doprinosi 
osiguranju širokog spektra rizika na način koji je u skladu sa 
šerijatskim načelima. 


Osim toga, istražit ćemo i značaj odvojenih fondova za 
sudjelovanje u riziku i rezervnih fondova u osiguranju dugo- 
ročne stabilnosti i održivosti tekafula operacija. Kroz ovo 

poglavlje, čitatelji će dobiti sveobuhvatan pregled strukture 
tekafula i njenog uticaja na efikasno upravljanje osiguranim 
rizicima u skladu sa islamskim principima. 


Sada kada smo postavili kontekst, nastavit ćemo sa detalj- 
nom analizom svake od navedenih tačaka kako bismo bolje 
razumjeli strukturu i funkciju tekafula. 


UČESNICI U TEKAFULU: STRUKTURNI STUBOVI 
ISLAMSKOG OSIGURANJA 


Učesnici u tekafulu igraju ključnu ulogu u održavanju integri- 
teta i funkcionalnosti islamskog osiguranja. Razumijevanje 
njihovih uloga 1 interakcija ključno je za efikasno funkcio- 
nisanje tekaful sistema. Ovo poglavlje istražuje tri glavna 
učesnika u tekafulu: tekaful operatere, osiguranike i šeri- 
jatski odbor. Kroz analizu njihovih uloga i odgovornosti, 
možemo bolje razumjeti kako se tekaful sistem osmišljava i 
implementira u skladu sa šerijatskim principima islamskog 
finansijskog sistema. 


Tekaful operateri: Ključne institucije upravljanja 
tekaful sistemom 


Tekaful operateri, poznati i kao tekaful društva ili kompa- 
nije, predstavljaju centralne institucije u tekaful sistemu, 
odgovorne za upravljanje operacijama osiguranja i fondo- 
vima. Njihova uloga je ključna za održavanje integriteta, 
stabilnosti i održivosti tekaful sistema, pružajući osigura- 
nicima sigurnost i zaštitu od rizika u skladu s principima 
islamskog prava. Njihove funkcije, odgovornosti i uprav- 
ljačka struktura su temeljni elementi koji osiguravaju 
efikasnost i šerijatsku usklađenost ovog sistema (vidi Tabelu 
8.1). 


Prvo, funkcije tekaful operatera obuhvataju prikupljanje 
premija, upravljanje fondovima, procjenu rizika, isplatu 
beneficija i monitoring. Tekaful operateri koriste premije 
prikupljene od osiguranika, kako bi formirali zajednički 
fond iz kojeg se isplaćuju beneficije u slučaju gubitaka i 
nastalih šteta. Upravljanje fondovima je ključna funkcija 
koja uključuje donošenje investicionih strategija u skladu 

s principima šerijatskog bankarstva, najčešće zasnovanih 
na principu mudarebe ili vekale. Procjena rizika uključuje 
analizu statističkih podataka i procjenu vjerovatnoće pojave 
štetnih događaja kako bi se odredile adekvatne premije. U 
slučaju pretrpljenih gubitaka, tekaful operateri su odgo- 
vorni za isplatu beneficija osiguranicima prema ugovoru. 
Konačno, kontinuirani monitoring 1 revizija performansi 
osigurava da su operacije tekaful sistema u skladu s inter- 
nim i eksternim smjernicama i regulativama. 


Odgovornosti tekaful operatera su mnogobrojne i uklju- 
čuju šerijatsku usklađenost poslovanja, transparentnost i 
integritet, te profesionalizam i stručnost. Tekaful operateri 
moraju osigurati da su sve operacije usklađene s principima 
šerijatskog prava, uključujući proizvode, procese i inve- 
sticije. Transparentnost je ključna za izgradnju povjerenja 
među osiguranicima, te podrazumijeva jasno informisanje 
o svim aspektima ugovora, premijama, beneficijama i rizi- 
cima. Profesionalizam i stručnost se ogledaju u adekvatnoj 
obuci osoblja, visokim standardima upravljanja rizicima i 
investicijama, te pružanju kvalitetne usluge osiguranicima. 


Upravljačka struktura tekaful operatera uključuje 
upravni odbor, menadžment tim, šerijatski odbor i nadzorni 
odbor. Upravni odbor se sastoji od predstavnika dioničara, 
stručnjaka za osiguranje 1 finansije, te neovisnih članova 
koji nadgledaju poslovanje društva. Menadžment tim je 
odgovoran za svakodnevno vođenje operacija osiguranja, 
upravljanje osobljem, rizicima i poslovnim strategijama, te 
osiguranje usklađenosti sa zakonskim i šerijatskim propi- 
sima. Šerijatski odbor je nezavisni organ stručnjaka za 
islamsko pravo, ekonomiju i finansije koji osigurava da su 
sve operacije u skladu sa šerijatskim principima, pružajući 
smjernice i mišljenja o šerijatskoj usklađenosti proizvoda i 
investicija. Nadzorni odbor ima ulogu nadgledanja ukupne 
strategije i operacija kompanije, osiguravajući transparen- 
tnost i usklađenost sa svim relevantnim propisima. 

Ovaj pregled jasno pokazuje ključne funkcije, odgo- 
vornosti_ 1 upravljačku strukturu tekaful operatera, 
naglašavajući njihovu važnu ulogu u osiguranju koje je u 
skladu sa šerijatskim principima. Kroz sve ove funkcije, 

odgovornosti i strukturu, tekaful operateri igraju ključnu 
ulogu u osiguravanju integriteta, stabilnosti i održivosti 
tekaful sistema, pružajući osiguranicima sigurnost i zaštitu 
od rizika u skladu sa šerijatskim načelima. 


TABELA 9.1: Funkcije, odgovornosti i upravljačka struktura 
tekaful operatera 


Aspekt Kratko objašnjenje 


Funkcije tekaful operatera 


Prikupljanje premija = Prikupljanje premija od osiguranika za formira- 
nje zajedničkog fonda. 

Upravljanje fondo- = Upravljanje finansijskim sredstvima tekaful 

vima fonda 1 investiranje u skladu s šerijatskim prin- 
cipima. 

Procjena rizik | Analiza rizika i određivanje adekvatnih premi- 
ja. 

Isplata beneficija Isplata beneficija osiguranicima u slučaju pretr- 
pljenih gubitaka. 

Monitoring i revi- Kontinuirano praćenje performansi i usklađe- 

Zija nosti sa zakonskim i šerijatskim smjernicama. 


Odgovornosti tekaful operatera 


Šerijatska usklađe- = Osiguranje da su sve operacije u skladu s princi- 
nost pima šerijatskog prava. 
'Iransparentnost Osiguravanje transparentnosti u informisanju 


osiguranika o svim aspektima poslovanja. 


Profesionalizam Održavanje visokog nivoa profesionalizma i 
stručnosti u radu. 
Upravljačka struktura tekaful operatera 


Upravni odbor Sastoji se od predstavnika dioničara, stručnjaka 
i neovisnih članova koji nadgledaju poslovanje. 


Menadžment tim Odgovoran za svakodnevno vođenje operacija, 
upravljanje osobljem i rizicima, te razvoj po- 
slovnih strategija. 


Šerijatski odbor Nezavisni organ stručnjaka za islamsko pravo 
koji osigurava šerijatsku usklađenost operacija. 


Nadzorni odbor Nadgleda ukupnu strategiju i operacije kompa- 
nije, osiguravajući transparentnost i usklađe- 
nost sa relevantnim propisima. 


Izvor: Kompilacija autora. 

Osiguranici: ključni akteri tekaful sistema 


Osiguranici predstavljaju vitalnu kariku u tekaful sistemu, 
doprinoseći solidarnosti i uzajamnosti kroz svoje partici- 
pacije u tekaful fondovima. Ova podtema analizira ulogu, 
prava i odgovornosti osiguranika u tekaful sistemu, kao i 
načine na koje njihova participacija doprinosi održivosti i 
stabilnosti sistema (vidi Tabelu 8.2). 


Prvo, uloga osiguranika je višestruka. Oni doprinose 
tekaful fondu putem plaćanja premija, koje se koriste za 
pokriće potencijalnih gubitaka 1 isplatu beneficija u slučaju 
pretrpljenih šteta. Kroz svoje učešće u tekaful fondu, osigu- 
ranici demonstriraju solidarnost i uzajamnost sa drugim 
članovima, pružajući podršku i zaštitu onima koji su pretr- 
pjeli gubitke. Također, osiguranici imaju pravo na isplatu 
beneficija u skladu sa uslovima ugovora o osiguranju, čime 
se osigurava adekvatna zaštita i nadoknada u slučaju pretr- 
pljenih šteta. 


Prava osiguranika su jasno definisana. Prvo, osigura- 
nici imaju pravo na isplatu beneficija u skladu sa uslovima 
ugovora o osiguranju i pretrpljenim gubicima. Drugo, 
imaju pravo na participaciju u upravljanju tekaful fondom, 
uključujući pravo glasa na skupštinama osiguranika i pravo 
na informacije o poslovanju društva, jer postaju suvlasnici 
tekaful fonda. Ova prava omogućavaju osiguranicima 
da aktivno učestvuju u odlučivanju i nadzoru nad teka- 
ful fondom. 


Odgovornosti osiguranika su ključne za održavanje 
stabilnosti tekaful sistema. Prvo, osiguranici su odgovorni 
za redovno plaćanje premija kako bi osigurali kontinuiranu 
pokrivenost osiguranih rizika. Drugo, dužni su poštovati 
uslove ugovora o osiguranju, uključujući obaveze i ogra- 
ničenja vezana za pokrivenost osiguranih rizika 1 isplatu 
beneficija. Kroz aktivno učešće i odgovornost, osiguranici 
igraju ključnu ulogu u održavanju stabilnosti i održivosti 
tekaful sistema, pružajući podršku i zaštitu onima koji su 
izloženi rizicima. 

Kroz aktivno učešće i odgovornost, osiguranici igraju 
ključnu ulogu u održavanju stabilnosti i održivosti tekaful 

sistema, pružajući podršku 1 zaštitu onima koji su izlo- 
ženi rizicima. 


TABELA 9.2: Uloga, prava i odgovornosti osiguranika u 
tekaful sistemu 


Aspekt Kratko objašnjenje 


Uloga osiguranika 
Plaćanje premija Osiguranici doprinose tekaful fondu putem 
plaćanja premija za pokriće potencijalnih gubi- 
taka. 
sake 1 
Solidarnost i uzaja- | Kroz svoje učešće, osiguranici demonstriraju 
mnost solidarnost i uzajamnost s drugim članovima 
fonda. 
Pristup beneficija- Osiguranici imaju pravo na isplatu beneficija u 
ma skladu sa uslovima ugovora o osiguranju. 


Prava osiguranika 


Pravo na isplatu Pravo na isplatu beneficija u skladu sa uslovima 
beneficija ugovora o osiguranju i pretrpljenim gubicima. 
Pravo na partici- Pravo na participaciju u upravljanju fondom i 
paciju | pravo na informacije o poslovanju društva 


Odgovornosti osiguranika 


Redovno plaćanje Odgovornost za redovno plaćanje premija za 
premija kontinuiranu pokrivenost osiguranih rizika. 


Poštovanje ugovor- = Dužnost poštovanja uslova ugovora o osigura- 
nih obaveza nju, uključujući obaveze i ograničenja. 


Izvor: Kompilacija autora. 


Šerijatski odbor: čuvari šerijatske usklađenosti 


Islamska osiguravajuća društva nisu samo finansijske insti- 
tucije koje teže profitu; ona su institucije s misijom koja 
koristi šerijatske principe kao izvor i metodologiju. U 
skladu s time, svaki statut islamske osiguravajuće kompa- 
nije nalaže imenovanje šerijatskog (nadzornog) odbora ili 
stručnjaka za šerijatsko pravo, s ciljem osiguravanja da 
aktivnosti kompanije ne budu u suprotnosti s pravilima 
šerijata i da garantira da je kompanija predana pravilima i 
regulativama šerijata u svom radu na području osiguranja 
(Sabbagh, 2012, str. 265). 

Da bi se ciljevi šerijatskog odbora ispunili, njegove odluke 
i presude (pravna mišljenja ili fetve) moraju biti obavezujuće 
za islamska osiguravajuća društva. To zahtijeva sljedeće: 


a. 


Uprava svakog društva mora se pridržavati smjer- 
nica, odluka i presuda koje izdaje njihov šerijatski 


odbor. 


Ako su smjernice i presude šerijatskog odbora u 
suprotnosti sa odredbama zakona koji reguliše rad 
osiguravajućih društava, šerijatske presude imaju 
prednost nad odredbama zakona zbog prednosti 
specifičnog" nad "općim". Odredbe zakona su opći 
uslovi koji se primjenjuju na sve kompanije, uklju- 
čujući islamska osiguravajuća društva, ali odluke 
šerijatskog odbora su specifične samo za islamska 
osiguravajuća društva (Sabbagh, 2012, str. 265). 


Prilikom odabira članova šerijatskog odbora u islamskim 
osiguravajućim društvima uzimaju se u obzir, između osta- 
log, sljedeći kriteriji i pravila: 


a. 


Članovi moraju imati doktorat iz islamskih finansija 
sa naglaskom na šerijatske nauke. 


Clanovi moraju imati specijalizaciju iz = islam- 
ske jurisprudencije. 


Poželjno je da članovi budu specijalizirani za jurispru- 
denciju transakcija (fikh el-mu'amelat) i da imaju 
publikacije 1 istraživanja u oblasti islamskih finansij- 
skih transakcija općenito, a posebno onih vezanih za 
islamsko osiguranje. 


U praksi, tekaful operateri osnivaju vlastite šerijatske 
odbore kako bi osigurali usklađenost svojih operacija sa 
šerijatskim pravilima i principima. Međutim, samo u neko- 
licini jurisdikcija postoji centralni šerijatski odbor koji 
djeluje kao najviši šerijatski autoritet za izdavanje fetvi u 
industriji islamskih finansijskih usluga. Prednost central- 
nog tijela je u tome što (I) osigurava jedinstveno mišljenje 
o šerijatskim pitanjima relevantnim za industriju, čime se 
izbjegava konfuzija među potrošačima; i (II) pruža čvrstu 
pravnu osnovu fetvama kako bi šerijatska usklađenost bila 
učinkovita i provodiva na sudovima. 

Nedostatak eksplicitne pravne podrške za uspostavljanje 
šerijatskih odbora, kao i adekvatnih pravila za očuvanje 
njihovog integriteta, nastavit će izazivati sumnje u pogledu 
učinkovitosti i provodivosti ugovora koje koriste tekaful 
operateri, te zakonitosti njihovih praksi. Ova problematika 
postaje očigledna tek kada se spor iznese pred sudom, gdje 
se preispituje stupanj šerijatske usklađenosti koju je tekaful 
operater primijenio (Hussain, 2009, str. 80-81). 


Dakle, šerijatski odbor predstavlja nezavisno tijelo 
sastavljeno od stručnjaka za islamsko pravo, čija je uloga 
osigurati šerijatsku usklađenost operacija tekaful operatera. 
Ova podtema istražuje funkcije, ovlasti i značaj šerijatskog 
odbora u tekaful sistemu (vidi Tabelu 8.32). 


Šerijatski odbor ima ključnu funkciju procjene šerijatske 
usklađenosti operacija tekaful operatera. To podrazumi- 
jeva ocjenjivanje proizvoda, procesa i investicija, kako bi se 
osiguralo da su u skladu s islamskim principima i standar- 
dima. Pored toga, šerijatski odbor pruža mišljenja, smjernice 
i tumačenja šerijatskih pravila i principa, čime doprinosi 
pravilnom i etičkom poslovanju tekaful operatera. Njihova 
uloga u nadzoru operacija tekaful operatera osigurava da 
sve aktivnosti budu u skladu sa šerijatskim propisima. 


Ovlasti šerijatskog odbora su također značajne. Ovaj 
odbor odobrava nove proizvode osiguranja kako bi osigu- 
rao njihovu šerijatsku usklađenost 1 etičnost. Osim toga, 
šerijatski odbor redovno vrši revizije i analize poslovanja 
tekaful operatera, kako bi osigurao da su sve operacije u 
skladu sa šerijatskim principima i standardima. 


_ Značaj šerijatskog odbora ne može se prenaglasiti. 
Šerijatski odbori igraju ključnu ulogu u osiguranju integri- 
teta 1 etičnosti tekaful operacija, pružajući osiguranicima 
povjerenje u šerijatsku usklađenost sistema. Njihova neovi- 
snost i stručnost osiguravaju da tekaful operateri djeluju u 
skladu sa šerijatskim principima i vrijednostima, što je od 
suštinskog značaja za osiguranike koji traže osiguranje koje 
je u skladu s njihovim vjerskim uvjerenjima. 


Kroz svoj nadzor, šerijatski odbor pruža dodatnu sigur- 
nost osiguranicima, osiguravajući da su sredstva tekaful 

TABELA 9.3: Odgovornosti i dužnosti šerijatskih odbora 


Opće odgovornosti i dužnosti 


Dužnosti šerijatskog odbora su praćenje, ispitivanje i analiza svih 
vrsta poslova koje tekaful društvo obavljaju kako bi se osiguralo da se 
provode u skladu sa odredbama, propisima i ciljevima šerijata. Ovaj 
proces uklj Sad. e ugovore, sporazume, investicije i neposredne ispravke 
svih grešaka i kršenja. 


Detaljne odgovornosti i dužnosti 


Verifikacija legitimnosti osiguravajućih dokumenata prema sljedećim 

kriterijima: 

a. Ne osiguravati zakonom zabranjenu imovinu, kao što su vino, kockar- 
nice i sl. 

b. Ne osiguravati institucije, kao što su komercijalne banke, koje ne 
posluju u skladu sa šerijatom. 


Osiguravanje da su reosiguravajući (re-tekaful) sporazumi koje društvo 
sklapa legalni i u skladu sa smjernicama šerijatskog odbora (koliko god 
je to moguće). 


Osiguravanje da su sve investicije kompanije legalne i u skladu sa 

odredbama šerijata, te da: 

a. Budu oslobođene od zabranjenih elemenata kao što su kamata, bilo u 
pozajmljivanju ili prihodu. 

b. Ne kupuju dionice kompanija koje se bave zabranjenim djelatnostima. 


Pružanje odgovora i mišljenja te pravnih rješenja na upite uprave druš- 
tva o novonastalim pitanjima koja se mogu pojaviti tokom praktične 
primjene tekaful operacija. 


Osiguranje klijentima tekaful društava, legitimnost rada i aktivnosti 
tih društava. 


Davanje savjeta i smjernica upravi kompanije u vezi s bilo čim što po- 
maže napretku i prosperitetu, posebno pridržavanju njenih zaposlenika 
šerijatskim propisima koje treba uzeti u obzir u tekafulu. 


Postavljanje potrebnih ograničenja i kontrola za ispravljanje načina 
rada društva kako bi se uskladio sa odredbama šerijata, kao što su 
kontrole nad reosiguranjem kod komercijalnih reosiguravajućih društa- 
va. 


Širenje islamske misli putem istraživanja i specijalnih knjiga, koje se 
bave islamskim osiguranjem teoretski 1 praktično, te putem fetvi o 
islamskom osiguranju na jezicima dostupnim široj masi. 


Priprema i podnošenje godišnjeg izvještaja skupštini društva, koji do- 
kazuje legitimnost dokumenata i reosiguravajućih sporazuma i pokazu- 
je da su investicije kompanije oslobođene bilo kakvog kršenja šerijatih 
principa. 


Izvor: Ketel (Kettell, 2o0TI, str. 138—139) i Sabag (Sabbagh, 2012, str. 
266—267). 

fonda iskorištena na etičan i odgovoran način. Njihova 
uloga nije samo regulatorna, već i edukativna, podižući 
svijest o važnosti šerijatske usklađenosti i promovišući 
etičke standarde u industriji osiguranja. 


Unatoč njihovoj važnoj ulozi, šerijatski odbori se suoča- 
vaju s nekoliko izazova. Jedan od glavnih problema je 
nedostatak standardizacije među različitim odborima, što 
može dovesti do različitih interpretacija šerijatskih principa. 
Različite škole mišljenja u islamskom pravu mogu dovesti 
do različitih interpretacija i primjena šerijatskih principa. 
Ovo može stvoriti neujednačenost u praksi među različi- 
tim tekaful operaterima (COMCEC, 2022; Smolo, 2009a, 
2009b, 2011; Smolo X Habibovic, 2012; Smolo X Smajic, 
2011). Također, može doći do sukoba interesa kada članovi 
odbora savjetuju više tekaful operatera. Clanovi šerijatskog 
odbora mogu biti angažirani od strane više tekaful opera- 
tera, što može dovesti do potencijalnih sukoba interesa. Da 
bi se ovo izbjeglo, preporučuje se jasno definiranje uloga i 
odgovornosti, kao i implementacija strogih etičkih smjer- 
nica. S obzirom na brzinu inovacija u finansijskom sektoru, 
šerijatski odbori moraju biti stalno ažurirani s najnovijim 
razvojem u islamskom finansijskom pravu i praksi. Ovo 
zahtijeva kontinuiranu edukaciju i profesionalni razvoj 
članova odbora. 


Ukratko, šerijatski odbor predstavlja ključnu instituciju 
koja osigurava šerijatsku usklađenost i integritet tekaful 
operacija. Njegova uloga je od suštinskog značaja za održa- 
vanje povjerenja osiguranika i stabilnost tekaful sistema, te 
ih stavlja u središte islamskog finansijskog modela zasnova- 
nog na solidarnosti i etici (vidi Tabelu 8.4). 


TEKAFUL FONDOVI: TEMELJ ODRŽIVOSTI I 
SOLIDARNOSTI 


Tekaful fondovi su srž islamskog osiguranja, budući da 
pružaju infrastrukturu za solidarnosno osiguranje i uprav- 
ljanje rizicima u skladu s principima šerijatskog prava. Ova 
podtema istražuje različite vrste tekaful fondova i njihovu 
ulogu u održavanju integriteta i održivosti tekaful sistema. 
Kroz analizu njihove strukture, funkcija i upravljanja, 
možemo bolje razumjeti kako tekaful fondovi omogućavaju 
efikasno upravljanje rizicima i pružaju osiguranicima sigur- 
nost i zaštitu od potencijalnih gubitaka. 


I5O 


Struktura tekafula 


TABELA 9.4: Funkcije, ovlasti, značaj i izazovi 


Aspekt Kratko objašnjenje 
Funkcije šerijatskog odbora 
Procjena RM odbor ocjenjuje i procjenjuje šerijatsku 
šerijatske usklađenost operacija tekajaul operatera, uključujući 
usklađenosti proizvode, procese i investicije. 


Davanje Šerijatski odbor pruža mišljenja, smjernice i tumačenja 
mišljenja i šerijatskih pravila i te kako bi osigurao pravilno 
smjernica i etičko poslovanje tekaful! operatera. 

Nadzor Šerijatski odbor nadgleda operacije tekaful operatera 
operacija kako bi osigurao da su sve aktivnosti u skladu sa šeri- 


jatskim principima i propisima. 


Ovlasti šerijatskog odbora 


Odobravanje = Šerijatski odbor odobrava nove proizvode osigura- 


proizvoda nja kako bi osigurao njihovu šerijatsku usklađenost i 
etičnost. 

Revizija i Šerijatski odbor redovno vrši revizije i analize poslova- 

analiza nja tekaful operatera kako bi osigurao da su sve opera- 


cije u skladu sa šerijatskim principima i standardima. 


Značaj šerijatskog odbora 


Značaj Šerijatski odbor igra ključnu ulogu u osiguranju inte- 
šerijatskog griteta 1 etičnosti žekaful operacija, pružajući osigura- 
odbora nicima povjerenje u šerijatsku usklađenost sistema. 
Savjetodav- = Šerijatski odbor pruža savjetodavnu ulogu, pomažući 
na uloga tekaful operaterima u razvoju novih proizvoda i proce- 
sa koji su šerijatski usklađeni. 

Dodatna Šerijatski odbor pruža dodatnu sigurnost SJENA 
sigurnost ma, osiguravajući da su sredstva tekaful fonda iskori- 


štena na etičan i odgovoran način. 


Edukacijai | Njihova uloga nije samo regulatorna, već i edukativna, 
promocija podižući svijest o važnosti šerijatske usklađenosti i 
promovišući etičke standarde u industriji osiguranja. 


Izazovi šerijatskog odbora 


Nedostatak = Različite pravne škole u islamskom pravu mogu dovesti 
standardiza- = do različitih interpretacija i primjena šerijatskih princi- 


cije pa. Ovo može dovesti do različitih interpretacija. 
Sukob inte- | Članovi šerijatskog odbora mogu biti angažirani od 
resa strane više tekaful operatera, što može dovesti do 


potencijalnih sukoba interesa. Da bi se ovo izbjeglo, 
pu. se jasno definiranje uloga i odgovornosti, 
ao i implementacija strogih etičkih smjernica. 


Profesional- | S obzirom na brzinu inovacija u finansijskom sektoru, 

ni razvoj članovi šerijatskog odbora se moraju kontinuirano 
educirati i profesionalno razvijati kako bi bili u korak 
sa najnovijim razvojem 1 izazovima u IFl-i. 


Izvor: Kompilacija autora. 

Fond za sudjelovanje u riziku: temelj 
solidarnosti i profitiranja 


Fond za sudjelovanje u riziku predstavlja ključnu kompo- 
nentu tekaful sistema, osmišljenu kako bi osiguranici mogli 
aktivno učestvovati u upravljanju rizicima i profitima. Ovaj 
fond predstavlja zajednički fond sredstava, u koji osigu- 
ranici uplaćuju premije, kako bi osigurali pokrivenost 
potencijalnih gubitaka. 


Struktura fonda za sudjelovanje u riziku obično je orga- 
nizirana kao zajednički fond, koji može biti podijeljen na 
podfondove ili kategorije, radi boljeg upravljanja različi- 
tim vrstama rizika i osiguravanja adekvatne pokrivenosti. 
Upravljanje sredstvima fonda obavlja tekaful operater ili 
specijalizirani upravitelj imovine, s odlukama o investiranju 
sredstava, u skladu s investicijskim smjernicama koje odre- 
đuje šerijatski odbor. 


Glavna funkcija fonda za sudjelovanje u riziku je pokri- 
vanje šteta koje osiguranici pretrpe kao rezultat osiguranih 
događaja. Sredstva iz fonda koriste se za isplatu beneficija 
osiguranicima koji podnesu zahtjev za naknadu štete, u 
skladu s uslovima ugovora o osiguranju. Osim toga, fond 
promovira princip solidarnosti i uzajamnosti među osigu- 
ranicima, omogućavajući da se teret gubitka ravnomjerno 
rasporedi među svim osiguranicima. 


Kada je riječ o profitima, dobiti i gubici iz fonda za sudje- 
lovanje u riziku dijele se među osiguranicima. U slučaju 
ostvarene dobiti, ona se distribuira među osiguranicima u 
obliku povrata premija ili dividendi. S druge strane, ako 
fond pretrpi gubitke, oni se dijele među osiguranicima u 
skladu s njihovim učešćem u fondu. 


Fond za rezervu: sigurnosna mreža tekaful 
sistema 


Fond za rezervu je još jedna u nizu ključnih komponenti 
tekaful sistema, dizajnirana kako bi osigurala stabilnost i 
sigurnost poslovanja. Ovaj fond predstavlja rezervu sred- 
stava koja se koriste za pokriće nepredviđenih troškova, 
kao 1 za održavanje adekvatnih nivoa likvidnosti i solven- 
tnosti sistema. 

Glavna funkcija fonda za rezervu je osigurati dovoljno 
sredstava za pokrivanje nepredviđenih troškova i izazova s 
kojima se tekaful operater može suočiti. Ovi troškovi mogu 
uključivati isplate šteta u slučaju nepredviđenih događaja, 
administrativne troškove, kao i druge operativne izdatke. 


Pored toga, fond za rezervu služi i kao sigurnosna mreža, 
koja pruža dodatnu zaštitu osiguranicima i osigurava stabil- 
nost sistema. Imajući adekvatnu rezervu, tekaful operater 
može osigurati da su osiguranici zaštićeni u slučaju nepred- 
viđenih događaja i da poslovanje sistema mogu nastaviti 
nesmetano i stabilno. 


Struktura fonda za rezervu obično je organizirana kao 
zaseban fond unutar tekaful sistema, s odvojenim računima i 
sredstvima namijenjenim isključivo za tu svrhu. Upravljanje 
sredstvima fonda za rezervu obavlja se u skladu s investicij- 
skim smjernicama i principima šerijata, kako bi se osigurala 
sigurnost i održivost sistema. 


Ovaj fond igra ključnu ulogu u održavanju solventnosti 
i sigurnosti tekaful sistema, osiguravajući da osiguranici 
mogu pouzdano računati na pokriće svojih potreba i da 
sistem može funkcionirati stabilno i održivo. 


ZAKLJUČAK 


Ovo poglavlje pružilo je detaljan uvid u strukturu tekafula, 
ključnih elemenata koji čine ovaj sistem osiguranja u skladu 
sa islamskim principima. Kroz analizu učesnika u tekafulu, 
uloge tekaful operatera, osiguranika, šerijatskog odbora i 
strukturu tekaful fondova, ovo poglavlje istaklo je složenost 
i važnost organizacije i upravljanja ovim sistemom. 


Učesnici u tekafulu su ključni nosioci sistema, aktivno 
sudjelujući u upravljanju rizicima 1 profitima. Tekaful 
operateri predstavljaju vitalnu kariku u lancu, osiguravajući 
transparentno i šerijatski usklađeno upravljanje poslovnim 
aktivnostima i investicijama. S druge strane, osiguranici su 
srž tekaful sistema, jer oni daju osnovu za solidarnost i 
uzajamnost među članovima. Na kraju, šerijatski odbor je 
taj koji nadzire pridržavanje islamskih principa u imple- 
mentaciji principa i praktičnoj primjeni tekafula. 

Tekaful fondovi, uključujući fond za sudjelovanje u riziku 
i fond za rezervu, predstavljaju ključne finansijske instru- 
mente koji osiguravaju stabilnost i solventnost sistema. Kroz 
mehanizme pokrivanja šteta, solidarnosti u dobiti i gubitku, 
te pružanjem sigurnosne mreže, ovi fondovi osiguravaju 
održivost tekaful sistema i zaštitu interesa osiguranika. 


Ukupno gledano, struktura tekafula predstavlja složen, 
ali efikasan mehanizam osiguranja koji promoviše soli- 
darnost, uzajamnost i transparentno upravljanje rizicima. 
Kroz aktivno učešće učesnika, nadzor šerijatskog odbora 
i pravilno upravljanje fondovima, tekaful sistem pruža 
održivo rješenje za zaštitu i upravljanje rizicima u skladu sa 
islamskim principima. 

Poglavlje 9 


PREDNOSTI TEKAFULA 


Uvođenje i primjena tekafula donose brojne prednosti koje ga 
čine atraktivnim ne samo za muslimanske zajednice nego i za 
globalno tržište osiguranja. Neki autori navode sljedeće kori- 
sti tekafula, i to: (1) zaštita od rizika, (2) mobilizacija štednje 
u skladu sa šerijatom, (3) mogućnost ulaganja u proizvode 
i instrumente koji su u skladu sa šerijatom, (4) kolektivno 
sudjelovanje u ekonomskim i investicijskim aktivnostima, 

i (5) prilika za činjenje dobrih djela i humanitarnih radova 
oda 2013, Str. 3). 


Ova lista naravno nije iscrpna i mogu se dodati mnoge 
druge koristi tekafula. Prema tome, ovo poglavlje će istražiti 
različite aspekte prednosti tekafula, fokusirajući se na etičke, 
finansijske i društvene beneficije koje ovaj sistem pruža. 
Razumijevanjem ovih prednosti, postaje jasnije zašto je teka- 
ful sve više prepoznat kao održiva i odgovorna alternativa 
konvencionalnom osiguranju. 


Etičke prednosti tekafula leže u njegovoj usklađeno- 
sti s islamskim principima pravednosti, transparentnosti i 

uzajamnosti. Ove etičke vrijednosti nisu samo relevantne za 
muslimane, već imaju univerzalnu privlačnost jer promovi- 
raju odgovornost i solidarnost među članovima zajednice. 
Ova etička osnova osigurava da tekaful operacije ne samo 
da zadovoljavaju vjerske zahtjeve, već i promoviraju visoke 
standarde poslovnog ponašanja. 


Finansijske prednosti tekafula uključuju konkurentne 
premije, pravednu raspodjelu dobiti 1 transparentne finan- 
sijske operacije. Ove prednosti čine tekaful privlačnim ne 
samo za pojedince već i za korporacije koje traže etičke i 
profitabilne investicijske opcije. Uz to, tekaful pruža stabil- 
nost 1 sigurnost svojim sudionicima kroz stroge šerijatske 
kontrole i revizije. 


Društvene prednosti tekafula ogledaju se u njegovom 
doprinosu socijalnoj pravdi i ekonomskom razvoju (Muye 
X Hassan, 2016). Kroz mehanizme zajedničkog rizika 
i uzajamne pomoći, tekaful pomaže u izgradnji snažnih i 
otpornijih zajednica. Također, tekaful ima potencijal da 
poboljša pristup osiguranju za marginalizirane skupine, 
čime doprinosi smanjenju siromaštva i socijalne nejed- 
nakosti (Patel, 2004). Tabela 9.1 nudi kratak pegled 
prednosti tekafula. 


U nastavku poglavlja detaljno ćemo razmotriti svaku od 
ovih prednosti, analizirajući kako tekaful doprinosi etičkom, 
finansijskom i društvenom blagostanju svojih sudionika i 
šire zajednice. Cilj je pružiti sveobuhvatan pregled koristi 
koje tekaful donosi, ističući njegov potencijal kao modela 
za odgovorno i održivo osiguranje u današnjem svijetu. 


ETIČKE PREDNOSTI TEKAFULA 


Tekaful, kao islamski model osiguranja, donosi brojne 
etičke prednosti koje ga izdvajaju od konvencionalnog 
osiguranja. Ove prednosti proizlaze iz njegovih temeljnih 
principa zasnovanih na islamskom pravu (šerijatu) koji 
zahtijevaju pravednost, transparentnost i uzajamnost. Ove 
etičke vrijednosti nisu samo relevantne za muslimane, već 
imaju univerzalnu privlačnost jer promoviraju odgovornost 
i solidarnost među članovima zajednice. Ova etička osnova 

osigurava da tekaful operacije ne samo da zadovoljavaju 
vjerske zahtjeve, već i promoviraju visoke standarde poslov- 
nog ponašanja. U ovom dijelu poglavlja, detaljno ćemo 
istražiti etičke aspekte tekafula i analizirati različite defini- 
cije koje se navode u literaturi. 


TABELA 1Io.1: Ključne prednosti tekafula 
Etičke prednosti | 


1.  Pravednosti ravnopravnost 

2.  Uzajamnost i solidarnost 

3. Ekonomska pravednost 

4. Odgovornost i etičko poslovanje 
5. Transparentnost 


Finansijske prednosti 

Dijeljenje rizika 

Povrat neiskorištenih sredstava 

Investiciona dobit 

Stabilnost i otpornost na finansijske krize 
Podsticanje štednje i finansijske odgovornosti 


albedo 


Društvene prednosti 


Solidarnost i zajedništvo 

Socijalna sigurnost 

Ekonomski razvoj 

Edukacija i podizanje svijesti 

Društveno odgovorna i ekološki prihvatljiva rješenja 


MM BRON = 


Izvor: Kompilacija autora. 


Pravednost i ravnopravnost 


Jedna od ključnih etičkih prednosti tekafula je pravednost 
('adl) i ravnopravnost među sudionicima. Za razliku od 
konvencionalnog osiguranja, koje može uključivati prakse 
koje su u suprotnosti s islamskim principima, tekaful 
usklađuje operacije osiguranja sa šerijatskim smjernicama, 
naglašavajući pravičnost, transparentnost i inkluzivnost 
(Sikander, 2024, str. 7). 


Prema šerijatu, svi sudionici u tekafulu su tretirani 
jednako, bez obzira na njihov finansijski status ili poziciju. 
Premije koje plaćaju sudionici smatraju se doprinosima 
u zajednički fond iz kojeg se pokrivaju gubici, što osigu- 
rava da svi imaju isti nivo zaštite. Ova ravnopravnost 
eliminira mogućnost diskriminacije, što je često prisutno 

u konvencionalnom osiguranju gdje premije mogu varirati 
ovisno o riziku pojedinca. 


Uzajamnost i solidarnost 


Tebberu' (dobrovoljni doprinos) i te'avun (saradnja, soli- 
darnost i uzajamno potpomaganje) predstavljaju temelje 
tekafula na kojima je izgrađen cijeli okvir, čime se podržavaju 
vrijednosti saradnje, solidarnosti i društvene odgovornosti, 
koje su duboko ukorijenjene u islamskim propisima veza- 
nim za finansijske poslove (Billah, 2007; H. A. Hassan X 
Abbas, 2019; Mahmood, 1991; Zulkifli et al., 2012). U 
kontekstu tekafula, učesnici doprinosom u zajednički fond 
ne samo da osiguravaju međusobnu zaštitu od neočekiva- 
nih događaja, već, također, aktivno sudjeluju u praksi koja 
naglašava brigu za zajednicu i odgovornost prema drugima. 
Koncept uzajamnog osiguranja, gdje članovi zajednički 
dijele rizik i podržavaju jedni druge u slučaju gubitka, 
osigurava da je tekaful više od pukog finansijskog instru- 
menta; to je sredstvo za izgradnju zajednice. Ovaj princip 
solidarnosti i zajedničke odgovornosti odražava islamsku 
etiku i osigurava da finansijske transakcije budu u skladu s 
moralnim i etičkim standardima, propisanim šerijatom. 


Tekaful osiguranje pruža sigurnost osiguranicima dok 
obavljaju svoje svakodnevne aktivnosti i štiti ih od moguć- 
nosti da budu izloženi raznim rizicima. U slučaju da se 
opasnost dogodi, njeni rezultati ne pogađaju samo žrtvu, 
već se raspodjeljuju među osiguranicima. Umjesto da osoba 
sama snosi posljedice nesreće, ostali osiguranici dijele te 
posljedice s njom kroz saradnju i tekaful. Ovo se postiže 
doniranjem dijela novca iz kooperativnog osiguravajućeg 
fonda, koji sadrži sve premije pretplatnika različitih vrsta 
osiguranja (Abdul Wahab et al., 2007). Ovaj fond je vlasniš- 
tvo osiguranika. 


Ekonomska pravednost 


Osnovna karakteristika islamske ekonomije i finansija je 
socio-ekonomska 1 distributivna pravda (Ayub, 2007, str. 
I2). Ova karakteristika osigurava da su svi aspekti finan- 
sijskih transakcija i ekonomskih aktivnosti usklađeni s 

principima pravednosti, pravičnosti 1 etičnosti. Islamska 
ekonomija naglašava važnost raspodjele bogatstva i resursa 
na način koji smanjuje društvene nejednakosti i osigurava 
blagostanje svih članova zajednice. U tom kontekstu, teka- 
ful se pojavljuje kao model osiguranja koji je usklađen sa 
šerijatskim smjernicama, promovišući uzajamnu pomoć i 
zajedničku odgovornost među učesnicima, te podržavajući 
vrijednosti solidarnosti i društvene odgovornosti doprinosi 
postizanju socio-ekonomske pravde. 


Ekonomska pravednost ('adalet) u tekafulu osigurava da 
nema nepravedne akumulacije bogatstva. Dok konvencio- 
nalni osiguratelji ostvaruju profit na temelju premija koje 
plaćaju osiguranici, u tekafulu je profit ravnomjerno raspo- 
ređen među sudionicima nakon što se pokriju svi gubici 
i troškovi. Ovaj pristup osigurava da se bogatstvo dijeli 
pravedno i da nema eksploatacije sudionika. 


Odgovornost i etičko poslovanje 


Kada je riječ o etici i etičkom poslovanju, Kur'an nalaže 
povjerljivost, a zabranjuje obmanu i pohlepu u ostvarivanju 
profita u bilo kojim ekonomskim ili finansijskim aktivno- 
stima. Uzvišeni Allah, dželle šanubu, kaže: 


O vjernici, isbunjavajte obaveze (...) (Kur'an, 5:1) 


Ova uputa naglašava važnost poštivanja ugovora i 
obaveza, te potrebu za iskrenošću i pravednošću u svim 
poslovnim transakcijama. U drugom ajetu, Allah, dželle 
šanubu, kaže: 


O vjernici, zapišite kada jedan od drugog pozaj- 
mljujete do određenoga roka. I neka jedan pisar 
između vas to vjerno napiše i neka se pisar ne 
uzdržava da napiše, ta Allah ga je poučio; neka 
on piše, a dužnik neka mu u pero kazuje i neka se 
boji Allaha, Gospodara svoga, i neka ne umanji 
ništa od toga. A ako je dužnik rasipnik ili slab, 
ili ako nije u stanju u pero kazivati, onda neka 
kazuje njegov staratelj, 1 to vjerno. I navedite dva 
svjedoka, dva muškarca vaša, a ako nema dvojice 
muškaraca, onda jednog muškarca 1 dvije žene, 
koje pribvaćate kao svjedoke; ako jedna od njih 

dvije zaboravi, neka je druga podsjeti. Svjedoci se 
trebaju na svaki poziv odazivati. I neka vam ne 
bude mrsko da ga utanačite pismeno, bio mali ili 
veliki, s naznakom roka vraćanja. To vam je kod 
Allaha ispravnije i prilikom svjedočenja jače, i da 
ne sumnjate — bolje; ali, ako je riječ o robi koju 
iz ruke u ruku obrćete, onda nećete zgriješiti ako 
to ne zapišete. Navedite svjedoke i kada kupopro- 
dajne ugovore zaključujete i neka ne bude oštećen 
ni pisar, ni svjedok. A ako to učinite, onda ste 
zgriješili. I bojte se Allaha — Allab vas uči, i Allah 
sve zna. (Kur'an, 2:282) 


Ovi gore ajeti, pored toga što ukazuju na značaj ugovora 
i ispunjavanja obaveza, upućuju i na to da je muslimanu 
obaveza da u svojim finansijskim poslovima postupa odgo- 
vorno, pošteno, transparentno i krajnje etički. 


Tekaful je rješenje zasnovano na etici, ukorijenjeno u 
međusobnoj saradnji i izbjegavanju zabranjenih elemenata, 
uključujući podršku održivim projektima 1 usklađivanje s 
ciljevima etičkih ulaganja (M. A. Khan, 2024). Sistem se 
zasniva na šerijatskim principima koji zabranjuju eksploa- 
taciju i nepoštene prakse. Operateri su obavezni poslušati 
šerijatski odbor, koji osigurava da su sve poslovne aktivnosti 
u skladu sa islamskim pravom. Ovo uključuje izbjegavanje 
haram (zabranjenih) aktivnosti poput ribe (kamata), mejsira 
(kockanja) i garera (neizvjesnosti). Ova odgovornost prema 
šerijatskim principima osigurava da tekaful operacije ne 
samo da zadovoljavaju vjerske zahtjeve, već i promoviraju 
visoke standarde poslovnog ponašanja. Ovaj etički okvir 
doprinosi većem nivou povjerenja u osiguravajuće sisteme, 
što je ključno za društvenu stabilnost. 


Iransparentnost 


Transparentnost je još jedna bitna etička komponenta 
tekafula. Tekaful operateri su obavezni da posluju transpa- 
rentno, osiguravajući da su sudionici jasno upoznati sa svim 
aspektima poslovanja. To uključuje informacije o načinu 
raspodjele dobiti, upravljanju fondom i kriterijima za isplatu 
naknada. Mejsir, ili špekulativne prakse, obeshrabrene su u 
tekaful aranžmanima kako bi se osiguralo da se operacije 

provode na principima sigurnosti, transparentnosti 1 etič- 
kog ponašanja (Sikander, 2024, str. 9). Ova transparentnost 
jača povjerenje među sudionicima i osigurava da se svi osje- 
ćaju sigurnim i informiranim o stanju njihovih sredstava 
(Sikander, 2024, str. 16). 


Ukratko, etičke prednosti tekafula su duboko ukori- 
jenjene u njegovim temeljnim principima pravednosti, 
transparentnosti, uzajamnosti, ekonomske pravednosti i 
odgovornosti. Ove prednosti ne samo da osiguravaju da 
tekaful operacije budu usklađene sa islamskim pravom, 
već i da promoviraju etičko i odgovorno poslovanje koje 
koristi svim sudionicima. Kroz pravedno i transparentno 
upravljanje fondovima, uzajamno dijeljenje rizika i odgo- 
vorno poslovanje, tekaful predstavlja model osiguranja koji 
može poslužiti kao primjer za etičko poslovanje u global- 
nom kontekstu. 


FINANSIJSKE PREDNOSTI 


Tekaful, također, nudi niz finansijskih prednosti koje ga čine 
atraktivnom alternativom konvencionalnim osiguravajućim 
proizvodima. U nastavku ćemo ukratko navesti i obrazložiti 
one najbitnije. 

Dijeljenje rizika 

Kao što je to već nekoliko puta spomenuto, islamski sistem 
osiguranja treba biti zasnovan na konceptu udruživanja 
rizika, tj. dijeljenja rizika. Dakle suština tekaful sistema leži 
u konceptu dijeljenja rizika među učesnicima, promovira- 


jući jednakost i pravičnost među njima. Kada učesnici dijele 
troškove potraživanja, sistem jača principe jednakosti. 


Za razliku od konvencionalnog osiguranja, gdje osigu- 
ravajuća kompanija preuzima rizik u zamjenu za premije, 
tekaful model omogućava učesnicima da kolektivno dijele 
rizik, pri čemu profesionalni menadžer naplaćuje svoje 
usluge bez ostvarivanja komercijalne dobiti od osigurava- 
jućih aktivnosti. Profit za dioničare, dakle, treba proizaći 
iz upravljanja rizicima, a ne preuzimanja rizika. Ovakav 
pristup smanjuje individualni finansijski teret jer se rizik 
raspoređuje na sve učesnike. 

Istovremeno, usvajanje tekaful okvira može pomoći 
konvencionalnim osiguravateljima da privuku pojedince i 
firme koje aktivno traže islamska finansijska rješenja, posti- 
žujući bolju tržišnu diverzifikaciju (Abdul Wahab et al., 
2007; H. A. Hassan € Abbas, 2019; Sikander, 2024). 


Povrat neiskorištenih sredstava 


Jedna od jedinstvenih karakteristika tekafula je povrat 
neiskorišćenih sredstava učesnicima. Za razliku od konven- 
cionalnog osiguranja gdje premije koje se ne iskoriste za 
isplate šteta ostaju osiguravajućoj kompaniji kao profit, u 
tekafulu se ova sredstva vraćaju učesnicima, čime se pove- 
ćava njihova ukupna finansijska korist. Ovo pruža dodatnu 
motivaciju za učešće u tekaful programima, jer učesnici 
znaju da će neiskorištena sredstva biti vraćena njima. 


Također, u situacijama kada nije došlo do potraživanja i 
naplate štete, osiguranici imaju pravo tražiti bonus nepotra- 
živanja (no claim bonus) od strane osiguravajuće kompanije, 
kao i dodatni bonus koji kompanija može isplatiti. Ova 
praksa, slična bonusu za nepostojanje zahtjeva u osiguranju 
motornih vozila, dodatno doprinosi finansijskoj stabilno- 
sti učesnika. Na ovaj način, tekaful ne samo da osigurava 
finansijsku zaštitu već i potiče odgovorno ponašanje među 
učesnicima, što ih podstiče da nastave sa učešćem u ovakvim 
programima (Alam et al., 2017, str. 444; Billah, 2003, str. 
30—31; A. Hassan ix Mollah, 2018, str. 196; Mahmood, 
1991, str. 290). 


Investiciona dobit 


Što se tiče ulaganja od strane osiguravajuće kompanije, 
tekaful operatera, osiguravatelj je obavezan uložiti priku- 
pljene premije u zakonite poslove, koji su oslobođeni od 
elemenata ribe (kamate), mejsira (kockanja) i drugih eleme- 
nata koji su u suprotnosti s šerijatskim propisima. Na taj 
način, tekaful fondovi se investiraju isključivo u šerijatski 
prihvatljive finansijske instrumente što omogućava ostvari- 
vanje investicione dobiti za učesnike. 


Ovi instrumenti ne samo da su šerijatski kompatibilni 
nego su uglavnom i društvenoodgovorni što daje dodatnu 

satisfakciju učesnicima u tekafulu. Prema nekim istraži- 
vanjima, investiranje u islamske dionice pruža određene 
prednosti u odnosu na investiranje u konvencionalne 
dionice. Tako na primjer, islamske dionice imaju karak- 
teristike hedžinga (zaštite) i nude prednosti diversifikacije 
portfelja investitorima. Ove prednosti su evidentne i tokom 
kriza na finansijskim tržištima kao što su bile globalna 
finansijska kriza i COVID-T9 (Smolo et al., 2022, 2023). 


Stabilnost i otpornost na finansijske krize 


Tekaful sistemi su pokazali veću otpornost na finansijske 
krize u poređenju sa konvencionalnim osiguravanjem. U 
jednoj studiji se ističe da tekaful osiguravajuće kompanije 
bolje upravljaju likvidnošću u postkriznom periodu, ostva- 
rujući veće povrate u smislu profitabilnosti u poređenju s 
konvencionalnim osiguravajućim kompanijama (AsadUllah 
et al., 2021). U drugom istraživanju se došlo do zaključka 
da je potražnja za islamskim osiguranjem pokazala veću 
otpornost tokom globalne finansijske krize, neovisno od 
stope štednje, te se u ASEAN regiji smatra zamjenom za 
konvencionalno osiguranje (Akhter et al., 2017). Prethodno 
smo naveli kako investiranje po šerijatskim standardima 
pruža niz podobnosti. Ovakav rezultat se pripisuje samoj 
prirodi tekaful kompanija, i islamskih finansija uopće, jer 
promoviše etičke i društveno korisne vrijednosti te insistira 
na velikoj odgovornosti i pažljivom upravljanju rizicima i 
izbjegavanju rizičnih finansijskih instrumenata koji nisu u 
skladu sa šerijatskim zakonima. 


Podsticanje štednje 1 finansijske odgovornosti 


Tekaful, također, igra važnu ulogu u podsticanju štednje i 
finansijske odgovornosti među učesnicima. Učestvovanje u 
tekaful programima motiviše pojedince na dugoročnu šted- 
nju jer su svjesni da će neiskorištena sredstva biti vraćena ili 
investirana u zajednicu. Ovo doprinosi boljoj finansijskoj 
disciplini i dugoročnoj stabilnosti. 


Prema tome, finansijske prednosti tekafula su brojne i 
značajne. Od dijeljenja rizika i povrata neiskorištenih sred- 
stava, preko ostvarivanja investicione dobiti, do većeg nivoa 
stabilnosti tokom finansijskih kriza i podsticanja štednje, 


163 


Uvod u islamsko osiguranje (Tekaful) 


tekaful pruža sveobuhvatan okvir, koji je koristan kako za 
pojedince tako i za širu zajednicu. Ove prednosti čine teka- 
ful atraktivnom opcijom za sve koji traže etički i finansijski 
održiv oblik osiguranja. 


DRUŠTVENE PREDNOSTI 


Tekaful, kao islamski oblik osiguranja, ne samo da nudi 
etičke 1 finansijske prednosti, već, također, ima značajan 
pozitivan uticaj na društvo. Razmatranje društvenih pred- 
nosti tekafula omogućava nam da razumijemo kako ovaj 
sistem doprinosi poboljšanju kvaliteta života i jačanju druš- 
tvene kohezije. 


Solidarnost 1 zajedništvo 


Jedna od ključnih društvenih prednosti tekafula je promo- 
cija solidarnosti i zajedništva. Tekaful podstiče učesnike da 
pomažu jedni drugima kroz zajednički fond, što jača među- 
sobne veze unutar zajednice. Ovaj sistem osnažuje društvenu 
koheziju i podstiče altruističko ponašanje. Učesnici su 
motivisani da podržavaju jedni druge, što rezultira jačom i 
otpornijom zajednicom. O ovome smo djelomično pisali i u 
ranijem podnaslovu ,,Uzajamnost i solidarnost." 


Socijalna sigurnost 


Tekaful pruža socijalnu sigurnost i može biti efikasan u 
pružanju strategija za poboljšanje ekonomske situacije 
članovima zajednice, posebno onima koji su finansijski 
ranjivi. Sistem je osmišljen da podržava one kojima je najpo- 
trebnija pomoć, što uključuje siromašne, bolesne i starije 
osobe. Tekaful sistem, također, može doprinijeti smanjenju 
siromaštva (Trokic, 2015; Lekpek čx Ibrović, 2021). 


Tekaful sistem je usko vezan i usklađen s principima soci- 
jalne zaštite i korporativne društvene odgovornosti, kroz 
promovisanje dobrobiti pojedinaca i doprinosi razvoju druš- 
tva. Podstičući međusobno potpomaganje i dobrotvorne 
inicijative, tekaful njeguje kulturu društvene odgovornosti 
i suosjećanja (Sikander, 2024). Stoga, možemo kazati da 
tekaful doprinosi smanjenju socijalne nejednakosti i pobolj- 
šanju socijalne pravde, te osiguravajući finansijsku pomoć 

u trenucima potrebe, tekaful poboljšava ukupnu soci- 
jalnu sigurnost. 


Ekonomski razvoj 


Tekaful također igra važnu ulogu u ekonomskom razvoju 
zajednice (Muye Ox Hassan, 2016). Investicije teka- 
ful fondova u šerijatski prihvatljive projekte i preduzeća 
doprinose stvaranju radnih mjesta i ekonomskoj aktiv- 
nosti. Samim tim što se principi tekafula zasnivaju na 
društveno odgovornim poslovima i inicijativama, tekaful 
fondovi prirodno podržavaju projekte koji imaju pozitivan 
društveni uticaj, što dodatno doprinosi razvoju lokalnih 
zajednica. Ovo uključuje ulaganja u infrastrukturu, obrazo- 
vanje i zdravstvene usluge. Između ostalog, evidentno je da 
tekaful industrija pozitivno utiče na ekonomski rast i razvoj 
Malezije kroz zdravu štednju, pravilnu alokaciju sredstava 
(investicija) i povećanje nacionalnog dohotka (Aziz X 
Kassim, 2020). 


Edukacija i podizanje svijesti 


Jedan od važnih aspekata tekafula je njegova uloga u eduka- 
ciji i podizanju svijesti o finansijskom planiranju i rizicima. 
Tekaful operateri često organizuju programe edukacije 
kako bi osnažili učesnike 1 širu zajednicu da bolje razumiju 
koncept osiguranja i upravljanja rizicima. Ove inicijative 
mogu doprinijeti boljem informisanju i finansijskoj pisme- 
nosti građana, kao i odgovornijem finansijskom ponašanju. 


Društveno odgovorna i ekološki prihvatljiva 
rješenja 

Društvena prednost tekafula leži i u njegovom etičkom 
okviru koji jača povjerenje među učesnicima. Tekaful je 
rješenje zasnovano na etici, ukorijenjeno u međusobnoj 
saradnji 1 izbjegavanju zabranjenih elemenata, uključujući 
podršku održivim projektima i usklađivanje s ciljevima 
etičkih ulaganja (M. A. Khan, 2024). Sistem se zasniva 
na šerijatskim principima koji zabranjuju eksploataciju i 
nepoštene prakse. Ovaj etički okvir doprinosi većem nivou 
povjerenja u osiguravajuće sisteme, što je ključno za druš- 
tvenu stabilnost. 

TABELA 10.2: Prednosti i izazovi za tekafula da izgradi 
otpornost na klimatske promjene 


Aspekt Kratko objašnjenje 
Prednosti tekafula za klimatsku otpornost 


Finansijska = Tekaful nudi povoljno, šerijatski usklađeno upravljanje 
zaštita i rizicima za usjeve, stoku, imovinu, prihode te prilago- 
upravljanje = đenu zdravstvenu i životnu zaštitu, dopunjujući pomoć 
rizicima u slučaju katastrofa. 


Osnaživanje = Tekaful osnažuje ranjive zajednice, uključujući žene, 
poljoprivrednike, mikro-poduzetnike i domaćinstva s 
niskim prihodima, koji su inače isključeni iz tradicio- 
nalnih osiguravajućih rješenja zbog religijskih barijera. 


Održivost— Tekaful promiče kolektivno djelovanje, socijalnu stabil- 


zajednice nost 1 samostalnost u upravljanju klimatskim rizicima, 
smanjujući zavisnost od hitne pomoći i doprinosi održi- 
vom razvoju i smanjenju siromaštva. 


Izazovi u promociji tekafula za klimatsku otpornost 


Percepcijski = Često postoje zablude da je tekaful isključivo za musli- 
izazovi mane. U stvarnosti, peluijui je inkluzivan, etički usmje- 
ren, zajednički model podjele rizika otvoren za sve. 
Ciljne populacije imaju ograničenu svijest o principima 
i prednostima tekafula, što zahtijeva ciljane kampanje 
za podizanje svijesti. Proizvodi i procesi tekafula se 
percipiraju kao složeniji u odnosu na osiguranje, što 
zahtijeva pojednostavljenje. 


Operativna = Ograničeni podaci o ciljanim tržištima, povezanim 

i tehnološka = rizicima i ograničene aktuarske sposobnosti ometaju 
ograničenja = širenje tekafula. Nedostatak kvalificiranih šerijatskih 
učenjaka i obučenih stručnjaka ometa inovacije, što 
zahtijeva izgradnju kapaciteta. Manje tekaful kompa- 
nije suočavaju se s ograničenim resursima pri ulaga- 
nju u digitalne platforme i tehnologije fokusirane na 
korisnike, koje su ključne za rast. Najvažnije, kapaciteti 
re-tekafula su obično ograničeni, posebno za klimatske 


rizike. 
Regulatorne = Nejasan regulatorni tretman i nedostatak posveće- 
i pravne nih tekaful propisa u mnogim zemljama dovode do 
prepreke nesigurnosti. Potrebni su jasni okviri za licenciranje, 


upravljanje, adekvatnost kapitala i rješavanje sporova 
prilagođeni za tekaful. Nerazvijena tržišta kapitala 
ograničavaju investicione opcije tekafula u šerijatski 
usklađenim klasama imovine, što zahtijeva regulatornu 
podršku za proširenje islamskih finansijskih instrume- 
nata. 


L 


Izvor: Khan (2024, str. 22). 


U svijetu poremećenih vrijednosti i klimatskih promjena, 
tekaful nudi alternativu zasnovanu na etici i princi- 
pima šerijata za zaštitu od rizika, podržavajući ciljeve 

održivog razvoja (sustainable development goals - SDGs). 
Omogućavajući pristup povoljnoj zaštiti od rizika, tekaful 
doprinosi smanjenju siromaštva, sigurnosti hrane, rodnoj 
ravnopravnosti i otpornosti na klimatske promjene — što su 
samo neki od SDGs ciljeva. Iako postoje sličnosti s konven- 
cionalnim osiguranjem, tekaful promiče napredak u ovim 
povezanim SDGs ciljevima, ali i klimatskim ciljevima, isti- 
čući svoju učinkovitost kao alat za upravljanje klimatskim 
rizicima. Fokusiran na stvaranje pozitivnog utjecaja, tekaful 
pruža inkluzivno rješenje za populacije osjetljive na vjerska 
pitanja. Kao takav, tekaful doprinosi brojnim SDGs cilje- 
vima uključujući smanjenje siromaštva, društvo bez gladi, 
rodnu ravnopravnost, dostojanstven rad, klimatske akcije i 
partnerstva (M. A. Khan, 2024, str. 21; Mohd Zain et al., 
2024). Tabela 9.2 prikazuje prednosti i izazove sa kojima se 
susreće tekaful industrija na putu da izgradi određenu vrstu 
otpornosti na izazove koje klimatske promjene donose 
sa sobom. 


Ukratko, društvene prednosti tekafula su brojne i 
značajne. Od promocije solidarnosti i zajedništva, preko 
pružanja socijalne sigurnosti i podrške ekonomskom 
razvoju, do edukacije i podizanja svijesti, tekaful ima dubok 
i pozitivan uticaj na društvo. Ove prednosti čine tekaful ne 
samo finansijski održivim, već i društveno korisnim obli- 
kom osiguranja koje je ekološki prihvatljivo 1 u skladu sa 
SDGs ciljevima (Muye X Hassan, 2016). 


ZAKLJUČAK 


U ovom poglavlju smo pokušali istražiti prednosti koje 
tekaful sistem donosi, ističući njegovu etičku, finansijsku 
i društvenu korist. Etičke prednosti tekafula proizlaze iz 
njegovih principa pravednosti, transparentnosti i uzaja- 
mnosti, osiguravajući da operacije budu usklađene sa 
islamskim pravom i promovirajući odgovorno poslova- 
nje. Finansijske prednosti tekafula uključuju konkurentne 
premije, pravednu raspodjelu dobiti i stabilnost, čineći ga 
privlačnim ne samo za pojedince već i za korporacije koje 
traže etičke investicijske opcije. Društvene prednosti teka- 
fula ogledaju se u njegovom doprinosu socijalnoj pravdi i 

ekonomskom razvoju, pružajući stabilnost i podršku margi- 
naliziranim zajednicama. Konačno, pored svega navedenog, 
tekaful sistem predstavlja ekološki prihvatljiv sistem koji je 
u skladu sa SDGs ciljevima. 


Ovo poglavlje istaklo je važnost tekafula kao modela 
za odgovorno 1 održivo osiguranje, naglašavajući njegov 
potencijal da promoviše pravednost, solidarnost i ekonom- 
sku stabilnost. Razumijevanje prednosti tekafula ključno je 
za njegovo daljnje usvajanje i integraciju u globalno tržište 
osiguranja. Kroz etičko poslovanje, pravednu raspodjelu 
dobiti i podršku zajednici, tekaful nastavlja pružati koristi 
svim svojim sudionicima, ističući se kao model koji promiče 
prosperitet i društvenu inkluziju. 

Poglavlje ro 


IZAZOVI IBUDUĆNOST 
TEKAFULA 


Tekaful, kao islamski oblik osiguranja, sve više dobija na 
značaju i prihvatanju širom svijeta. Iz svega do sada nave- 
denog, možemo kazati da je tekaful industrija ostvarila 
izvanredan napredak tokom približno četiri decenije posto- 
janja. Međutim, mnogi unutar ove industrije smatraju da 
nije postignuto dovoljno. Iako nudi brojne prednosti i etički 
zasnovan pristup osiguranju, tekaful se suočava s različitim 
izazovima koji mogu uticati na njegov rast i održivost. 


Kao i kod svakog tržišta u razvoju, industrija se suočava 
s nekoliko izazova, od kojih su neki zajednički za islamsku 
finansijsku industriju u cjelini. To uključuje nedostatak finan- 
sijskog inženjeringa, manjak ljudskih resursa, neadekvatan 
okvir za upravljanje rizicima i nedostatak likvidnosti (Igbal čx 
Mirakhor, 20TT, str. 223). Međutim, postoji i nekoliko speci- 
fičnih izazova za industriju, kako je navedeno u nastavku. 


Ovo poglavlje istražuje trenutne izazove s kojima se tekaful 
industrija suočava, uključujući regulativne prepreke, svjesnost 
i edukaciju, te konkurenciju s konvencionalnim osiguranjem. 

Također, bavit ćemo se budućim trendovima i prilikama 
koji bi mogle oblikovati dalji razvoj tekaful sektora. 


Detaljna analiza ovih izazova i potencijalnih prilika 
je ključna za razumijevanje kako tekaful može prevazići 
prepreke i iskoristiti svoje jedinstvene prednosti kako bi 
ostvario održiv rast i pružio veću korist svojim učesnicima 
i društvu u cjelini. U narednim dijelovima ovog poglavlja, 
detaljno ćemo razmotriti svaku od ovih tema, počevši od 
trenutnih izazova. 


TRENUTNI IZAZOVI 


Rast potražnje za tekaful osiguranjem u zemljama s većin- 
skim muslimanskim stanovništvom značajno je doprinio 
širenju ove vrste osiguranja. U mnogim od ovih zemalja 
zabilježen je rast srednje klase i snažan ekonomski razvoj. 
Kako se njihova finansijska situacija ljudi poboljšava, ljudi 
su sve više zainteresovani za korištenje osiguranja, kako 
bi zaštitili svoju imovinu i dobrobit, a tekaful nudi opciju 
usklađenu sa šerijatskim principima. Nadalje, raspodjela 
investicijskog profita među učesnicima također podstiče 
rast tržišta tekaful osiguranja. 


Tekaful industrija, uprkos značajnim prednostima i 
rastućoj popularnosti, suočava se s nizom izazova koji 
mogu ograničiti njen dalji razvoj. Ovi izazovi uključuju 
kompleksne regulatorne zahtjeve, nisku svijest i nedovoljnu 
edukaciju među potencijalnim korisnicima, oštru konku- 
renciju s konvencionalnim osiguranjem, nerazvijenost 
sektora re-tekafula, kao i pitanje standardizacije. U ovom 
dijelu poglavlja, istražit ćemo svaki od ovih izazova, kako 
bismo bolje razumjeli prepreke koje tekaful mora prevazići 
da bi postao održiviji i efikasniji. 


Nepostojanje adekvatne regulative 


Industrija tekafula je relativno nova u odnosu na druge 
islamske finansijske usluge. Suočava se s nekoliko izazova 
u pokušaju ulaska na tržišta gdje regulatorno i nadzorno 
okruženje favorizuje konvencionalna osiguravajuća druš- 
tva, ali nije dobro prilagođeno za tekaful. Stoga i ne čudi 

da je jedan od najvećih izazova s kojima se tekaful suočava 
upravo regulativa (Kwon, 2007; Deloitte, 2013; Carmody, 
2016; Papp, 2022; AMR, 2023). 


Zbog specifične prirode tekaful modela, koji se temelji na 
šerijatskim principima, regulatorni okvir može biti složen i 
varirati od zemlje do zemlje. Nedostatak jedinstvenog regu- 
latornog standarda stvara konfuziju i otežava operativne 
procese za tekaful operatere. U mnogim zemljama, s izuzet- 
kom Bahreina, Malezije, Pakistana, a nedavno i Katara i 
Omana, tekaful firme posluju bez posebnog ,,pravilnika" 
ili specifičnog zakona o regulaciji tekaful poslovanja. Ovo 
očigledno neće pomoći industriji da raste i prilagodi se 
vodećim praksama tekafula. 


Nedostatak jasne regulative u tekaful industriji može 
dovesti do konfuzije i nepovjerenja među učesnicima. 
Ovo nepovjerenje može negativno uticati na percepciju 
tekaful proizvoda i ograničiti njihov prihvat na tržištu. 
Zakonodavne razlike između zemalja stvaraju izazov za 
globalne tekaful kompanije, koje moraju prilagoditi svoje 
proizvode i poslovne prakse u skladu sa lokalnim propi- 
sima. Na primjer, zemlje kao što su Malezija i Saudijska 
Arabija imaju različite pristupe regulaciji tekafula, što može 
dovesti do konfuzije i dodatnih troškova za kompanije koje 
posluju u više jurisdikcija. Jasno definisana regulatorna 
praksa i bolja saradnja na međunarodnom nivou može 
značajno unaprijediti dalji rast i razvoj tekaful industrije. 


Nedostatak stručnosti 


Nedostatak potrebne regulative za tekaful industriju je usko 
vezan sa nedostatkom volje, s jedne strane, i stručnosti i 
znanja, s druge strane, regulatornih organa o tekafulu. Sve 
ovo skupa može dovesti do neadekvatnih propisa i regula- 
cija. Ova situacija dodatno komplikuje poslovanje tekaful 
operatera, koji se moraju prilagođavati različitim zahtjevima 
u različitim jurisdikcijama (Malik, 2022, str. 64—65). Pored 
toga, regulativa koja nije u skladu sa šerijatskim propisima 
može dovesti do gubitka povjerenja među učesnicima, što je 
ključni faktor za uspjeh tekaful modela. 

Edukacija i obuka iz islamskih finansija su ključne za 
inovaciju i rast industrije. Međutim, jasno je da postoji 
nedostatak stručnih lica u tekafulu općenito, a posebno 
u re-tekafulu. Tekaful operateri mogu unaprijediti svoje 
zaposlene kroz internu obuku (tokom vikenda) ili slanjem 
odabranih zaposlenika u visokoobrazovne ustanove, 
posebno u oblasti tekafula (Deloitte, 2013; Jaffer et al., 
2010, Str. I 5). 


Usklađivanje s međunarodnim standardima 


Nedostatak regulatornih okvira za rad tekaful operatera 
na nacionalnoj osnovi dodatno komplikuje ionako tešku 
situaciju na međunarodnoj sceni na kojoj postoji još manje 
koordinacije između regulatornih tijela. Različite zemlje 
imaju različite interpretacije šerijatskih zakona, što može 
dovesti do nesuglasica i problema u transnacionalnim opera- 
cijama tekaful kompanija. Dakle, jedan od glavnih izazova 
s kojima se industrija suočava je nedostatak pojednostav- 
ljenog internacionalnog regulatornog okvira koji može 
podržati razvoj većih regionalnih igrača (Thanasegaran X 
Shaiban, 2014, str. 329). 


Da bi se ova situacija prevazišla, potrebna je harmo- 
nizacija ili neka vrsta standardizacije propisa, kako bi se 
olakšalo poslovanje na globalnom nivou. Harmonizacija bi 
omogućila kompanijama da razvijaju standardizirane proi- 
zvode koji bi bili prihvatljivi u različitim jurisdikcijama, 
čime bi se smanjili troškovi i povećala efikasnost. Drugim 
riječima, postoji snažna potreba za uvođenjem veće standar- 
dizacije u regulatornim okvirima kroz različite jurisdikcije 
u suštinskom smislu kako bi se promovirao rast tekafula 
zasnovan na povjerenju potrošača i održivoj profitabilnosti 
(Thanasegaran X Shaiban, 2014, str. 329; Malik, 2022, str. 
64—65; Deloitte, 2012). 


Nepredvidivost i nesigurnost 


U nekim zemljama, regulatorni okviri za tekaful su još uvijek 
u fazi razvoja, što stvara nesigurnost i otežava dugoročno 
planiranje. Na primjer, u Maleziji, koja je jedna od vodećih 
zemalja u tekaful industriji, regulatorni okvir je relativno 

razvijen i usklađen sa šerijatskim principima. Međutim, i 
dalje postoje izazovi u smislu interpretacije i implementa- 
cije ovih principa na praktičan način (BNM, 2019). S druge 
strane, u zemljama kao što su Indonezija i Pakistan, regula- 
torni okviri su manje razvijeni, što stvara dodatne izazove 
za tekaful operatere. Ova nesigurnost, prouzrokovana 
nedostatkom pravnih i regulatornih okvira poslovanja, 
može obeshrabriti potencijalne investitore i osiguravajuće 
kompanije da uđu na potencijalna tekaful tržišta. Dodatno, 
nesigurnost može uticati na sposobnost kompanija da efika- 
sno planiraju i alociraju resurse, što može smanjiti njihovu 
konkurentnost i profitabilnost na tržištu. 


Preporuke za unapređenje regulative 


Kako bi se prevazišli ovi izazovi, potrebna je bolja koordi- 
nacija između regulatornih tijela i industrije. Preporučuje se 
uspostavljanje međunarodnih standarda i smjernica koje bi 
bile prihvaćene u različitim jurisdikcijama, čime bi se olak- 
šalo poslovanje tekaful kompanija na globalnom nivou. 
Također, potrebno je ulagati u edukaciju i obuku regulator- 
nih tijela, kako bi bolje razumjeli specifičnosti tekaful modela 
i efikasnije regulirali ovu industriju. Značaj ovoga su prepo- 
znale institucije za standardizaciju, poput Organizacije za 
računovodstvo i reviziju islamskih financijskih institucija 
(AAOIFI) iz Bahreina, i još značajnije, Odbor za islamske 
finansijske usluge (IFSB) sa sjedištem u Kuala Lumpuru. 
Ove institucije su prepoznale važnost harmonizacije osnov- 
nih principa za održiv rast i razvoj industrije, te značajno 
pomogle u definisanju industrijskih standarda potrebnih za 
promociju ovog poslovanja u zemljama koje su zainteresi- 
rane za širenje ovog sektora (Igbal šx Mirakhor, 20TI, str. 
223; Thanasegaran X Shaiban, 2014, str. 2370). 


Analizirajući pravne i regulatorne probleme tekaful indu- 
strije, Husein dolazi do sljedećeg zaključka: 


Prethodni dio je pokušao ilustrirati potrebu 
za sveobuhvatnim i učinkovitim pravnim (i 
regulatornim| okvirom koji bi adekvatno rije- 
šio zabrinutosti tekaful operatera i učesnika. 
Vjeruje se da je takav okvir ključan za očuvanje 

stabilnosti tekaful industrije, ulijevanje povje- 
renja javnosti, promicanje jakih standarda 
korporativnog upravljanja u upravljanju teka- 
ful operaterima, osiguravanje da su potrošači 
dobro informirani za donošenje odluka, integra- 
ciju i koordinaciju učinkovitijeg međunarodnog 
i međusektorskog nadzora te promicanje boljeg 
razumijevanja poslovanja 1 rizika tekaful opera- 
tera." (Hussain, 2009, str. 81) 


Ukratko, regulativa predstavlja značajan izazov za tekaful 
industriju zbog nedostatka jedinstvenih standarda, nedo- 
voljne stručnosti regulatornih tijela i nesigurnosti u razvoju 
regulatornih okvira. Harmonizacija propisa, ulaganje u 
edukaciju regulatornih tijela i bolja koordinacija između 
različitih jurisdikcija su ključni koraci ka prevazilaženju ovih 
prepreka i osiguravanju održivog rasta tekaful industrije. 


Nizak nivo svijesti i edukacije o tekaful 
principima 

Svijest i edukacija predstavljaju ključne faktore za razvoj 
tekaful industrije. Mnogi potencijalni korisnici nisu dovoljno 
informisani o konceptu tekafula i njegovim prednostima, 
što ograničava prihvatanje ovog oblika osiguranja (Bhatty 
X Nisar, 2016, str. 15—18). Slaba svijest i edukacija nije 
svojstvena samo korisnicima tekafula nego je to prisutno i 
kod donosioca odluka, kako na tržištima u razvoju tako i u 
onim razvijenim. Ovaj dio poglavlja istražuje razloge niske 
svijesti i nedostatne edukacije, te predlaže načine za preva- 
zilaženje ovih izazova. 


Niska svijest među potrošačima 


Niska svijest o tekafulu među potrošačima jedan je od glav- 
nih razloga za njegovu ograničenu prihvaćenost. Prema 
nekim istraživanjima, mnogi ljudi, čak i u muslimanskim 
zemljama, nisu upoznati s osnovnim principima tekafula i 
razlikama između tekafula i konvencionalnog osiguranja. 
Ovo neznanje često dovodi do nepovjerenja 1 skeptičnosti 
prema tekafulu i tekaful proizvodima (Akhter EX Hussain, 
2012; R. Hassan et al., 2018; Saeed, 2019, str. 70; AMR, 
2023; Jaffer et al., 20TO, str. 15). 

Spor napredak u korištenju islamskih finansijskih proi- 
zvoda, uključujući tekaful, u muslimanskim zemljama 
početkom 2000-ih, uglavnom se pripisuje nedostatku svijesti 
među muslimanima o potrebi za osiguranjem i negativnom 
stavu prema riziku. Trenutni izazov za tekaful koji ometa 
njegov pozitivan razvoj je nedostatak vjerodostojnih tržiš- 
nih informacija iz raznih razloga, prvenstveno zbog toga što 
je tekaful još uvijek slabo shvaćen kao poslovni model u 
mnogim muslimanskim zemljama (Buang, 2013, str. 4). 


Pored toga, rezultati istraživanja sugeriraju da nedosta- 
tak znanja, neizvjesnost u pogledu terminologije, upotreba 
arapskog jezika i metodologija aranžmana stvaraju asime- 
triju informacija kod nemuslimanskih potrošača, što dovodi 
do anomalnog ponašanja i donošenja odluka (Spriggs, 
2016, str. 25). 


Nedostatak obrazovnih inicijativa 


Tekaful kompanije često ne ulažu dovoljno u obrazovne 
inicijative koje bi mogle podići svijest o tekaful proizvo- 
dima. Marketinške kampanje i edukativni programi su 
rijetki i često nedovoljno sveobuhvatni. Nedostatak infor- 
macija i edukacije direktno utiče na nizak nivo prihvatanja 
tekafula među potrošačima (Akhter če Hussain, 2012; 
Saeed, 2019, str. 70). Sualhi i El-Šamari su 2015. godine 
proveli studiju u Kuvajtu, gdje djeluje r4 tekaful operatera 
i došli do zaključka da 52% od uzorka od 640 ispitanih 
Kuvajćana nije čulo za tekaful, a više od 60% je bilo nesi- 
gurno da li će njihovi doprinosi biti kapitalizirani (Soualhi 
X Shammari, 2015). Ovo istraživanje naglašava važnost 
kontinuiranog obrazovanja i informisanja javnosti kako bi 
se povećala svijest o prednostima tekafula. 


Uloga vladinih institucija i regulatora 


Vladine institucije i regulatori imaju ključnu ulogu u 
promociji tekafula kroz edukativne programe, kampanje 
i pravne i regulatorne okvire koji mogu značajno potpo- 
moći razvoj industrije. Međutim, mnoge vlade 1 regulatori 
ne prepoznaju dovoljno značaj tekafula i ne ulažu dovoljno 
resursa u njegove promocije. Da bi se ovaj izazov bar 

donekle prevazišao, neophodno je da vlade razvijaju sveo- 
buhvatne edukativne programe, koji će obuhvatiti osnovne 
i napredne aspekte tekafula, uključujući praktične primjere 
i studije slučaja kako bi se povećala svijest i razumijevanje 
među građanima (Ali, 2006a; Kwon, 2007; Hidayat, 201 5). 


Saradnja s obrazovnim institucijama 


Saradnja s obrazovnim institucijama može značajno dopri- 
nijeti povećanju svijesti o tekafulu. Univerziteti i obrazovni 
centri mogu uvesti kurseve o islamskim finansijama i tekafulu 
u svoje programe, kako bi educirali studente i profesionalce 
(Hidayat, 2015). Edukacija na univerzitetskom nivou može 
igrati ključnu ulogu u stvaranju nove generacije stručnjaka, 
koji će biti sposobni da razvijaju i promovišu tekaful proi- 
zvode. Malezija je najbolji primjer ovakvog pristupa jer ima 
veliki broj univerziteta i specijaliziranih institucija koje nude 
razne vrste edukacijskih programa usmjerenih na islamske 
finansije i tekaful. 


Saradnja sa islamskim bankama 


Saradnja sa islamskim bankama ima veliki potencijal za 
dalji razvoj i unapređenje tekaful usluga u skladu sa šerijat- 
skim principima. Islamsko bankarstvo i tekaful se temelje 
na principima pravednosti, zajedničke odgovornosti i odsu- 
stva kamate, što ih čini prihvatljivim za muslimanske 
zajednice. Islamske banke pružaju sigurnost za depozite i 
igraju ključnu ulogu u finansiranju kroz sistem trgovanja 
i finansiranja putem dionica, dok tekaful nudi zaštitu od 
nesreća i drugih nepredviđenih situacija. 


Ova dva sistema su međusobno ovisna; uspjeh islamskog 
bankarstva zahtijeva osiguranje putem sistema prihvaće- 
nog u islamu, što se postiže kroz tekaful. S druge strane, 
rast i napredak tekafula zavisi o zdravom razvoju islamskih 
banaka. S obzirom na univerzalne šerijatske principe, islam- 
sko bankarstvo i tekaful će u narednim godinama biti sve 
privlačniji kako za muslimanske, tako i za nemuslimanske 
zajednice. Islamske banke su već postigle značajan uspjeh, 
a tekaful je na dobrom putu da se etablira kao održiva 
alternativa konvencionalnom osiguranju u muslimanskim 

zemljama. Prema tome, za postizanje željenog nivoa uspjeha 
potrebno je uspostaviti snažnu saradnju između islamskih 
banaka i tekaful sistema širom svijeta (Ali, 2006a). Jedan 
od načina na koji se ova saradnja može postići jeste kroz 
tzv. bankoosiguranje, odnosno bankotekaful koji može 
pomoći pri stvaranju sinergije između ova dva islamska 
finansijska sektora. 


Marketinške strategije 


Uloga marketinga u bilo kojem biznisu ili za uspjeh poslov- 
nih ideja i proizvoda je neupitna. Rezultati jedne studije 
sugeriraju da marketing strategije i promotivni materijali 
za tekaful trebaju jasno adresirati nedostatke u znanju i 
zablude među nemuslimanima, dok bi istaknute karakteri- 
stike tekafula trebale biti identificirane kako bi se fokusirale 
na primarne utjecaje potrošača u procesu donošenja odluka. 
Nedostatak razumijevanja otkriven u studiji ukazuje na 
potrebu za identificiranjem opsega i efikasnosti marketing 
strategija za tekaful i metoda koje se koriste za objašnjava- 
nje ideologija zasnovanih na vjerskim principima (Spriggs, 
2016, str. 26). 


Efikasne marketinške strategije su ključne za povećanje 
svijesti o tekafulu. Dakle, tekaful kompanije treba da koriste 
moderne marketinške alate i strategije, uključujući druš- 
tvene medije, online platforme i tradicionalne medije, kako 
bi doprle do šire publike. Edukativne kampanje trebaju biti 
osmišljene tako da jasno objasne prednosti tekafula i kako 
se razlikuje od konvencionalnog osiguranja. 


Preporuke za unapređenje svijesti i edukacije 


Ukratko, niska svijest i nedostatna edukacija predstav- 
ljaju značajan izazov za tekaful industriju. Ulaganjem u 
edukativne programe, marketinške kampanje i saradnju 
s obrazovnim institucijama 1 vladinim tijelima, tekaful 
industrija može povećati svoju prisutnost na tržištu i bolje 
iskoristiti svoje prednosti. Kako bi se prevazišli izazovi 
niske svijesti i nedostatne edukacije, preporučuje se sljedeće: 

I. Razvijanje sveobubvatnih edukativnih programa: 
Tekaful kompanije, u saradnji s obrazovnim institu- 
cijama, trebaju razviti programe koji obuhvataju sve 
aspekte tekafula, od osnovnih do naprednih tema. 


2. Provođenje marketinških kampanja: = Efikasne 
marketinške kampanje trebaju biti osmišljene kako 
bi povećale svijest o tekafulu, koristeći različite 
medijske kanale. 


3. Saradnja s vladinim institucijama: Vlade i regula- 
tori trebaju aktivno učestvovati u promociji tekafula 
kroz edukativne inicijative i kampanje, kao i dono- 
šenje pravnih 1 regulatornih propisa za praktičnu 
implementaciju tekafula. 


4. Obuka i razvoj stručnjaka: Tekaful industrija treba 
ulagati u obuku stručnjaka koji će moći razvijati i 
promovirati tekaful proizvode na tržištu. 


Konkurencija sa konvencionalnim osiguranjem 


Još jedan od glavnih izazova s kojima se tekaful sektor 
suočava jeste konkurencija s konvencionalnim osigura- 
njem. Konvencionalne osiguravajuće kompanije često imaju 
dužu tradiciju, veće resurse i šire prisustvo na tržištu, što im 
omogućava da privuku veći broj klijenata. U ovom dijelu 
poglavlja analizirat ćemo razloge za ovu konkurenciju i 
načine na koje tekaful može odgovoriti na ove izazove. 


Prednosti konvencionalnog osiguranja 


Konvencionalno osiguranje ima nekoliko prednosti koje 
mu daju konkurentsku prednost nad tekafulom. Zbog svog 
dugogodišnjeg postojanja i ponekad međunarodnog isku- 
stva, konvencionalne osiguravajuće kompanije često imaju 
bolje prepoznatljive brendove i uživaju veće povjerenje 
među korisnicima. Ove kompanije imaju dužu tradiciju i 
prisustvo na tržištu, što im omogućava da lakše privuku i 
zadrže klijente. 

Cijena i pokriće 

Jedan od ključnih faktora koji utiče na konkurentnost osigu- 
ravajućih proizvoda jeste cijena. Tekaful proizvodi često 
imaju višu cijenu u poređenju s konvencionalnim osigura- 
njem zbog složenijih struktura i dodatnih troškova vezanih 
za usklađivanje sa šerijatskim zakonima. Pored dodatnih 
troškova, tekaful kompanije se susreću i sa slabijom efika- 
snošću u poslovanju što čini njihove proizvode skupljim. 
Tako, na primjer, rezultati studije pokazuju da je tekaful 
manje efikasan zbog menadžerske tromosti i operativnih 
neefikasnosti (Karbhari et al., 2018). Složenost proizvoda, 
nerazvijenost sektora i nedostatak potrebne podrške od 
strane kako državnih tako i privrednih subjekata na tržištu 
dodatno otežavaju uspostavljanje i održavanje tekaful indu- 
strije. U ovako kompleksnom okruženju bez neophodne 
podrške, tekaful kompanije se suočavaju s izazovom kako 
ponuditi konkurentne proizvode po prihvatljivim cijenama, 
kako bi privukle širi krug korisnika. 


Također, pokriće koje nude konvencionalne osigurava- 
juće kompanije može biti šire i fleksibilnije u poređenju s 
tekafulom. Konvencionalne kompanije često imaju veću 
sposobnost prilagođavanja svojih proizvoda različitim 
potrebama korisnika, što im daje prednost na tržištu. Ovo 
nije slučaj sa tekaful kompanijama koje imaju određena 
ograničenja jer, prema islamskih principima, ne može se (i 
ne treba) pokriti svaki rizik. Pored toga, tekaful industrija 
se još uvijek razvija i nije dosegla svoj puni sjaj, tako da je 
lepeza njihovih proizvoda trenutno ograničena. 


Percepcija kvaliteta usluga 


Kvalitet usluga je još jedan ključni faktor u konkurenciji 
između tekafula i konvencionalnog osiguranja. Evidentno 
je, ipak, da mnogi korisnici i dalje preferiraju konvencio- 
nalno osiguranje zbog uvjerenja da nudi bolju uslugu i brže 
isplate šteta. Tekaful kompanije, sa svojim proizvodima i 
strukturom, koja je nepoznanica većem dijelu populacije, 
su primorane raditi na poboljšanju svojih usluga i izgradnji 
povjerenja među korisnicima, kako bi se mogle takmičiti s 
konvencionalnim osiguranjem. 

Regulatorni okvir 


Već smo ranije govorili o regulativi kao glavnoj prepreci 
implementaciji i razvoju tekaful sektora kako u musli- 
manskim tako i nemuslimanskim zemljama. Prema tome, 
regulatorni okvir također može igrati i igra značajnu ulogu 
u konkurenciji između tekafula i konvencionalnog osigura- 
nja. U mnogim zemljama postojeći pravni propisi i regulativa 
favoriziraju konvencionalno osiguranje, što može otežati 
poslovanje tekaful operatera. Pored toga, u nekim zemljama 
tekaful kompanije su primorane da se prilagođavaju većem 
broju pravnih 1 regulatornih propisa što otežava njihov rad. 
Nerijetko moraju ispunjavati i dodatne zahtjeve u pogledu 
usklađivanja sa šerijatskim zakonima što može povećati 
njihove operativne troškove i smanjiti konkurentnost (Igbal 
X Mirakhor, 20TI, str. 223—224; Thanasegaran ČC Shaiban, 
2014). 


Preporuke za povećanje konkurentnosti 


Kako bi se nosile s konkurencijom, tekaful kompanije moraju 
usvojiti različite strategije. Jedan od ključnih pristupa jeste 
inovacija u proizvodima i uslugama. Razvijanjem novih i 
prilagođenih proizvoda koji odgovaraju specifičnim potre- 
bama korisnika, tekaful kompanije mogu povećati svoju 
konkurentnost na tržištu. 


Dalje, ulaganje u tehnologiju može značajno poboljšati 
efikasnost i kvalitet usluga koje pružaju tekaful kompanije. 
Digitalizacija procesa može smanjiti operativne troškove 
i omogućiti brže i efikasnije pružanje usluga korisni- 
cima. Dakle, digitalne inovacije u tekaful industriji mogu 
pomoći kompanijama da ostanu konkurentne i privuku 
nove korisnike. 


Također, tekaful kompanije trebaju ulagati u eduka- 
ciju i podizanje svijesti među potencijalnim korisnicima. 
Edukativne kampanje, koje jasno objašnjavaju predno- 
sti tekafula u poređenju s konvencionalnim osiguranjem, 
mogu pomoći u prevazilaženju skeptičnosti prema tekaful 
proizvodima i njihovom prihvatanju. 


Kako god, konkurencija s konvencionalnim osigura- 
njem predstavlja značajan izazov za tekaful industriju. Iako 

ovaj izazov nije nepremostiv, trebat će mnogo više truda 
i ulaganja od strane svih uključenih strana u prevazilaže- 
nju ili barem ublažavanju negativnih posljedica trenutne 
situacije. Prednosti koje uživaju konvencionalne osigurava- 
juće kompanije u pogledu cijene, pokrića, kvaliteta usluga 
i regulative čine ih snažnim konkurentima. Međutim, kroz 
inovacije, ulaganje u tehnologiju i edukaciju korisnika, 
tekaful kompanije mogu povećati svoju konkurentnost i 
ostvariti značajniji tržišni udio. 


Nerazvijenost re-tekaful operatera i tržišta 


U konvencionalnom osiguranju uobičajeno je da osigura- 
vatelji zajednički dijele rizike koje su preuzeli. Ovi rizici 
se , prenose" u još veću grupu rizika, kojom upravlja veći 
osiguravatelj. Ovaj proces je poznat kao reosiguranje. 
Tekaful operateri, također, koriste reosiguranje (re-tekaful) 
kao metodu upravljanja rizikom. 


Re-tekaful je oblik međusobne pomoći među učesnicima 
tekaful operatera, gdje operateri plaćaju određeni iznos 
doprinosa u re-tekaful fond kako bi dijelili određeni defi- 
nirani rizik u specificiranoj kategoriji, ako ti rizici prelaze 
razumne granice osiguranja (ISRA, 20TI, str. 529, 2023, St. 
678). AAOIFI šerijatski standard br. 41, definiše islamsko 
reosiguranje (re-tekaful) kao: 

,(...) Sporazum među osiguravajućim kompa- 
nijama, u ime osiguravajućih fondova pod 
njihovim upravljanjem, za izradu mehanizma za 
izbjegavanje dijela rizika sa kojima se osigura- 
vajući fondovi mogu susresti. Na osnovu takvog 
sporazuma formira se reosiguravajući fond, koji 
ima poseban pravni status i nezavisnu finansijsku 
odgovornost, kroz doprinose iz osiguravaju- 
ćih fondova, plaćene od strane osiguravajućih 
klijenata na osnovu donacije. Tako formirani 
reosiguravajući fond preuzima zadatak pokri- 
vanja dijela rizika koje susreću osiguravajući 
fondovi." (AAOIFI, 2015, str. TO18). 


Re-tekaful kompanije prolaze kroz težak period, suočene 
sa izazovima kao što su tehnički resursi, upravljanje i 

nedovoljan obim poslovanja. Očigledno, trenutna re-teka- 
ful industrija je vrlo mala i uglavnom njome dominiraju vrlo 
velike konvencionalne reosiguravajuće kompanije. Postoji 
samo nekoliko re-tekaful operatera, koji su znatno manji i 
djeluju samo na nacionalnim i regionalnim tržištima. Zbog 
toga su tekaful operateri prinuđeni sklapati reosiguravajuće 
ugovore sa konvencionalnim reosiguravajućim društvima. 
Ovakvi aranžmani su često zasnovani na konvencionalnim 
principima koji nisu usklađeni sa šerijatom, ili sa osnovnim 
strukturama, koje se prilagođavaju šerijatskim principima 
koliko je to moguće u datim situacijama. Ipak, AAOIFI šeri- 
jatski standard br. 41 u vezi sa šerijatskim statusom prakse 
reosiguranja sa konvencionalnim reosiguravajućim kompa- 
nijama kaže: 


Islamskim osiguravajućim kompanijama nije 
dozvoljeno da se reosiguravaju sa tradicional- 
nim reosiguravajućim kompanijama, osim kada 
je takvo reosiguranje traženo kao prelazno rješe- 
nje, koje proizlazi iz javne potrebe, koja se može 
smatrati nuždom." (AAOIFI, 201 5, str. TO18). 


Dakle, uslijed nepostojanja re-tekaful operatera, a zbog 
zakonske obaveze i opravdane potrebe za reosiguranjem, 
dozvoljeno je koristiti usluge konvencionalnog reosigura- 
nja. Ipak, treba naglasiti da se ovo treba izbjegavati ukoliko 
je to moguće, i što prije pronaći re-tekaful operatera koji 
će zadovoljiti ove potrebe. Prema tome, tekaful industrija 
treba više re-tekaful operatera i dobrodošli su za budući rast 
tekaful industrije, kako u općim tekaful linijama, tako i u 
zaštiti i štednji porodičnog tekafula, posebno u planiranju 
penzija i penzionisanju (Bhatty EX Nisar, 2016, str. 18—20). 


Standardizacija 


Rast potražnje za tekaful osiguranjem u zemljama s većin- 
skim muslimanskim stanovništvom značajno je doprinio 
širenju ove vrste osiguranja. U mnogim od ovih zemalja zabi- 
lježen je rast srednje klase i snažan ekonomski razvoj. Kako 
se finansijska situacija ljudi poboljšala, tako raste i interes 
za korištenje osiguranja kako bi zaštitili svoju imovinu i 
dobrobit, a tekaful nudi opciju usklađenu sa šerijatskim 

principima. Nadalje, raspodjela investicijskog profita među 
učesnicima, također, podstiče rast tržišta tekaful osiguranja. 


Međutim, postoji određena sumnja u sposobnost tekafula 
da pokaže potrebu za osiguranjem i njegove prednosti, kao 
i da uspješno zadovolji zahtjeve kupaca. Ova sumnja je bila 
i ostala pripisana nekim ključnim pitanjima koja tek treba 
riješiti, posebno standardizaciju tekaful uvjeta i proizvoda 
na međunarodnom nivou, prihvatljiv oblik porodičnog 
tekaful proizvoda, posebno za zemlje u arapskoj regiji, te 
prihvatljiv sistem za određivanje profita (ili viška) koji se 
raspodjeljuje učesnicima i dioničarima (Buang, 2013, str. 4). 


Dakle, nedostatak standardizacije u tekaful osigu- 
ranju zbog regionalnih razlika predstavlja prepreku za 
tržište. Tekaful operacije i proizvodi mogu se razlikovati od 
jedne zemlje ili regije do druge zbog razlika u regulator- 
nim strukturama, šerijatskim odborima i praksama. Ova 
neujednačenost otežava međunarodno poslovanje tekaful 
operatera i ometa rast ujedinjenog globalnog tekaful tržišta 
(AMR, 2023). 


Standardizacija u islamskim finansijama i bankarstvu 
tema je o kojoj se raspravlja još od osnivanja AAOIFI-ja 
1991. godine, dok zagovornici i protivnici industrije i dalje 
vode beskonačne debate o ovoj temi (Malik, 2022, str. 64). 
Sljedeći citat ukratko opisuje trenutnu situaciju na tržištu 
kada je riječ o islamskim banka i pitanju standardizacije: 


,Još jedan operativni izazov za islamske banke 
je standardizacija procesa uvođenja novih proi- 
zvoda na tržište. Trenutno svaka islamska banka 
ima svoj vjerski odbor, koji ispituje i procje- 
njuje svaki novi proizvod. Svaki vjerski odbor 
može imati svoje preferencije ili se pridržavati 
određenog pravnog pravca. Ovaj proces treba 
biti pojednostavljen 1 standardiziran, kako bi se 
smanjilo vrijeme, trud i konfuzija. Neke banke 
su već uvele proces postproduktne revizije od 
strane revizijskih odbora, kako bi se osigurala 
usklađenost sa šerijatskim smjernicama koje 
definiše vjerski odbor. Međutim, ovo treba 
biti primijenjeno u cijeloj industriji." (Igbal čx 
Mirakhor, 20TT, str. 262). 

Isto važi i za tekaful industriju. Da bi rasla i dalje se 
razvijala, islamska finansijska industrija prijeko treba 
standardizirane pravne okvire i proizvode (Smolo, 2009, 
20TI; Smolo X Smajic, 2011; Smolo XX Habibovic, 2012; 
COMCEC, 2022). Iako se takva standardizacija čini 
teškom, s obzirom na raznoliku i pluralističku prirodu 
islamskog prava i njegovu interpretaciju, također izgleda da 
ima smisla, barem u pogledu tekafula koji uveliko zavisi od 
obima (El-Oalgili, 2017, str. 29; Jaffer et al., 20TO, str. I6). 


Pojava tijela za postavljanje standarda, poput AAOIFI-ja 
i IFSB-a, također ukazuje na to da industrija prepoznaje 
važnost harmonizacije osnovnih principa za svoj održivi 
rast i razvoj. Ove institucije za standardizaciju aktivno 
pomažu razvoj industrije definiranjem industrijskih stan- 
darda potrebnih za promociju ovog poslovanja u zemljama 
koje su zainteresirane za širenje ovog sektora (Igbal čx 
Mirakhor, 20TT, str. 223; Thanasegaran ČE Shaiban, 2014, 
str. 330). 


BUDUĆI TRENDOVI I PRILIKE 


Budući trendovi i prilike predstavljaju ključne faktore za 
razvoj tekaful industrije. U ovom dijelu poglavlja istražit 
ćemo neke od potencijalnih budućih trendova i prilika, te 
kako tekaful može iskoristiti ove promjene kako bi ostva- 
rio održiv rast i konkurentnost. Tabela ro.r sažima glavne 
aspekte budućih trendova 1 prilika u tekaful industriji, 
pružajući jasan pregled za dalju analizu i razmatranje. 


Tehnološke inovacije 


Jedan od glavnih budućih trendova u tekaful industriji 
(kao 1 u svakoj drugoj bez izuzetka) su tehnološke inova- 
cije. Potreba za tehnološkim inovacijama nije novina, ali 
je u posljednjih par godina došla do izražaja (Deloitte, 
2013). Digitalizacija i upotreba naprednih tehnologija 
poput vještačke inteligencije, analitike podataka i blockc- 
hain tehnologije mogu transformirati način na koji tekaful 
operateri posluju. Vjeruje se da digitalizacija može pobolj- 
šati efikasnost procesa, smanjiti operativne troškove i 
omogućiti brže i efikasnije pružanje usluga korisnicima. 

TABELA IIL.I: Budući trendovi i prilike u tekaful industriji 


Trendovi i prilike Kratak opis 


' Prednosti tekafula za klimatsku otpornost | 


Tehnološke inova- Digitalizacija i upotreba naprednih tehnologija | 
cije poput vještačke inteligencije, analitike podata- 

| ka i blockchain tehnologije. 

' Rast globalnog \ Brz rast islamskog finansijskog tržišta i potra- 
islamskog finansij- žnja za šerijatski usklađenim proizvodima. 

ER unesen Mu ME EM 
Prilika za diversifi- Mogućnost razvoja raznovrsnijih tekaful proi- 
kaciju proizvoda zvoda koji će odgovarati različitim potrebama 

korisnika. 


' Integracija tekafula | Partnerstva s drugim industrijama radi ponude 


u druge sektore kombinovanih proizvoda i usluga. 

Održivost i društve- = Naglašavanje društvene odgovornosti i posveći- 

na odgovornost vanje održivom poslovanju kao faktora konku- 
rentnosti. 


Izvor: Kompilacija autora. 


Tekaful operateri mogu ulagati u troškovno efikasnu 
tehnologiju, kako bi dosegli veći broj klijenata, koristeći 
nove distribucijske kanale (Internet i društvene mreže), 
bez oslanjanja na fizičke poslovnice (Alam et al., 2017, str. 
447). Da bi se postigli željeni efekti i došlo do unapređe- 
nja poslovanja tekaful operatera, Onagun (2022), navodi 
da oni trebaju imati strategiju za implementaciju inova- 
tivne tehnologije za digitalnu transformaciju tekafula, koja 
podrazumijeva slijedeće: 


I. Razvijanje digitalnih vještina: Kako bi uspjeli s 
(novim proizvodima", tekaful operateri moraju usvo- 
jiti tehnologiju kroz razvijanje digitalnih vještina i 
ponuditi nove tekaful proizvode zasnovane na P2P 
platformama, brzo se prilagođavajući promjenama. 
Strategije kontinuiteta poslovanja, kao što su rad od 
kuće, kraći ciklusi razvoja proizvoda i restrukturirani 
distribucijski kanali, igrat će ključnu ulogu. 


2. Digitalna transformacija: Tekaful operateri će 
morati pojačati svoje napore u digitalizaciji kako bi 
stvorili besprijekorno i efikasno korisničko iskustvo, 
te udovoljili sve većem digitalnom potrošačkom trži- 
štu. Ovo će, također, omogućiti bolji pristup novim 

segmentima kupaca, poput mladih potrošača i onih 
sa nižim prihodima. 


3. Poticaji za učenje digitalnih vještina: Od ključnog 
je značaja da operateri tekafula pružaju poticaje za 
učenje digitalnih vještina kako bi pomogli u izgrad- 
nji kapaciteta u strateškoj transformaciji za digitalno 
tekaful osiguranje. 


Rast globalnog islamskog finansijskog tržišta 


Rast globalnog islamskog finansijskog tržišta predstavlja 
značajnu priliku za tekaful industriju. U globalu, islam- 
sko finansijsko tržište raste brže od konvencionalnog 
finansijskog tržišta, a potražnja za šerijatski usklađenim 
proizvodima i uslugama je u porastu. Ovo stvara povoljne 
uslove za rast tekaful sektora, posebno u zemljama s većin- 
skim muslimanskim stanovništvom. Ovaj trend rasta treba 
iskoristiti za dodatno širenje i promociju vrijednosti koje 
nudi islamsko finansijsko tržište, a kojem tekaful indu- 
strija pripada. 


Prilika za diversifikaciju proizvoda 


Brojne su koristi diversifikacija, kako proizvoda tako i 
prihoda. Kada je riječ o tekafulu, diversifikacija proizvoda 
predstavlja priliku za tekaful kompanije da prošire svoju 
ponudu i privuku širi krug korisnika. Trenutna lista teka- 
ful proizvoda možda nije zadovoljavajuća ili je nepotpuna. 
Trenutno postoji potražnja za raznovrsnijim tekaful proi- 
zvodima, koji treba da zadovolje različite potrebe korisnika. 
Tekaful kompanije bi trebale (pored postojećeg zdravstve- 
nog, životnog i osiguranja imovine) uložiti ozbiljne napore 
i razviti proizvode koji pokrivaju širi spektar rizika kako bi 
privukle nove korisnike i povećale svoj tržišni udio. U isto 
vrijeme, ovi inovativni proizvodi bi trebali da se razlikuju 
od konvencionalnog osiguranja, kroz inovativno finansij- 
sko strukturiranje, u skladu sa šerijatom kako bi proizvodi 
postali privlačniji masama (Alam et al., 2017, str. 447). 

Integracija tekafula u druge sektore 


Integracija tekafula u druge sektore također predstav- 
lja priliku za rast i razvoj. Na primjer, tekaful kompanije 
mogu uspostaviti partnerstva s drugim industrijama, poput 
bankarstva i telekomunikacija, kako bi ponudile kombi- 
novane proizvode i usluge. Pružanje usluga bankotekafula 
je samo jedan od načina na koji bi se ova saradnja mogla 
ostvariti. Pored toga, kroz saradnju sa islamskim bankama 
tekaful kompanije su u prilici da koriste njihove baze klije- 
nata i infrastrukturu za bolje pokrivanje tržišta (Alam et al., 


2017, StI. 447). 


Održivost i društvena odgovornost 


Vrijednost tekafula je zasnovana na usklađenosti sa šerija- 
tom 1 etičkim principima. Pandemija COVID-T9 je dodatno 
naglasila potrebu za dubljim razmatranjem tema kao što 
su: jačanje društvene odgovornosti, osnaživanje zajednice, 
održivost i zaštita okoliša u skladu sa šerijatskim pravilima 
i vrijednostima tekafula. Ove vrijednosti postaju sve važniji 
faktori u poslovanju. Imati agendu vođenu vrijednostima 
koje obuhvataju ove teme može dodatno unaprijediti poten- 
cijalni rast tekafula (Onagun, 2022). 


Stoga, tekaful kompanije mogu iskoristiti ove trendove 
tako što će naglasiti svoju društvenu odgovornost i posvetiti 
se održivom poslovanju. Integracija društvenih i ekoloških 
ciljeva u poslovnu strategiju može poboljšati reputaciju 
kompanije i privući nove korisnike koji cijene etično i odgo- 
vorno poslovanje. 


Sve u svemu, budući trendovi i prilike pružaju mogućnosti 
za rast i razvoj tekaful industrije. Kroz tehnološke inovacije, 
diversifikaciju proizvoda, integraciju s drugim sektorima i 
naglašavanje društvene odgovornosti, tekaful kompanije 
mogu iskoristiti ove trendove kako bi ostvarile održiv rast i 
konkurentnost na tržištu. 

ZAKLJUČAK 


U ovom poglavlju smo ukratko predstavili ključne izazove s 
kojima se tekaful industrija suočava, ali isto tako identifiko- 
vali i potencijalne prilike za njen budući razvoj. 


Nedostatak svijesti među potrošačima, regulativni izazovi, 
manjkavost re-tekafula, konkurencija s konvencionalnim 
osiguranjem te nedostatak harmonizacije i standardizacije 
istaknuti su kao trenutni problemi. Međutim, kroz analizu 
budućih trendova, otvara se mogućnost za transformaciju 
industrije. Tehnološke inovacije putem digitalizacije, rast 
islamskog finansijskog tržišta, mogućnosti diversifikacije 
proizvoda te integracija s drugim sektorima pružaju puteve 
za održiv rast i konkurentnost tekafula. Bolja saradnja na 
međunarodnom terenu uz profesionalnu podršku institucija 
za standardizaciju, AAOIFI-ja i IFSB-a, može uveliko dopri- 
nijeti daljem razvoju i uspjehu tekaful industrije. 


Ovaj zaključak naglašava potrebu za strateškim pristu- 
pom i inovacijama kako bi se prevazišli izazovi imaksimalno 
iskoristile prilike. Zajednički napori industrijskih aktera 
i učesnika na tržištu su važni za usmjeravanje strateškog 
pravca industrije i maksimiziranje njenog potencijala. 
Tekaful kompanije trebaju ulagati u tehnologiju, proizvodnu 
diversifikaciju, partnerske odnose te društvenu odgovornost 
kako bi osigurale svoju poziciju na tržištu i ostvarile dugo- 
ročni uspjeh u dinamičnom okruženju osiguranja. 

Poglavlje TI 


ZAKLJUČAK 


Tekaful je nastao kao odgovor na sve veću potražnju za 
finansijskim sistemom koji usklađuje koncept osiguranja sa 
islamskim vrijednostima i temeljnim principima islamskih 
finansija. Mnogi pojedinci, posebno u zemljama sa većinskim 
muslimanskim stanovništvom kao što su Pakistan, Malezija, 
Bahrein, Kraljevina Saudijska Arabija i Ujedinjeni Arapski 
Emirati, suočavaju se s ograničenom prihvatljivošću konven- 
cionalnog osiguranja zbog zabrinutosti oko ribe (kamate), 
garera (neizvjesnosti i nejasnoća u ugovorima), mejsira (špeku- 
lativnog rizika) i drugih zabranjenih faktora koji su prisutni 
u njima. 

Tekaful osiguranje se pojavilo kao ključna komponenta 
šerijatski usklađenih finansijskih usluga koje imaju za cilj 
zadovoljiti potrebe pojedinaca za osiguranjem, istovremeno 
poštujući islamska uvjerenja i norme. Od osnivanja prvog 
islamskog osiguranja u Sudanu 1979. godine, tekaful posluje 
na kooperativnom modelu sličnom uzajamnom oOsigura- 
nju, ali sličnosti između ova dva finansijska sistema su samo 
površne. Dublja analiza otkriva razlike u modelima koje 

tekaful razlikuju od drugih konvencionalnih oblika osigu- 
ranja u smislu dijeljenja rizika i pravednosti. Sama suština 
islamskog oblika osiguranja je učešće članova u doprinosu 
sredstava u zajednički fond, gdje su resursi kolektivno 
dostupni za podršku članovima suočenim sa određenim 
nepovoljnim događajima ili gubicima. 


Ova knjiga je imala za cilj analizirati tekaful kao etički 
oblik osiguranja, prikazati njegovu kratku historiju, šerijat- 
ske osnove i opravdanja, glavne klasifikacije i modele koji se 
implementiraju, te spomenuti izazove sa kojima se susreće, 
istovremeno naglašavajući potencijal rasta na međunarod- 
nim tržištima kao etičkog prekretača u industriji osiguranja. 


Knjiga, također, analizira probleme unutar tekaful indu- 
strije od kojih su najznačajniji nepostojanje adekvatne 
regulative, nedostatak svijesti i standardizacije. Ovi najveći 
izazovi za njegovu široku primjenu ističu ulogu Organizacije 
za računovodstvo i reviziju islamskih finansijskih institucija 
(AAOIFI) i Međunarodnog odbora za islamske finansijske 
usluge (IFSB) u standardizaciji. 


KRATAK OSVRT NA KLJUČNE IDEJE O TEKAFULU 


Prema osnovnim načelima islama, osiguranje je poteklo iz 
običaja koje su prakticirala drevna arapska plemena prije 
pojave islama, u obliku doktrine 'akila. Ovaj princip nado- 
knade i grupne odgovornosti prihvaćen je i prakticiran od 
strane muslimana iz Mekke (Muhadžira) i Medine (Ensarija), 
postavljajući temelje za međusobno osiguranje tokom više 
od r4oo godina. Ovu doktrinu je kasnije odobrio Poslanik 
Muhammed, sallallabu alejbi ve sellem, u jednoj od svojih 
odluka protiv žene iz plemena Huzejl. Kasnije je ovaj oblik 
osiguravajuće transakcije postepeno prakticiran, a u nekim 
slučajevima je čak postao obavezan tokom perioda drugog 
halife, Omera, radijallahu anbu. 


Približni šerijatski ekvivalent za pojam osiguranje na 
arapskom jeziku je ,te'min", što znači osigurati, zašti- 
titi i garantirati kroz nadoknadu za gubitke. Pored toga, 
,temin'" označava vjernost, lojalnost, samopouzdanje i 
povjerenje, više se odnoseći na garanciju nego na zajedničko 

dijeljenje gubitaka unutar grupe. Ovaj koncept je bio pred- 
met rasprava među islamskim učenjacima skoro cijelo 
stoljeće. Ipak, koncept koji su šerijatski učenjaci konačno u 
velikoj mjeri prihvatili je koncept tekafula. Islamsko osigu- 
ranje je poznato pod nekoliko drugih naziva: participativno 
osiguranje (Turska), kooperativno osiguranje (Saudijska 
Arabija) i uzajamno osiguranje (Sudan) ili jednostavno 
tekaful, što se koristi u mnogim zemljama. Tekaful zahti- 
jeva transformaciju osnovnog osiguravajućeg ugovora u 
doprinosni aranžman, gdje se gubici članova pokrivaju iz 
tekaful fonda na osnovu uzajamne pomoći i odricanja. 


Tekaful je oblik islamskog osiguranja u kojem članovi 
doprinose novcem u zajednički fond kako bi jedni druge 
zaštitili od gubitka ili štete. Tekaful osiguranje se temelji 
na šerijatskom ili islamskom vjerskom zakonu. Generalno, 
tekaful police pokrivaju zdravstvene, životne i opće potrebe 
osiguranja. Štaviše, u tekaful osiguranju, investicioni profiti 
se dijele među učesnicima, a premijski iznos prikupljen od 
članova se vraća ukoliko nema zahtjeva za naknadu štete. 
Ovo su neki od glavnih faktora koji podstiču rast tekaful 
osiguravajućeg tržišta. Nadalje, tekaful se pridržava šerijat- 
skih pravila koja ograničavaju određene finansijske prakse 
kao što su kamata (riba) i neizvjesnost (garer), radeći na 
principima međusobne pomoći, zajedničke odgovornosti i 
etičkih investicija. S namjerom da pruže osiguranje uz pošti- 
vanje islamskih etičkih 1 finansijskih standarda, osiguranici 
učestvuju u dobicima i gubicima tekaful fonda. 


Prema tome, tekaful ili islamsko osiguranje, predstav- 
lja sistem uzajamnog osiguranja zasnovan na konceptima 
međusobne pomoći (te'avun) i dobrovoljnog (neopozivog) 
doprinosa (poklona ili donacije — teberru'), u potpunosti 
usklađen sa islamskim pravom (šerijatom). Riječ ,,teka- 
ful" dolazi od arapske riječi ,,kefala", što znači garantirati, 
brinuti se za ili preuzeti odgovornost. U suštini, tekaful 
je sporazum među grupom ljudi da se međusobno podr- 
žavaju i pomažu u slučaju gubitka ili štete, dijeleći rizike 
među sobom na principima uzajamne pomoći, solidarnosti 
i zajedništva (bratstva). 

Ukratko, tekaful nudi model uzajamnog osiguranja 
zasnovan na bratstvu, solidarnosti i uzajamnoj pomoći i 
ima sljedeće ključne elemente: 


I. Međusobna pomoć (te'avun) i solidarnost (teda- 
mun): Tekaful se temelji na konceptu međusobne 
pomoći i solidarnosti među učesnicima. Svaki član 
zajednice (učesnik) doprinosi određenim iznosom 
novca (doprinos ili premija) u zajednički fond. Taj 
fond se koristi za isplate šteta i pokrivanje gubitaka 
onih učesnika koji pretrpe štetu ili gubitak. Na taj 
način, svi učesnici zajedno preuzimaju odgovornost 
za pružanje pomoći onima kojima je potrebna. 


2. Podjela rizika: U tekaful sistemu rizici se dijele 
među svim učesnicima. Umjesto da jedan osigura- 
vatelj preuzima cijeli rizik (kao u konvencionalnom 
osiguranju), svi učesnici zajednički snose rizik. Ovo 
smanjuje individualni teret rizika i omogućava 
pravedniju raspodjelu odgovornosti. 


2. = Šerijatska usklađenost i etičnost: Tekaful mora biti u 
skladu sa islamskim pravom. To znači da su kamate 
(riba), pretjerana nesigurnost (garer) i kockanje 
(mejsir) strogo zabranjeni. Svi poslovi i investicije 
unutar tekaful sistema moraju biti u skladu s ovim 
principima. Šerijatski odbor (grupa islamskih prav- 
nih učenjaka) nadgleda poslovanje tekaful kompanije 
kako bi se osiguralo da sve aktivnosti budu u skladu 
sa šerijatom. 


U savremenom svijetu danas, postoje mnoge tekaful 
kompanije osnovane u raznim zemljama poput Malezije, 
Bruneja, Singapura, Indonezije, Irana, Sudana, Saudijske 
Arabije, Katara, Luksemburga i Bahreina, između ostalih. 
Ipak, rasprava o valjanosti osiguravajućih polisa još uvijek 
traje među islamskim učenjacima. Naime, uprkos razvoju 
prakse osiguranja u svijetu, islamski učenjaci (ulema) još 
uvijek nisu jednoglasni u pogledu valjanosti osiguravajuće 
polise. Njihova mišljenja su podijeljena u tri grupe. Prva 
grupa u potpunosti prihvata ideju i praksu osiguranja. Druga 
grupa prihvata ideju i praksu općeg osiguranja, ali odbacuje 

životno osiguranje, dok treća grupa u potpunosti odbacuje 
bilo kakvu praksu osiguranja, tvrdeći da je potpuno protivna 
principima šerijata (Billah, 2003, str. 60). Treba naglasiti 
da model islamske osiguravajuće polise, koji se razlikuje od 
konvencionalnog, ne uključuje elemente ribe (kamate) niti 
je u suprotnosti s principima mirasa (nasljedstva) i vesij- 
jeta (testamenta). Prema tome, postoje dovoljni razlozi za 
podršku valjanosti osiguravajuće polise prema principima 
šerijata, te muslimanski učenjaci više ne bi trebali biti podi- 
jeljeni po ovom pitanju (Billah, 1997, 2019). 


Ovo nam ukazuje na važnost šerijata u poslovanju teka- 
fula. Naime, najvažniji faktor za muslimana prilikom 
donošenja odluka o finansijskim poslovima treba biti nivo 
šerijatske usklađenosti proizvoda. Shodno tome, ključno 
pitanje za tekaful operatera je da li posluje roo posto u 
skladu sa šerijatom. Ako šerijatska usklađenost izostane 
iz tekaful poslovanja, onda tekaful nužno ne postoji. Izbor 
tekaful modela igra glavnu ulogu u otklanjanju skepticizma 
u muslimanskom društvu, vraćanju njihovog povjerenja 
u tekaful i promovisanju rasta industrije. Prema tome, 
izuzetno je važno imati model zasnovan na konsenzusu 
od samog početka, inače bi ljudi mogli izgubili povjerenje 
u sam sistem zbog različitih interpretacija. Krajnji cilj je 
razviti tekaful model zasnovan na konsenzusu gdje se šeri- 
jatska pitanja mogu minimizirati, kako bi potrošači imali 
veće povjerenje u jedinstveni tekaful model kao alternativni 
sistem (Nana, 2016, str. 68). 


TRENUTNI TRENDOVI I RAZVOJ U TEKAFULU 


Tekaful sektor je na pragu značajnog razvoja i rasta, dono- 
seći etički preokret u industriji osiguranja kroz usklađenost 
sa šerijatskim principima i naglašavanje zajedničkog blago- 
stanja. Fokus tekafula na etičkim praksama osigurava 
pravedne opcije osiguranja, obećavajući finansijski sigurnu 
i saosjećajnu budućnost za sve učesnike. 

Globalno tržište tekafula bilo je procenjeno na 31,7 mili- 
jardi dolara u 2022. godini (u poređenju sa I9 milijardi 
dolara u 2017. godini). Ovaj rast se pripisuje rastućoj potra- 
žnji za šerijatski usklađenim finansijskim uslugama među 

velikom muslimanskom populacijom, posebno u zemljama 
Zaljeva 1 jugoistočnoj Aziji; neiskorištenim prilikama 
zbog ograničene prisutnosti tradicionalnog osiguranja u 
mnogim muslimanskim zemljama; etičkim aspektima koji 
se dopadaju kako muslimanskim, tako i nemuslimanskim 
klijentima, poput pravednosti i transparentnosti; i inovativ- 
nim i diversifikovanim tekaful ponudama, koje odgovaraju 
različitim potrebama klijenata kao što su porodični, gene- 
ralni, zdravstveni i obrazovni tekaful. Rastuća potražnja za 
tekaful osiguranjem u zemljama sa muslimanskom većinom 
značajan je pokretač ekspanzije sektora. Povećanje srednje 
klase i snažan ekonomski rast u mnogim muslimanskim 
zemljama doprinose rastu interesovanja za osiguranje koje 
nudi šerijatski usklađenu opciju. Također, raspodjela inve- 
sticionih profita među učesnicima doprinosi ovom rastu. 


Prognoze predviđaju nastavak uzlaznog trenda sa očeki- 
vanim godišnjim rastom od 15,2% između 2023. i 2032. 
godine, i očekuje se da će dostići 126,8 milijardi dolara do 
2032. godine. Ovaj rast će biti vođen povećanom svijesti na 
tržištima u razvoju, podrškom regulatornih mjera, sarad- 
njom unutar industrije i integracijom digitalnih rješenja za 
operativnu efikasnost, unapređenje korisničkog servisa i 
inovaciju proizvoda. 


Ova ekspanzija je vođena etičkom i šerijatski usklađenom 
prirodom tekafula, koja rezonuje sa raznovrsnim potroša- 
čima. Tekaful operateri su proširili svoje proizvode kako 
bi privukli šire mase i pokrili šire tržište, uključujući inve- 
sticiono povezane tekafule, generalni tekaful, porodični 
tekaful i zdravstveni tekaful. Ova diversifikacija je privu- 
kla širu bazu klijenata. Također, tekaful operateri šire svoje 
aktivnosti izvan matičnih zemalja, dosegnuvši musliman- 
sku zajednicu širom svijeta, kao i nemuslimane koji traže 
inkluzivne i etičke opcije osiguranja. Saradnje i spajanja sa 
stranim osiguravajućim kompanijama također su u porastu. 
Pored toga, digitalna tehnologija mijenja pejzaž tekafula, 
poboljšavajući pristup i interakciju sa korisnicima putem 
online kanala, aplikacija i digitalnih procedura. Napredak 
u digitalnoj tehnologiji omogućava tekaful operaterima da 
unaprijede poslovanje i iskustvo korisnika (AMR, 2023; 
Onagun, 2022). 

Međutim, nedostatak standardizacije u tekaful osiguranju 
zbog regionalnih razlika otežava tržištu da se širi globalno. 
Različite regulative, šerijatski odbori i prakse u različitim 
zemljama čine operacije tekafula kompleksnijim i otežavaju 
formiranje ujedinjenog globalnog tržišta tekafula. Također, 
manjak svijesti među potrošačima značajan je faktor koji 
usporava rast tržišta tekafula. Suprotno tome, neiskorišteni 
potencijal tržišta predstavlja značajnu priliku. Iako tekaful 
bilježi značajan rast u zemljama sa muslimanskom većinom, 
još uvijek postoje velike populacije, uključujući muslimane 
u nemuslimanskim zemljama, koje su nedovoljno pokri- 
vene tekaful proizvodima. Ova neistražena tržišta, kao što 
su Jugoistočna Azija, Afrika 1 dijelovi Evrope i Sjeverne 
Amerike, predstavljaju rastuće interesovanje za Šerijat- 
ski usklađene finansijske proizvode. Očekuje se da će ovo 
pružiti velike prilike za rast tržišta tekafula (AMR, 2023; 
IFSB, 2023). 


BUDUĆNOST TEKAFULA: PREPORUKE 


Budućnost tekafula ovisi o sposobnosti industrije da se 
prilagodi promjenama, inovira i odgovori na potrebe trži- 
šta. Upravljanje trenutnim izazovima, iskorištavanje prilika 
za inovacije i širenje na globalnom nivou, te kontinuirana 
edukacija i svijest o tekafulu ključni su faktori koji će obli- 
kovati budućnost ove grane osiguranja. Kroz ove korake i 
strategije, tekaful se može pozicionirati kao vitalni segment 
finansijskog tržišta, koje ne samo da pruža zaštitu od rizika 
već i promoviše etičke i održive finansijske prakse u skladu 
sa islamskim principima. Said (Saeed) navodi sljedeće 
preporuke za unapređenje tekafula: 


I. Širenje svijesti: Kompanije za tekaful, uz pomoć 
obrazovnih institucija i stručnjaka u oblasti islam- 
skog bankarstva i finansija, trebaju organizovati i 
podržati inicijative za podizanje svijesti o islamskom 
finansijskom sistemu među širom javnošću. Trenutni 
seminari su ograničeni na one koji su već upoznati sa 
islamskim finansijama, ali bi trebali biti prošireni za 
obične građane. 

Obuka i razvoj: Kompanije za tekaful trebaju posve- 
titi veliku pažnju odjelima za obuku i razvoj, koji bi 
trebali osposobiti zaposlene za razumijevanje svih 
islamskih finansijskih modela i operativnih vještina. 
Ovi odjeli trebaju raditi u saradnji sa istraživačkim i 
razvojnim odjelima te upravnim odborima, kako bi 
osigurali praktičnu primjenu obuke. 


Služba za korisnike: Trebala bi postojati služba za 
korisnike koja će pružati podršku zaposlenicima u 
vezi sa svim pitanjima 1 nejasnoćama u Vezi s tran- 
sakcijama u tekafulu i islamskom bankarstvu. 


Konsenzus među šerijatskim učenjacima: Šerijatski 
učenjaci trebali bi razviti konsenzus o modelima koji 
se koriste u industriji tekafula, jer različiti stavovi o 
modelima mudarebe i vekale stvaraju konfuziju među 
ljudima. Ovi modeli dijele višak između učesnika i 
tekaful operatera, što uzrokuje nesigurnost. Potrebno 
je uskladiti regulative kako bi se postiglo jedinstvo 
u primjeni modela širom svijeta, čime bi se smanjili 
problemi s usklađenošću i reputacijskim rizicima. 


Zapošljavanje mladih: Industrija tekafula trebala 
bi zaposliti mlade ljude koji se obrazuju u oblasti 
islamskih finansija i tekafula. Ova praksa ne samo 
da smanjuje nezaposlenost, već i pomaže u promociji 
islamskog finansijskog sistema uz angažman obrazo- 
vanih kadrova. 


Razvoj proizvoda: Kompanije za tekaful trebaju inve- 
stirati u odjel za razvoj proizvoda kako bi obuhvatile 
sve segmente tržišta, uključujući ruralna područja 
gdje postoji mogućnost za rast. 


Investicije u IT: Kompanije za tekaful trebaju investi- 
rati u IT infrastrukturu i širiti poslovanje otvaranjem 
novih filijala širom svijeta. Ove investicije pomoći 
će u smanjenju troškova operacija i upravljanju rizi- 
cima, povećavajući profitabilnost i održivost sektora 
tekafula (Saeed, 2019, str. 81—82). 


Zaključak 


Ukratko, budućnost tekafula je dinamična i puna izazova, 
ali 1 prilika. Kroz kontinuirano prilagođavanje, inovacije i 
saradnju, tekaful operateri mogu ostvariti održiv rast i dopri- 
nijeti razvoju finansijske inkluzije i stabilnosti širom svijeta. 


ZAVRŠNE RIJEČI 


Kroz ovu knjigu, istražili smo opsežnu tematiku teka- 
fula, naglašavajući njegovu jedinstvenu poziciju unutar 
islamskog finansijskog sistema i njegovu značajnu ulogu 
u modernom ekonomskom okruženju. Od prvih koraka 
definisanja tekafula do analize njegovih osnovnih principa 
i specifičnih modela, svaka tema je doprinosila razumijeva- 
nju ovog kompleksnog, ali izuzetno važnog koncepta. Jedan 
od ključnih aspekata tekafula je njegova osnova u princi- 
pima uzajamnosti, solidarnosti i saradnje, što ga razlikuje 
od konvencionalnog osiguranja. Tekaful funkcioniše na 
način koji je duboko ukorijenjen u islamskom pravu, odno- 
sno šerijatu, osiguravajući da sve transakcije budu etički 
ispravne i usklađene sa vjerskim učenjima. 


Istražili smo različite vrste tekafula, uključujući opšti 
i porodični tekaful. Svaka vrsta ima svoje specifične 
karakteristike i prilagođava se različitim potrebama kori- 
snika, pokazujući fleksibilnost 1 širinu primjene tekaful 
sistema. Detaljno smo analizirali osnovne modele tekafula: 
mudareba, vekala, vakufski i hibridne modele, svaki sa 
svojim specifičnostima, prednostima i manama. Ovi modeli 
pružaju okvir za različite pristupe upravljanju fondovima i 
rizicima, omogućavajući operaterima da biraju najefikasniji 
model za svoje specifične situacije. 


Struktura tekafula uključuje različite učesnike kao što su 
osiguranici, tekaful operateri i šerijatski odbor. Svaki učesnik 
ima ključnu ulogu u osiguravanju usklađenosti sa šerijatom 
i efikasnom upravljanju fondovima. Šerijatska usklađenost 
je srž tekafula. Uloga šerijatskog odbora, fetve i smjernice, 
te osiguranje usklađenosti sa islamskim pravom su ključni 
elementi koji osiguravaju da sve operacije budu u skladu 
sa religijskim normama 1 principima. Tekaful nudi brojne 
etičke, finansijske i društvene prednosti. Njegov etički okvir 

promoviše pravednost 1 zajedništvo, dok finansijske pred- 
nosti uključuju stabilnost i sigurnost. Društvene prednosti 
tekafula uključuju promociju solidarnosti i inkluzije, što ga 
čini privlačnim za širok spektar korisnika. 


Gledajući u budućnost, tekaful industrija se suočava sa 
izazovima, ali i sa ogromnim prilikama za rast i razvoj. 
Povećana regulativa, edukacija, te konkurencija sa konven- 
cionalnim osiguranjem su ključni faktori koji će oblikovati 
njegov razvoj. Trendovi ukazuju na povećanu potražnju i 
prilike za inovacije u tekaful industriji. Zaključno, tekaful 
predstavlja jedinstven i etički pristup osiguranju, ukorije- 
njen u islamskim principima, ali relevantan i za širu globalnu 
zajednicu. Njegova sposobnost da prilagodi različite modele 
i proizvode potrebama korisnika, dok istovremeno održava 
visok nivo etičkih standarda, čini ga vitalnim dijelom savre- 
menog finansijskog sistema. Kroz ovu knjigu, nadamo se da 
smo doprinijeli boljem razumijevanju tekafula i njegovom 
potencijalu za budući rast i razvoj. 


A sa Allabom dolazi svaki uspjeb i uputa i 
naša zadnja dova je bvala pripada Allabu, 
Gospodaru svjetova! 

Džedi, Saudijska Arabija. Globalni koordinator za šerijatska 
pitanja u fintech startupu sa sjedištem u Karačiju, Pakistan. 
Sa iskustvom u islamskom bankarstvu i finansijama, radio je 
u mnogim zemljama i za brojne multinacionalne korporacije 
i vladine agencije. 


Prije ove pozicije služio je kao docent i prodekan za naučne 
i istraživačke aktivnosti na Fakultetu za poslovnu administra- 
ciju na Internacionalnom univerzitetu u Sarajevu. Njegove 
prethodne pozicije uključuju Menadžera za međunarodne 
islamske finansije u Tosan, Iran, i Menadžera za islamske 
finansije u Indra Technology Solutions, Malezija. Tokom rada 
u International Islamic Liguidity Management Corporation 
(IILM), razvio je prvi kratkoročni islamski instrument sa 
globalnim konsenzusom koji je osvojio REDmoney global 
deal nagradu 2013. godine. Ranije je radio kao istraživač 
i koordinator za islamsko bankarstvo i tržišta kapitala u 
International Shari'ah Research Academy (ISRA). 

Uvod u islamsko osiguranje (Tekaful) 


Posjeduje doktorat sa International Centre for Education 
in Islamic Finance (INCEIF), Malezijski globalni univerzitet 
za islamske finansije. Njegove diplome uključuju Bachelor 
ekonomije (s počastima), Bachelor islamskih otkrivenih 
znanja i naslijeđa (s počastima), te Master ekonomije sa 
International Islamic University Malaysia (IITUM), Malezija. 
Kao dio zajedničke inicijative New Bulgarian University i 
Vijeća Evrope, posjeduje i Certifikat za profesionalnu speci- 
jalizaciju u političkom menadžmentu sa Bugarske škole 
politike. 


Pored pisanja i koautorstava nekoliko poglavlja u knji- 
gama, također je doprinio recenziranim časopisima na 
razne teme. Objavio je knjigu "Uvod u islamsku ekonomiju 
i finansije: Teorija i praksa?" na bosanskom jeziku 2013. 
godine. Pored islamskog bankarstva i finansija, njegovi inte- 
resi uključuju ekonomski rast i razvoj, finansijski razvoj, 
strukturu tržišta (koncentracija/konkurencija banaka), te 
ekonomska i finansijska pitanja EU i Zapadnog Balkana. 
Redovan je predavač, trener i konsultant o raznim temama 
iz islamskih finansija. 


Osim EU 1 Zapadnog Balkana, otvoren je za saradnju sa 
zainteresovanim stranama u drugim regijama i za saradnju 
na istraživanjima i projektima. 

Knjiga "Uvod u islamsko osiguranje - Tekaful"" predstavlja značajan do- 
prinos literaturi na bosanskohercegovačkom prostoru, posebno u kontek- 
stu islamske ekonomije i finansija. Autor, Dr. Edib Smolo, na jasan i pris- 
tupačan način prikazuje ključne koncepte i principe tekafula, pružajući 
teorijsko razumijevanje i praktične smjernice za primjenu u savremenom 
kontekstu. Ova knjiga je ne samo referentni materijal za studente i is- 
traživače, već i značajan resurs za praktičare u oblasti islamskog bankarst- 
va i osiguranja, čineći je ključnim djelom u edukaciji i praksi tekafula na 
našim prostorima. 


Dr. Alija Avdukić 
Redovni Profesor 
Dundee Univerzitetu 


Koncept islamskog osiguranja, kako ga autor izlaže, predstavlja ljudsku 
potrebu za zaštitom od poslovnih rizika, pri čemu su posebno interesantni 
pravni aspekti i različiti stavovi muslimanskih pravnika o ovom pitanju. S 
obzirom na to da je prema Kur'anu i sunnetu, nasljeđu poslanika Muham- 
meda, s.a.v.s., odnos prema imetku utemeljen na Božijim propisima, knjiga 
hafiza Smole ima višestruki značaj. Ona ne samo da nudi obimnu građu o 
tekafulu" kao alternativi konvencionalnom osiguranju, već podstiče mus- 
limanske intelektualce i lidere da razmotre važnost uvođenja ovog koncep- 
ta u muslimanske zajednice. 


Dr. Hfz. Kenan Musić 
Vanredni Profesor 
Fakultet islamskih nauka, Univerzitet u Sarajevu 


Knjiga Uvod u islamsko osiguranje - Tekaful" napisana rukom Dr. Edib 
Smiolo otvorila je vrata približavanju značajnosti prakse alternativnog 
oblika osiguranja na bosanskom jeziku. Ovaj vrijedni rad može posluži- 
ti svima onima koji žele da se upoznaju sa tekafulom kao alternativom 
konvencionalnom osiguranju. Posebno želim istaći da je Dr. Smolo u više 
poglavlja isticao važnost ove ekonomske djelatnosti u društvu te njene ak- 
tivne uloge u implementaciji islamskih pricipa u praktičnom života savre- 
menog čovjeka. Nadam se da će ovaj rad biti dodatna motivacija autoru i 
drugima da nastave sa istraživanjem 1 pisanjem radova o temi tekaful, kao 
alternative konvecnionalanom osiguranju. 


Enver Avdić 
Mr. sci. osiguranja i aktuarstva 


